
Fyrste stykket.

[1] Den eldste tidi.
Steinalderen. Bronsealderen. Jarnalderen.
Det er inkje stort, som me veit um fedrarne vaare i den fyrste tidi; det finst korkje bøker elder segner, som fortel um den. Men i den seinaste tidi hev dei funnet ymse ting paa marki og i kjempehaugar, og av dei kann me sjaa, at i den aller-eldste tidi budde det folk her, som hadde reidskap og vaapn av bein og stein, og livde av aa fiska og veida dyr. Denne tidi kallar dei steinalderen. Seinare hadde dei reidskap og vaapn av bronse, ei blanding av kopar og tinn. I den tidi hadde dei husdyr og dyrkad jordi og hadde store baatar elder skip, som ein kann sjaa av »helleristningarne« (elder bergskrifti) dei kallar, som mange stader er innhoggne paa bergi, og som dei trur skriv seg fraa denne tidi. Denne tidi kallar dei bronsealderen. Seinare, umkring Kristi tider, hadde dei reidskap og vaapn av jarn. Denne tidi kallar dei jarnalderen. I den eldre jarnalderen hadde dei ei skrift, som dei kallad runer, som dei hadde lagat fyr det meste etter det latinske elder eit annat sudeuropæiskt alfabet, og av

1

2 rune-innskrifterne fraa den tidi kann me sjaa, at dei talad eit maal, som liknar paa det norske, men var fælt gamaldagslegt. I den yngre jarnalderen (fraa det 7de aarhundrad etter Kristus) var runeskrifti myket forandrad, og maalet myket meir likt det seinare norske maalet.

Det finst inkje so mange merke i Norig etter steinalderen og bronsealderen som i Danmark og synsteluten av Sverik. Norig var soleids mindre bygt daa.

Fraa jarnalderen finst det mange merke baade i Norig og Sverik og Danmark.

Truleg budde alt fraa steinalderen dei same folki i desse landi, som endaa bur her, fraa Eideren i Danmark til Lofoten i Norig.

2 Innvandringi.
Naar fedrarne vaare vandrad inn og kvat veg dei kom, veit me inkje. Dei kom vandrande i mindre flokkar, som dei kallad »folk« (som raumar, ryger, hordar, trønder, hader). Det stykke land, som eit »folk« busette seg i, kallad dei fylke. Kvart folk var bytt i fleire mindre »herar«*), og det stykke land, som ein »her« busette seg i, kallad dei herad.

Norig er eit bakkutt og fjellutt land, med mange tronge dalar og faa sletter. I gamle dagar var landet myket meir skogvakset, helst ned paa flatlandet. Der som dei beste bygderne er no, var i den tidi tjukkaste skogen, og der var det paa mange stader myrlendt og ufriskt og frostnæmt, og difyr søkte dei fyrste, som vandrad inn, nokot upp i høgdi, naar dei busette seg 3 inne i landet, men mest busette dei seg umkring fjordarne og sjøarne, av di vatnet var lettaste farvegen.

Frænde-folki til fedrarne vaare fann flatare lende til aa byggja, og dei busette seg helst i landsbyar og dreiv sambruk, soleids at jordi høyrde til heile landsbyen, og den einskilde mannen aatte berre huset, han budde i, og tufti, det stod paa. Men i Norig ned med sjøkanten elder upp i dalsidurne høvde det betre, at kvar fri mann, som kunne, tok jord fyr seg sjølv og rudde gard fyr seg og huslyden sin, og han og ætti hans fekk daa full eigedoms-rett elder odelsrett til garden, og vart heiltupp sjølvstendig. Desse var odelsbønder, storbønder (elder »holdar«).

Dei, som inkje fekk taka seg jord sjølve, leigde av odelsbønderne og het leiglendingar elder smaabønder.

Der fanst ufrie folk og, som dei kallad trælar, som dei anten hadde kaupt elder fangat paa herferd.

Fyrr fedrarne vaare vandrad inn, fanst det inkje nokot jorddyrkande folk i landet, som dei kunne leggja under seg, og det vart soleids inkje eit stand av herrar og eit stand av undergjevne bønder. Alle bønder, baade odelsbønder og leiglendingar, var frie.
*) Ein her var daa det same som 100 mann.


3 Gudelæra.
Fedrarne vaare var heidningar, daa dei vandrad inn i landet, og trudde paa fleire gudar, og det gjekk mange hundrad aar, fyrr dei høyrde um kristendomen. Dei skapte seg ei gudelæra sjølve, streng og aalvorsam som landet sjølvt, men fager.

Fyrr verdi vart skapt, trudde dei, var det eit tomt rom, Ginnungagap. Sunnanfyr laag Muspelheim; der var det eld og hite, og der raadde Surt med det logande 4 sverdet sitt. Nordanfyr var skoddeheimen, Nivlheim; der er det kulde og myrker og brunnen Kvergjelme, og i den bur ein drake, som heiter Nidhogg. Fraa brunnen strøymer det kalde eiter-aaer, som møtest med gneistar fraa Muspelheim, og av detta vert Jotunen Yme skapt og kui Audhumbla. Fraa Yme kjem alle jotnar, risar og rimtursar. Audhumbla sleikte dei salte rimklumparne, og av detta vart Bure skapt. Han hadde sonen Bør, og han hadde tri søner, Odin, Vile og Ve, som dei kallad æser. Æserne drap Yme og drog liket hans ut i Ginnungagap og skapte jordi av kroppen, sjøen av blodet, fjelli av beini og tre-i av haaret og himlen av skallen, og paa den sette dei gneistar fraa Muspelheim til stjernur, og dei skapte skyer av heilen. Jotnarne rømde undan mot nord til Jotunheim og Utgard. No skapte æserne ein mann og ei kvinna, Ask og Embla, av tvo tre, og bygde aat dei ei borg, Midgard, av augnebruni hans Yme, til aa verja dei mot jotnarne. Æserne sette bu i himlen i Aasgard og bygde ei bru fraa Aasgard til Midgard, som heiter Biv-rost (vegen som bivrar, regnbogen). Dei held ting under aski Yggdrasil. Det er det gjævaste av alle tre, med grøne greiner utyver all verdi. Det hev tri røter, den eine i brunnen Kvergjelme, der draken Nidhogg gneg paa roti, den andre i Jotunheim i brunnen hans Mime; der er det eine augat hans Odin, som han sette i pant til aa faa læra visdom av Mime. Den tridje roti er i Aasgard i Urdarbrunnen. Der bur dei tri nornur, som raader fyr lagnaden. Dei heiter Urd, Verdande og Skuld. Dei vatnar roti, so treet alltid held seg grønt, elles kom det snart til aa visna, daa Nidhogg og mange ormar gneg paa roti, og ein hjort 5 gneg paa toppen, og det rotnar paa sidurne, og treet lid meir vondt, enn menner veit um. Det er eit bilæte paa mannelivet.

Paa Yggdrasil¹) heng Odin i 9 næter, saarad med spjotet og offrad aat seg sjølv, og lærer visdom, skrikande av verk og pine.

Odin er den største av æserne; han kallast Allfader og Valfader (fader til dei utvalde, som skal falla i strid). Han drikk kvar dag av brunnen hans Mime, og fraa Lidskjalv skodar han ut yver all verdi. Tvo ramnar, Hugin og Munin (tanke og minne), kjem med bod og tidend til han um alt, som hender. Han hev ein hest, som heiter Sleipne og hev aatte bein; han er snøggare enn andre hestar. Spjotet hans heiter Gungne og raakar alt, som han skyt etter. Han hev ei stor hall, som heiter Valhall. Til honom kjem etter dauden alle dei, som hev livt retteleg.

Tor er son hans Odin. Han kjøyrer i ei kjerra med tvo gjeitebukkar, og difyr kallast han Aketor. Han er gud fyr tora (tore-dun) og ljoneld. Han hev eit styrkebelte, Megingjord, som han tek paa seg, naar han treng all si gudemagt, og hamaren Mjølne, og slæst med jotnar og troll og bergjar bonden. Til honom kjem trælarne, naar dei døyr. Han bur i Trudvang.

Balder er son til Odin og Frigg, kona hans. Han er god og mild og skuldlaus. Han bur paa Breidablik, og der finst inkje, som er ureint.

Tyr med eine handi er gud fyr ufred og slaasting.

Heimdall, den kvite aas med gulltenner, bur paa 6 Himinbjørg (Himmelborgi) og vaktar paa Bivrost. Han er vakare enn fuglen og ser 100 miler og høyrer graset gror. Naar jotnarne kjem, blæs han i Gjallarhornet, og daa ljomar det yver heile verdi.

Brage med det side skjegget er gud fyr skaldskap. Naar dei drakk skaali hans i gjestebod, lovad dei aa gjera eitkvart storverk.

Hod (udtal: Haad) er blind og sterk og gud fyr den blinde lagnaden.

Vidar med jarnskoen, son hans Odin, er tagall; han er den sterkaste etter Tor. Ull er ein god skidløypar og bogeskyttar.

Forsete, son hans Balder, gjer forlik paa jordi og i himlen.

Nokre av gudarne kallad dei Vaner; dei hadde fyrst ufred med æserne, men vart sidan forlikte med dei. Til Vanerne høyrde:

Njord, som raader fyr vind og sjø. Han bur i Noatun utmed sjøen og hev ein son Frøy, som bur paa Alvheim og raader fyr regn og solskin. Han sender fred og gode aaringar, og gjer ingen mann harm. Han kjøyrer med galten Gullinburste (Gullbust), som fer baade i luft og yver hav, og sigler med skipet Skidbladne, som sigler paa land og hav.

Øge raader fyr havet. Han er ein jotun, men ven med æserne.

Aasynjurne (elder kvinne-gudarne) er:

Frigg, som bur i Fensalerne elder Søkkvabekk, kona hans Odin. Siv med gullhaaret er gift med Tor. Nanna, kona hans Balder, døyr av sorg, daa Balder vert drepen. Skade er dotter til jotnen Tjasse og gift med Njord, men dei kann inkje forlikast. Han bur 7 utmed havet, og ho gjeng paa skid og veider dyr paa fjellet. Gjerd er og ei jotundotter og er gift med Frøy. Han gav sitt sverd til aa faa ho, og difyr er han sverdlaus i den siste striden. Idun, kona hans Brage, gjøymer gullepli, som gudarne et av til inkje aa eldast. Frøya, syster hans Frøy, raader fyr elsk og kjærleike. Ho kjøyrer i ei kjerra med tvo kattar og bur paa Folkvang, og fær helvti av kjempurne med Odin. Ho græt gull-taarur fyr mannen sin, som for til framande land. Ho kallast Vanadis (vane-gudinna). Raan er gift med Øge. Ho hev eit net og fangar sjømenner med.

Valkyrjurne er skjoldmøyar (møyar som er i herferd), som Odin sender ut i striden til aa velja ut dei, som skal falla. Dei rid gjenom luft og yver hav.

Kvart menneskje hev ei usynleg fylgja. Alvar bur i lufti og inne i jordi. Dvergar bur i bergi og er dugande smedar. Troll og draugar og mangeslags vette finst det i mengd.

Loke er av jotunætt, men fosterbror hans Odin. Han er fager, men vond og ful og gjer myket vondt fyr æserne. Med jotungjenta Angerboda hev han tri born: Fenrisulven, Midgardsormen og Hel. Æserne vilde binda Fenrisulven med ei snor, men han var rædd, at det var trollskap med snori, so han inkje skulde koma laus att. Daa stakk Tyr handi i gapet hans, og daa let ulven binda seg, men daa han inkje kunne slita seg laus, beit han handi av Tyr. Midgardsormen ligg rundt umkring jordi og bit seg i sporden. Hel bur i Helheim. Dit kjem daadlause og vonde menner etter dauden. Paa Naastrandi (likstrandi) langt fraa soli stend ein sal; eiterdropar fell ned gjenom ljoren, og ormerygger vind seg um salen. Dei som hev 8 svoret meineid elder myrdat elder lokkat annan manns kona, vassar der i tunge straumar.

Jotnen Trym hev stolet Tors-hamaren og vil inkje gjeva han att, utan han fær Frøya til kona. Loke raader Tor til aa klæda seg ut som Frøya, og dei kjøyrer til Jotunheim, og jotnarne ber inn hamaren; men daa Tor fær att Mjolne, drep han Trym og mange jotnar. Soleids hjelper Loke Tor til hamaren sin, men med synd og svik. Snart fær vondskapen magt. Balder drøymer, at det er faare fyr livet hans, og daa tek Frigg eid av alle ting paa, at dei inkje skal skada Balder, men ho tek inkje eid av mistelteinen, daa ho totte han var for ung til aa sverja. Æserne skaut fyr moro etter Balder, men ingenting skadde han. Daa gjekk Loke etter mistelteinen og gav han til den blinde Hod og bad han skjota. Daa fall Balder daud ned. Frigg sende Hermod til Hel og bad ho senda Balder upp att, og det lovad ho, um alle ting i verdi vilde graata fyr Balder. Daa gret alle ting i verdi so nær som ei trollkjering; men den trollkjeringi var Loke.¹)

Æserne hemnde seg paa Loke; dei batt han med tarmarne til son hans yver tri kvasse steinar og hengde ein orm yver andletet hans, og Eiteren dryp ned paa han. Sigyn, kona hans, held ein kopp under, men kvar gong koppen er full og ho slær han ut, dryp det i andletet hans. Soleids ligg han til ragnarok (gudedauden, domedag).

9 Daa den gode Balder er burte, tek det vonde yverhand i himlen og paa jordi. Brøder slæst, til dei døyr, det er hardt i verdi, horing og dreping, det er økse-tid og sverd-tid, og skjoldar kløyvest, og daa er enden nær. Daa kjem den lange vetren, Fimbul-vetren, det fyk fraa alle kantar, og det frys og blæs, og soli fær inkje skina tri vetrar paa rad, og ingen sumar er imillom. Yggdrasil skjelv og jordi rister, og fjelli ramlar ned. No kjem Loke og Fenrisulven laus, og Midgardsormen vrid seg i jotun-sinne og sym til lands. Skipet Naglfar sigler ut med heile jotun-heren, og Loke med heile flokken fraa Hel stemner yver havet, og Surt med si fylking kjem sunnantil med logande sverd. Alle stemner dei til den store sletta, Vigrid, der skal striden standa. No blæs Heimdall i gjallarhornet, og gudarne rid ned yver Bivrost til striden. Odin rid fyre, men Fenrisulven gløyper han. Vidar hemner Odin og riv upp kjeften paa ulven. Frøy gjeng mot Surt, men daa han hev selt sverdet sitt, er han vaapnlaus og fell. Loke og Heimdall drep kvarandre. Tor drep Midgardsormen, og gjeng ni steg fraa den vonde eiterormen, so døyr han sjølv. Daa svartnar soli, stjernurne kjem burt, jordi sig ned i havet, Yggdrasil brenn, og logarne leikar mot himlen.

Men ei ny jord kjem upp or havet med fossar og fjell. Æserne møtest paa Idavollen og finn i graset dei underfulle gull-brikkur, som dei hadde aatt i gamle dagar, og spelar med dei; aakrarne veks usaadde, alt det vonde høyrer upp, og Balder kjem att. Ein mann og ei kvinna, Liv og Livtrase, hev gjøymt seg i Yggdrasil, daa verdi brann, og havt morgondoggi til mat; fraa dei kjem ei ny manna-ætt. Alle dei gode skal 10 bu i Gimle, som er takt med gull og fagrare enn soli, og der skal dei njota æveleg gleda. Daa kjem den megtuge, han som raader fyr alt; men den glinsande myrke draken, Nidhogg, rømer undan og flyg burt yver vollen med lik paa vengjurne.

Denne trui vart inkje til med ein gong, og inkje hadde alle plent same trui helder. Det var venteleg mange, som trudde, at gudarne aldri skulde døy. I vikingtidi (det 8de og 9de aarhundrad etter Kristus) var slag og slaasting den største gleda, og daa vart trui um det store »Ragnarok« til. Daa trudde mange, at dei som fall i slag elder merkte seg med gjeirsodden paa sottesengi (gjeir er det same som spjot), skulde koma til Odin i Valhall og vera einherjar og slaast kvar dag, til dei fall, og livna uppatt um kvelden og eta flesk og drikka mjød, men at dei, som døydde av alderdom elder sjukdom, skulde koma til Hel. Daa heldt dei mot og djervskap fyr den største dygdi.
¹) Ygg-drasil tyder rædsel-hesten, galgen, som Odin liksom rid paa.
1) I den eldste tidi var Balder ein solgud, og hans helferd vil segja, at soli gjeng fraa oss um hausten. Seinare vart Balder tenkt som gud fyr det gode. Sameleids var Yggdrasil i den eldste tidi eit bilæte paa skyerne, men seinare paa mannelivet.


10 Gamle kvæde og segner. Liv og skikker. Næringsveger. Kultur.
Det meste av det, som me veit um trui og aandslivet i den eldste tidi, lærer me av gamle kvæde, som skriv seg fraa vikingtidi, men vart uppskrivne og samlad fleire hundrad aar etter. Denne samlingi gjeng no under namnet »den eldre edda« (elder Sæmundar edda). Mange av desse kvæde er um gudarne og deira liv, og mange av dei um kjempur i gamle-tidi som Sigurd Faavnesbane, Helge Hundingsbane, og fleire. Desse kvædi maalar eit villt liv med slaasting og draap og blodhemn, men der er heit kjærleike og truskap og. 11 Eit merkjelegt dikt i »den eldre edda« heiter Haavamaal (tala av den høge, Odin). Det gjev mange livereglar: Gjestmild skal ein vera. »Den treng eld, som kjem inn og er kald paa kne-i. Mat og klæde treng den mann, som hev faret yver fjellet«. Ein skal vara seg fyr drykk: »Det beste ein hev med seg paa ferdavegen er godt vit, det verste ein hev med seg er aa drikka seg full.« Ein skal vera motig: »Ein gap trur han skal liva æveleg, um han varar seg fyr strid; men alderdomen gjev han ingen fred, endaa um vaapni sparer han.« Ein skal inkje tala for myket: »Ei kjapp tunga fær seg tidt ei ulukka«. Ein skal vera sin eigen herre: »Eiget bu er betre, um det so er litet; kvar er herre heime. Blodutt er hjartat fyr den, som skal beda um mat til kvart maal.« Ein skal elska venerne sine, men vera sviksam mot den, som lyg: »Vil ein njota godt av ein, som ein trur ille, skal ein tala fagert, men tenkja sviksamt.« Ein treng vener: »Fura, som stend paa traakki, turkar burt; korkje bork elder bar liver ho mot kuldi. So er det med ein mann, som ingen elskar; kvi skal han lenge liva?« Ein skal arbeida fyr æra og godt ettermæle: »Fe døyr, frændar døyr, sjølv døyr du og, men æra døyr aldri.«

Umfram desse gamle kvæde finst der mange yngre sogur og segner um kjempur og hendingar i det 8de og 9de aarhundrad, um Fridtjov den frøkne, um Starkad, Halv og kjempurne hans og Braavallaslaget og meir. Me kann inkje lita nokot visst paa desse gamle hendingarne, som dei fortel um, men av dei fær me likevæl vita myket um, korleids dei gamle livde paa denne tidi.

Næringsvegerne var jordbruk, feavl, skytteri, fiske og handel. Dei hadde sylv og gull, men inkje myntat, 12 so nær som framand mynt, men denne tok dei og berre etter vegt. Dei hadde spiralrunde ringar (baugar) av gull og sylv, som dei bar paa armen og hogg bitar av, naar dei skulde betala, og betalte so etter vegt. Av jarn hadde dei baade innført jarn og norskt jarn av myrmalm. Dei var gode handverkarar og utifraa gode smedar.

Husi var paa den tidi og lenge frametter paa lag som vaare gamle rotstovur. Skaalen elder Halli var det gjævaste huset paa garden. Det var bygt i firkant fraa aust mot vest, og veggerne mot nord og sud var lengre enn hine. Der var berre jordgolv, men steinsett etter midten, og der brann langelden. Røyken gjekk upp gjenom ljoren; ljoset kom inn gjenom gluggar høgt uppe paa veggen. Langs med langveggerne var det langbenker. Midt paa den nørdste langbenken, som var den gjævaste, daa den snudde mot sud, mot soli, var husbondens høgsæte, Andvege, med høgsætes-stolparne, truleg fyr det meste med utskorne gude-bilæte paa, ein paa kvar sida av høgsætet. Midt imot paa hin langbenken var eit ringare høgsæte fyr den gjævaste gjesten. Paa den eine tverveggen, midt imot inngangsdøri, var tverbenken elder tverpallen, og der sat fyr det meste kvinnfolket. Veggerne var prydde med skjoldar og andre vaapn, og naar det var stas, straadde dei halm paa golvet og hengde tjald, fint ty, paa veggerne og lagde putur paa benkerne. Langs veggerne var det sengerom, so kvar hadde si seng bak der han sat.

Dei gamle var kjære i stas, og allermest prydde dei herskipi sine, langskipi. Fremst var det tidt eit drakehovud og i bakstamnen ein spord, og naar dei sette segl til, saag skipet ut som ein fljugande drake, og 13 slike skip kallad dei fyr drakar og ormar. Fine klæde og vaapn likad dei og godt. Vaapni deira var: sverd, spjot, øks, boge og skjold, og naar dei hadde raad, hjelm og brynja. Naar dei døydde, vart dei lagde i gravhaug med vaapni sine; stundom vart dei gravsette i langskipi. Paa haugen sette dei bautasteinar og hogg innskrifter med runer.

Kvar fri mann, odelsbonde og leiglending, raadde fritt i sitt eiget hus. Naar eit barn var født, kunne han segja fraa, um dei skulde føda det upp elder »setja det ut«, so det døydde. Giftarmaal gjekk fyr seg som ein handel, og mannen kunne hava fleire konur, men detta hende sjeldan. Det var inkje ofte, at dei sette ut born helder, utan naar dei inkje hadde raad til aa føda dei upp. Trælarne kunne dei drepa elder selja, men dei var fyr det meste snilde med dei, og gav dei tidt frie. Kona stod høgt i æra og hadde tidt serskild eigedom (heimanfylgja si og det som mannen hadde kaupt ho fyr). Kona var med mannen i gjestebod og jamleg paa ting og, og stundom i strid. Det var soleids eit godt og vakkert husliv, endaa husbonden hadde ein stor rett.

Fylkes-skipnaden.

Odelsbønderne elder holdarne var kjernen i landet og liksom ein adel. Dei hadde full eigedomsrett til odelsgardarne sine, og garden gjekk fraa far til son, og ætti let inkje gjerne garden ganga fraa seg, daa ho elles misste odelsretten. Ingen kunne selja ein odelsgard, mindre han fyrst baud han til odels-ervingarne, som hadde fyrste retten til aa kaupa. Seinare vart det so, at den, som var odelsboren, i ei viss tid hadde rett 14 til aa løysa inn odelsgarden. I den eldste tidi var det mange gonger fleire leiglendingar enn odelsbønder, men kvar fri mann kunne kaupa seg jord, og naar jordi hadde voret lenge i ætti (etter Gulatingslogi i 6 ættled), vart det odelsjord, og eigaren vart odelsbonde. Odelsbønderne hadde i mange maatar større rett og magt enn smaabønderne.

I kvart herad, som ein her hadde busett seg i, var det ein herse, som var herførar i ufred, og forstandar elder gode (uttal: gaade) fyr herads-hovet. (Hov, uttal: haav, er det same som gudehus). Ein av dei gjævaste odelsbønderne var herse, og hovet paa hans odelsgard vart heradshov, so paa den maaten kom denne hovdingskapen til aa ganga i arv fraa far til son liksom odelsretten. I kvart herad var det eit herads-ting, og paa det avgjorde dei frie bønderne alle saker, som kom heradet ved, og paadømde trættur, men odelsbønderne raadde mest.

I kvart fylke, som eit folk hadde busett seg i, var det eit fylkes-hov og eit fylkes-ting. Eit av dei gjævaste heradshovi var fylkeshov, og den hersen, som hadde fylkeshovet paa sin odelsgard, var gode fyr fylkeshovet og hovding fyr heile fylket. Der var inkje andre prestar enn hersarne. Dei offrad elder blotad til gudarne i hov elder paa horger, som var simple steinaltar ute paa marki. Dei blotad dyr og i den fyrste tidi menneskje, mest trælar elder fangar. Hov og horger var fredlyste, og den, som braut freden der, kallad dei varg i veum (ulv elder varg i heilagdomen), og honom kunne dei drepa, kor dei raakad han. Etter blotingi hadde dei gjestebod. Dei hadde tri store blot um aaret: Ved veternæterne (14de oktober), daa helsad dei 15 vetren og bad um godt aar; og midveters (14de januar), daa bad dei um godt aar og fred; og ved sumarnæterne (14de april), daa bad dei um siger.

Fylkestingi kom truleg ihop til visse tider og daa helst ved dei store blot. Der avgjorde dei saker, som kom heile fylket ved, og tok ved loger og paadømde trættur. Lagretta, domarar, som truleg vart utnemnde av hersen, dømde baade paa herads- og fylkes-tingi. Der som lagretta sat var det vebond rundt umkring, (heilage bond, fyr det meste haslepaakar). Den, som braut seg gjenom desse, vart fredlaus. Ein annan maate aa avgjera trættur paa var guds-dom (at dei let Gud døma). Ein slik gudsdom var holmgang, det vil segja, at dei tvo, som hadde nokot hopehavande, gjekk ut paa ein holm og slost. Daa let Gud den vinna, som hadde rett. Ein annan gudsdom, som kvinnfolk brukad, var aa taka ein stein upp or ein kjetel med kokande vatten, med naken arm og hand. Naar inkje armen elder handi var skadd, var ho skuldlaus.

Naar nokon i den eldste tidi hadde drepet ein mann, var skyldfolket til den, som var drepen, skyldig til aa hemna han og drepa anten draapsmannen elder einkvar i hans ætt. Seinare vart det fastsett bøter, som draapsmannen og ætti hans kunne betala til skyldfolket aat den, som drepen var, og fraa den tid vart det meir fredsamt i bygderne. Boti var inkje like stor fyr alle. Etter Gulatingslogi og Frostatingslogi var boti fyr ein odelsbonde, anten han var draapsmann elder det var han, som var drepen, 24 øyrur sylv (umkring 1500—2000 krunur i vaare pengar). Etter Gulatingslogi var boti fyr ein frigjeven (ein som hadde voret 16 træl) 6 øyrur, fyr son til ein frigjeven 8 ¹), fyr ein bonde 12, odelsbonde 24, herse 48, jarl 96, konge 192.

Naar nokon hadde fenget bot og likevæl hemnde seg, var detta nidingsverk, og han vart lyst fredlaus, og kven som vilde kunne drepa han.

Naar det var ufred i heradet elder fylket, sende den, som fyrst merkad fienden, bodstikka umkring, og daa møtte bønderne fram, og hersen, som styrde heradet elder fylket, førde dei mot fienden.

Fleire fylke hadde truleg fraa gomol tid sluttat seg ihop til mindre samlag um ei log, soleids dei 8 Trondheims-fylke um Frostatings-logi med ting-stad paa Frosta paa garden Lagatun (heiter no Logtu), fleire fylke paa vestlandet um Gulatings-logi med ting-stad paa Gula i Sogn, og nokre av fylki paa upplandet um Eidsivatings-logi med ting-stad paa Eidsvoll. Elles var det litet samband millom fylki.

I mange fylke vert det nemnt kongar. Kongsmagti kom truleg til paa den maaten, at storbønder var ute paa herferd og hadde myket stridsfolk um seg. Folket hans het drott, og herføraren drotten elder konge. Naar ein slik herkonge hadde odelsjord i eit fylke og elles var ein dugande mann, fekk han tidt meir magt enn hersarne, som inkje hadde nokot fylgje av stridsmenner aa stydja seg paa, og han var sjølvskriven til aa vera herførar i ufred, og reiv vel tidt til seg all den magt, som tilkom hersen, og vart soleids konge yver fylket. Det hende tidt og, at der var kongar, som inkje hadde 17 nokot land aa raada fyr, og slike kongar kunne det vera mange av i eit fylke, som hadde ein herse elder ein fylkeskonge til styrar. Kongen livde av sitt eiget gods, og bønderne betalte inkje skatt. Han kunne utnemna ein av mennerne sine til jarl, og han var daa den største etter kongen.

Fylki var soleids i fyrstningi smaa sjølvstyrde rike, der stormennerne (odelsbønderne) raadde mest (aristokratiske republikkar), men etter kvart trengde kongsmagti seg inn i mange fylke.¹)
1) Son til ein frigjeven hadde større „rett“ og større bot enn ein frigjeven, av di far hans var fri, men faren til ein frigjeven var træl.
¹) Der var 31 fylke: 1. Haalogaland. 2. Naumdølafylke. 3. Øynafylke (Inderøyi, Beitstaden og Veran). 4. Sparbyggjafylke. 5. Verdølafylke. 6. Skjøynafylke (Skogn og Yterøyi). 7. Stjørdølafylke. 8. Strindafylke. 9. Gauldølafylke. 10. Orkdølafylke. Dei 8 siste kallad dei Trondheim elder Trøndelogi. Dei, som budde i fylke 3, 4, 5 og 6, kallad dei inntrønder, og dei som budde i fylke 7, 8, 9 og 10, uttrønder. 11. Nordmørafylke. 12. Raumsdølafylke. 13. Sunnmørafylke. 14. Firdafylke (Nordfjord og Sunnfjord). 15. Sygnafylke. 16. Hordafylke. 17. Haddingjadal (Hallingdal). 18. Valdres. 19. Rygjafylke (Stavanger amt). 20. Egdafylke (Lister og Mandals amt og Nedenæs amt). 21. Grenafylke (Bratsbergs amt og Numedal). 22. Vestfold (Jarlsberg og Larviks amt paa lag). 23. Vingulmork (langs Kristianiafjorden fraa Dramselvi til Glomma). 24. Alvheimar (fraa Glomma til Gjøtaelvi. Fraa Svinesund til Gjøtaelvi kallad dei Raanrike). Dei 4 siste kallad dei Viki. 25. Raumafylke (Romerike, Odalen, Vinger og Solør). 26. Hadafylke (Haland, Ringerike, Land og Toten). 27. Heinafylke (Hedemarki, Vardal og Birid). 28. Gudbrandsdalir. 29. Øystridalir. Dei 5 siste kallad dei Upplandi. 30. Jamtaland. 31. Herjaardal (Herjedalen).


17 Vikingferderne.
Imot slutten av det aattande aarhundrad etter Kristus hadde fedrarne vaare naatt so langt fram i styrke

18 og magt, at landet vart dei for trongt. Naar ein odelsbonde hadde fleire søner, og han inkje kunne gjeva kvar av dei ein odelsgard, laut dei ut og vinna seg æra og rikdom. Mangein odelsbonde hadde vel og større hug paa det enn aa sitja roleg heime, helst naar han var kjær i stas og rikdom, daa heimejordi paa dei fleste staderne var helder mager. Paa langskipi sine for dei umkring paa sjøen og slost og herjad, kor dei kom. Dei kallad seg vikingar elder sjøkongar. Vikingar fraa Sverik og Danmark for og umkring, og alle desse gjekk i utlandet under namnet Normanner (elder Nordmenner), det vil segja folk fraa nord-landi (Noreg, Nordveg). Dei for i vesterviking til England, Skotland, Irland og Frankrike, og i austerveg til landi um Østersjøen.

Dei fleste staderne var heimefolket for veikt til aa verja seg, og verst var det i Frankrike. Kongarne visste inkje onnor raad enn aa betala vikingarne fyr aa sigla av, men nye flokkar kom i staden, og den eine store byen etter den andre vart brend og herjad. Tvo gonger kringsette dei Paris, og den eine gongen brende dei eit stykke av byen. Kringum i kyrkjurne bad folket til Gud, at han vilde bergja dei mot dei ville normannerne. Vikingar herjad Lissabon i 13 dagar, og ein hop drog til Italia og vilde brenna Rom, men vart narrad og brende byen Luna i staden. I England vart London herjad, og kong Alfred gjøymde seg eit halvt aar i myrar og øydemarker fyr dei, og i Tyskland brende dei Køln og Bonn.

Men dei gjorde inkje berre røva og herja. Ein vikingflokk, truleg fraa Sverik, drog til Russland og skipad i Novgorod det russiske riket 862, som dei 19 kallad Gardarike. Folk fraa Danmark og Norig sette seg fast i England og gjorde fred med kong Alfred 878 og fekk strandi fraa Tems til Skotland mot aa verja landet mot andre vikingar. I Frankrike fekk Gange-Rolv fraa Norig eit jarledøme av den franske kongen Karl (den toskutte) 912, med hovudstaden Ruda (no Rouen, uttal: Ruang). Rolv vart døypt og tok namnet Robert. No vart det ein ende paa vikingferderne dit. Nordmennerne bytte det øydelagde landet millom seg og dyrkad det upp, og no fekk det namnet Normandi. Dei gløymde snart farsmaalet sitt, daa dei gifte seg med franske gjentur, og borni tok maalet etter moderi og vart heiltupp franskmenner, og no gjorde dei myket til aa hjelpa upp franskt maal, bygningskunst og bokrike. Fraa Normandi kom seinare den riddarflokken, som skipad rike paa Sicilia og i Nedre-Italia, og fraa Rolv var Vilhelm Landvinnaren ættad, som sidan med det normanniske riddarskapet tok England 1066 og der lagde grunnvollen til ein riks-skipnad, som lenge var den friaste i Europa.

Fyr heimlandet vart desse vikingferderne og til myket gagn. Det er fyrste gongen vaart folk gjer seg kjent i Europa. Umkring midten av det 9de aarhundrad kjem namnet »Nordmenner« fyrst i bruk i utlandet um fedrarne vaare, og namnet »Norig« feste seg paa landet vaart. Vikingar, mest fraa Vestlandet, busette seg paa Færøyarne og Orknøyarne og Hjaltland (Shetlandsøyarne) og Sudrøyarne (Hebriderne) og i nørdsteluten av Skotland og paa øyarne Man og Anglesea (uttal: Engelsi), og mange stader i Irland. Der stiftad Olav Kvite eit kongerike i Dublin 852. Detta riket stod mest i 350 aar. Fraa Vestlandet var det lett aa 20 sigla yver til Hjaltland og derifraa fraa øy til øy til Skotland og Irland. Truleg hadde mange eigedom og herredøme baade i desse landi og heime, og norske stormenner gifte seg med døttrar av skotske og irske kongar og jarlar. Paa denne tid var dei keltiske folk i Irland og Wales (uttal: Væls) langt framme i kultur; prestarne i Irland var i mange maatar lengst framme i heile Europa og var ivrige kristne, og i Wales blømde skaldskap og song. Av desse lærde nordmennerne myket. Dei førde heim med seg rikdom og kulturemne, og mange vart kjende med kristendomen¹). Dei vestlandske fylke, som hadde mest samferdsel med desse landi, var dei megtigaste, og der treivst skaldskap og soge-forteljing best.
1) Eit og annat i den norske gudelæra minner myket um kristendomen, slikt som segni um Yggdrasil, som Odin heng paa, og um Ragnarok, og trui paa den megtige, som raader fyr alt.



Andre stykket.

20 Fraa midten av det niande aarhundrad til 1035.
Halvdan Svarte. Døydde 860.
Danmark hadde alt i lange tider voret samlat til eit rike, og sameleids Sverik. Etter kvart kom namnet Norig i bruk um fedralandet vaart og namnet nordmenner um fedrarne vaare, og dermed tok dei til aa 21 kjenna seg som eitt folk i motsetning til dei tvo andre. Detta var vel fyrst tilfellet i Viki, for der kom danskar og svenskar og nordmenner tidast ihop. Der var det ein by, som het Skiringssal, inkje langt fraa Larvik; (endaa heiter ein gard der Kaupang, det vil segja: kaupstad); der var det eit stort hov, og dit kom folk fraa heile Viki til dei store bloti, og der var det livleg handel med kaupmenner fraa alle dei tri nordlege landi.

I den eldste tidi er det trulegt, at Viki høyrde under svenske og danske kongar, men i fyrstningi av det niande aarhundrad etter Kristus raadde det ei fri og sjølvstendig kongsætt paa Vestfold. Til denne Ætti høyrde Halvdan Svarte (dei kallad han Svarte, fyr di han hadde svart haar); fraa honom kom tanken um aa samla dei norske fylke til eit rike.

Halvdan Svarte tok med Odd og Egg og lagde under seg det meste av landet sunnanfjells. Han var ein klok og rettvis konge. Han gjorde Eidsiva-tinget paa Eidsvoll til ting fyr riket sitt, og let den gamle Eidsiva-logi gjelda fyr alle dei fylki, som høyrde til riket hans. Han heldt logerne godt og saag etter, at alle andre, høg og laag, rettad seg etter dei. I hans tid var det gode aaringar, og folket elskad han. Men han vart inkje gamall. Daa han var 40 aar, hende det ein vaar, at han kjøyrde yver Randsfjorden fraa eit gjestebod og druknad i Røkensviki, 860. Alt folket heldt so myket av han, at daa detta spurdest og liket hans skulde jordast paa Ringerike, kom dei beste mennerne fraa Romerike og Vestfold og Hedemarki, og alle vilde leggja liket i haug i sitt fylke, daa dei ventad seg gode aaringar, um dei fekk det. Daa vart dei forlikte um aa skifta liket i fire luter, og hovudet vart 22 hauglagt paa Stein paa Ringerike. Denne haugen er endaa til og heiter Halvdans-haugen.

22 Harald Haarfagre. 860–930.
Daa Halvdan Svarte døydde, var Harald, son hans, berre 10 aar gamall. Daa trudde fleire hovdingar, som Halvdan fyrr hadde vunnet paa, at no var det tid til aa vinna att magti. Men Harald og morbror hans, som het Gutorm og styrde fyr han, var dei for snare og vann fleire slag og fellte mange av fiendarne og kom uventande yver nokre av dei og brende dei inne, so det snart vart ro i heile riket hans Halvdan.

Dei fortel, at Harald fridde til ei norsk kongsdotter Gyda Eiriksdotter (elder Ragna Adilsdotter), men ho svarad, at ho vilde inkje hava ein mann, som berre raadde fyr nokre faa fylke, men ho vilde taka han, naar han hadde lagt under seg heile Norig. Daa lovad Harald ved den gud, som hadde skapt han og raadde fyr alle ting, at han vilde inkje skjera elder kjemba haaret sitt, fyrr han hadde eignat til seg heile Norig med skatt og skyld, elder so vilde han døy.

Dermed gjekk Harald og Gutorm med ein her yver Dovre og ned i Trondheim, slo bønderne i fleire slag og lagde under seg heile Trondheim og Naumdølafylke og Haalogaland, og so siglde han sudetter langs med landet og tok fylke etter fylke radt sud til Sognefjorden. Daa var Hordafylke, Rygjafylke og Egdafylke att, og der kunne han venta seg eit hardt motstand av stormennerne, fyr ingenstad i landet var det slik rikdom og magt som der. Harald heldt paa og lagad seg til i fleire aar, og daa han totte, at han var sterk nok, siglde han sudetter. Det hadde samlat seg ein stor 23 her av Hordar og Ryger og Egder og Telebønder, og baade herarne møttest i Hafrsfjord (Havsfjorden, ei halv mil sunnanfyr Stavanger). Det var ein lang og hard strid, men enden vart, at Harald vann. 872.

Medan Harald heldt paa med denne ufreden, hadde den svenske kongen Eirik freistat paa aa leggja under seg myket av Austlandet, men Harald bergjad fyrst sitt eiget land, og sidan tok han Vermeland og Raanrike (Bohuslen) fraa Sverik.

No vart det inkje gjort motstand mot Harald meir, og no var han einvaldskonge yver Norig. Strakst etter var han i gjestebod paa Møre hjaa Rognvald Jarl, som hadde hjelpt han myket under ufreden. Rognvald skar haaret hans, som hadde voret uskoret i 10 aar, og gav han namnet Haarfagre, og alle sagde, at namnet høvde godt.

I alle dei fylke, Harald lagde under seg, er det fortalt, at han tok odelen fraa bønderne, og gjorde til sin eigedom alle aalmenningar og jamvel sjøen og vatni. Odelsbønderne hadde fyrr voret sine eigne herrar heime paa odelsgardarne sine og inkje betalt skatt til nokon og inkje voret skyldige til annat enn aa verja heradet og fylket i ufredstider, og hadde havt fullt og fritt sjølvstyre i herad og fylke med hersen i fyreenden og smaabønderne attum seg. No laut dei betala landskyld og fylgja kongen, naar han samlad ein her, og naar nokon forbraut seg, kunne kongen taka odelsgarden fraa han elder bøter. Harald hadde liksom dei gamle kongarne ei hird (vakt) um seg, av dei gjævaste mennerne. Han sette ein jarl i kvart fylke til aa skifta log og rett og krevja inn bøter og skatt mot aa hava tridjeparten sjølve, og kvar skulde i ufredstider hjelpa 24 kongen med 60 mann. Under kvar jarl stod 4 elder fleire hersar, som styrde i heradi, og skulde hjelpa kongen med 20 mann kvar i ufredstider. Kongen lønte dei med aa gjeva dei kongsgardar til len (elder veitsla), og difyr vart dei seinare kallad lendmenner (menner, som hev fenget land). Lendmennerne vart inkje berre kongelege embætsmenner. Dei var bonde hovdingar liksom fyrr, og av det kom meste magti, dei hadde, men dei fekk inkje raada seg so myket som fyrr, og til vederlag fyr dei len, dei fekk av kongen, skulde dei fylgja kongen med mannskapet sitt, naar det var ufred, og fri bygdi fyr tjovar og røvarar. Mannskapet til lendmennerne var sidan det mest paalitande mannskapet i den norske heren, og baade detta og at bønderne stødt gjorde, som dei gamle hovdingarne vilde, gjorde, at kongen inkje kunne koma langt, mindre han fekk studning av lendmennerne.

Harald gjorde alle paalegg so store, at kvar jarl og herse hadde større innkomur enn fyrr, og difyr var det mange av dei gamle stormennerne, som gjerne vilde tena han. Dei gjævaste av desse var jarlen Haakon Grjotgardsson i Trondheim og Rognvald jarl paa Møre.

Island funnet og bygt. Men det var mange, som inkje kunne finna seg i denne skipnaden, som dei kallad fyr hardstyre og trældom. Mange storbønder, mest fraa Vestlandet, siglde av fraa ættejordi si. Inkje lenge fyrr hadde nokre vikingar funnet Island. Tvo aar etter slaget i Havsfjorden drog brødrarne Ingolv og Leiv dit og busette seg (874), og sidan kom nokre fleire etter. Men det var inkje myket, som drog stormennerne til Island. Det ligg 120 mil ut i havet fraa Norig, og det er eit faarlegt hav aa sigla paa. Island 25 er dugeleg stort, mest som tridjeparten av Norig, med gode beite og godt fiske og myket rek-ved, som straumen fører med seg dit, og i den tidi var det nokot skog og, men det meste av landet er bredar og øydemarker, og det er raatt og vindhardt, mildare um vetren, men kaldare um sumaren enn heime i Norig. Dei fleste drog helder til dei skotske øyarne, der dei hadde vener og frændar, og derifraa heldt dei paa med ufreden mot Harald og herjad paa riket hans. Harald hadde ein her ute kvar sumar og fredad landet og forbaud strengt aa gjera strandhogg (det vil segja aa ganga paa land og hogga ned buskapen fyr bønderne og taka med um bord); men detta hjelpte inkje. Sistpaa laut han samla ein stor her, og med den siglde han yver til øyarne og jagad vikingarne av og lagde under Norigs rike baade Hjaltland og Orknøyarne og Sudrøyarne og Man og truleg Færøyarne med og innsette jarlar. Strakst etter reiste aalmugen seg i Skotland og jagad vikingarne derifraa, og no tok heile utvandrar-straumen vegen til Island. Dei fleste av dei hadde huslyren med seg og det fylgje av frie menner, som hovdingarne stødt hadde um seg. Fleire av dei tok ned hovi paa gardarne sine og hadde med seg timbret og nokot av moldi, som hadde voret under gudebilætet. Um Ingolv er det fortalt, at han kastad høgsætes-stolparne i sjøen, og at dei dreiv i land der, som no heiter Røykjavik, og der sette han bu. Innvandrararne tok land (nam land), so myket, dei vilde hava, og bytte ut millom sine undergjevne, og difyr hev desse nybyggjarar fenget namnet landnamsmenner.

Den store landnamstidi fell millom aari 886 og 900. Minst 400 storbønder med sitt fylgje hadde 26 vandrat ut til Island, og fyrr Harald døydde, var truleg minst 25,000, mest alle fraa Vestlandet, busette der. Det var eit stort tap fyr Norig. Nettupp dei ætterne, som hadde den største upplysning og rikdom og hadde fostrat den norske skaldskapen, vandrad ut til den nye heimen langt ute i havet og livde der sitt eiget liv, og der fekk no alt det ein rik vokster, som vart kjøvt og døyvt i heimelandet.

Mange av dei misnøgde i Norig hadde vandrat ut til andre stader og. Gange-Rolv, son hans Rognvald Mørejarl, var reist til Normandi, og mange til Jamteland og Helsingland. Det er rimelegt, at minst 6—800 storbønder, umfram smaabønder, vandrad ut, og no tok Harald alle gardarne deira. Mange av desse gav han lendmennerne til len, og alle hine vart »krongods«, kongsgardar, som han sette aarmenner (gards-futar) til aa driva fyr kongens reikning. Aarmennerne var gjerne trælar elder frigjevne og difyr litet vyrde. Dei var liksom politi i bygdi og kravde inn kongens skattar og kunne krevja hjelp av lendmennerne, naar dei turvte.

No raadde Harald med fullt velde yver heile Norig og attaat yver dei skotske øyarne, og tok skatt av finnarne i Finnmarki og halvøyi Kola, som no høyrer til Russland, radt til »det kvite havet«. Det hadde kostat ein hard strid, og myket stort og godt hadde gjenget til spilles ved striden, men det laut so vera, soframt Norig skulde standa seg mot dei store grannekongarne, sviakongen og danakongen.

Kong Harald hadde mange konur og yver 20 søner, og desse gav han kongsnamn og rike aa styra. Han heldt mest av Eirik, som var son av ei dansk kongsdotter. Daa han var 12 aar gamall, fekk han langskip 27 av far sin og drog i viking og var so djerv, at han fekk namnet Blodøks. Den yngste sonen hans Harald het Haakon og vart uppfostrad hjaa den engelske kongen Adalstein, og difyr fekk han namnet Adalsteinsfostre. Sønerne hans Harald var reint agelause. Dei var ille nøgde med, at Harald hadde innsett jarlar, og jagad mange av jarlarne hans av, og tvo av dei innebrende Rognvald Mørejarl. Den eine av desse, Halvdan Haalegg, siglde med tri langskip til Orknøyarne. Der styrde Einar, son hans Rognvald jarl, og han var sett der til aa fri øyarne fyr vikingar. Han fekk utnamnet Torv-Einar, fyr di han skar torv og brukad i staden fyr ved, daa det var skoglaust paa øyarne. Einar slo Halvdan i eit slag og fangad han, og no hemnde han far sins draap og »riste ørn« paa ryggen hans Halvdan (ɔ: han stakk sverdet inn i livet ved ryggen og skar ut alle sidebeini alt ned til lenderne og drog ut lunga). Fyr detta maatte Einar og Orknøyingarne bøta 60 merker gull.

Fleire av Haralds-sønerne fall etter kvart. Daa Harald var 70 aar, skifte han landet millom dei, som var att, og gav dei kongsnamn, og det er fortalt, at han sette i logi, at alle etterkomararne hans paa manns-sida skulde taka kongedøme etter far sin, men dei skulde hava jarledøme, som kom av Ætti hans paa kvinne-sida.

Kongedømet skulde soleids ganga i arv liksom ein odel, som høyrde kongen til. Detta var nokot, som fall av seg sjølv, daa Harald hadde hervunnet landet, som vart hans odelsgard liksom. Men liksom ein odelsgard inkje høyrer husbonden til, men heile ætti, soleids høyrde riket no til heile Haralds-ætti. 28 Men Harald gjorde det, som han kunne, til aa halda ihop riket og innsette Eirik Blodøks til aa vera yverkonge, naar han sjølv døydde. Det vart elles inkje so mange smaakongar, som ein skulde tenkt, fyr fleire av Haralds-sønerne slo kvarandre ihel, daa dei inkje kunne forlikast um magti. Ein av sønerne hans, Halvdan Svarte, hadde nær innebrent Eirik, og daa samlad Harald og Eirik ein her og laag ved Reinssletta (tett ved Rein i Stadsbygdi ved Trondhjemsfjorden). Men ein skald, som het Gutorm Sindre, hadde fyrr diktat eit kvad um Halvdan og eit um Harald, og daa dei baud han løn, bad han, at dei eingong skulde gjera det, som han bad um. No bad han dei um aa forlikast, og det gjorde dei.

Daa Harald var 80 aar gamall, vart han so tungfør, at han gav styringi til Eirik, 930, og tri aar etter døydde han paa sotteseng, 933. Harald var ein fager mann og stor og sterk og myket elskad av mennerne sine. Han var ein streng herre, som rimelegt var, naar han skulde gjera eit slikt storverk. Han vart hauglagd paa garden Haugar (Hauge) ved Karmsund, inkje langt fraa Haugesund. Dei sette ein stein ved hovudet hans og ein ved føterne og ei stor hella yver. I 1872, 1000 aar etter slaget i Havsfjorden, reiste dei ei minnestytta der, og ved den hev dei no lagt den gamle steinhella.

28 Eirik Blodøks, 930—934, og Haakon Adalsteinsfostre, 934—961.
Daa Harald gav riket til Eirik, vilde inkje brødrarne hans godkjenna honom fyr yverkonge, og dei fekk hjelp kvar i sitt rike, og det er trulegt, at smaariki no tenkte 29 paa aa vinna att sjølvstyret sitt. Men Eirik vann i striden og drap fleire av brødrarne sine. Den eine av desse, Olav, kongen i Viki, let etter seg ein son, Tryggve Olavsson, som laut røma undan til Upplandi.

Eirik var ein dugande mann og hadde lukka med seg, naar han slost, men han var uppfostrad paa vikingferder og var hardhjartad og hardstyrande og betre lagad til aa føra ein flokk vikingar paa herferd enn til aa styra det store nye riket etter Harald, fader sin. Kona hans het Gunnhild, og var væn og klok, men innful og hard og eggjad Eirik Blodøks til myket vondt. Misnøgjet vart so stort paa slutten, at nokre av hovdingarne sende bod til England til Haakon Adalsteinsfostre. Han var 15 aar paa den tidi og fager og stor og sterk. Han var ein stor itrotsmann og var uppfostrad i eit land med god upplysning, og var døypt og upplærd i kristendomen. Haakon var viljug til aa koma og drog til Norig aaret etter Harald var sloknad, og lendde i Trondheim. Sigurd Jarl paa Lade (inkje langt fraa Trondhjem), son til jarlen Haakon Grjotgardsson, tok godt mot kongen, som var ung og ukjend, og han fekk istand eit forlik millom dei gamle stormannsætterne og Haakon soleids, at kongedømet skulde gjeva fraa seg nokot av magti si. Bønderne fekk att odelen sin, og dermed fekk hersarne att den gamle hovdingmagti si. Paa desse vilkaar tok bønderne Haakon til konge i Trondheim og sagde seg imillom, at no var Harald Haarfagre komen att og hadde yngst uppatt andre gongen. Tidendi um at bønderne hadde fenget att odelen, flaug som elden i turre graset alt aust til landsenden, og alle stader tok dei Haakon til konge. Eirik og Gunnhild og alle sønerne deira rømde undan. Eirik for til 30 England og fall der, medan han var paa ei vikingferd i England med ein stor her av nordmenner, i eit hardt og langt slag.

No var Haakon yverkonge i heile Norig; han styrde sjølv yver Vestlandet. Sigurd Jarl raadde i Trondheim, og paa Upplandi og i Viki raadde underkongar av ætti hans Harald Haarfagre.

Haakon skipad tvo store lagdøme, Gulatings-lagdømet og Frostatings-lagdømet. Han sette fyre, at den gamle Gulatings-logi (sjaa s. 16) skulde gjelda fyr alle fylki vestanfjells, og at Frostatings-logi skulde gjelda fyr alle fylki nordanfjells. Gula i Sogn og Frosta i Trondheim vart tingstader liksom fyrr, og her skulde det samla seg ein gong um aaret utsendingar fraa heile lagdømet til aa gjeva loger og paadøma saker.

Daa Halvdan Svarte hadde lagt dei sunnanfjellske fylki ihop til eitt lagdøme, so var heile Norig no bytt i tri lagdøme.¹)

Haakon var ein god og rettvis konge, og difyr fekk han namnet Haakon den gode. Det kom tidend um den gode styringi hans alt aust til Jamteland, som nordmennerne hadde bygt, men som til daa styrde seg 31 sjølve og korkje vilde gjeva seg under Norig elder Sverik. No høyrde jamtarne so myket godt um Haakon, at dei gav seg godviljugt under Norig.

Haakon freistad paa aa kristna Norig. Han heldt ei tale paa Frostatinget og sagde, at alle folk skulde lata seg kristna og halda upp med blotingi, men bønderne tok til aa murra, og Aasbjørn fraa Medalhus (Melhus i Gauldalen) svarad, at soframt kongen vilde bruka magt og hardstyre mot dei, vilde dei taka seg ein annan hovding. Kongen laut gjeva etter. Trønderne brende upp tri kyrkjur, som Haakon hadde uppsett paa Møre, og drap tri prestar, og i eit blotgilde i hovet paa Mæren (i Sparbu) trugad bønderne Haakon til aa eta hestekjøt liksom heidningarne, og drikka alle skaalerne fyr dei heidenske gudarne. Kongen vart harm og siglde sudetter og samlad myket folk og vilde hemna seg paa trønderne. Daa kom det tidend um, at sønerne hans Eirik Blodøks var komne til Viki med ein stor her. Daa Eirik var fallen i England, hadde sønerne hans tilhald i Danmark hjaa Kong Harald Gormsson, og Harald hadde endaa kne-sett (elder teket til uppfostring) ein av sønerne hans, som og het Harald. Danakongen tenkte, at han skulde vinna att herredømet yver Viki og gav Eiriks-sønerne hjelp, og desse heldt no paa og herjad i Viki, og hadde jagat underkongen, Tryggve Olavsson, fraa skipi hans. Daa Haakon fekk tidend um detta, sende han bod paa Sigurd Jarl og andre hovdingar i Trondheim, og daa kom dei til Haakon, som mest hadde gjenget innpaa han fyr aa tvinga han til aa blota. Dei forlikte seg no, og alle ihop siglde sudetter fyr aa verja landet. Dei og Eiriks-sønerne møttest ved Kormt (Karmøyi), og baade herarne gjekk paa 32 land og slost paa Agvaldsnes. Nordmennerne vann, og ein av Eiriks-sønerne og myket av mannskapet deira fall.

Etter detta slaget skipad Haakon landsforsvaret. Han bytte alle bygderne langs med sjøen og so langt upp i landet, som laksen gjeng lengst upp, i »skipreidur«. Bønderne i kvar skipreida skulde gjeva kongen eit skip med mannskap, vaapn og mat, elder full leiding, naar det var ein utanlands her i landet; elles var dei berre skyldige til aa gjeva kongen halv leiding, som kongen hadde rett til aa skriva ut kvar sumar og bruka utanfyr landet i 2 maanadar. Naar inkje kongen baud ut halv leiding um sumaren, skulde bønderne betala kongen, det leidingen kostad. Kvar fri mann skulde eiga skjold og spjot og anten sverd elder øks. Var ein fiende ventande ein stad, skulde alle mann, som dugde til aa slaast, taka til vaapn. Fraa gomol tid hadde det voret vitar elder vardar paa høge fjell, som dei kveikte, naar fienden var nære. Haakon sette no fyre, at dei skulde setja upp vardar slik, at dei kunne sjaa fraa den eine til den andre, og naar vardarne brann, skulde bodstikka ganga rundt, og daa skulde folket rusta seg i det fylket, der fienden var ventande, og leidingsskipi fraa dei andre fylki koma til hjelp. Paa 7 dagar kunne tidend um ufred ganga fraa den synste varden til det nørdste tinglaget paa Haalogaland.

Daa Haakon hadde voret konge i 20 aar, kom Eiriks-sønerne att med ein stor her av nordmenner og daner. Dei kom uventande paa Haakon, som var paa garden Birkestrond paa Frædi (»Frei«, tett ved Kristianssund). Haakon samlad det mannskapet, som var aa faa der umkring, og »haslad voll« (stakk ut ein plass med haslepaakar) paa Rastarkalv paa Frei, og der 33 møtte Haakon Eiriks-sønerne. Ein av mennerne hans Haakon, som het Egil Ullserk, fekk 10 merke og 10 mann med seg og gjekk med desse slik, at Eiriks-sønerne trudde, at det var ein stor her, som kom setjande og vilde ganga millom dei og skipi deira. Dermed flydde dei, men saag snart, at detta berre var ei pretta, og daa stanad Eiriks-sønerne og dei nordmennerne, som var i heren deira, men Haakon slo dei andre gongen der, og tridje gongen ned i fjøra. Ein av Eiriks-sønerne fall, og hine flydde til Danmark.

Nokre aar etter var Haakon i gjestebod paa Fitjar (heiter no Fitje) paa øyi Stord i Sunnhordland. Daa saag vaktmennerne ein stor flote kom siglande, og skalden Øyvind Finnsson Skaldespillar gjekk inn og sagde det til kongen. Daa kongen gjekk ut, saag han strakst det var herskip, og dei hadde inkje langt att til øyi. Det var Eiriks-sønerne, som kom, og dei, som heldt vakt ved vardarne, hadde inkje set dei. Haakon spurde mennerne sine til raads um, kvat dei skulde gjera, daa dei hadde ei stor yvermagt mot seg. Daa talde Øivind til aa slaast, og hine svarad, at dei helder vilde falla som menner enn fly fyr danerne ufreistad. Kongen takkad dei og stellte upp det mannskapet, han hadde. Eiriks-sønerne hadde 6 gonger so myket folk. Harald Eiriksson var føraren deira no, og med honom fylgde Alv Askmann og Øyvind Skrøya, brødrarne hennar Gunnhild. Haakon gjekk hardt fram og hogg til baade sidurne. Han hadde gullslegen hjelm paa hovudet og spjot og skjold og sverdet Kvernbit. Detta sverdet hadde han fenget av Adalstein, fosterfader sin; det var so godt blad paa det, at han hogg gjenom ein kvernstein radt til augat med det, og difyr vart sverdet kallat

34 Kvernbit. Soli skjein paa gullhjelmen, og daa vende mange vaapni mot Haakon. Daa tok Øyvind Finnsson og sette ein hatt yver gullhjelmen, men daa ropad Øyvind Skrøya: »Gjøymer nordmanna-kongen seg no, elder hev han flytt, elder kor er gullhjelmen?« Dermed gjekk han og broder hans fram og hogg som ville og galne. Men Haakon svarad: »Haldt fram, som du stemner, vil du finna nordmanna-kongen.« Det var inkje lenge aa venta helder, fyrr Øyvind kom, men Haakon kløyvde hjelmen og hovudet paa han, og i det same fall Alv Askmann og. Daa flydde heren til Eiriks-sønerne, men daa Haakon sette etter og gjekk fremst i fylkingi si, kom det ei pil i armen hans, og dei kunne inkje faa stillt blodet. Daa han merkad, at han vart klen, vilde han sigla nord til kongsgarden Aalreksstad (Aarstad ved Bergen), men han kom inkje lenger enn til Haakonar-hella (heiter no Helleren, inkje langt fraa Bergen). Daa var han mest livlaus, og dei lagde til lands. No sende Haakon bod til Eiriks-sønerne, at han gav dei Norigs rike, av di han sjølv inkje hadde søner. Venerne hans baud honom, at dei skulde føra liket hans til England og gravsetja det i kristi jord, men han svarad: »Eg er det inkje verd; som heidning livde eg, og som heidning skal dei jorda meg og.« Strakst etter døydde han der paa Haakonar-hella, same staden som han var fødd, aar 961. Liket vart ført nord til Sæheim (Sem) i Nordhordland og hauglagt der, fullt væpnat, og endaa kann ein sjaa gravhaugen hans. Øyvind Finnsson kvad Haakonar-maal til hans æra og viste han etter gamall skikk til Odin i Valhall. Baade vener og uvener gret, daa han døydde, og sagde, at so god konge vilde visst aldri koma til Norig meir. 35 Norigs rike hadde gjenget myket fram under Haakon den gode. Harald Haarfagre hadde teket landet med odd og egg og aatte landet som ein herre. Daa bønderne tok Haakon til konge, fekk dei att odelen og vart herrar i sitt eiget land og tok paa seg aa verja landet sitt, soleids at inkje kvart fylke skulde slaast fyr seg, men alle skulde hjelpast aat. Haakon og landsfolket slo gong etter gong utanlands herar, og detta gav det nye riket samhelde og gjorde, at dei no kjende seg som nordmenner og brødrar meir enn fyrr. Landet var no bytt i tri store lagdøme, og der var so god fred i landet, so jamtarne helder vilde slutta seg til Norig enn raada seg sjølve. Kongedømet var sterkt og bønderne var frie, daa Haakon styrde.

Eiriks-sønerne, 961—965, og Haakon Jarl, 965—995.

No vart dei fem sønerne hans Eirik tekne til kongar i Gulatingslagdøme. Harald Graafeld var den eldste og fremste av dei, men elles styrde dei alle jamsides og tok seg kvar si hird. I Viki raadde Tryggve Olavsson og Gudrød Bjørnsson, sonesønerne hans Harald Haarfagre, og paa Upplandi fylkeskongar av Haralds ætti, og i Trondheim raadde Sigurd jarl, og ingen av desse godkjende i fyrstningi Eiriks-sønerne fyr yverkongar. Til detta kom og, at danakongen Harald Gormsson Blaatonn stod paa, at Eiriks-sønerne hadde riket til len av honom. Det var soleids litet att no av samlingsverket hans Harald Haarfagre. Eiriks-sønerne freistad paa aa leggja heile landet under seg med svik og magt, og moder deira, Gunnhild, raadde dei til myket vondt, liksom ho hadde gjort med mannen sin, Eirik Blodøks. Dei drap Gudrød og Tryggve med svik, og 36 enkja etter Tryggve laut røma utor landet med eit nyfødt barn, Olav. Dei lovad Sigurd jarl venskap, og han godkjende dei fyr yverkongar, men eingong daa han var i gjestebod paa Oglo (Skatvoll) i Stjørdalen, siglde dei um natti inn etter fjorden og brende Sigurd jarl inne. Sigurd hadde ein son, som het Haakon; han var fager og vælvaksen og klok, men sløg og ful. Honom tok trønderne til jarl og sette paa vatnet kvart skip, som var brukande, og Eiriks-sønerne rømde undan. I fleire aar heldt Haakon seg i Trondheim, og han og Eiriks-sønerne svor kvarandre takomtil venskap, og takomtil prøvde dei paa med svik mot kvarandre. Endeleg laut Haakon røma til Danmark, og daa hadde Eiriks-sønerne samlat heile Norig under seg.

Men dei fekk mange fiendar. Dei var liksom fader sin store og væne og djerve stridsmenner, men dei var sviksame og kjære i pengar og harde og brydde seg maateleg um logerne. Dei var so knipne, at dei grov pengarne sine ned i jordi, er det fortalt. Dei var kristne og braut ned hovi, men kom ingen veg med aa kristna landet og fekk berre fleire uvener. Det kom uaar etter uaar, og fisket slo inkje til, og bønderne var so misnøgde, at dei slo ihel fleire av brødrarne. Snart fekk Haakon Jarl Harald Graafeld i Fella og. Danakongen Harald Gormsson var harm paa Harald Graafeld, fyr di han inkje betalte skatt, og tok godt imot Haakon jarl. Danakongen hadde ein broderson, som het Gullharald. Han gjorde krav paa eit stykke av Danmark, og Haakon eggjad han upp. Men daa danakongen inkje vilde gjeva han nokot, raadde Haakon danakongen til aa gjeva Gullharald Norig. Detta vart dei forlikte um, og danakongen baud Harald Graafeld koma til 37 Danmark, og han kom og lagde aat ved Hals ved Limfjorden med tri skip. Daa kom Gullharald paa han med 9 skip. Harald varde seg manneleg, men sistpaa fall han. Dessimilom hadde Haakon sagt til danakongen, at det var faarlegt aa gjeva Gullharald Norig, og baud seg til sjølv aa verta danakongens jarl og leggja Norig under honom og drepa Gullharald. Daa danakongen gjekk inn paa detta, siglde Haakon etter Gullharald og kom, strakst etter Harald Graafeld var fallen, og fangad Gullharald og hengde han upp. (Umkring aar 965).

No siglde Harald Gormsson og Haakon og mange andre norske hovdingar med ein stor flote til Norig. Harald Gormsson vart yverkonge, og Haakon fekk til len Vestlandet fraa Lindesnes til Trondheim mot aa betala helvti av dei kongelege innkomurne og hjelpa danakongen i ufred. Trondheim og fylki nordanfyr tok han i arv etter fader sin. Harald Grenske, son til kong Gudrød, er det fortalt fekk Agder og eit stykke av Viki og vart utnemnd til konge der. Resten av Viki tok danakongen fyr seg sjølv. Paa Upplandi raadde fylkeskongar av ætti hans Harald Haarfagre, men dei og kong Harald Grenske skulde svara skatt til danakongen. Dei tvo Eiriks-sønerne, som endaa var i live, hadde seg undan, daa alt folket gjekk fraa dei.

Det var det gamle stormanns-veldet og fylkessjølvstyret, som raadde i landet no, og det einaste bandet, som knytte ihop dei norske fylki, var at dei godkjende den danske kongen fyr yverkongen sin. Men detta danske herredømet hadde ingenting aa segja; kvar hovding i Norig raadde seg fritt, og raadde seg meir no, enn naar dei hadde ein norsk yverkonge. Haakon 38 jarl hadde største magti i Norig, og han betalte ingen skatt til den danske kongen og sagde, at pengarne gjekk med til aa verja landet mot dei tvo Eiriks-sønerne.

Harald Gormsson laag i ufred med Tyskland. Den tyske kongen Otto den fyrste hadde vortet romersk kjeisar i 962, og daa den romerske kjeisaren heldt seg fyr større enn kongarne, gjorde Otto krav paa herredømet yver Danmark, og Harald laut taka ved kristendomen og godkjenna kjeisaren fyr yverherre. Daa Otto den fyrste døydde, vart son hans, Otto den andre, kjeisar, men i fyrstningi var det myket uro i riket hans. Daa tenkte Harald, det var tid aa gjera seg fri, no daa kjeisardømet var veikt og han hadde hjelp aa krevja i Norig, og sende bod til Haakon Jarl, at han skulde koma til Danmark med ein her. Haakon baud ut halv leiding og kom til danakongen, som hadde ein stor her sjølv og. Harald sende den norske heren til Danevirke (ein mur, som Tyre Danebot hadde uppsett fyr aa verja inngangen til Danmark mot tysken), og nordmennerne varde Danevirke so væl, at Otto laut snu. Daa vilde Haakon draga heim til Norig med heren sin, men medan han laag i Limfjorden fyr motvind, kom Otto braadt attende og kom inn i Danmark, og Harald maatte lova aa innføra kristendomen i Norig og faa Haakon jarl døypt. Harald baud Haakon til seg, og daa han kom, trugad Harald han til aa lata seg døypa, og let han faa prestar med seg. Men so fort Haakon fekk vind, sette han prestarne i land og stakk i sjøen og herjad paa heimvegen i danakongens rike, og gjorde seg no til sjølvstendig styrar i riket sitt, dei vestanfjellske og nordanfjellske fylki. Han bygde uppatt dei hovi, som Eiriks-sønerne hadde rivet 39 ned, og bad folket blota. Han var ein stor blotmann sjølv og, og det er fortalt, at eingong han var i stor naud, blotad han sin eigen son (i slaget i Hjørungavaag). I Viki, som no var reint skild fraa riket hans Haakon og endaa stod under danakongen, fekk kristendomen etterkvart inngang, og missionærar fraa Danmark og Tyskland arbeidde der fyr den nye trui.

Harald Gormsson vilde hemna seg paa Haakon jarl og siglde til Norig med ein stor her, og daa han kom i riket hans Haakon, herjad han det verste han kunne. I Lærdal i Sogn stod 5 gardar att. Men daa han fekk tidend um, at Haakon samlad myket folk, snudde han heimatt og tenkte paa meir hemn.

Der var ein viking-hop, som hadde busett seg paa Jomsborg paa øyi Jom (heiter no Wollin i Forpommern), og hadde skipat eit samlag med strenge loger. Ingen fekk vera med, som var under 18 elder yver 50 aar, elder som var rædd elder gav seg fyr nokon ting, og kvinnfolk fekk inkje koma inn i borgi. Dei djervaste kjempurne søkte dit fraa alle nordlandi, mest fraa Danmark, og dei var vidkjende fyr aa vera motige stridsmenner og harde til aa røva. I eit gravøl drakk danakongen dei fulle og fekk dei til aa lova, at dei skulde fara mot Haakon jarl. Daa dei vart fastande, totte dei, at dei hadde lovat for myket, men dei tenkte dei skulde koma uventande paa han og siglde, so fort dei kunne, til Norig med 60 skip og herjad i riket hans Haakon. Eirik, son hans, som Harald Gormsson hadde sett til jarl i Vingulmark og Raumarike, fekk tidend um detta og samlad folk og for landvegen til Trondheim, og daa let Haakon og Eirik bodstikka ganga og samlad ein flote paa 180 skip (truleg inn paa 10,000 mann) og 40 møtte jomsvikingarne i Hjørungavaag (heiter no Lidvaag paa Hareidland i Sunnmøre). Nordmennerne hadde meir folk og fleire skip, men dei var inkje so godt væpnad og øvde, daa mesteparten var berre leidingsfolk, og skipi var myket mindre end dei, fienden hadde, og jomsvikingarne hadde lenge yvertaket. Fraa dei høge skipsbordi sine stakk dei og skaut ned paa nordmennerne og skaut tvert igjenom skjoldarne deira, og mange fall. Haakon sjølv kom i stor naud, og brynja hans var reint sundskoti. Eirik Haakonsson lagde fram der, det trengdest mest, og daa den eine norske fylking-armen vart trengd tilbake, kom han til hjelp der og lagde seg sida um sida med skipet hans Bue Digre, den djervaste av alle jomsvikingarne. No vart det ein kvass strid, og enden vart, at 35 skip i jomsvikingfloten rømde undan, og berre 25 laag etter. Daa lagde Haakon seg paa den andre sida hans Bue digre, og Bue kastad seg i sjøen med tvo kistur fulle med gull, og no hogg nordmennerne mannskapet hans ned fraa stamn til stamn, og sameleids gjorde dei paa hine skipi. Berre nokre faa fekk liv og fred. Detta slaget var truleg um veteren 985—986.

Etter denne store sigeren raadde Haakon fritt som ein konge i alle sjøbygderne fraa Finnmarki til Lindesnes og hadde 16 jarlar under seg. Færøyarne, Orknøyarne og Sudrøyarne betalte skatt til han. Bønderne heldt myket av han, fyr det var god fred innanlands og gode aaringar. Men lukka vart Haakon jarl for stor. Han vart stolt og streng og lagde seg i ulivnad med kvinnfolk, og bønderne fekk inkje hava døttrarne sine i fred fyr han, og sistpaa vart alle hatige paa han.

Viki og Upplandi høyrde inkje med til riket hans 41 Haakon, men Eirik, son hans, hadde styringi yver fleire fylke der. Harald Gormsson, som alltid hadde fenget hjelp av jomsvikingarne, hadde ingi magt lenger i Viki etter slaget i Hjørungavaag og fall strakst etter i eit slag mot son sin, Svein Tjugeskjegg. Men truleg hadde den svenske kongen Eirik den sigersæle teket eit stykke av Viki no. Det gamle Eidsiva-lagdømet var reint uppløyst, og mange, som hadde teket ved Kristendomen, daa Harald Gormsson var yverkonge der, tok no til aa blota paa nytt lag. Det saag ut til, at den gamle trui og det gamle stormanns-veldet og det gamle fylkes-sjølvstyret skulde faa yverhand i heile Norig. Men i lengdi kunne inkje det gamle standa seg. Heidenskapen var utlivd no. Fleire av dei mest upplyste hadde lært aa kjenna kristendomen paa vikingferderne elder handelsferderne sine, og nokre av dei let døypa seg. Kristendomen fekk inngang i alle andre land rundt umkring og hadde alt no gjort so myket i Norig, at faa, i det minste av dei store ætterne, trudde paa dei gamle gudarne. Av dei, som hadde nokor upplysning, trudde nokre paa sin eigen styrke, og dei fleste trudde ingenting. Naar den gamle trui løyste seg upp, kunne inkje det gamle stormanns-veldet og fylkes-sjølvstyret halda seg ved lag helder, av di det nettupp hekk ihop med trui. (Sjaa sida 13—17.) Det var myket og no, som heldt heile det norske folket ihop. Den norske leidingsheren hadde slegest manneleg paa Danevirke og i Hjørungavaag, og desse storverk, som nordmennerne hadde gjort mot utlendingar, knytte nordlendingar og vestlendingar og vikverjar ihop med ein sams eigedom av store minne.

Haakon fekk tidend um, at ein kongsson av ætti 42 hans Harald Haarfagre var vest i Irland. Denne kongssonen var Olav, son til kong Tryggve Olavsson og sonesons son hans Harald Haarfagre. Daa Tryggve var drepen av Eiriks-sønerne, vilde Aastrid, enkja hans, fly til Gardarike med den nyfødde guten sin, men vart fangad paa vegen av vikingar. Guten vart skild fraa moderi og seld fyr ein bukk og sidan fyr ei kufta, men sistpaa vart han kjend av morbror sin, som var i Gardarike hjaa kong Valdemar. Der voks han upp til ein væn og stor og sterk mann, og han vart den beste itrottsmannen av alle nordmenner. Han kunne ganga paa aararne utanbords, naar mennerne hans rodde, og han leikad med tri smaasverd, so det eine stødt var i vedret, og tok dei alltid att i handtaket. Han hogg like godt med baade henderne og skaut med tvo spjot um gongen. Daa han var 18 aar, for han i viking nokre aar og tok ved kristendomen liksom mange andre vikingar, og han var namnkjend fyr aa vera ein av dei gjævaste hovdingarne. Daa han fekk høyra, at Haakon jarl hadde lagt seg ut med bønderne, fekk han hug til aa freista lukka heime, og med 5 skip stakk han i sjøen og siglde attende til Norig.

Dessimillom hadde Haakon jarl sendt trælarne sine etter ei væn bondekona, Gudrun (fraa garden Lunde i Horrig). Ho var so væn, at dei kallad ho Lunde-soli. Men mannen hennar, Orm Lyrgja, let bodstikka ganga, og bønderne samlad seg. Nettupp som detta hende, kom Olav Tryggvason med sine 5 skip til Agdenes (ved innlaupet til Trondhjemsfjorden), og drap Erlend, son hans Haakon jarl, som vilde stengja vegen fyr han. Haakon jarl laut røma fyr bønderne og hadde berre ein træl, Kark, med seg, og kom til garden Rimul 43 (heiter no Romul i Melhus i Gauldalen). Der budde ei kona, som het Tora og hadde voret kjærasten hans ei tid. Ho gjøymde Haakon og Kark under eit svinebol i eit hol, som dei grov. Tora lagde timber og mold yver holet og dreiv griserne yver.

Bønderne tok Olav til konge og for til Rimul og leitad etter Haakon. Olav stod paa ein stein attmed svinebolet og lovad ut pengar og æra til den, som drap jarlen. Detta høyrde Kark. Han vart snart bleik og snart svart som jordi, og Haakon bad han, at han skulde inkje svika han. Jarlen trudde inkje Kark og heldt seg lenge vaken, men sistpaa somnad han, og daa drog Kark ein kniv og drap Haakon. 995.

Haakon Ladejarl hadde voret den største blotmannen og den megtigaste hovdingen av dei gamle storætterne. Han hadde stridt fyr alt det gamle, men no var tidi komi, daa det nye, kristendomen og kongedømet og heile riket samlat, skulde vinna fram. Ingen nordmann hev havt so stor magt som Haakon, so nær som kongarne, men endaa fekk han so laak ein ende, at bønderne kastad stein paa liket og hengde hovudet hans i ein galge.
¹) Til Eidsiva-lagdømet høyrde Upplandi og Viki. Til Gulatings-lagdømet Egdafylke og alle vestanfjellske fylke so langt mot nord som til der Romsdalen tek til. Haddingjadal og Valdres høyrde og til detta lagdømet, i det minste seinare. Alle hine fylki høyrde til Frostatings-lagdømet. — Dei 8 fylki i Trondheim heldt paa med sine tingmøte fyr seg sjølv og hadde ting kvart aar, ein maanad fyre Frostatinget, paa øyri ved Trondhjem. Detta tinget kallad dei Allsherjar-tinget (ting av all heren). Det hadde rett til aa kaara konge fyr heile landet:


43 Olav Tryggvason. 995—1000.
Heile folket tok med gleda mot Olav Tryggvason, og hovdingarne paa Upplandi og i Viki, som hadde havt landet sitt til len av danakongen, tok det no til len av Olav. Sameleids gjorde Sigmund Brestesson paa Færøyarne, som fyrr hadde øyarne til len av Haakon jarl. Sønerne hans Haakon, Eirik og Svein, for ut or landet til den svenske kongen Olav Skautkonung, og heile Norig var samlat paa nytt lag, fraa Finnmarki til 44 Gjøta-elvi. Olav tok strakst til aa innføra kristendomen. Han kallad til seg fleire av dei største hovdingarne i Viki, som han var skyld til, og lovad dei magt og æra, um dei vilde taka ved kristendomen. Dei gjekk inn paa detta, og so heldt han ting med aalmugen, og den fylgde hovdingarne sine. Olav refste strengt, naar nokon sagde nei, og drap nokre, og paa eit aar vart Viki kristnad. Sidan for han nordetter og kristnad alle sjøbygderne. Paa Gulating talad han fyrst med hovdingarne, og dei lovad aa taka mot kristendomen, soframt kongen vilde gifta Aastrid, syster si, med ein av dei beste hovdingarne,i Erling Skjalgsson, som høyrde til den største og gjævaste ætti i Hordaland. Kongen samtykte, og no vart Erling verbror til kongen og fekk styringi yver landet fraa Sognefjorden til Lindesnes.

I Trondheim vilde bønderne, at Olav skulde blota, men han var sløg og fekk alle hovdingarne deira i si magt, og so sagde han, at skulde han blota, vilde han gjera det største blotet, som brukelegt var, og blota folk, og so trugad han med, at han vilde drepa alle hovdingarne. Daa laut trønderne taka den nye trui. Paa Haalogaland tok ein megtig hovding Haarek paa Tjotta (paa Helgeland) kristendomen og vart kongens lendmann. Andre, som inkje vilde lata døypa seg, vart pinte og drepne, og heile Haalogaland vart kristnat.

Olav kom inkje til Upplandi, og fylkeskongarne, som raadde der, tok inkje ved kristendomen, men han fekk kristnat Irland og Færøyarne og Grønland.

Paa fem aar fekk Olav den nye trui innførd. Han hadde med seg prestar fraa England, men dei var alt for faa til aa læra upp folket, so i fyrstningi vart det kristendom mest berre i namnet. Men trui paa dei 45 gamle gudarne vart mindre enn fyrr, daa aalmugen saag, at dei inkje kunne bergja seg mot Kristus, og at dei kristne strafflaust reiv ned hovi deira.¹)

Jarlesætet paa Lade stod tomt no, og Olav hadde brent det store hovet der. Men inkje langt fraa Lade bygde han eit hovudsæte fyr kongsmagti og kristendomen ved Nidar-osen (der som Nid-elvi elder »Nea« renn ut). Der sette han upp ein kongsgard og ei kyrkja og grunnlagde ein by, som fekk namnet Nidaros og vart hovudstaden fyr heile Norig, daa Trondheim var den megtigaste luten av landet. 996.

Olav fridde til den svenske dronningi Sigrid Storraade, men daa ho inkje vilde taka den rette trui, slo Olav ho i andletet med hanska si og sagde: »Kvat skal eg med deg, din rava heidning?« Men Sigrid svarad: »Det kunne vel henda, at detta vart banen din.« Sigrid var enkja etter den svenske kongen Eirik den sigersæle. Son hennar, Olav Skautkonung, var no konge i Sverik. Svein Tjugeskjegg, son hans Harald Gormsson, var konge i Danmark, og gifte seg med Sigrid. Svein hadde ei dotter, som vart gift med Eirik Jarl, son hans Haakon Jarl, og det var samlag millom 46 desse tri, Eirik Jarl, den danske kongen og den svenske kongen, og dei traadde etter aa taka liv og rike fraa Olav Tryggvason, daa han hadde teket fraa dei det land, som dei hadde aatt i Norig; Eirik Jarl hadde attaat Far sin aa hemna, og Sigrid Storraade eggjad upp dei tvo andre. Til detta kom og, at syster hans Svein, Tyre, hadde gift seg med Olav Tryggvason, kong Svein uspurt, og daa Svein hadde teket fraa ho all eigedomen hennar i Danmark, eggjad ho Olav upp til aa krevja bot.

Olav baud ut leidingsheren um vaaren 1000 og skuvad skipi sine paa vatnet, og lendmennerne kom til han med sine skip og. Han hadde mange store skip, Trana og Ormen skamme (elder stutte) og eit ovende stort skip, som het Ormen lange. Detta skipet styrde han sjølv. Det hadde gyllt drakehovud og spord og 600 mann um bord, dei sterkaste og djervaste, som var aa finna. Ingen maatte vera med, som var yver 60 elder under 20 aar, so nær som den gjæve bogeskyttaren Einar Tambeskjelvar; han fekk vera med, endaa han berre var 18 aar. Midt paa sumaren siglde han ut fraa Nidaros med 60 store langskip umfram leidingsskipi, og siglde fyrst til Vindland (Pommern) og hadde der eit møte med den polske kongen Boleslav, (elder Burisleiv), som var uvener med kong Svein. Men no tok leidingsheren til aa lengta heim og fekk heimlov, er det fortalt, og daa hadde Olav berre dei 60 store langskipi att, som han sjølv og lendmennerne aatte.

Dessimillom stakk Svein Tjugeskjegg i sjøen med 60 skip, og Olav Skautkonung kom til han med 15 skip og Eirik Jarl med 5 skip mannad med nordmenner. Men daa heile denne styrken endaa var for 47 liten til aa slaast med den norske floten, fekk danakongen Sigvalde Jarl, hovdingen fyr jomsvikingarne, til aa lova Olav Tryggvason venskap og lokka han i fella. Olav hadde høyrt tidend um, at der var samlat ein flote imot han, men Sigvalde gjorde han trygg og baud seg til aa fylgja med 11 skip, mannad med jomsvikingar. Den 9de september aar 1000 siglde Olav Tryggvason ut fraa Vindland. Det var blankt solskin og lagleg vind, men inkje sterk, og difyr gjekk dei minste skipi forare og siglde undan ut paa havet. Sigvalde Jarl, som sagde, at han var best kjend med, kor det var djupast i sundi millom øyarne, bad Olav sigla etter seg med dei største skipi, og no siglde Olav med dei 11 største skipi etter Sigvalde, men hine siglde fraa han.

Danakongen og Sviakongen og Eirik Jarl laag med heile heren sin ved øyi Svolder (paa austsida av Rygen). Sigvalde lagde seg inn under øyi, og daa den norske floten paa 11 skip fylgde etter Sigvalde, kom heile den store floten til dei tri hovdingarne roande ut imot. Olav Tryggvason vilde inkje fly: »Ned med seglet,« sagde han, »inkje skal mine menner tenkja paa flugt.« Han lagde Ormen lange i midten, og hine skipi paa baade sidurne av den. Danakongen og Sviakongen lagde seg mot dei største skipi, som laag i midten, men det vart ein hard strid, og dei laut leggja fraa att. Daa lagde Eirik Jarl seg ved det minste skipet hans Olav, som laag ytst, og tok det etter ein hard strid. Dermed tok han paa det næste skipet og tok det, og soleids tok han det eine etter det andre, til berre Ormen var att. Alle dei nordmennerne, som det endaa var liv i, var gjengne upp paa Ormen, og no lagde Eirik seg 48 med alle skipi sine um den. So fort det fall folk fyr Eirik, kom daner og sviar i staden, og danerne og sviarne laag paa fraastand og skaut paa Ormen. Endeleg var det so mange fallne av mannskapet paa Ormen, at Eirik Jarl og mennerne hans kunne ganga upp, og dei som endaa var ilive paa Ormen, samlad seg no atterut um kongen, og der stod den siste harde striden. Kongen stod paa atterskansen (lyftingi) med gyllt skjold og gullslegen hjelm og ei raud trøya utanpaa brynja og var lett aa kjenna. Han hadde slegest paa kjempevis; no stod han og skaut og var saarad. Sistpaa var det berre 8 mann att umfram kongen, og daa sprang han yver bord. I same stundi sprang hine og yver bord, men vart fangad og fekk liv og fred av Eirik Jarl. Men kong Olav saag ingen meir til.

Olav var berre 36 aar, daa han fall. Han hadde samlat Norig og kristnat det meste av landet og tidt voret hard og streng, medan han gjorde detta, men endaa var han meir elskad enn nokon annan norsk konge. Dronning Tyre døydde av sorg. Dei hadde havt ein son, Harald, men han døydde, strakst fyrr Olav siglde heimantil.
¹) Dei engelske prestarne gjekk varleg fram, naar dei preikad den nye læra, og drog folket med lempe yver fraa den gamle til den nye trui. Det var nok, naar folket let seg døypa og heldt jol paa same tid som dei kristne, heldt heilag 7de kvar dag og fastad 7de kvar dag og trudde, at Kristus var gud. Mange, som trudde paa Kristus, trudde, at dei gamle gudarne var til endaa, men at dei var vonde magter. Nokre var „blandad i trui“. Soleids Helge den magre. Han trudde fyr det meste paa Kristus, men naar han var paa sjøen, kallad han paa Tor.


48 Norig sund-bytt etter slaget ved Svolder. 1000—1016.
Dei tri, som hadde fellt Olav Tryggvason, bytte Norig millom seg. Svein Tjugeskjegg fekk Upplandi og Viki so nær som Raanrike, og gav Eirik Jarl Raumarike og Vingulmark til len, som han hadde havt fyrr under Harald Gormsson. Sviakongen fekk Raanrike, som han gjorde til eit svenskt landskap, og 7 fylke nordanfjells, som han sette Svein, broder hans Eirik 49 til jarl yver. Alt det andre tok Eirik Jarl, so nær som at Erling Skjalgsson, som var komen til aa sigla fraa Olav Tryggvason, verbroder sin, ved Svolder, raadde som han vilde i dei fylke, han hadde fenget av kong Olav. Paa Upplandi tok smaakongarne landet sitt til len af danakongen.

Soleids hadde Norig no mange herrar. Den, som hadde største magti, var Eirik Jarl. Han og Svein, broder hans, var kristne, men let kvar tru, som han vilde, og mange stader gjekk kristendomen reint under. Eirik sette i stand det gamle jarlesætet paa Lade og let Nidaros forfarast. Baade jarlarne heldt dei gamle logerne godt, og det var fred og ro i landet, og aalmugen var væl nøgd. Einar Tambeskjelvar, ein av dei faa, som vart bergjad i slaget ved Svolder, vart gift med Bergljot, syster deira, og vart den største lendmannen nordanfjells. Sigmund Brestesson tok Færøyarne til len av Eirik, og alle hovdingarne vart forlikte med jarlarne so nær som Erling Skjalgsson. Han tok landskyld i sine fylke, og jarlarne torde inkje koma der, utan dei var mannsterke. Han hadde aldri mindre enn 90 mann heime paa garden sin Sole (inkje langt fraa Stavanger), og tidt 200 mann elder fleire. Han hadde mange trælar og gav dei eit visst dagsarbeid, og naar dei hadde gjort undan, kunne dei arbeida aat seg sjølve resten av dagen. Soleids kunne dei paa tvo-tri aar tena so myket, at dei kunne kaupa seg frie, og daa sette Erling dei i veg paa einkvar maaten, og kaupte andre trælar fyr løysepengarne. Han var den gjævaste av alle lendmenner i Norig.

I Danmark døydde kong Svein 1014, og etter honom kom Knut, son hans, som dei sidan kallad

50 Knut den megtige. Han drog til England og lagde det under seg. Eirik jarl, som hadde 2 fylke til len av danakongen, laut fylgja med han, men døydde eit bil etter. Han fekk det ettermælet, at han hadde voret ein god og rettvis styrar og den største herføraren i nordlandi paa den tid, daa han hadde vunnet i dei tvo største slagi, i Hjørungavaag og ved Svolder. Haakon, son hans, vart jarl no; han var berre 17 aar.

50 Olav Haraldsson den heilage. 1016—1030.
Danakongen Harald Gormsson hadde innsett Harald Grenske til konge paa Vestfold og Agder. Daa han døydde, fekk enkja hans strakst etter ein son, som fekk namnet Olav.¹) Ho vart sidan gift med kong Sigurd Syr paa Ringerike, og der vart Olav uppfostrad. Det er fortalt, at Olav vart døypt, daa han var tri aar gamall, og at Olav Tryggvason stod fadder til han. Daa han var 12 aar, for han i viking i nokre aar og vart namnkjend fyr aa vera ein klok og djerv førar. Daa han fekk tidend um, at Eirik Jarl var komen til England, siglde han med tvo skip til Norig og fangad Haakon jarl, son hans Eirik, i Saudesundet (i Sunnfjord) og tok eid av han paa, at han aldri skulde bera vaapn mot Olav, og etter detta siglde Haakon jarl til England og var hjaa kong Knut, morbror sin.²) Det høvde ille fyr Olav, at Svein og Haakon just hadde gjort forlik med Erling Skjalgsson, og daa det ingi hjelp var aa faa av Erling, drog Olav til Vestfold, der fader hans 51 hadde voret konge, og der var det mange, som tok godt imot han. Derfraa for han upp til Ringerike til Sigurd Syr, og dei hadde eit møte med fylkeskongarne paa Upplandi og bad dei taka Olav til yverkonge i Norig. Desse fylkeskongarne raadde seg meir, naar dei, hadde ein utlending til yverkonge, av di han var langt undan, og skulde dei hava ein nordmann til yverkonge, hadde dei likso godt krav paa aa vera det som Olav, daa alle ihop var ættad fraa Harald Haarfagre. Men endaa vart enden paa raadleggjingi, at dei vart samstellte um aa reisa uppatt Haralds-ætti og taka Olav til yverkonge. Sidan fekk Olav kongsnamn paa eit ting etter dei upplendske logerne, og so for han til Trondheim. Svein jarl var nett paa Steinkjer, som var kaupstad, og som jarlarne vilde hjelpa upp, so inkje kongsstaden Nidaros skulde verta til nokot. Daa Olav kom, skundad Svein seg ut gjenom fjorden og kom seg med naud ut.

Kong Olav tok paa og bygde uppatt husi i Nidaros, daa mange var nedfallne elder slik, at ingen kunne bu i dei. Daa kom Svein Jarl og Einar Tambeskjelvar braadt paa han med 2000 mann og brende upp heile byen.

Olav for sør yver fjellet til Upplandi, men vaaren etter samlad han folk og fekk mannskap av upplandskongarne og gjekk ned til Viki og fekk seg skip. Svein jarl baud ut leidingsheren nordanfjells, og Erling Skjalgsson og Einar Tambeskjelvar og andre lendmenner fylgde med han, og dei hadde ein stor her. Palmesundag 1016 møttest baade flotarne ved Nesjar (heiter no Brunlanes ved Fredriksvern). Der vann Olav etter ein hard strid. Svein døydde strakst etter, og Einar Tambeskjelvar 52 for ut or landet, men Erling Skjalgsson for heim til odelen sin og hadde myket folk um seg.

Olav for nord til Trondheim, og der bygde han uppatt Nidaros og sette upp ein kongsgard. Han tok seg ut ei hird paa 60 hirdmenner og 30 gjester. Gjesterne hadde halv hirdmanns-løn, og kongen brukad dei til aa reisa ærender fyr seg. Han heldt 30 huskarlar (elder drenger) og, som gjorde alt det arbeidet, som trengdest paa garden, og fylgde med kongen, naar det var ufred, liksom hirdmennerne og gjesterne. Ein av dei gjævaste hirdmennerne var stallaren, som talad til aalmugen paa tingi paa kongens vegne.

Daa det spurdest nordanfjells, at Svein jarl hadde andast av, tok alle trønderne Olav til konge. Inkje lenge etter vart han forlikt med Erling Skjalgsson. Etter detta lagde Olav under seg Viki og jagad dei danske syslemennerne¹) av og fekk helvti av Raanrike til aa gjeva seg under Norig att. Sidan siglde han upp i Glomma til Sarpsfossen og sette upp ei borg der og stakk ut tufter til ein by, som fekk namnet Sarpsborg. Naar han sat her, var han inkje langt undan, um nokot skulde koma paa i Viki.

Kong Olav freistad paa aa faa Jamteland tilbake til Norig att. Jamteland hadde godviljugt gjevet seg under Haakon Adalsteinsfostre, men etter hans avferd fall det fraa att. Olav sende menner dit til aa krevja skatt, men det kom sendemenner fraa den svenske kongen og slo dei ihel.

Den svenske og den danske kongen var inkje fornøgde med, at Olav hadde teket fraa dei skattlandi 53 deira i Norig. Den danske kongen Knut hadde nok aa gjera med aa leggja England under seg, men den svenske kongen, Olav Skautkonung, vilde inkje finna seg i detta. Han var so illsinnad, at han tolde inkje, at folk kallad Olav Haraldsson fyr konge, dei skulde kalla han Olav Digre (av di Olav inkje var høg, men før og trek). Baade kongarne gjorde kvarandre myket skade, og Olav Haraldsson lagde den andre helvti av Raanrike under Norig. Men korkje vikverjarne elder gautarne (i Gjøtaland i Sverik) likad denne ufreden, daa Olav forbaud all utførsel fraa Viki til Gautland, so gautarne korkje kunne faa sild elder salt fraa Norig, og vikverjarne fekk inkje selt varurne sine. Vikverjarne bad Olav um aa gjera forlik, og daa sende han Bjørn stallar til Sverik og sagde, at han skulde bjoda sviakongen fred paa dei vilkaar, at landemerket skulde vera der, som det var under Olav Tryggvason. Bjørn fekk Rognvald jarl i Gautland til aa lova, at han skulde hjelpa, og dei drog til Uppsala-tinget, som var det øvste tinget i Sverik, og der bar Bjørn fram ærendet sitt fyr sviakongen, men denne bad Bjørn stallar tegja still. Daa stod Rognvald jarl upp og talad, men kongen svarad med mange harde ord. Daa stod den øvste lagmannen Torgny upp, og daa reiste alle bønderne seg og styrmde til fraa alle kantar. Torgny lagmann sagde: »Me bønderne vil, at du, kong Olav, gjer forlik med Olav Digre, den norske kongen. Men vil du inkje gjera, som me segjer, so vil me taka paa deg og drepa deg og inkje tola ufred og ulog av deg.« Aalmugen gjorde stort vaapnbrak og staak til detta, og kongen lovad, at han skulde gjera som bønderne vilde og gjera forlik. 54 Medan detta hende, reiste kong Olav umkring og kristnad Upplandi, som endaa var reint heidenske, og refste strengt dei, som inkje vilde halda upp med heidenskapen. Detta tolde inkje upplandskongarne, som hadde raadt seg sjølve i dansketidi. Dei vart samstellte um aa drepa kong Olav og heldt seg samlad paa Ringsaaker paa Hedemarki og vilde til aa reisa aalmugen. Men kong Olav, som var paa Eidsvoll, fekk tidend um detta og rodde ein kveld snøgt uppetter Mjøsi og kom til Ringsaaker, fyrr det vart ljost um morgonen, og fangad alle kongarne. Han jagad tri av dei ut or landet og skar tunga av paa ein og stakk ut augurne paa ein og refste hardt dei, som hadde voret med i denne raadleggjingi. Paa denne tidi døydde Sigurd Syr, Stykfar hans, og no var Olav den einaste, som bar kongsnamn i Norig.

Sviakongen tenkte inkje paa aa halda forliket, og daa tok svenskarne Onund Jakob, son hans, til konge, men Olav Skautkonung skulde faa hava kongsnamn han og, og vera med i styringi, men halda forliket med den norske kongen. Paa eit møte i Konghelle vart det no gjort fred millom den norske og den svenske kongen. Fraa den tid reiknad dei Vermeland med til Sverik, men baade Norig og Sverik gjorde krav paa Jamteland.

Olav Haraldsson arbeidde trutt fyr kristendomen. Han for rundt i heile landet og tvingad dei, som var fallne fraa, til aa umvenda seg, og for likso hardt og strengt aat som Olav Tryggvason, og han stanad inkje, fyrr heile Norig var kristnat. Han skipad paa logerne og. Han gav ei kyrkjelog (elder kristenrett) og lempad dei gamle logerne etter kristendomen, og han fekk bønderne til aa samtykkja den nye skipnaden. Sidan 55 kallad dei desse logerne fyr logerne hans Olav den heilage.

Paa Upplandi, der fylkeskongar hadde styrt, alt fraa di Harald Haarfagre døydde, var Eidsiva-lagdømet reint uppløyst, men no vart det skipat paa nytt lag, og Viki, som i lange tider hadde voret skild fraa Upplandi, vart uppteki i Eidsiva-tinglaget att.

Olav freistad og paa aa samla alle dei land under seg, som nordmenner bygde. Han fekk jarlarne paa Orknøyarne og Hjaltland til aa taka øyarne til len av seg. Færøyingarne laut og gjeva seg under honom, og grønlendingarne betalte skatt til han. Islendingarne varad seg fyr aa koma under herredømet til dei norske kongarne, men Olav fekk dei til aa taka utor logi det, som inkje høvde med kristendomen.

Paa faa aar hadde soleids Olav fritt landet fyr danskt og svenskt yverherredøme, hadde samlat heile Norig og mange av skattlandi og jagat elder drepet jarlarne og fylkeskongarne, innført kristendomen der, som folket var heidensk endaa, og hadde fenget i stand ei kyrkjelog og hadde fenget dei gamle logerne til aa høva med kristendomen og hadde skipat Eidsiva-tinglaget att. Olav Haraldsson var i alle maatar den, som fullførde det storverket, som Harald Haarfagre lagde grunnvollen til. Men han kunne inkje gjera alt detta, utan han i mange maatar laut ganga dei gamle storætterne for nær og gjera ein ende paa sjølvstyret deira. Kristendomen, som var innkomen i Norig gjenom einvaldskongarne, gav desse ein høg rett imot høvdingarne av dei gamle ætterne, som hadde sin rett fraa den gamle trui og den gamle gudsdyrkingi, og Olav brukad denne retten sin strengt. Det hadde voret 56 skikk fyrr, at sønerne til lendmenner og storbønder for i viking og herjad baade innanlands og utanlands, men Olav fredad landet og refste hardt alle, som braut freden, og tvingad alle, rike og fatige, til aa halda logerne. Daa fekk Olav mange fiendar¹).

Daa Knut den megtige hadde lagt heile England under seg, og hans magt stod fast og det var mange i Norig, som var misnøgde med kong Olav, kom Knut fram med kravet sitt og sende bod til kong Olav, at han skulde taka Norig til len av honom, men Olav svarad, at han vilde verja landet med odd og egg. Knut for sløgt aat og gav mange av dei norske lendmennerne 57 pengar, og alle dei, som kom til han, fekk henderne fulle. Erling Skjalgsson og fleire av sønerne hans og Tore Hund og mange andre drog yver til England. Mange andre tok pengar, men for løynt med det, so Olav hadde mange med seg, som han inkje kunne tru paa.

I Sverik hadde Olav Skautkonung andast av, og Onund Jakob styrde aaleine. Han og kong Olav gjorde samlag fyr aa verja seg mot Knut, som ætlad seg til aa taka Norig, og daa kannhenda Sverik etterpaa, og dei drog ihop ein stor her og siglde til Danmark og herjad. Daa kom Knut med ein uhorveleg stor flote fraa England, og daa siglde Olav og Onund yver til Skaane og ventad paa Knut i Helgeaai. Der stod det eit slag millom flotarne, og kong Olav gjorde ei pretta der, so kong Knut leid store tap; men floten hans Knut vart for drjug, so Olav og Onund totte det var raadlaust aa slaast lenger, og siglde til Sverik. 1027. No var vegen stengd gjenom Øresund, og Olav laut ganga landvegen gjenom Sverik heim til Norig.

Aaret etter siglde kong Knut med ein stor her til Norig og innsette Haakon jarl til styrar og gav veislur til lendmennerne, og Erling Skjalgsson og Einar Tambeskjelvar og Haarek fraa Tjotta og mange andre stormenner gjekk i tenesta hans og vart lendmennerne hans. Knut vart teken til konge yver heile Norig og raadde no baade yver England og Norig og Danmark. Folk var inkje hugad paa aa fylgja kong Olav lenger, og han laag i Dramnsfjorden, medan Knut for landet rundt. Daa han høyrde, at Knut hadde siglt til Danmark att, siglde han vestetter langs landet med 13 skip, men kor han gjekk i land og baud ut mannskap, 58 var det ingen, som vilde fylgja han. Strakst fyre jol siglde han nord um Jadren (»Jæderen«). Erling Skjalgsson hadde samlat ein stor flote og heldt vakt, daa han visste Olav var ventande, og no sette han etter Olav; men Olav, som hadde myket mindre folk, lokkad Erling til aa sigla eit godt stykke fyre floten sin, og so lagde Olav seg med sine skip attum eit nes, og daa Erling kom siglande etter med sitt skip og var rædd, at Olav var sigld fraa han, visste han inkje ordet av, fyrr han var midt inne i floten hans Olav. Alle mennerne paa skipet hans Erling fall, men Erling stod i lyftingi og varde seg manneleg. »Du snur andletet mot oss idag, Erling,« sagde Olav. »Andlet mot andlet skal ørner klorast,« svarad Erling. Daa baud Olav Erling liv og fred, um han vilde ganga i tenesta hans. Detta vilde Erling og tok hjelmen av seg og gjekk fram til Olav. Daa rispad Olav kinnet hans med øksi og sagde: »Eg skal merkja kongs-svikaren.« Men i det same sprang det ein fram, som tenkte han skulde gjera Olav tillags, og kløyvde hovudet hans Erling; daa sagde Olav: »No hogg du Norig av henderne mine.« Og det var, som Olav sagde. Erling kunne truleg hjelpt Olav til aa faa att riket.

No laut Olav skunda seg nordetter, og alle stader flokkad bønderne seg ihop og fylgde med Erlingssønerne etter Olav. Daa han kom til Sunnmøre, høyrde han, at Haakon jarl og mange lendmenner kom mot han nordantil, og daa laut Olav styra inn i Storfjorden, og her skildest lendmannen Kalv Arneson og mange andre fraa han. Olav siglde med nokre faa, som var han tru, inn i Tafjorden og gjekk i land i Valdal, og derfraa for han landvegen til Gardarike til kong Jarisleiv; og hadde son sin, Magnus, med seg.

59 Olav tenkte paa aa leggja ned kongsnamnet og ganga i kloster, endaa han inkje var meir enn 34 aar gamall; men daa fekk han høyra, at Haakon jarl var komen burt paa sjøen paa ei englandsferd, og at Norig var hovdinglaust no. Daa gav Olav seg paa vegen heim med en liten flokk og kom til Sverik. Der fekk han nokot hjelp av Onund Jakob, og der kom halvbror hans, Harald Sigurdsson (son til Sigurd Syr og Aasta, som var moder hans Olav) til han med umkring 700 mann. Han var berre 15 aar, men stor og sterk. Dag Ringsson, son til ein av dei upplandskongarne, som Olav hadde jagat, kom og til han med ein stor styrke, mot aa faa rike aa raada fyr i Norig; men Olav viste fraa seg 600 heidningar, daa han vilde setja si lit til Gud og inkje til folketalet, sagde han. Han lagde vegen gjenom Jamteland og kom yver fjellet ned i Verdalen i Trondheim, og daa hadde han 3,600 mann. Men lendmennerne hadde samlat ein her paa yver 14,000 mann og møtte Olav paa Stiklestad i Verdalen 31te august (29de juli?) 1030. Kalv Arneson og Tore Hund og Haarek fraa Tjotta førde bondeheren. Mennerne til kong Olav for ned fyr ein bakke og ropad: »Fram, fram kristmenner, krossmenner, kongsmenner«, og sette inn paa bondeheren so hardt, at mange heldt paa og skulde fly, men lendmennerne eggjad upp folket sitt til motstand, og det vart ein vill strid. Olav gjekk fram i heitaste slaastingi og slost manneleg, og bønderne vart rædde, daa dei saag kongen sin i andletet. Daa slaget var paa det villaste, vart soli formyrkt, er det sagt. Fyrst lagde det seg ein raude yver himmelen og so yver soli, og so kom soli burt, so det sistpaa vart reint myrkt. Kong Olav fekk eit øksehogg i det vinstre 60 beinet ovanfyr kneet; daa hallad han seg upp mot ein stein og bad Gud hjelpa seg. I det same stakk Tore Hund eit spjot gjenom han, og endaa eit hogg fekk han i halsen.

Daa kongen var fallen, heldt Dag Ringsson striden uppe endaa ei stund, men sistpaa laut han fly med leivningarne av heren. Harald Sigurdsson var hardt saarad, men fekk hjelp av ein bonde, som lækte saari hans.

Strakst etter slaget løyste bondeheren seg upp. Det kom ein rædsel yver mange, er det fortalt, fyr di dei hadde drepet den gode kongen, og mange trudde, at solformyrkningi var eit teikn fraa himmelen.
1) Harald Haarfagre — Bjørn Farmann — Gudrød — Harald Grenske — Olav Haraldsson.
2) Eirik jarl hadde voret gift med syster hans Knut.
¹) Syslemenner er det same som amtmenner paa lag no.
¹) Einar Tambeskjelvar forlikte seg med kong Olav, men han vilde inkje tena kongen, Han var gift med Bergljot, syster hans Svein Jarl, som Olav hadde jagat fraa landet. Haarek fraa Tjotta var ein megtig lendmann, men daa han var ein hard og vrang mann, tok Olav helvti av umbodet (sysla) fraa han og gav til ein annan. Olav hadde drepet ein megtig bonde, Olve paa Egg (ved Steinkjer), fyr di han heldt paa og blotad; han hadde voret gift med Sigrid, syster hans Tore Hund, som og var ein stor hovding. Broder hans Tore Hund var gift med Sigrid Skjalgsdotter, syster hans Erling Skjalgsson. Son deira, Aasbjørn, drap ein av aarmennerne til kong Olav, og daa Olav let drepa han, vart han uvener med Erling Skjalgsson og Tore Hund. Olav hadde gjevet enkja hans Olve og garden Egg og styringi i Indre-Trondheim til Kalv Arneson, som soleids vart verbroder hans Tore Hund. Kalv hadde 6 brødrar og ei syster, Ragnhild, som var gift med Haarek fraa Tjotta. Kalv hadde 2 styksøner med kona si, Tore og Grjotgard, og desse var systersønerne hans Tore Hund. Olav drap baade tvo, daa den eine vart kongs-svikar, og hin vilde hemna broder sin. Stormennerne hadde soleids nok aa hemna paa kong Olav.


60 Svein Knutsson. 1030—1035.
Knut den megtige hadde lovat aa gjera Kalv Arneson til jarl og sameleids Einar Tambeskjelvar, men Einar hadde alt, fyrr kong Olav kom att, fenget vita, at Knut inkje vilde halda, det han hadde lovat han, og difyr var han inkje med i slaget paa Stiklestad. Kalv vart inkje jarl han helder, men Knut sette sin eigen son Svein til konge og vilde inkje vita utav nokot sjølvstyre av lendmennerne. Svein var reint ung, men moder hans, Alfiva, og danske hovdingar styrde fyr han. Knut let Svein gjeva nye og strenge lóger. Han tok odelen fraa bønderne og gjorde seg til yver-eigar liksom av alt jordegods i landet, og bønderne vart kongens tenestbundne menner i staden fyr frie herrar heime paa gardarne sine. Ingen fekk lov til aa fara utor landet fyrutan lov av kongen, elles misste han eigedomen sin. Til jol skulde alle gjeva kongen jolegaavur, malt, lin, smør og eit laar av ein triaars ukse. 61 Detta var liksom ei avgift, fyr di dei fekk lov til aa bruka kongens jord. Kongen hadde strandretten i heile landet, og difyr skulde kvar den, som rodde ut paa havet og fiskad, betala kongen 5 fiskar. Bønderne skulde setja upp alle dei bygningarne, som kongen vilde hava paa gardarne sine (»hoveri-arbeide«). Vitnesmaal av ein dansk mann skulde fella vitnesmaal av 10 nordmenner.¹)

Nordmennerne hadde no fenget likso strenge loger som dei, danskarne hadde heime hjaa seg, og kongen tok seg myket meir magt no, enn kong Olav hadde gjort krav paa. Til detta kom og, at Alfiva var stolt og myndig, so dei liknad ho med Gunnhild, kona hans Eirik Blodøks, og dei gav henne meste skuldi.

Men det var inkje fyr aa faa ei slik styring, at lendmenner og bønder hadde slegest paa Stiklestad. Kalv og Einar var misnøgde, fyr di Knut inkje gjorde, som han hadde lovad dei, og aalmugen murrad høgt og klagad hardt paa dei, som hadde fellt kong Olav. No kom det ut og, at Olav var ein heilag mann, og at det hende merkelege ting ved liket hans, og Einar, som rosad seg av det, at han inkje hadde voret med paa Stiklestad, og heile aalmugen og jamvæl Svein Knutsson godkjende, at Olav var ein heilag mann. Dei gravsette Olav yver høgaltaret i Klemenskyrkja i Nidaros, og seinare vart det bygt mange kyrkjur til hans æra 62 baade i Norig og andre land. Pilegrimar kom i flokkevis fraa mange stader med rike gaavur til han. Olav fekk tilnamnet den heilage og vart ærad slik som ingen annan konge av sitt folk, og endaa veit dei aa fortelja um undergjerningar, som St. Olav skal hava gjort. Olav var fallen som martyr liksom fyr ei stor sak: kristendom, ei sterk kongsmagt og ein fast skipnad av log og rett og eit sjølvstendigt og samheldigt Norig. Alt detta, han hadde stridt fyr, vann styrke no.

Knut den megtige sende bod til Kalv Arneson og bad han senda seg tri tylvter med øksar, men Kalv svarad: »Ingi øksar sender eg kong Knut; seg han det, at eg skal gjeva Svein, son hans, so mange øksar, at han inkje skal synast, det skortar.« Kalv og hine norske hovdingarne raadde seg til aa henta Magnus, son hans Olav, fraa Gardarike. Strakst etter døydde Knut den megtige, men fyrr han døydde, fekk han tidend um, at Magnus Olavsson var teken til konge i Norig, og at Svein, son hans, hadde rømt landet 1035. Det store riket hans Knut gjekk no reint i stykke, men fyr Norig rann det upp ei god tid.
¹) Detta vil segja, at naar ein dansk stridsmann av kongens fylgje kom i slaasting med nordmenner, hadde stridsmannen den forrett, at hans vitnesmaal galdt meir i saki. Den forretten hadde dei, som høyrde til kongens fylgje, i fleire andre land og.


62 Nordmennerne utanfyr Norig.
Færøyarne. Harald Haarfagre lagde truleg Færøyarne under Norig, den gongen daa han tok dei skotske øyarne. Haakon jarl innsette Sigmund Brestesson til hovding der, og han betalte skatt av øyarne til Haakon. Sidan tok Sigmund øyarne til len av Olav Tryggvason og innførde kristendomen der, og daa Olav døydde, tok han dei til len av jarlarne Eirik og Svein. Strakst etter var det ein sløg og vrang mann, som het Trond i Gata, som drap Sigmund, og no styrde Trond i lang 63 tid og betalte ingen skatt, fyrr Olav den heilage vart konge i Norig; daa laut øyarne gjeva seg under honom og høyrde sidan med til Norig.

Orknøyarne og Hjaltland og Sudrøyarne laut og gjeva seg under Harald Haarfagre, daa han gjorde den store ferdi si mot vikingarne. Han sette Torv-Einar til jarl paa Orknøyarne og Hjaltland, og fraa honom kom det ei stor jarle-ætt. Daa Eirik Blodøks vart burtjagad fraa Norig, hadde han, og sidan sønerne hans, lange tider tilhald der, men daa dei døydde, betalte jarlarne skatt til Haakon jarl. Ein av dei gjævaste jarlarne der het Sigurd Digre. Han laut taka ved kristendomen og taka øyarne til len av Olav Tryggvason, men strakst etter gjorde han seg til sin eigen herre. Han raadde ei tid yver heile nordvest-parten av Skotland og vart gift med dotter til den skotske kongen. Sudrøyarne betalte skatt til han og sameleids øyi Man, so Sigurd Digre var ein megtig hovding. Sønerne hans tok Orknøyarne og Hjaltland til len av Olav Haraldson. Sudrøyarne vart tidleg kristnad og hadde alt sin eigen bisp, daa Halvdan Svarte livde. Dei betalte skatt til Haakon jarl, men inkje til Olav Tryggvason og Olav Haraldsson.

Paa øyi Man hadde Harald Haarfagre innsett ein jarl, men etter hans avferd raadde det kongar paa øyi i lange tider, og dei betalte ingen skatt til kongarne i Norig.

Paa Irland busette nordmennerne seg tidleg umkring i dei fleste byarne, Dublin, Waterford (uttal: Vaaterford), Limerick, Cork og fleire. Dei tok strakst ved kristendomen og stiftad fleire kongerike. Det største var det, som Olav Kvite stiftad i Dublin 852. Der budde nordmennerne i ein part av byen, og bygde ein 64 mur og grov ei grav um den, so dei kunne verja seg mot dei innfødde. Nordmennerne i Irland dreiv myket handel og sjøfart, og detta vart til gagn fyr Irland, daa irarne inkje var nokot handelsfolk. All den irske handelen kom i henderne paa dei norske kaupmennerne, og dei byarne, som dei busette seg i, er just dei same, som seinare vart store handelsbyar. Mange nordmenner søkte hit fraa andre stader, baade kaupmenner og handverkarar og vikingar og skaldar. Olav Tryggvason var og i Irland ei tid. Fraa Irland kom kristendomen til dei fleste norske nybygderne der vest.

I det nordvestre Skotland og paa Anglesea (i Wales) var og mange nordmenner busette, so me kann segja, at paa den tid var heile havet fraa Færøyarne og vest um Skotland og England eit norskt hav. Norske vikingar og kaupmenner var allestader aa sjaa her, og dei hjelpte kvarandre mot dei innfødde, og takomtil slost dei seg imillom.

Daa Eirik Jarl styrde i Norig, var Sigtrygg Silkeskjegg konge yver dei norske i Dublin. Han gjorde samlag med jarlen Sigurd Digre og tenkte han skulde fella den irske yverkongen Brian. Norske vikingar strøymde til fraa alle kantar og tenkte, dei skulde vinna seg land og herfang. Palmesundagen 1014 var heile den norske heren samlad i Dublin. Brian hadde og samlat ein stor her og stod paa sletta ved Clontarf, strakst austanfyr Dublin. Langfredag morgon drog nordmennerne ut imot han med ein veldig og ypparleg utrustad her, og dei stellte seg i fylking paa baade sidurne. Slaget varde fraa morgonen til kvelden og var baade hardt og heitt. Sigurd Jarl og mange andre hovdingar og minst 6000 mann fall av nordmennerne 65 (nokre segjer, det fall 14,000), og Sigtrygg Silkeskjegg laut ganga attende til Dublin. Detta slaget kallar dei »Briansslaget«. Det er eit av dei største slag, nordmennerne hev voret med i, og irarne er endaa den dag idag stolte av denne sigeren, som bergjad dei, so dei slapp aa koma under norskt herredøme. Vinningi vart elles mindre fyr irarne, enn ein skulde ventat, fyr kong Brian og mange andre hovdingar var fallne, og Sigtrygg Silkeskjegg styrde som konge i Dublin til døyandedagen sin. Dei norske kongeriki i Irland stod aldri under kongarne i Norig.

Island. Daa nordmennerne busette seg paa Island, skipad dei seg slik, som dei hadde havt det i heimlandet. Hovdingarne sette upp hov paa gardarne sine og stod fyr blotingi og vart kallad godar¹). Umkring dei større hovi vart det tinglag (elder godord) og goden var ordførar paa tinget og nemnde ut lagretta (domarar). Dei vart samstellte um aa taka ved ei log fyr heile øyi, og det vart same logi, som dei hadde havt heime, Gulatingslogi. Dei skipad eit sams ting og fyr heile øyi, alltinget. (Umkring 927.) Seinare vart det fastsett, at det skulde vera 13 heradsting (3 i kvar fjordung av øyi so nær som i Nordfjordungen, der vart det 4). Paa heradstingi møtte dei um vaaren. Dei sakerne, som dei inkje vart forlikte um der, vart avgjorde paa alltinget, som dei heldt ein gong um aaret ved midsumars-tid; det varde i 14 dagar. Der møtte alle godarne; det var 3 i kvart tinglag, tilsaman 39. Godarne

66 nemnde ut domarar. Loger fyr heile øyi vart vedtekne av lagretta, og i den hadde alle godarne sæte, og kvar av dei valde seg attaat tvo av sine eigne tingmenner til aa vera med i lagretta. Godarne valde ein formann, som het logsegjings-mann. Han var formann fyr lagretta og skulde segja fram logi paa alltinget, so folket kunne læra ho, og han skulde vera ferdig med det paa 3 aar, og so skulde han taka paa att. Logsegjings-mannen var i fyrstningi paa livstid.

Soleids hadde utvandrararne paa faa aar skipat ei styring. Island vart ein fristat, der stormennerne raadde mest. (Aristokratisk republik.)

Kristendomen vart logteken paa Island i aaret 1000, men det var myket strid, fyrr detta gjekk igjenom. Paa alltinget aar 1000 saag det ut til, at dei kristne og heidningarne skulde deila seg i tvo med kvar si log. Daa vart dei samstellte um aa skjota detta tvistemaalet under logsegjings-mannen Torgjeir Ljosvetninga-gode. Han var heidning, men skynad, at den nye tidi høyrde kristendomen til. Han laag eit jamdøger gjøymd under kappa si og mælte inkje ordet, men daa kunngjorde han den logi, at alle skulde lata døypa seg, og at dei skulde riva ned hovi, men dei, som vilde, skulde hava lov til aa blota løynleg og setja ut born, som dei inkje vilde føda upp, og eta hestekjøt. Daa let alle islendingarne døypa seg. Men det var inkje aa venta, naar kristendomen var innførd paa denne maaten, at heidenskapen kunne faa ende med ein gong, og den nye trui vilde hava tid til aa vinna fram. Denne yvergangstidi fraa det gamle til det nye var ei uroleg tid paa Island liksom i Norig, og i den gjekk dei »store tidenderne« fyr seg, som sidan vart uppskrivne i sogurne. 67 Storætterne slost um magti. Gunnar fraa Lidarende vart yverfallen og drepen heime paa garden sin. Njaal og sønerne hans vart innebrende nokre aar etter, og Kaare Solmundsson, maagen hans Njaal, hemnde verfader sin so det spurdest. Tidi fraa 980—1030 held dei fyr Islands stortid. Men etterkvart kom det ro i landet. Dei 39 storætterne, som styrde øyi, laut taka upp fleire nye ætter i samlaget sitt, og fraa den tid styrde stormennerne i fred og ro ei tid frametter. Olav Haraldsson freistad paa aa faa Island i samlag med Norig, men islendingarne vilde inkje.

Grønland. Norske sjøfolk, som skulde til Island, hadde drivet langt ut i havet og hadde funnet eit stort land der. Eirik den raude fraa Jadren laut røma fraa Norig og sette seg ned i detta landet. Han kallad landet Grønland, daa han vilde lokka fleire til, og sidan kom det mange islendingar dit. Dei busette seg i tvo bygder, Austbygdi strakst vestanfyr Kvitserk (Kap Farvel), og Vestbygdi, som laag nordanfyr. Dei livde av feavl og fiske. Eirik hadde ein son Leiv den heppne (lukkelege), som Olav Trygvason fekk til aa døypa seg og innføra kristendomen paa Grønland. Grønlendingarne betalte skatt til Olav Haraldsson, men raadde seg elles sjølve.

Vinland. Ein islending, som skulde til Grønland, fekk skodda paa seg og dreiv langt sudetter, og daa skodda lettad, saag han land, men daa han kunne skyna, at det inkje var Grønland, siglde han nordetter, til han kom dit han skulde. No vart det myket tala um aa finna nye land. Leiv Eiriksson siglde ut paa lande-leit og fann eit land, som han kallad Helleland (truleg Labrador i Nordamerika). Sidan kom han til 68 eit skogvakset land (truleg Nova Scotia), som han kallad Markland. Han siglde lenger og kom til eit fagert og godt land, og der lagad han seg til aa vera um vetren. Vetersolkverv rann soli klokka 7½ um morgonen og gjekk ned 4½ um eftanen. Etter det kann ein reikna ut, at detta landet var Massachusetts (uttal: Massatjusetts). Daa dei hadde sett upp hyttur der, gjekk dei inn i landet paa uppdaging. Der fann dei vindruvur og ladde skipet med druvur og timber. Leiv kallad landet fyr Vinland, og um vaaren siglde han heimatt. Sidan for Torfinn Karlsevne ut med ein heil flokk, menner og kvinnfolk (160 ialt) og buskap, og vilde grunnleggja ei nybygd. Han kom so langt som til Providence i Rhode Island paa lag. (Uttal: Providens, Rod Eilen.) Dei innfødde, indianararne, som nordmennerne kallad fyr skrælingar, kom og handlad med dei, men det vart snart slutt paa handelen, og skrælingarne sette paa dei fleire gonger. Nokre av dei beste nordmennerne vart drepne, og det fall tungt fyr dei, som var so faa, aa verja seg mot yvermagti, daa dei inkje hadde eldvaapn (byrsur og kanonur). Karlsevne sette ein sterk skigard kringum huset sitt, men sistpaa totte han, det var for faarlegt aa vera der, og daa han hadde voret der i tri aar, drog han heim med ei ladning druvur og skinnvarur.

Seinare gjorde Frøydis, syster hans Leiv, og mannen hennar og nokre andre islendingar ei ferd til Vinland, men Frøydis sette vondt millom mannen sin og hine hovdingarne, so han slo dei og mannskapet deira ihel. Frøydis sjølv drap 5 kvinnfolk, daa ingen annan vilde gjera det. Men desse forfælande ugjerningarne hennar Frøydis og yverfall av indianararne gjorde no myket 69 til, at Vinlands-ferderne etter kvart kom i gløymeboki, endaa um ein og annan gjorde ei handelsferd dit. Men mest gjorde vel det, at havet var so gruveleg stort og faarlegt og vanskelegt aa finna fram paa, helst i den tid, daa dei inkje hadde kompas, so mange siglde ut, som dei aldri fekk spurlag paa meir.¹) Nokre dreiv paa sjøferderne sine myket lenger mot sud, til Florida elder Georgia. Der budde ein islending, Bjørn Breidvikingakappe, i 30 aar millom dei innfødde, er det fortalt.²)

Fraa Grønland var det fleire, som siglde nordetter og, og gjorde uppdagingsferder paa baade sidur av Grønland. Dei naadde so langt som til Lancaster-sund.

Nordmenner i Gardarike og Miklegard. Mange nordmenner og svenskar og danskar, som vilde vinna seg rikdom og æra, for til kongarne i Gardarike og kjeisararne i Miklegard (»storbyen«, Konstantinopel) og tok tenesta der ved livvakti. Dei vart kallad væringar. Mest namnkjende er væringarne i Miklegard. Dei var væpnad med lange øksar, sverd og lange skjoldar og fylgde stødt med kjeisaren og var dei beste hermennerne i kjeisarheren. Væringar for paa herferd med dei greske herarne til ymse land umkring Middelhavet, og naar dei kom heim til faderslandet sitt, hadde dei myket kultur og kunnskap med seg, som kom heimlandet til gode.
1) Namnet herse vart inkje brukat paa Island, daa „herse“ vil segja ein herførar, og paa Island var det ingen faare fyr ufred.
¹) I 985 siglde 25 skip fraa Island til Grønland, og berre 14 kom fram. Hine gjekk under elder dreiv attende. Endaa faarlegare var siglingi til Vinland.
²) Daa det kom folk fraa Europa til Amerika umkring aar 1500, hadde dei innfødde der paa mange stader segner um menner, som var komne austantil og hadde lært dei upp i mange nyttige ting.



Tridje stykket.

70 Fraa 1035 til 1177.
Magnus den gode. 1035–1047.
Magnus vart teken til konge i heile Norig, og Knut den megtige døydde strakst etter, 1035, og aaret etter døydde Svein, son hans. Knut hadde tvo søner til. Den eine, Harald Harefot, vart konge i England, og den andre, Hordaknut, i Danmark. Hordaknut gjorde krav paa Norig etter bror sin, og det var ufred ei stund um detta, men daa fekk dei norske og danske hovdingarne eit forliksmøte i stand i Gjøtaelvi, og her vart dei tvo unge kongarne forlikte um aa halda fred og venskap, og at, um den eine døydde sonlaus, skulde hin faa riket hans.

Kong Magnus var i fyrstningi hard mot dei, som hadde voret med og slegest mot fader hans. Kalv Arneson og mange andre laut røma landet, Haarek fraa Tjotta vart drepen, og han tok odelsgardarne fraa mange. Men daa vart bønderne harme, og trønderne hadde eit møte og vart samstellte um inkje aa tola det. Daa kvad Sigvat Skald, som i mange aar hadde voret med kong Olav, eit kvæde, som heiter »Bersöglisvisur« (Framtalande-visa) og talde han til aa fara mildt fram og inkje hemna seg. Kongen lydde etter denne raadi, og dei fleste logerne, som Svein Knutsson hadde sett, vart no avlyste, og Magnus og nokre andre kloke menner gjekk igjenom Frostatingslogi og gjorde nokre forandringar i ho, og so skreiv dei upp ei logbok, er det 71 fortalt, som sidan galdt i Trondheim. Denne logboki fekk namnet graagaasi og er den fyrste skrivne logboki i Norig. Bønderne fekk att odelsretten, og kongen laut truleg gjeva fraa seg dei gardarne att, som han hadde teket. Sidan var Magnus ein god og snild styrar, so han fekk namnet den gode.

Strakst etter forliksmøtet i Gjøtaelvi døydde Harald Harefot, og no vart Hordaknut konge baade i Danmark og England, men døydde faa aar etter, 1042. Danmark hadde veiknat myket av i den siste tidi, daa mange av dei gjævaste danskarne hadde busett seg i England, og det var faare fyr, at det vesle Danmark skulde verta som eit underbruk under det rike og store England. Men det danske herredømet hadde voret so hardt, at no, daa ætti hans Knut var utdøydd, var det ute med det danske herredømet i England, og Danmark, som hadde vondt fyr aa bergja seg sjølv, tok Magnus den gode til konge etter avtala i Gjøtaelvi.

Magnus gjorde seg snart elskad i Danmark og innsette til jarl ein dansk mann, Svein Ulvsson (elder Svein Estridsson, son hennar Estrid, syster hans Knut den megtige). Einar Tambeskjelvar talde kongen fraa detta og sagde, at Svein var for stor jarl, og han hadde rett, for strakst etter tok Svein kongsnamn. Kong Magnus kom til Danmark med ein stor norsk her, og daa rømde Svein til Sverik, men samstundes kom det tidend um, at vindarne herjad i Danmark. Fyrr hadde danskarne herjat i Vindland, som var heidenskt, men no kom vindarne med ein uhorveleg stor her og for uppigjenom Slesvik med eld og sverd. Magnus møtte dei paa Lyrskogsheidi, inkje langt fraa byen Slesvik. Heidningarne hadde ei forfælande yvermagt, og dei 72 danske var inkje aa lita paa, daa mange av dei inkje likad aa hava ein norsk konge, og nordmennerne brydde seg inkje um aa vaaga livet fyr Danmark. Daa kom Hertug Ordolf fraa Saksen Magnus til hjelp med ein tysk her og talde han til aa slaast, og det var Magnus meint paa sjølv og. Han sette mot i heren og for inn paa heren brynjelaus og i ei raud silkeskjorta, og i handi hadde han Olavs-øksi Hel, som fader hans hadde aatt. Den norske og danske og tyske heren fylgde djerveleg etter, og nordmennerne høyrde liksom ein klokke-ljom i lufti, og totte dei kjende Olavs-klokka i Nidaros. Dei slo heidning-heren i bakken, og 15,000 vindar laag fallne paa heidi etter slaget. Detta slaget stod den 28de september 1043. Med denne veldige sigeren var det ute med ufreden, og Danmark var bergjad fyr lange tider. No vart Magnus danskarne endaa kjærare, og dei fleste vende seg fraa Svein Ulvsson, som nokre fortel var med vindarne i slaget. Svein fekk hjelp i Sverik og paa dei danske øyarne, som inkje hadde voret ute fyr faaren, og kom gong etter gong til Danmark med store herar, men Magnus slo han og jagad han av, so tidt han kom.

Nokre aar etter slaget paa Lyrskogsheidi kom Harald Sigurdsson til Norig. Han var halvbror til kong Olav den heilage og farbror til kong Magnus. Daa han var komen seg etter dei saari, som han fekk i slaget paa Stiklestad, drog han til Gardarike til kong Jarisleiv og fridde til dotter hans, Ellisiv, men Jarisleiv vilde, at han fyrst skulde vinna magt og æra. Daa for Harald til Konstantinopel og gjekk inn i væringflokken, og her hadde han lukka med seg. Han var ein fager mann, 7½ fot høg, og sterk og ein god skald. Han vart 73 hovding fyr ein flokk av væringarne og gjorde mange storverk i Syria og Afrika og paa Sicilia og sende all den rikdomen, han vann, til Jarisleiv. Daa han kom att til Gardarike, fekk han kongsdotteri og uhorvelegt med skattar, og so for han til Norig og kravde helvti av kongedømet. Magnus og Harald vart forlikte soleids, at Harald fekk helvti av kongedømet og Magnus helvti av skattarne, og Magnus skulde vera øvst, naar dei var ihop baade tvo.¹) Men det var inkje nokot godt samhelde millom kongarne. Harald var vand med aa fara umkring som herførar og inkje til aa styra eit fritt folk, han vilde raada sjølv og var hard og fekk tilnamnet Hardraade (den som raader — elder styrer — hardt), og han var inkje so godt likad som Magnus.

Magnus døydde aaret etter detta forliket i Danmark paa ei ferd mot Svein, 1047. Daa var han 24 aar gamall. Fyrr han døydde, gav han Danmark til Svein Ulvsson og Norig til Harald Sigurdsson. Liket hans Magnus vart gravsett i Klemenskyrkja i Nidaros; der kvilde fader hans, kong Olav, og, i ei kista prydd med sylv og gull, som Magnus hadde latet gjera. Heile Norig syrgde etter Magnus, og baade vener og uvener rosad han.

Paa Orknøyarne raadde paa denne tidi Torfinn jarl, son hans Sigurd Digre. Han hadde ufred med den skotske kongen og vann fleire store slag og lagde under seg eit stort stykke av Skotland (9 jarledøme) og hadde 74 attaat eit rike i Irland og alle Sudrøyarne. Han tok inkje desse landi til len av kong Magnus, og denne hadde inkje stunder til aa tvinga han.
1) Norigs rike vart inkje bytt slik, at kvar av dei hadde helvti av landet, men dei styrde ihop heile landet og hadde helvti kvar av innkomurne.


74 Harald Hardraade. 1046—1066.
Daa Magnus var sloknad, tingad Harald med den norske heren um aa hjelpa han til aa verta konge i Danmark; daa vilde nordmennerne alltid verta yvermenner yver danskarne, sagde han. Men Einar Tambeskjelvar sagde, at han vilde helder fylgja liket aat fosterson sin til Nidaros, og at han helder vilde fylgja Magnus daud, enn nokon annan konge livande. Daa laut Harald draga til Norig, og danskarne tok Svein til konge, men Harald herjad i Danmark kvar einaste sumar i fleire aar, og for fram med mord og brand som ein viking av det gamle slaget, og brende byarne Aarhus og Slesvik, og kvar haust kom han til Norig med stort herfang, men kunne aldri festa fot i Danmark. Fleire gonger kom Svein yver han med stor yvermagt, men Harald var for snartenkt. Eingong kastad han yver bord tome tunnur og timber og sette dei danske fangarne ovanpaa og let dei driva paa sjøen, og medan Svein bergjad folket, slapp Harald undan.

Han var ein dugande, men streng styrar; han lagde harde paalegg paa bønderne og agad storhovdingarne. Dei største av desse var Haakon Ivarsson, som var ættad fraa Haakon Ladejarl, og Einar Tambeskjelvar, som var gift med Bergljot, dotter til Haakon Ladejarl. Einar talad stødt mot kongen paa tingi og sagde ende ut, at bønderne vilde inkje tola urett av han. Han hadde myket folk um seg, og eingong kom han til 75 Nidaros med 500 Mann. Harald totte detta bar reint av og lokkad Einar inn i kongsgarden og drap han og Eindride, son hans. Daa sende Bergljot bod til Haakon Ivarsson og bad han hemna Einar, og det var med stor naud, at Harald fekk i stand forlik. Finn Arneson hadde hjelpt han til forlik, mot at Kalv, broder hans, skulde faa lov til aa koma heim til Norig. Men Harald braut forliket, og inkje lenge etter, daa han var paa ei vikingferd i Danmark, sende han Kalv upp i landet med ein liten styrke, og daa Kalv vart yverfallen av danskarne, sende han inkje hjelp, og Kalv fall. Daa vart Finn so hatig paa kong Harald, at han for til Danmark og vart jarlen hans Svein. Soleids kuad Harald stormennerne.

Harald gjorde myket til aa binda Viki til kongsætti og dei andre norske landsluterne, daa Viki fyrr hadde voret under dei danske kongarne og hadde myket samferdsel med Danmark. Han grunnlagde byen Oslo, daa han saag, at det kunne verta ein god handelsplass her, og herifraa kunne han lettare hava eit auga med Danmark. Han gav Oslo ein heilagdom, St. Hallvard (Hallvard hadde voret syskenbarnet til kong Harald), og St. Hallvard vart no det same fyr Viki, som St. Olav fyr Trondheim og heile Norig, ei æra fyr landet og ei studning fyr kongsmagti. Paa Vestlandet var der og ein heilagdom, St. Sunniva.

Erkebisparne i Bremen hadde herredømet yver den danske og svenske kyrkja, daa det var dei, som hadde fenget Danmark og Sverik umvende, men Norig var umvendt av kongarne sine og av prestar fraa England. Daa Harald var konge, gjorde erkebisp Adalbert av Bremen krav paa herredøme yver den norske kyrkja 76 og, men Harald svarad: »Eg veit inkje, kven annan er rett erkebisp og styrar her i Norig enn eg sjølv, kong Harald Sigurdsson.«

Som ventande var med so myndig konge som Harald, heldt han uppe det norske herredømet yver skattlandi. Han gjorde kongedømet sterkt, og det var god fred innanlands i hans tid, og ingen fiende herjad i landet, men den norske leidingsheren og lendmennerne vann seg herfang i Danmark, og handelen paa utlandet tok til. Han var snild med islendingarne, og eingong, daa det var uaar paa Island, hjelpte han dei, og difyr kvad dei mange kvæde til hans æra.

Daa Harald hadde herjat i mange aar paa Danmark, kom det endeleg til eit stort slag millom nordmennerne og danskarne utanfyr Nisaa i Halland, 1062. Svein hadde 360 skip, og Harald bere helvti so mange, daa han hadde sendt leidingsheren heim. Mange raadde Harald til aa fly, men han svarad, at fyrr skulde dei falla alle ihop, den eine tvert yver den andre. Slaget tok til i kveldingi og varde heile natti. Ut paa morgonsida gjekk Harald upp paa skipet hans Svein og hogg ned mannskapet fraa stamn til stamn. Daa tok storhopen av danskarne til aa fly, men meir enn 70 danske skip vart liggjande etter, reint folketome. Svein bergjad seg med naud; Finn Arneson, som no var gamall og mest blind, vilde inkje fly og vart fangad, men Harald bere ertad han ei stund fyr moro skuld og gav han fri.

Harald hadde ingi nytte av denne store sigeren, og tvo aar etter gjorde kongarne fred.

Daa Hordaknut døydde, vart Edvard Konfessor av den gamle engelske kongsætti konge i England. Magnus den gode meinte, at han hadde erverett til England 77 etter Hordaknut, men han kunne inkje tenkja paa aa leggja England under seg, daa Svein Ulvsson (Estridsson) stødt hindrad han. Edvard døydde 1066, og no vart verbror hans, Harald Godvinsson, konge. Men Harald hadde ein broder, Toste, som var misnøgd med detta og kom til Norig og talde kong Harald Sigurdsson til ei englandsferd, og sagde, at dei fleste engelske hovdingarne vilde hjelpa han. Nordmennerne var litet hugad paa denne vaagsame ferdi og spaadde Harald ymist, men det hjelpte inkje, og Harald baud ut halv leiding av skip og mannskap og stakk i sjøen med innpaa 240 skip, umfram smaaskutur og førsleskip, og styrde til Orknøyarne. Der hadde Torfinn jarl sloknat, og daa hadde han styrt i 50 aar. Han hadde tvo søner, og desse fylgde Harald paa ferdi, og heren voks upp til innpaa 30,000 mann. Herfraa siglde Harald til England, og der kom Toste til han med mannskap, og dei vann eit stort slag ved Fulford tett ved byen York, og York baud seg til aa yvergjeva seg og senda Harald gislar. Harald laag um bord paa skipi natti etter, men andre dagen gjekk han paa land, den 25de september, og vilde nemna ut styrarar i York og heradet. Han tok med seg tvo tridjepartar av heren, og daa det var varmt vedr, tok dei inkje brynjur paa, og drog sorglause fram. Men daa dei kom til Standford-bru, ei mil fraa York, fekk dei sjaa ein uhorveleg stor her, som kom imot dei. Det var den engelske kongen, Harald Godvinsson, som kvelden fyreaat var komen til York med ein her, dubbelt so stor som den norske og ypparleg væpnad, og ein styrke af hestfolk, er det fortalt. Harald vilde inkje fly, men sende bod til skipi etter resten av heren og stellte upp mennerne sine i 78 ein stor ring. Han let dei, som stod fremst, setja spjotskafti i jordi og snu oddarne mot det engelske hestfolket. Dei, som stod attanfyr, skulde snu oddarne mot hestarne. Engelskmennerne reid fram mot nordmennerne, men kunne inkje brjota fylkingi deira og reid fraa att til eit nytt stormlaup. Daa trudde nordmennerne, som inkje var vande til aa slaast med hestfolk, at engelskmennerne flydde, og so gjekk dei ut or fylkingi og sette etter. Men daa samlad hestfolket seg att og sette inn paa det brynjelause norske fotfolket og fekk snart yvertaket. Harald gjekk fram som ei kjempa og slo til baade sidurne, og alt hopad undan, der han gjekk fram. Daa fekk han ei pil i strupen og fall.

No vart det eit stans i slaastingi, og baade herarne kvilde seg. Harald Godvinsson baud nordmennerne liv og fred, men dei ropad, at dei helder vilde falla yver kvarandre enn taka liv og fred av engelskmenner. Daa tok slaget til andre gongen, og no førde Toste nordmennerne fram, men dei rauk fyr yvermagti, og Toste fall. Daa kom resten av heren fraa skipi, brynjeklædd og fullt væpnad. Dei hadde skundat seg so, at mange var reint utasad, daa dei kom fram. Dei gjekk so heitt paa, at det saag ut ei stund til, at dei skulde vinna, men arbeidet vart for drjugt fyr dei. Mange vart so trøytte, at dei døydde usaarad, og mange slengde brynjurne fraa seg, so dei kunne koma til aa hogga hardare, men daa vart det lett fyr engelskmennerne aa drepa dei. Dei fleste av dei fall etter ei forfælande slaasting. Ein djerv nordmann varde aaleine ei bru ei lang stund, og drap 40 engelskmenner, fyrr han fall. Manndraapet heldt paa til myrke kvelden. Leivningarne av heren bergjad seg ned til skipi, men mesteparten 79 av heren og mest alle dei norske hovdingarne laag etter paa slagmarki. 1066.

Olav, son hans Harald Sigurdsson, siglde heim til Norig med berre 24 skip, knapt tiendeparten av heile floten. Aaret etter vart liket hans Harald hentat og gravsett i Nidaros.

Engelskmennerne hadde betalt sigeren dyrt. Faa dagar etter slaget ved Standford-bru gjekk hertug Vilhelm av Normandi, som var ættad fraa Gangerolv, i land sud i England med ein her paa 60,000 mann. Daa kunne inkje Harald Godvinsson setja upp ein her, som var sterk nok, og fall i slaget ved Hastings. So vart Vilhelm konge, og normannerne vart herrar i England.

79 Olav Kyrre. 1066—1093.
Harald hadde tvo søner, Magnus og Olav, og baade tvo vart kongar. Strakst baud Svein Ulvsson ut ein her, daa beste helvti av den norske leidingsheren var fallen i England, men nordmennerne samlad ein her dei og, og det vart gjort fred millom Norig og Danmark. Strakst etter døydde Magnus, og sidan styrde Olav aaleine. Han var mild og fredsam, men styrde sterkt og. Han fekk namnet Olav Bonde elder Olav Kyrre (kyrr, det same som roleg), og heile folket elskad han. Norig gjekk myket fram i mange maatar i hans tid. Der var gode aaringar, og handelen tok til. Han grunnlagde Bjørgvin (Bergen), som snart vart den største handelsplassen i Norig. Konghelle (ved Gjøtaelvi) og Stavanger kom og upp paa denne tidi, og alle dei eldre byarne gjekk fram, Nidaros, Sarpsborg, Oslo og Tunsberg. (Tunsberg var den eldste av byarne og var komen upp i staden fyr det gamle Skiringssal). Der var fred 80 og ro i landet, og kristendomen gjorde folket mildare. Trælarne fekk etterkvart fridomen att¹), og vikingferderne vart det reint slutt med. Dei totte det var synd aa herja i kristne land, og dessutan var dei landi, som vikingarne fyrr hadde heimsøkt, so sterke no, at det var raadlaust aa herja der, og daa trældomen høyrde upp, lønte det seg inkje aa fanga folk, daa ingen vilde kaupa dei.

Fyrr Olav vart konge, var det tri bispar i Norig, ein fyr kvart av dei tri store lagdøme. Desse bisparne hadde voret ved kongens hird elder reist umkring i landet og uppbygt folket der det trengdest, men no tok Olav paa aa faa i stand faste bispestolar. Han bygde ei dom-kyrkja (bispe-kyrkja, »krist-kyrkja«) i Nidaros, den same som stend endaa, og der sette han kista hans Olav den heilage. Han tok paa og bygde ei domkyrkja i Bergen og, og det var meiningi aa flytja heilagdomen hennar St. Sunniva dit, men kyrkja vart inkje ferdig, medan Olav livde. Bispen i Eidsivalagdømet fekk inkje helder si domkyrkja fyrr etter Olav var sloknad. Daa vart Oslo hovudsætet fyr detta tridje bispedømet og fekk ei domkyrkja, St. Hallvards-kyrkja, og heilagdomen hans St. Hallvard vart førd dit. Bisparne, som fyrr hadde voret berre liksom den øvste kapellanen hjaa kongen, fekk no meir magt enn fyrr, men det vart inkje nokot bispevelde, daa bisparne liksom fyrr stod under kongen og vart utnemnde av kongen.

Nordmennerne paa Orknøyarne og i Dublin hadde fenget faste bispestolar og domkyrkjur nokre aar fyrr, 81 og ved detta leitet vart det ein bispestol paa Island og, og ei domkyrkja uppsett paa garden Skaalholt.

Nordmennerne hadde fyrr fyr det meste butt paa gardarne sine paa landet, men paa denne tidi kom bylivet upp, daa byarne vart større og det vart fleire av dei. Bymennerne kom tidt ihop og hadde store drikkelag, som dei heldt paa umgang (»kvirvingsdrykkjur«). Dei som var med, kallad seg fyr »kvirvings-brødrar« og hjelpte kvarandre, naar nokon leid vondt elder urett. I Nidaros hadde brødrarne so myket magt, at dei hadde uppsett ei kyrkja og hadde si eigi klokka, som kallad dei ihop, naar det trengdest. Men brødrarne for inkje stødt so fredsamt aat, er det von, og difyr skipad Olav Kyrre faste »gilde« elder samlag, som skulde hava møti sine i eit hus, gildeskaale, som var bygt til det bruket. Dei fekk strenge loger, og prestarne skulde hava tilsyn med dei. Kongen sjølv og dei beste mennerne skreiv seg inn i desse gildi, og kvinnur og kunne faa vera med; paa denne maaten kunne inkje stygg aatferd faa nokon inngang der. Brødrarne skulde liksom fyrr hjelpa kvarandre, og detta gjorde daa mest same nytta som assuranceselskap og sjukekassur og slikt i vaare dagar. Slike gilde hadde dei mange stader paa landet og, der det var nokot tettgrendt.

Under Olav Kyrre vart klædebunaden myket finare, og rikmennerne klædde seg myket etter engelske og normanniske motar. Husi vart betre innreidde. Golvet vart steinlagt, og dei sette upp omnar. Istadenfyr dei gamle gluggarne, kom vindaugur med glas i bruk etterkvart. Olav innførde paa kongsgarden bikarar istadenfyr dei gamle drikkehorni, som hadde gjenget fraa mann til mann i laget, og han utnemnde nokre av hird-

82 mennerne til skutelsveinar, som stod fyr bordenden og skjenkte fyr kongen og andre stormenner, og han hadde kjertesveinar, som heldt likso mange brennande kjerte elder ljos, som det var høge gjester i laget. Kjertesveinarne var unge menner av god ætt, som paa denne maaten lærde god livemaate paa kongsgarden. Daa det no trengdest fleire folk paa kongsgarden enn fyrr, gjorde Olav hirdi dubbelt so stor, og heldt 120 hirdmenner og 60 gjester og 60 huskarlar.

Olav styrde med æra i 27 aar og døydde paa sotteseng. Den tidi, han styrde, var den beste og lukkelegaste, som Norig endaa hadde havt, og landet var komet til vælmagt.
¹) Olav den heilage hadde sett i logi, at kvart fylke skulde gjeva ein træl fri kvart aar.


82 Magnus Berrføtt. 1093—1103.
Etter Olav Kyrre vart Magnus, son hans, og Haakon Magnusson, broderson hans, kongar. Det saag ut til ufred nokre gonger millom dei, men Haakon døydde inkje lenge etter, og daa styrde Magnus aaleine. Han var berre 20 aar gamall, men høgvaksen, fager og djerv; han var alltid hugad paa strid liksom farfar sin. Han hadde eit ordtøke, at kongar var til fyr aa vinna æra, men inkje fyr aa liva lenge.

Strakst Magnus vart konge, gjorde han ei ferd til Skotland og øyarne der umkring. Daa Olav Kyrre var konge, raadde Orknøy-jarlarne seg sjølve, men dei var inkje gode styrarar, og Sudrøyarne skilde seg fraa dei og stod no under den norske kongen paa Man, Gudrød, som hadde teket det norske riket i Dublin og eit stort stykke av Irland og. Han var so megtig, at han hadde ein flote paa 90 skip. Enden paa denne ferdi vart, at Gudrød laut gjeva upp Dublin til ein irsk konge, som 83 Magnus hadde gjort forlik med, og godkjenna Magnus fyr yverherre yver Sudrøyarne og Man.

Daa Magnus kom heim, hadde han fleire megtige lendmenner aa tvinga. Den eine av desse, Sveinke Steinarsson i Raanrike, var so megtig, at Magnus totte det var best aa gjera forlik med han.

Inkje lenge etter vart det naudturvelegt fyr Magnus aa gjera ei ny ferd til Vesterhavs-landi, og denne gongen siglde han ut med ein stor flote og umkring 14,000 mann. Fyrst fangad han Orknøy-jarlarne og lagde Orknøyarne under Norig, og so vann han Man og Sudrøyarne og fekk mange nordmenner til aa busetja seg der, daa mange av dei, som var der fyrr, var fallne dei siste urolege tiderne, og dei, som var att, var for faa til aa halda nordmannskapen uppe mot dei innfødde, som hadde yvertalet paa desse øyarne. So tok han Anglesea og trugad med aa herja paa Skotland, og den skotske kongen vart skræmd til aa gjera fred paa det vilkaaret, at alle øyarne vestanfyr Skotland skulde høyra til Norig. Magnus sende skorne sine til ein irsk konge og sagde, at han skulde bera dei um halsen joledagen og soleids godkjenna Magnus fyr yverherre, og den irske kongen torde inkje segja nei. Men nokot større herredøme kunne inkje Magnus vinna, daa leidingsheren, som berre var skyldig til aa fylgja 2 maanadar, var sigld heim, og mange av lendmennerne og reiste fraa han —. Daa den norske heren var der vest, tok kong Magnus og mange av mennerne hans til aa klæda seg etter den skotske moten med stutte kjolar og kappur, fyrutan brøker, og av detta fekk han tilnamnet Berrføtt.

Daa Magnus var komen heimatt, tok han til med 84 ein ufred med den svenske kongen Inge og gjorde krav paa, at Gjøtaelvi og Veneren skulde vera landskilet millom Norig og Sverik, og at soleids Dalsland skulde høyra til Norig. Ufreden varde i tvo aar, og det stod tvo slag ved Fokserne ved Gjøtaelvi, og nordmennerne og svenskarne vann kvar sin gong. Sistpaa hadde den norske, svenske og danske kongen eit møte i Konghelle, og der vart det avtalat fred, og at Magnus skulde gifta seg med Margrete, dotter hans Inge, og hava Dalsland i heimanfylgja.¹) Difyr fekk Margrete tilnamnet Fredkolla (fredsgjenta).

Daa Magnus hadde voret konge i 9 aar, gjorde han tridje gongen ei ferd til Vesterhavs-landi, og den av dei irske kongarne, som no aatte Dublin, laut gjera fred og gjeva Magnus Dublin og eit stort stykke av Irland. Strakst fyrr Magnus skulde fara heim, gjekk han upp i landet med det meste av heren og skulde taka imot ei naute-drift, som irekongen hadde lovat aa senda; men daa dei gjekk yver nokre myrar, kom irarne og sette paa dei. Nordmennerne ventad inkje yverfall, daa der var fred, og mange fall paa myrarne, og nokre bergjad seg ned til skipi. Magnus vilde inkje fly og forlata mannskapet sitt; han stod under merket med ryggen mot eit tre og slost. Han hadde gyllt hjelm og raud skjold med ei gyllt løva paa, og ein raud silkekjole utanpaa brynja med ei gul silkeløva framme og bak. (Av detta hev dei trutt, at Norig hev fenget ei løva i vaapnet sitt). Nordmennerne hogg ned irarne som bu-fe, men yvermagti vart større og større. Magnus 85 fekk eit spjot gjenom baade laari, men berre braut av spjotskaftet og bad mennerne sine ganga væl fram. Strakst etter fekk han eit hogg i halsen og fall. Daa flydde nordmennerne, men fyrst drap Vidkunn Jonsson kongens banemann og bergjad merket. Magnus var berre 30 aar, daa han fall. Etter detta slaget gav hovdingarne hans Magnus upp Irland og siglde heim.
¹) Daa Magnus inkje hadde born med Margrete, fekk den svenske kongen Dalsland att, daa Margrete døydde.


85 Øystein, Sigurd Jorsalafar og Olav. 1103—1130.
Magnus hadde tri søner, Øystein og Sigurd og Olav, og alle tri vart kongar. Olav døydde ung. Øystein var ein vensæl og fredsæl styrar og kunnug i logerne og liknad paa Haakon Adalsteinsfostre og Olav Kyrre, men Sigurd var streng og hugad paa strid og liknad meir paa Harald Hardraade og Magnus Berrføtt.

Nokre aar fyrr desse vart kongar, hadde store herar fraa mange kristne land i Europa teket til aa fara til Jødeland og vilde taka detta landet fraa muhamedanarne, og dei hadde teket Jerusalem og eit stykke av landet og grunnlagt eit kristet rike der; men det vart hardt trengt av muhamedanarne, og det laut stendigt draga nye herar dit og hjelpa. Desse ferderne kallad dei krossferder, daa alle, som var med, sette ein raud kross paa den høgre oksli. Dei trudde, at detta var ei heilag gjerning, og at kvar den, som fall paa ei slik ferd, var viss paa himmerike. Mange nordmenner fekk og hug paa ei slik ferd, baade fyr di dei var ivrige kristne, og fyr di detta var liksom ei vikingferd, og dei vilde, at ein av kongarne skulde vera førar. Daa samlad kongarne ein flote paa 60 skip og 10,000 utvalde stridsmenner, som alle ihop var friviljuge, og Sigurd vart hovding. Floten stakk i sjøen i 1107 og siglde fyrst til England 86 og sidan til Spania og slo ein stor muhamedansk sjørøvar-flote ved Portugal og hjelpte dei kristne i Portugal mot muhamedanarne, som hadde teket det meste av landet, og vann fleire slag. Derfraa siglde den norske floten gjenom Gibraltarsundet og slo muhamedanarne, kor dei møtte dei, og øydelagde muhamedanske røvarborger og fekk uhorveleg myket herfang, og kom til Sud-Italia. Der hadde normanner fraa Normandi vunnet eit stort herredøme og grunnlagt det riket, som sidan fekk namnet kongeriket Neapel og stod til 1860. Dei hadde teket heile Sud-Italia fraa den greske kjeisaren og Sicilia fraa muhamedanarne. Normannerne tok mot nordmennerne, frændarne sine, med stor stas, og Sigurd utnemnde hertug Roger i Apulia (i Neapel) til konge. Derfraa siglde han til Jødeland, og der tok Balduin, kongen i det kristne riket der, kjærleg imot han og bad han um hjelp mot muhamedanarne. Detta lovad Sigurd, men fyrst gjekk han til Kristi grav og andre heilage stader i Jerusalem og laugad seg i Jordan, og fekk ein spon av den heilage krossen, mot at han skulde innføra tiend og fremja kristendomen i alle maatar, naar han kom heim, og gjera eit erkebispedøme fyr Norig. Etter detta hjelpte Sigurd med aa taka byen Sidon. Balduin kringsette byen paa landsida, og Sigurd lagde seg utanfyr paa sjøsida, og ein veldig ægyptisk flote drog seg undan fyr den norske floten. Sidon laut snart etter gjeva seg, og daa siglde den norske floten til Konstantinopel gjenom Dardanellerne med sidevind, og folk stod paa land og bisnad paa den lange rad med silkestriputte segl. Den greske kjeisaren tok imot dei med stor stas. Mange av nordmennerne tok tenesta der millom væringarne, og mange var fallne 87 paa ferdi, og difyr drog Sigurd landvegen gjenom Ungarn og Tyskland til Danmark, og derfraa siglde han paa eitt skip til Norig. Daa hadde han voret burte i 4 aar, og alle var samstellte um, at ingen hadde gjort større heidersferd fraa Norig. Etter detta fekk Sigurd tilnamnet Jorsalafar (Nordmennerne kallad Jerusalem fyr Jorsalir).

Medan Sigurd var ute, styrde Øystein godt heime. Jamteland hadde høyrt til Sverik alt fraa slaget ved Svolder, men no fekk Øystein jamtarne til aa gjeva seg under Norig godviljugt.¹) Han bøtte paa logerne i mange maatar og bygde ror-buder i Vaagen i Lofoten fyr dei, som dreiv fiske, og gjorde ei hamn ved Agdenes og sette upp sjømerke og bygde fjellstovur paa Dovre, so ferdafolk kunne hava tak yver hovudet, og bygde kyrkjur og andre store bygningar. Det var inkje aa undrast paa, at han var elskad av folket, men han og Sigurd var inkje vidare gode vener, av di dei var so ulike i lynne; men det kom aldri til strid. Øystein døydde 1122, og heile folket syrgde paa han.

Sigurd arbeidde trutt paa aa fremja kristendomen. Han gjorde ei krossferd til det svenske landskapet Smaaland, som var heidensk endaa, og kristnad det. Han gjorde eit nytt bispedøme i Stavanger og bygde ei domkyrkja der,²) og venteleg var det han og, som bygde St. Hallvards-kyrkja, domkyrkja i Oslo, so Norig no hadde 4 faste bispestolar, Nidaros, Bergen, Stavanger og Oslo. Færøyarne fekk og ein bispestol paa denne 88 tidi, og bispen paa Sudrøyarne og Man og Orknøybispen kom meir under den norske kyrkja enn fyrr. Norig fekk inkje nokot erkebispedøme endaa, men dei norske bisparne, som fyrr hadde voret under erkebispen i Bremen fyr det meste, stod no under erkebispen i Lund (fraa aar 1104). Fleire kloster vart stiftad av Øystein og Sigurd. Sigurd fekk innført tiend i Norig, det vil segja, at alle folk kvart aar skulde betala tiendeparten av all innkoma si; bispen, prestarne, kyrkja og dei fatige skulde hava kvar sin fjordepart. Hermed vart prestestandet med ein gong rikt og megtigt. Dei fleste andre staderne i Europa var alt tiendi innførd, og prestarne hadde inkje lov til aa gifta seg (coelibat), og ved det vart prestestandet liksom eit rike fyr seg sjølv, som stod under paven og tidt var sterkare enn kongen og adelen. Men i Norig var det mange prestar, som giftad seg, og prestestandet skilde seg inkje so myket ut fraa folket og kongsmagti.

Medan Sigurd og brødrarne hans livde, var Norig megtigare og rikare enn fyrr. Handel og skipsfart treivst utifraa godt, og folket var fritt og lukkelegt. Kongarne hadde strakst i fyrstningi avlyst fleire paalegg, som endaa var att fraa Svein Alfivasons tid, og detta gjorde myket til at folket likad seg. I dei siste aari, Sigurd livde, var han tidt hugsjuk og stundom reint galen; men folket minntest, kor gode han og Øystein hadde voret, og heldt seg rolegt.

Paa Island hadde det lenge voret fredsamt, fraa di kristendomen vann seg fram, og bisparne hadde styrt mest¹). Island fekk paa denne tidi ein ny bispestol 89 paa Holar, umfram den, som var fyrr paa Skaalholt. Den islendske kyrkja stod liksom den norske under erkebispen i Lund. Grønland fekk seg og ein bispestol paa Gardar.

Nokre aar fyrr Sigurd døydde kom det ein mann, Harald Gille, fraa Irland og stod paa, at han var son hans Magnus Berrføtt. Sigurd let Harald ganga berrføtt yver 9 gloande plogjarn, og daa føterne hans var uskadde, godkjende Sigurd han fyr halvbroder sin. Detta vart ei stor ulukka fyr landet. Alle, som var ættad fraa Harald Haarfagre, hadde rett til kongedømet, anten dei var ægtefødde elder inkje. Daa no Sigurd gav Harald lov til aa visa ætti si ved jarnburd 1) og prestarne kunne stella det slik, at det gjekk godt elder ille med jarnburden, so kom seinare den eine etter den andre og gav seg ut fyr kongssøner. Prestarne fekk meir magt enn godt var, og ei lang uroleg tid tok til, strakst Sigurd fall fraa, 1130.

Bokrike grunnlagt. Paa denne tidi vart grunnvollen lagd til det gamle norske (norrøne) bokriket. Nordmennerne hadde alltid voret glade i skaldskap og sogur. Tjodolv fraa Kvin (Kvinesdal i Lister futeri) 90 kvad fyr Harald Haarfagre, og Øyvind Finnsson Skaldespillar fyr Haakon Adalsteinsfostre, islendingarne Hallfred Vandrædaskald fyr Olav Tryggvason og Sigvat Tordsson fyr Olav den heilage og Magnus den gode. Av andre skaldar er dei merkelegaste islendingen Egil Skallagrimsson og den norske kongen Harald Hardraade. Men dei kvædi, dei kvad, og dei sogurne, som vart fortalde, vart fyr det meste inkje uppskrivne, daa runerne inkje var laglege til aa skriva med. Men daa kristendomen hadde vunnet seg heiltupp fram, vart kunnskapen større, og dei latinske bokstavarne kom i bruk. Det var ei lukka, at kristendomen kom til Norig og Island fraa England, av di dei engelske prestarne aldri vanvyrde det folkelege, jamvæl um det inkje høvde so godt med kristendomen. I Sverik og Danmark, som var kristnad av tyske missionærar, kom det inkje upp nokot folkelegt bokrike, og der vart Latin bokmaal; men i Norig let prestarne skaldskapen vera i fred, endaa han hekk ihop med den heidenske trui, og landsmaalet, Norrøna, kom til æra. Det fyrste, som vart uppskrivet, var Frostatingslogi under Magnus den gode, og dei islendske logerne, daa Sigurd Jorsalafar livde. (1117.) Baade desse logbøkerne vart kallad »Graagaasi«. Strakst etter tok islendingarne Are Torgilsson og Sæmund Sigfusson til aa skriva upp gamle og nye hendingar paa Island og i Norig. Baade tvo var prestar og hadde tilnamnet »frode« (vise, som er kunnuge i historia) ¹). 91 Alt fraa di islendingarne vandrad ut fraa heimlandet, hadde dei meir enn hine nordmennerne lagt seg etter skaldskap og soge-forteljing, og no paa denne tidi var det mest islendingar, som lagde seg etter bokskriving. Det var den lettaste maaten fyr ein islending aa koma inn i den norske kongs-hirdi paa, naar han var ein god soge-mann og kunne kveda og fortelja um storverki til kongarne og andre hovdingar. Det vart til det, at islendingarne fyr det meste tok paa seg detta gjerefaret, og difyr vart det mindre torv fyr nordmennerne til aa kveda og skriva.

I Norig og paa Island vart Latin berre kyrkjemaal, men landsmaalet vart bokmaal, og grunnlaget vart lagt til eit bokrike, som hev voret til æra og pryda fyr folket.
¹) Herjedalen høyrde truleg fraa gomol tid til Norig.
²) Den vestre parten av domkyrkja i Stavanger er fraa Sigurds tid.
¹) Det hende tidt paa Island, at ein stormann las til prest og let seg vigja til geistlege embætte, og soleids vart han baade geistleg og verdsleg hovding paa ein gong, plent liksom dei gamle hersarne (elder godarne). Paa denne maaten gjekk det til, at bispar kunne styra landet, endaa det var litet magt aa kalla i kyrkja.
1) Jarnburd var ein gudsdom. Den, som skulde prova nokot, bar gloande jarn elder gjekk paa gloande jarn, og var han uskadd, for han med sanning. Prestarne kjende ein maate, som folk kunne bergja hender og føter paa.
¹) Det er uvisst um Frostatingslogi vart uppskrivi alt under Magnus den gode, men baade den og Gulatingslogi var uppskrivne i fyrstningi av det 12te aarh., kor som er. Det er uvisst og, um Sæmund hev skrivet nokot.


91 Magnus Blinde og Harald Gille. 1130—1136.
Sigurd Jorsalafar hadde tvo born, ein son, Magnus, og ei dotter, Kristina. Magnus vart teken til konge. Harald hadde gjort eiden sin paa, at han inkje skulde gjera krav paa kongedømet, so lenge Sigurd elder Magnus, son hans, livde; men no braut han eiden, som han hadde svoret, og let seg taka til konge og tvingad Magnus til aa lata han faa halve riket. Ingen av dei dugde til aa vera konge. Magnus var hardhjartad og pengekjær og ein stor drikkar, og Harald var ein godtull, som let andre raada, og difyr var han betre likad. Det einaste, han kunne tilgagns, var aa kappspringa, og han kunne inkje snakka reint norsk dessmeir. Der var ingen venskap paa dei, som rimelegt var. Nokre aar etter slo Magnus Harald i eit slag; men Harald fekk hjelp av den danske kongen Eirik Eimune og 92 mange nordmenner og siglde med ein stor styrke til Bergen og fangad Magnus. Daa tok mennerne hans Harald og skamfor Magnus so ille, so han aldri skulde verta konge meir. Dei stakk ut augurne paa han og hogg den eine foten av han og skamfor han endaa styggare, og so sette dei han i Nidarholms kloster¹).

Medan Harald var konge aaleine, styrde lendmennerne. Paa denne tidi hende det, at ein stor sjørøvar-flote fraa Vindland tok paa Konghelle, som Sigurd Jorsalafar hadde gjort til ein av dei største byarne i Norig. Borgararne varde seg manneleg, men sistpaa let dei seg lokka til aa gjeva seg, og daa herjad og brende vindarne heile byen og førde mange burt til trældom. Konghelle kom seg aldri rett etter detta.

Seks aar etter Sigurd Jorsalafar døydde kom det ein mann til Norig, som het Sigurd. Han var prestlærd og vigd til dekn (kapellan) og var ein vakker og sterk og dugande mann, men so agelaus og vill, at dei kallad han fyr Sigurd Slembedekn. Han gav seg ut fyr aa vera son hans Magnus Berrføtt, men Harald vilde inkje godkjenna han fyr broder og prøvde paa aa drepa han. Men Sigurd smatt undan og slo Harald ihel i Bergen. Sigurd bad bymennerne taka seg til konge, men dei ropad alle som ein og sagde, at dei aldri vilde tena ein mann, som hadde sleget ihel broder sin; men var inkje Harald broder hans, hadde han ingen rett til aa vera konge. 1136.
1) Nidarholm heiter no Munkholmen, ein fjordung nordanfyr byen Trondhjem.


93 Sigurd Munn, Øystein og Inge Krokrygg. 1136—1161.
Harald hadde fleire søner. Tvo av desse, Sigurd og Inge, vart tekne til kongar, men lendmennerne styrde fyr dei, daa Sigurd berre var 4 og Inge 2 aar.

Daa Sigurd Slembedekn inkje kunne verta konge (venteleg fyr di lendmennerne inkje kunne raada so myket, naar dei fekk ein sterk og gaaverik konge), tok han Magnus Blinde ut or klostret, og daa fekk han hjelp av dei gamle venerne hans Magnus; men lendmannen Tjostolv Aaleson slo Magnus ved Minne (utfalls-osen til Mjøsi paa Romerike), so han laut røma til Vester-Gautland. I detta slaget, fortel nokre, bar Tjostolv Inge paa brystet i kappa si, og daa Tjostolv tidt kom i stor naud under slaget, vart Inge klembd, so han vart krypling; han vart krokryggjad, og den eine foten visnad burt, so han knapt kunne stiga paa han. Etter detta slaget drog Tjostolv mot jarlen i Vestergautland, som Magnus hadde eggjat upp; jarlen var komen inn i Raanrike med ein her og meinte, at det var ei let sak aa taka Norig no; men Tjostolv slo han slik, at han laut røma med skam. Daa fekk Magnus eggjat upp den danske kongen Eirik Eimune, og han kom til Oslo med ein stor flote, og Tjostolv laut røma byen, daa han berre hadde litet folk. Danerne brende upp byen, men Tjostolv samlad mannskap paa Raumarike, og daa han kom att, torde inkje den danske heren bida og siglde sudetter langs med land; men kor danerne kom i land, skaut bønderne paa dei, so dei stødt misste folk, og sistpaa slo ein lendmann dei, so dei siglde heim. Alle sagde, at ingen hadde gjort verre ferd med so stor her.

Nokre aar etter kom Sigurd Slembedekn og Magnus 94 med ein dansk og norsk flote til Viki, men lendmennerne møtte dei ved Holmengraa (utanfyr Strømstad, inkje langt fraa Dynekilen). Strakst slaget tok til, rømde dei danske skipi, og daa hadde lendmennerne yvermagti. Alt mannskapet fall paa skipet hans Magnus; hirdmannen hans, Reidar, vilde bera Magnus umbord paa eit annat skip, men daa kom det eit kastespjot og gjekk gjenom baade tvo. Reidar fekk det lov, at han hadde fylgt kongen sin væl. Sigurd vart fangad, og daa han paa herferderne sine hadde røvat og drepet mange stader i Norig, tok nokre og pinte han ihel; dei slo sund armar og bein med øksehamrar og hydde han med lær-reimar, so han vart liksom flegen. Men han gav seg inkje og talad likso roleg som elles og song ei salma. Paa slutten tok dei ein stokk og støytte sund ryggen hans med. Dei fleste av aalmugen og hovdingarne vilde inkje sjaa paa detta. 1139.

No vart det fred nokre aar. Lendmennerne styrde godt, og alle saar vart lækte, og handel og andre næringsveger tok seg upp.

Sidan kom Øystein, tridje sonen hans Harald, fraa Skotland til Norig og vart teken til konge. Daa dei tri kongarne voks upp, og dei lendmennerne, som hadde styrt fyr dei, døydde, vart det ufred paa nytt lag. Øystein og Sigurd var harde og agelause, og Inge, som var blid og god, var krypling. Dei tvo brødrarne vilde setja av Inge; men lendmannen Gregorius Dagsson og andre lendmenner hjelpte Inge so godt, at fyrst vart Sigurd og nokre aar etter Øystein og drepen, og no styrde Inge aaleine. 1157.

Medan sønerne hans Harald var kongar, kom det ein sendemann fraa paven til Norig, Nicolaus Brekspear 95 (uttal: Brekspir). Han skulde hjelpa til aa rettleida ymse kyrkjesaker, og no kom det ihop eit stort riksmøte i Nidaros, og der møtte kongarne og bisparne og andre stormenner og 12 utsendingar fraa kvart bispedøme. Her vart det vedteket, at Norig skulde hava sin eigen erkestol i Nidaros, der dei heilage leivningarne hans Olav den heilage kvilde, so den norske kyrkja inkje kom til aa vera under erkebispen i Lund lenger. Den nye erkebispen vart vigd med stor stas, og skalden Einar Skuleson kvad i domkyrkja fyr heile forsamlingi eit fagert kvæde, Geisle (elder straalen), til St. Olavs pris. No fekk Upplandi sin eigen bispestol paa Hamar, som snart etter vart liksom ein by. Erkebispen i Nidaros hadde 10 bispedøme under seg, 1) Bergen, 2) Stavanger, 3) Oslo, 4) Hamar; 5) Skaalholt og 6) Holar paa Island, 7) Gardar paa Grønland, 8) Færøyarne, 9) Orknøyarne og Hjaltland, 10) Sudrøyarne og Man. Anten no elder strakst etter fekk kvar bispestol i Norig sitt domkapitel, (korsbrødrar), som var bispens raad og valde ny bisp, naar den gamle døydde. (Fyrr hadde kongarne utnemnt bispar.)

No hadde den norske kyrkja fenget ein full og heil skipnad liksom i andre land paa denne tid. Daa tiendi vart innførd, vart presteskapet rikt, og no, daa det fekk erkebispen til hovding, vart det so megtigt, at det snart kunne bita i kjeppen med kongarne. 1152.

Daa Sigurd Munn og Øystein var drepne, valde mennerne deira Haakon Herdebreid, son hans Sigurd, til konge. Han var berre 10 aar. Myket folk fylgde med han, men mest tjovar og skarvar fraa grensebygderne umkring Gjøtaelvi, og no bar det til med herjing og røving slik, at folk aldri hadde høyrt gjetet slikt fyrr. 96 Gregorius Dagsson fall, og daa gret Inge som eit barn og svor, at han vilde fara mot Haakon. Men denne kom braadt paa Oslo, der Inge var, og det kom til eit slag ute paa isen um natti. Nokre av mennerne hans Inge sveik han, men han vilde inkje fly og fall der med stor æra. Daa var han berre 26 aar. 1161.

96 Haakon Herdebreid. 1161—1162.
Haakon var no den einaste, som hadde erverett til kongedømet, men daa mange menner av laag ætt hadde sleget seg i lag med han, totte dei lendmennerne, som hadde fylgt Inge, at det inkje var raadelegt aa taka han til konge. Den megtigaste av desse var Erling Skakke. (Han hadde eingong paa ei krossferd voret med og teket eit stort muhamedanskt skip i Middelhavet, og der hadde han fenget eit hogg i halsen, so han sidan bar hovudet nokot paa skakke). Erling var gift med Kristina, dotter hans Sigurd Jorsalafar, og hadde med henne ein son Magnus, som paa den tid var 5 aar. Han samlad hovdingarne, som hadde voret med Inge, og dei vart forlikte um aa taka Magnus Erlingsson til konge, endaa det var mot logi, daa han inkje var kongsson. Erling fekk lov paa hjelp av den danske kongen, Valdemar den store, mot aa gjeva han Viki, men det høvde so heppeleg fyr Erling, at han fyrutan hjelp vann paa Haakon ved Sekken i Romsdalsfjorden, og Haakon vart drepen. 1162.

96 Magnus Erlingsson. 1162—1184.
No vart Magnus konge aaleine, og Erling styrde riket fyr han. Han var ein streng herre og drap dei, som kunne verta faarlege fyr han og Magnus. Daa 97 Magnus inkje var kongsson men berre dotterson til ein konge, vilde Erling, at erkebispen Øystein skulde kryna Magnus til konge, og soleids gjera kongedømet hans liksom loglegt. Øystein hadde just fenget bønderne i Trondheim til aa ganga inn paa aa gjeva erkestolen større innkomur, og no vilde han gjerne hava kongens jaminne paa detta. Daa gjorde Erling, hovdingen fyr lendmennerne, og Øystein, hovdingen fyr presteskapet, ei avtala, at erkestolen skulde faa større innkomur og magt, mot at erkebispen skulde kryna og salva lendmanns-sonen Magnus til konge. Kryningi gjekk fyr seg paa eit riksmøte i Bergen 1164. Der var erkebispen, alle bisparne, ein paveleg sendemann (legat) og 12 utsendingar fraa kvart bispedøme, liksom paa riksmøtet i Nidaros. Paa detta riksmøtet vart det fastsett, at naar kongen døydde, skulde geistlege og verdslege stormenner og 12 menner fraa kvart bispedøme, utnemnde av bisparne, velja ettermannen hans; dei kunne velja anten den eldste av kongens ægtefødde søner, um han dugde til aa vera konge, elder so ein av brødrarne hans og andre av dei næmaste skyldingarne til kongen. Ingen kunne verta konge, mindre bisparne samtykte.

Paa denne maaten kom Norig i henderne paa dei geistlege og verdslege stormennerne, liksom alle andre land i Europa paa den tid.

Fleire flokkar reiste seg mot Erling og Magnus, men vart slegne. Daa Erling inkje vilde halda det han hadde lovat Valdemar, var det ufred ei stund millom dei. Sistpaa vart dei forlikte soleids, at Erling skulde taka Viki til len av Valdemar og verta jarlen hans.

No saag det ut til, at det nye stormannsveldet

98 skulde faa fotfeste, og at ingen skulde setja upp mot kongedømet hans Magnus, og folket var vælnøgt fyr det meste, daa det var vant til aa fylgja hovdingarne sine, og det var rimelegt, at den nye skipnaden vilde gjera ende paa ufreden. Men Erling hadde voret so hard til aa refsa motstandarne sine, at mange visste inkje onnor raad enn aa slaa seg ihop mot han, og det reiste seg ein flokk, som i fyrstningi var liten og arm og fekk namnet birkebeinar, fyr di dei leid myket vondt paa ferderne sine i skog og mark og tidt inkje hadde annat paa føterne enn bjørkebork; men det var harde og vaapnføre menner. Dei tok til konge ein son til kong Øystein Haraldsson, som het Øystein Møyla (møyla er det same som ei ung gjenta. Dei kallad han so, fyr di han var so fin og fager). Dei tok Nidaros, og Øystein vart teken til konge yver Norig paa Øyreting, daa mange av trønderne inkje likad, at Magnus mest heldt til i Viki og Gulatingslogi, medan det i gamle dagar var Trondheim, som var hovudlandet. Men inkje lenge etter slo Magnus Erlingsson birkebeinarne i slaget paa Re ved Tunsberg; der fall Øystein Møyla. 1177.

Etter denne sigeren heldt dei Magnus fyr aa vera endaa større herførar enn Erling. Den siste etterkomaren av den gamle kongsætti, som folk visste um, var fallen, og det var inkje von um, at nokon kunne gjera motstand meir.

98 Engelskmennerne tek Irland.
Paa denne tidi laag nordmennerne paa Irland under fyr engelskmennerne. Inkje mange aar etter Magnus Berrføtt var fallen og dei norske hovdingarne hadde 99 uppgjevet herredømet yver Dublin, hadde nordmennerne eit sjølvstendigt rike i Dublin att. Irland var daa som no eit utifraa tettgrendt og folkerikt land, og nordmennerne leid tidt store tap, naar dei slost med irarne, men dei var so driftige handelsmenner, so dei endaa hadde rikdom og magt nok til aa halda seg mot dei innfødde. Men i aaret 1170 tok engelskmennerne til aa leggja Irland under seg, og dei vart nordmennerne for sterke. Desse varde seg manneleg (i Waterford, Limerick, Cork og Dublin), men korkje dei elder irarne kunne standa seg, og Irland kom under England. Men endaa lenge etter livde det mange nordmenner i dei irske byarne og heldt fast ved norsk livemaate og skilde seg lenge ut baade fraa irarne og engelskmennerne. Endaa so seint som i midten av det 17de aarh. var dei fleste kaupmanns-ætterne i Dublin ættad fraa nordmennerne, er det fortalt.

99 Kongsmagt og folkemagt. Ting og rettargang. Sjølvstyre. Odelsbønder og lendmenner.
Kongsmagti hans Harald Haarfagre var grunnlagd paa takar-retten, men under Haakon den gode vart ho grunnlagd paa ei semja millom kongen og folket, som ingen av dei kunne skipla. Harald Haarfagre vilde hava ein yverkonge, og under honom fylkeskongar og jarlar, men fraa Olav Haraldssons tid vart det so, at riket skulde vera eitt. Kvar kongsson hadde rett til aa vera konge og faa sin part av dei kongelege inntekterne, daa kongsmagti var ein odel liksom fyr heile Haralds-ætti; men riket vart inkje sund-bytt meir. Det vart aldri utnemnt meir enn ein jarl helder.

Kongen skulde verja landet og varna um log og 100 rett, og folket skulde hjelpa han til detta. Kongen hadde rett til aa skriva ut halv leiding kvar sumar, og kunne gjera herferd kor han vilde i 2 maanadar og vinna seg herfang. Naar han inkje skreiv ut leiding, skulde bønderne betala det leidingen kostad. Kongens andre inntekter var innkomurne av det kongelege jordegodset, og bøter, som vart betalte fyr ymse logbrot. — Nokre av lendmennerne var stødt ved kongens hird og var raadgjevararne hans.

Kongen var den gjævaste odelsmannen i landet: han aatte meir jordegods enn nokon annan, og retten til aa vera konge var paa ein maate hans odelsrett. Men kvar odelsbonde var likso fri og sjølvstendig paa sin odelsgrunn som kongen paa sin.

Logerne hadde liksom eit heilagt upphav. Dei hadde vokset upp or den gamle trui og var lempad etter den nye trui, og baade kongen og folket var skyldige til aa lystra dei. Braut kongen dei gamle logerne, skulde bønderne taka paa han og drepa han.

(Etter Frostatingslogi.)

Folket hadde den dømande og loggjevande magti. Heradsting og fylkesting heldt paa liksom fyrr. Der fylki var store, hadde dei, umfram fylkestingi, halveting, tredings-ting og fjordungs-ting, etter som fylket var bytt i 2, 3 elder 4 luter. I Trondheim, der fylki var smaa, hadde dei, umfram fylkestingi, ting fyr tvo og fjore fylke og, og Øyreting, dei kallad, fyr alle aatte Trondheims-fylki. Dei mindre tingi kom ihop, so tidt det var ei sak aa avgjera. Daa gjekk bodstikka, og alle bønder, som kunne, skulde møta og døma. Vart saki der paadømd, var ho dermed avgjord, elles kunne dei 101 ganga til dei store lagting¹) med ho. Paa lagtingi møtte lendmenner, aarmenner, nokre prestar, som bispen utnemnde, og tingmenner (elder nevndemenner), som lendmennerne elder aarmennerne utnemnde. Av tingmennerne tok dei ut 3 tylvter, som skulde vera lagretta og sat innanfyr vebandi. Lagretta hadde den dømande magti. Retten til aa taka ved loger hadde alle tingmennerne, umkring 3—400 fyr kvart lagting. Det var venteleg kongen, som fyr det meste lagde fram nye loger fyr lagtinget, og daa det var hans umbodsmenner og lendmenner, som utnemnde tingmennerne, hadde kongen myket magt til aa faa alt til aa ganga, som han vilde. Lagtingi møtte ein gong um aaret og var samlad umkring tri vikur, og tingmennerne hadde kost og betaling, so lenge dei var heimanfraa. Byarne, i det minste dei største, hadde sine eigne møte og lagting og stod under ein byfut (gjaldkere). Dei hadde si eigi by-log, bjarkøy-rett, um alt slikt, som berre kom byen ved, men i andre ting stod dei under den logi, som galdt i det lagdømet, dei laag i.

Fyrr riket var samlat, hadde bønderne avgjort allting, som høyrde til styringi, paa heradstingi og fylkestingi, men etter samlingi hadde desse tingi mest berre retten til aa døma, og kongen og hans umbodsmenner og lendmenner styrde. Paa lagtingi hadde inkje bønderne stor politisk magt. Fylkes-styringi hadde dei skynat seg paa, men riks-styringi hadde dei inkje greida paa, og den brydde dei seg inkje stort um helder, naar 102 kvar mann fekk hava sin rett ukrenkt. Etterkvart som det gamle sjølvstyret høyrde upp og odelsbønderne misste den politiske magti, vart det ei kluft millom dei og lendmennerne, og odelsbønderne nærmad seg nokot meir til aalmugen, og mange odelsgardar vart smaabytte. I det 12te aarh. var det mange fleire odelsbønder enn i gamle dagar. Bonde-standet vart meir demokratisk.

Harald Haarfagre hadde tvingat hersar og lendmenner til aa lystra seg; men daa han fall fraa, og riket tidt vart sundbytt, heldt lendmennerne si gamle magt ved lag. Dei raadde fritt i bygderne, som dei vilde, og kunne lita trygt paa bønderne, og dei meinte, at dei hadde likso god rett til styringi som kongen og væl so det, daa dei hadde sin loglege rett fraa den gamle trui. Men etter slaget paa Stiklestad, daa kristendomen vann og Olav Haraldsson vart gjord heilag og retten fyr kongedømet vart godkjend av alle, og det liksom vart eit kongedøme av Guds naade, daa fekk kongen ein høgre rett, og lendmennerne kunne inkje setja upp lenger. Daa bønderne misste sjølvstyret, misste hovdingarne deira, lendmennerne, og myket magt. So kom det til, at vikingferderne høyrde upp, so stormennerne inkje hadde so lett lenger fyr aa vinna seg rikdom, og det norske jordbruket gav so litet av seg, at lendmennerne kunne inkje halda myket folk um seg, naar dei berre hadde gardarne sine aa liva av. Det var elles ei god hjelp fyr dei, at dei fekk aaføre til aa vinna herfang paa dei store herferderne, som Harald Hardraade og Magnus Berrføtt og Sigurd Jorsalafar gjorde. Daa det vart slutt med desse herferderne, tok ufreden innanlands til, og daa lagad det seg so, at 103 lendmennerne kunne draga meir og meir av landsstyringi til seg, og endeleg fekk dei gjort ein lendmannsson til konge. Lendmennerne kom soleids meir og meir burt fraa bønderne og inn under kongedømet og fekk sistpaa landsstyringi i henderne sine, dei og bisparne.
1) Eidsiva-lagdømet vart med tidi bytt i tvo: Eidsiva-lagdømet og Borgartings-lagdømet. Det siste hadde tingstaden sin paa Sarpsborg. Der var soleids i alt 4 lagting.



Fjorde stykket.

103 Fraa 1177 til 1319.
Sverre Sigurdsson. 1177—1202.
Nokre aar fyre slaget paa Re kom det ein mann fraa Færøyarne til Norig, som het Sverre. Han var fyrst i prestlæra, men daa moder hans fortalde, at han var son hans Sigurd Munn, for han til Norig og vilde freista paa aa vinna kongedømet. Men han merkad snart, at kongedømet hans Magnus var so godt likat og Magnus sjølv so elskad, at det var ingi von um aa taka det fraa han. Inkje kunne Sverre prova, at det var sannt; at han var kongsson, og inkje kjende han ein einaste mann i Norig, han kunne trøysta seg til. Daa for Sverre til Vermeland, men der fekk han sidan tidend um, at Øystein Møyla var fallen, og strakst etter kom det ein liten flokk birkebeinar, som hadde fenget spurlag paa Sverre, og bad han vera hovdingen deira; men det var berre unge folk, og dei fleste var baade klædelause og vaapnlause. Daa Sverre inkje vilde vaaga paa det, trugad dei med, at dei skulde drepa han, og daa gav han etter. Han gav seg paa vegen til Norig med 70 mann, og med desse skulde han slaa ned 104 hovdingveldet og taka kongedømet fraa Magnus. Han tok kongsnamn i Viki i mars 1177, og derfraa ætlad han seg til Nidaros, daa trønderne var dei einaste, han kunne venta nokor hjelp av; men daa han inkje kunne fara gjenom Norig med den vesle flokken sin, laut han taka vegen gjenom Sverik, og paa den ferdi leid dei forfælande myket vondt. Det var just i førefallet, og mange av dei bygderne, som dei for gjenom, var heidenske og halvville. Dei for gjenom tjukke skogar og yver lange myrar og store fjell, og hadde tidt inkje annat aa liva av enn bork og sæve og fjorgamle ber, som hadde stadet under snøen. Endeleg kom han til Nidaros, og trønderne tok han paa Øyreting til konge yver heile Norig, 1177. No tok ufreden til med Magnus og Erling, men i dei fyrste aari saag det myrkt ut fyr Sverre. Dei beste mennerne i landet heldt seg til kong Magnus, og det var mest arbeidsfolk og husmenner og fredlause, som fylgde Sverre. Men han var utifraa godt lagad til aa vera hovding. Han var sterk og motig og klok og fann stødt paa raad, naar det saag verst ut, og han var ein stor talar, som kunne setja mot i folket sitt, naar det galdt. Den flokken, som fylgde han, vart etterkvart so motig og øvd, at det aldri hev voret betre hermenner i Norig enn dei gamle birkebeinarne. Endeleg vart Sverre so sterk, at han kunne taka paa Magnus og Erling i Nidaros. Fyre slaget lovad han birkebeinarne, at den, som drap ein lendmann, skulde verta lendmann, og den, som drap ein hirdmann, skulde verta hirdmann sjølv. Slaget stod paa Kalvskinnet. Birkebeinarne gjekk so hardt paa, at fylkingi hans Magnus strakst seig attende, og Erling og mange lendmenner og hirdmenner fall, og Magnus flydde. 1179.

105 No var det ingen, som negtad Sverre kongsnamn so nær som Magnus og mennerne hans. Desse fekk no klengjenamnet heklungar, men namnet birkebeinar vart eit heidersnamn. Mange av birkebeinarne vart hirdmenner og lendmenner og so rike og megtige, at dei knapt kjende seg sjølve att. Men no logad ufreden upp verre enn fyrr. Til dessa var det mest berre kongarne og hirdi deira, som hadde slegest, og folket hadde inkje lidet stort ved all denne ufreden. Men no vart dei, som høyrde til dei gamle storætterne, eggjad upp, daa dei saag husmanns-søner og arbeidarar koma til den største magt og æra, som dei sjølve hadde havt fyrr liksom ein odel, og dei, som høyrde til aalmugen, vart hugad paa aa taka magti fraa stormennerne. Folket sjølvt tok no til aa vera med i ufreden; trønderne vilde gjera Trondheim til hovudlandet liksom i gamle dagar, og difyr hjelpte dei Sverre mot Magnus, som studde seg paa hovdingarne og folket i Viki og Gulatingslogi. Liksom i gamle dagar fekk stormennerne hjelp i Danmark.

Aaret etter slo birkebeinarne Magnus paa Ilevollarne attmed Nidaros, og Magnus laut røma undan til Danmark. Endeleg etter fleire slag, som Sverre stødt vann i, saag det ut til, at Magnus skulde vinna. Sverre laag med ein liten Flote inne i Sognefjorden og hadde brent upp kvar einaste gard i Sogndal og den vesle byen Kaupanger, fyr di folket hadde sleget ihel syslemennerne hans og inkje vilde gjeva bot. No trudde Magnus, at han hadde Sverre i fella, og styrde inn i Sognefjorden med ein flote, som var mest dubbelt so stor, og raakad birkebeinarne i Norefjorden. Men Sverre førde mennerne sine so klokt, og birkebeinarne slost 106 so djerveleg, at dei reiv sigeren til seg. Heklungarne rømde fraa smaaskipi upp paa dei store, og tri store skip vart so mette med folk, at dei sakk. Magnus kastad seg i sjøen og druknad, og mange av dei beste stormennerne fraa Viki og Gulatingslogi fall. Sverre let gravsetja liket hans Magnus i Bergen med den største æra og heldt sjølv minnetala, og i den sagde han, som sannt var, at Magnus i mange maatar hadde voret ein god hovding. Han var berre 28 aar, daa han fall. 1184.

No var Sverre konge yver heile landet. Han lønte birkebeinarne sine, som dei fortente, og gjorde mange til lendmenner og syslemenner og let mange faa rike giftarmaal. Erkebispen Øystein, som hadde voret ein arg uven, forlikte seg med han, og det same gjorde fleire av dei gamle stormennerne. Det danske herredømet i Viki vart det slutt med no.

Mangt og myket vart anderleids no i Norig. Kongsmagti vart teki ut or henderne paa stormennerne. Sverre var etter den gamle erveretten odelsboren til kongedømet og turvte inkje tinga med bispar og lendmenner um det.

Bondestandet hadde etterkvart vortet meir demokratisk. (Sjaa S. 102). Sverre arbeidde fyr eit sterkt kongedøme paa demokratisk underlag, og gjorde myket til, at det skulde halda fram soleids, som det hadde byrjat. Han innsette fleire lagmenner i kvart lagdøme, som skulde skifta rett og avgjera trættur, so aalmugen, som inkje var logkunnig elder hadde raad til søksmaal, kunne sleppa aa fara til lagtingi. Skulde kongedømet verta sterkt, laut Sverre taka den store magti fraa lendmennerne, som desse i ufredsaari hadde rivet til seg. Fyrr hadde inkje kongarne andre umbodsmenner enn 107 aarmennerne, som var litet agtad og trengde hjelp av lendmennerne. Berre ender og daa innsette dei syslemenner, som var storættad og vyrde menner, helst paa dei staderne av riket, som kongen sjeldan kunne have tilsyn med sjølv. Daa Sverre trengde paalitande embættsmenner, som det stod age av, innsette han alle stader syslemenner. Lendmennerne hadde hovdingskapen liksom ein odel, men syslemennerne kunne kongen innsetja og avsetja, som han vilde, og dei kunne aldri verta faarlege fyr kongedømet, daa dei inkje hadde onnor magt enn den, dei fekk av kongen, og inkje hadde nokon ervd hovdingskap i bygderne aa stydja seg til. Dei kravde inn innkomurne fyr kongen og svarad paa kongens vegne, naar han hadde sak med nokon, og hadde tilsyn med rettargang og leidingsgreida og var politi. Ved detta misste lendmennerne det yvertaket, som dei hadde havt, og landet fekk eit embættsstand, som det trengde til, daa sjølvstyret hadde glidet ut or henderne paa folket.

Kyrkja misste no den magti, ho hadde fenget paa riksmøtet i Bergen. Erkebisp Eirik, som var komen etter Øystein, flydde til Danmark, men endaa fekk Sverre hine bisparne til aa kryna og salva seg i Bergen, so ingen lenger skulde negta han retten til kongedømet. Men paven heldt med erkebispen, og denne lyste Sverre i bann, det vil segja, lyste han ut or kyrkje-samfundet. Daa erkebispen paa denne tidi vart blind, lagde Sverre detta ut som ei Guds straff, og sagde at bannstraalen hadde vendt seg mot hans eigne augur.

Men det var so mange, som inkje likad det nye tilstandet i Norig, og som hadde fenget vane paa ufred og slaasting, at det reiste seg den eine flokken etter 108 den andre, og Sverre fekk aldri ro. Sistpaa fekk ein innful og sløg bisp, Nikolaus Arneson, reist ein flokk, som dei kallad baglarne (av bagall, ein bispestav), og desse fekk allstødt hjelp av danskarne, som vilde hemna seg paa Sverre, fyr di han hadde teket att Viki, og baglarne vart faarlegare enn alle hine, og snart logad striden yver heile landet. Baglarne sette eld paa Bergen, so 6 kyrkjur og mange hus brann upp, og Nikolaus bisp sjølv stod fyr denne ugjerningi. Sverre kom tidt i stor naud, og sistpaa lyste paven Innocens den tridje bann yver Sverre og alle dei, som heldt med han, soleids, at alle vart lyste ut or kyrkje-samfundet, alle kyrkjur skulde stengjast, og ingen verta jordad i kristi jord; prestarne skulde bere hava lov til aa døypa born og skrifta folk, som laag paa det siste. I Viki hatad folket Sverre slik, at eingong kom det ihop minst 15,000 bønder fraa heile Viki, radt fraa Telemarki til Svinesund, og alle desse styrmde til Oslo mot Sverre. Men Sverre slo vikverjarne etter ein hard strid og vann fleire gonger paa baglarne. Han gav ut eit stridsskrift mot prestarne, som anten han sjølv elder ein av venerne hans skreiv, og som endaa er til, og i detta skriftet klagad han presteskapet baade fyr lygn og annat vondt og lagde ut um, at han hadde kongedømet fraa Gud og baade rett og skyldnad til aa styra baade landet og kyrkja. Soleids stridde han med pen og sverd, til det endeleg saag ut til, at han skulde slaa ned alle fiendarne sine. Men alt detta strævet og maset hadde teket slik paa han, at han vart sjuk. Daa var han i Tunsberg og hadde kringsett baglarne i borgi paa »Slotsberget«. Baglarne og hovdingen deira, Reidar Sendemann, heldt ut i 20 vikur; daa var baglarne so utsvelte, at dei vart 109 sjuke og gav upp borgi. Sverre, som stødt var god og mild, let passa dei sjuke baglarne, som det hadde voret hans eiget folk, men endaa døydde mange av dei. Strakst etter siglde han til Bergen, og daa let han reida upp ei seng fyr Reidar, som og var sjuk, paa kongsskipet attmed hans eigi seng. Daa dei kom til Bergen, tok sjukdomen hans Sverre til. Han bad venerne sine lyfta seg upp i høgsætet sitt, og der døydde han. Han vart gravsett i domkyrkja med all den stas, som høver fyr ein konge, endaa han var bannsett. 1202.

Sverre var umkring 50 aar gamall, daa han døydde. So nær som Harald Hardraade og Harald Haarfagre hadde ingen norsk konge vortet so gamall, og etter Sigurd Jorsalafar var han den einaste kongen, som sottdøydde.

Alle, jamvæl uvenerne hans, sagde, at slik mann som Sverre hadde inkje voret i Norig i deira tid. Um han var kongsson elder inkje, kann ingen i vaare dagar segja fyr sannt; men det er visst, at han hadde baade hovud og hjarta til aa vera konge.

109 Haakon Sverresson. 1202–1204.
Kong Sverre hadde havt tvo Søner, Sigurd Lavard, som var eldst, og Haakon. Sigurd døydde fyre Sverre, og soleids vart Haakon teken til konge. Han var ein god og mild styrar, og godt lærd liksom fader sin. Daa Sverre laag paa det siste, raadde han Haakon til aa forlika seg med presteskapet, og det gjorde han.¹) 110 Bisparne, som hadde rømt landet, kom heim att og avlyste bannet, og daa gav alt folket seg under Haakon, og bagle-flokken løyste seg upp. Men denne gode kongen braadøydde nyaarsdagen 1204, og birkebeinarne sagde, at stykmoder hans, dronning Margrete, hadde gjevet han banedrykk.
¹) Truleg gjekk kongen no inn paa, at domkapitlet (korsbrødrarne, bispens raad) skulde hava rett til aa velja bispen. Denne retten hadde inkje Sverre godkjent.


110 Gutorm Sigurdsson. Døydde 1204.
No vart Gutorm, son hans Sigurd Lavard og soneson hans Sverre, konge. Han var berre 4 aar, og difyr skulde Haakon Galen, systerson til kong Sverre, vera jarlen hans og styra riket fyr han, til han vart stor.

Men daa baglarne høyrde, at den vensæle kong Haakon var sloknad, tok dei Erling Steinvegg til konge. Denne gav seg ut fyr aa vera son hans Magnus Erlingsson, og fekk hjelp fraa Danmark, som paa den tid var eit megtigt rike. Danakongen Valdemar (»Valdemar Seier«) kom til Viki med 300 skip. Erling fekk kongsnamn paa Haugating ved Tunsberg og tok Philippus, systerson hans Nikolaus Arneson, til jarl. Dermed siglde Valdemar heimatt.

Soleids skulde daa ufreden taka til att, og Haakon Galen baud ut leiding i Trondheim, men daa braaddøydde Gutorm sumaren 1204. Han hadde boret kongsnamn eit halvt aar, og dei tvilte fyr, at han og hadde fenget banedrykk.

110 Inge Baardsson. 1204—1217.
Haakon Sverresson hadde ein son Haakon, som vart fødd etter Haakon var sloknad, men daa denne guten var lausbarn, visste inkje birkebeinarne um det og tok til konge Inge Baardsson, son hans Baard paa 111 Rein og hennar Cecilia, syster til kong Sverre. Mange vilde helder havt Haakon Galen til konge, daa han og var son hennar Cecilia og var ein stor herførar, men daa fader hans var svensk, laut han vera nøgd med jarlsnamn, men styrde elles likso myket som Inge.

Inge var ein mild og vensæl men veik konge, og baglarne tok paa med ufreden att. Ein veter kom dei uventande paa Nidaros, nett som Inge gjorde bryllaup fyr syster si, og mange var drukne um kvelden, daa dei lagde seg. Baglarne drap myket folk og herjad byen. Inge sumde yver Nidelvi (Nea), men daa var han so forfrosen og trøytt, at han orkad inkje ganga. Daa tok ein av mennerne hans, Reidulv, og sveipte kappa si um kongen, og i berre skjorta og hosurne bar han kongen sin burt og bergjad han. Sidan døydde Erling Steinvegg, og no stellte Nikolaus Arneson det slik, at baglarne tok Philippus til konge. Men daa denne ufreden hadde vart i 4 aar, vart alle leide av detta, og bisp Nikolaus fekk i stand eit forliksmøte paa Kvitingsøy, inkje langt fraa Stavanger, og her vart dei forlikte soleids, at Philippus skulde hava jarlsnamn og Kristina, dotter hans Sverre, til kona, og styra Upplandi og Viki. 1208. No vart det ro frametter. Baade Inge og Philippus var vensæle styrarar. Haakon Galen var misnøgd, fyr di Philippus vart kallad konge imot forliket, og han vilde hava magti sjølv, men det kom inkje til ufred. Inge døydde 1217.

111 Haakon Haakonsson den gamle. 1217—1263.
Haakon Haakonsson var fødd paa garden Folkisberg (Folkenberg i Eidsberg i Smaaleni) og vart uppfostrad der eit aar i løynd, daa baglarne hadde magti 112 i Viki. Vetren etter, ved joletider, for birkebeinarne til Hamar med guten, til syslemennerne hans Inge, men daa baglarne for umkring der og, sende dei guten yver fjellet til Østerdalen i skugg og skjol, og daa det sette inn med snøfok og styggevedr, tok tvo skidløyparar guten og for i fyrevegen med han. Paa denne ferdi leid dei myket vondt; eingong hadde dei inkje annat enn braadnad snø aa gjeva barnet. I Østerdalen kom det myket folk til dei, og dei kom yver Dovre med heilo. Inge og Haakon Galen tok godt mot guten, og dei gamle birkebeinarne gledde seg. Dei treivst inkje vidare hjaa kong Inge og var inkje so vyrde som fyrr. Dei var betre vande med aa slaast fyr kongen sin enn med aa te seg fint paa kongsgarden. Dei lengtad so etter at Haakon skulde verta stor, at dei tok han i armar og bein og drog i han, daa dei totte han voks for seint. Daa guten var 8 aar, fekk Haakon Galen kong Inge til aa ganga inn paa, at den som livde lengst av dei tvo skulde hava riket, og etter dei skulde den næmaste ægtefødde ervingen hava det. Daa Haakon inkje var ægtefødd, vart han soleids arvelaus. Um kvelden etter detta var tinglyst, kom Haakon burt til ein birkebein, som het Helge, og vilde leika med han, men Helge sagde, at han skulde hava seg undan: »Idag vart farsarven din dømd fraa deg,« sagde han, »og no bryr eg meg inkje meir um deg.« »Kor var det og kven gjorde det,« spurde guten. »Paa Øyreting,« sagde Helge, »og det var kong Inge og Haakon Galen, som gjorde det.« »Ver inkje vond paa meg, kjære Helge«, sagde guten, »denne domen kann inkje standa ved magt, av di min umbodsmann inkje var der og svarad paa mine vegne.« »Kven er daa umbodsmannen din«, 113 spurde Helge. »Det er Gud og den heilage Maria og den heilage kong Olav,« svarad Haakon. Daa kysste Helge guten, og alle som høyrde det, vart forundrad.

Daa Inge hadde andast av, var det mange stormenner, baade verdslege og geistlege, som freistad paa aa hjelpa fram andre kongsemne, men birkebeinarne minntest Sverre og det han hadde stridt fyr, og vilde inkje vita av andre enn Haakon, og han vart kaarad paa Øyreting. Daa var han berre 13 aar gamall, og difyr skulde Skule Baardsson, halvbroder til kong Inge, vera jarlen hans og styra landet fyr han. Han skulde hava tridjeparten av riket og, til vederlag fyr di han inkje vart konge. Paa denne tidi døydde Philippus, og daa forlikte birkebeinarne og baglarne seg og hjelptest aat med aa tyna fleire nye flokkar, slitungarne og ribbungarne, som reiste seg sunnanfjells og fekk hjelp av Nikolaus Arneson.

Men Skule Baardsson vilde vera konge sjølv. Daa vart det tilstemnt eit riksmøte i Bergen 1223, og her vart riket tildømt Haakon. Denne tenkte han skulde gjera Skule til lags og gifte seg med Margrete, dotter hans; men Skule var stødt misnøgd. Ved detta leitet døydde Nikolaus Arneson, som hadde gjort Sverre og ætti hans meir vondt enn nokon annan. Daa han var aat og skulde døy, bad han kong Haakon tilgjeva seg alt det vonde, han hadde gjort, og det gjorde Haakon og fylgde han sjølv til gravi.

Sistpaa gjorde Haakon Skule til hertug, og det var eit heidersnamn, som endaa ingen hadde boret i Norig, men Skule slo seg inkje til ro med det og gav seg kongsnamn paa Øyreting i 1239, og no tok ufreden til millom birkebeinarne og flokken hans Skule, som

114 dei kallad varbelgerne. Skule slo ein flokk birkebeinar paa Laaka (i Nannestad paa Romerike) og tok byen Oslo. Men Haakon, som var nordanfjells, siglde sudetter so fort han kunne og kom uventande til Oslo, og her stod det eit langt og hardt slag i gaturne. Skule flydde og for landvegen til Nidaros, men Haakon sende ein flokk birkebeinar sjøvegen, og dei kom uventande yver han i Nidaros. Mennerne hans Skule vilde inkje hjelpa han, og Skule gjøymde seg tvo dagar i ein skog. Daa slapp han inn i Elgeseter kloster (strakst vestanfyr garden Elseter), men birkebeinarne fekk tidend um detta og kringsette klostret, og daa det vart kveikt eld paa, gjekk hertugen ut og vart drepen. 1240.

Hermed var det slutt paa den lange ufreden innanlands. Kongedømet, slikt som Olav den heilage og Sverre hadde skipat det, hadde vunnet. Presteskapet laut finna seg i, at kongen sagdest hava fenget magti fraa Gud og vera sett av honom til aa hava tilsyn med kyrkja. Lendmennerne kunne inkje gjera seg til eit allmegtigt herrestand, og aalmugen hadde no fenget sin eigen vilje og fylgde inkje lendmennerne lenger, men sluttad seg meir til kongedømet.

No vart det god fred i landet. Haakon var ein mild konge, som tilgav motstandararne sine, og han styrde landet baade sterkt og klokt. Han vart elskad og ærad av alle. Han heldt seg til vens med presteskapet, endaa mange av det fyrr hadde voret mot han. Han prydde byarne med herlege kyrkjur og kloster og andre bygningar. Han grunnlagde byen Marstrand i Bohuslen og fleire festningar i Viki og bygde uppatt Sverresborgi i Bergen og Sverresborgi ved Nidaros, som var øydelagde under ufreden, og hjelpte upp næringsvegerne. 115 Fyr upplysningi var det gjort inkje so litet etter maaten. Der var etterkvart sett skular i gang ved domkyrkjurne og ved klostri.

Haakon gjorde logerne betre i mange maatar. Jarnburden, som hadde gjort so myket vondt, vart no avteken, og det vart fastsett, at riket inkje skulde kunna bytast sundt, og at den eldste ægtefødde kongssonen var nærmast til aa erva riket¹). Daa det hadde aukat paa med draap og blodhemn under ufreden, vart det no vedteket fleire rettarbøter, som skulde gjera ende paa detta²). Han fekk vedteket ein ny kristenrett og, daa den gamle inkje høvde lenger no, daa kyrkja hadde fenget meir magt og vyrdnad.

I aaret 1247 let Haakon ein paveleg legat, kardinal Vilhelm av Sabina, kryna seg i Bergen. Baade verdslege og geistlege stormenner møtte fram der og dei beste bønderne fraa kvart fylke. Haakon heldt drustelege lag fyr gjesterne sine og gav kardinalen store gaavur, og betalte mange pengar til paven og.

Norigs rike hadde aldri stadet med slik glans som paa denne tidi. Haakon hadde lovat paven aa gjera ei krossferd til det heilage landet. Den franske kongen 116 Ludvig den 9de, som og budde seg til ei krossferd, baud Haakon styringi yver den norske og franske floten, men Haakon bad seg undan: »Franskmennerne er stolte,« sagde han, »og nordmennerne er inkje lange aa tøygja, so det lett kunne verta uvenskap.« Det vart elles inkje av med denne krossferdi. Paven hadde ufred med den tyske kjeisaren Fredrik den andre og vilde hava hjelp av Haakon og baud han kjeisar-kruna, men Haakon vilde inkje. Kristina, dotter hans, vart gift med ein spansk prins, og radt fraa Tunis kom det sendemenner til Norig, strakst etter Haakon var sloknad.

Eit folk fraa Asia, mongolarne, tok til aa herja i Russland, og mange bjarmar rømde undan fyr desse fraa Bjarmeland (ved det kvite havet) og kom til Norig, og der fekk dei lov av Haakon til aa busetja seg ved Malangenfjorden, og tok ved kristendomen. Fraa Malangenfjorden og nordetter høyrde inkje med til Norig den tid men til Finnmarki, som var norskt skattland og naadde mot aust radt til det kvite havet. Haakon arbeidde paa aa umvenda finnarne og, og bygde kyrkjur i Ofoten og paa Trums. Paa denne tidi tok norske bumenner til aa busetja seg i Finnmarki, og detta landet kom no meir inn under Norig. Mange karelar hadde og busett seg i Finnmarki, men daa desse stod under russarne, vart det myket krangel ei stund. Endeleg vart det gjort eit forlik soleids, at nordmennerne skulde krevja skatt av finnarne, og russarne av karelarne. Paa denne maaten fekk russarne rett til aa krevja skatt i eit norskt skattland, og detta kom det sidan myket ugreida av.

Ufred paa Island. Paa same tid som den lange ufreden i Norig, var det ein lang og stygg ufred paa 117 Island og. Strakst etter aar 1000 hadde stormennerne der vortet samstellte um aa byta magti seg imillom, og daa vart det fred ei lang stund, liksom i Norig etter slaget paa Stiklestad. Men etterkvart kom magti i henderne paa nokre faa stormanns-ætter, som samlad alle godordi og store rikdomar, medan hine stormanns-ætterne liksom odelsbønderne i Norig misste den politiske magti og nærmad seg meir til aalmugen. Desse faa stormennerne tok til aa slaast um magti, og det var ei vill tid med store slag, innebrenning og skamfaring av folk, myket verre enn i gamle dagar. Sturlunga-ætti var mest namnkjend paa Island fyr ageløysa og ofse. Sturla Sigvatsson vilde gjera seg til herre yver heile øyi og drog ut med 1000 mann, men Gissur Torvaldsson møtte han med ein her paa yver 1600 mann og fellte Sturla i slaget paa Ørlygsstad. Sidan fekk Snorre Sturleson, farbror hans Sturla, den magti, som Sturla hadde havt. Snorre var lendmann og hirdmann hans Haakon Haakonsson og hadde lovat aa hjelpa han til aa leggja Island under han, men Snorre gjekk attpaa det han hadde lovat og heldt seg til vens med hertug Skule. Daa fekk Haakon Gissur Torvaldsson til aa taka paa Snorre, verfader sin, og drepa han paa garden hans, Røykjaholt. 1241. Sidan vart Gissur til hemn fyr detta yverfallen og garden hans brend, og kona hans og alle sønerne hans brann inne.

Under all denne ufreden fekk Haakon større og større magt paa Island. Mange hovdingar der var hirdmennerne hans, aalmugen lengtad etter fred og hjelp mot hovdingveldet, og prestarne lærde, at det var skam fyr kristne folk, at dei inkje stod under ein konge, og so vart enden, at islendingarne lovad aa betala 118 skatt til den norske kongen, men skulde hava sine eigne loger. 1262—64. Daa hadde den islendske republikken stadet i innpaa 400 aar. Strakst fyrr hadde grønlendingarne og gjevet seg under den norske kongen.

Soleids raadde Haakon Haakonsson yver meir land, enn nokon norsk konge hadde gjort fyrr. Riket hans naadde fraa Man til Finnmarki og fraa Gjøtaelvi til Grønland.

Bokriket. Paa denne tidi hadde det gamle norske bokriket aukat seg upp og hadde vænaste blømingi si. Den gamle kunstige skaldekunst var helder utlivd, men dei beste sogurne vart ihopsette og uppskrivne no. Mange av desse er um hendingar paa Island og Færøyarne og Orknøyarne, og mange um dei norske kongarne. Den mest namnkjende sogeskrivaren er islendingen Snorre Sturleson, (fødd 1178), ein av dei megtigaste hovdingarne paa Island og ættad fraa dei gamle kongarne. Han sette ihop ei samling norske kongesogur, som dei kallar Heimskringla (jordskiva, etter det fyrste ordet i boki). Heimskringla gjeng til slaget paa Re 1177. Soga hans Sverre vart uppskrivi under tilsyn av Sverre sjølv, og Magnus Lagabøtar fekk Sturla Tordsson, broderson hans Snorre, til aa skriva um Haakon Haakonsson og seg sjølv, men av soga hans Magnus er det berre att ein liten stubb.

Andre merkelege bøker var: Konungs skuggsjaa (kongs-spegelen, fyr di kongar og andre skulde liksom spegla seg i den). Der stend det, korleids ein kaupmann 119 skal fara aat, naar han fer utanlands, og korleids den skal fara aat, som kjem til kongens hird, og myket annat. Denne boki er skrivi i Norig i fyrstningi av det 13de aarh. og syner, at nordmennerne var eit godt upplyst og sedat folk. Edda, av Snorre Sturleson, er ei slags lærebok i skaldekunst.

Der er mange bøker og, som er umsette fraa Latin og Fransk, religiøse skrifter og romanar¹). Sverre-ætti gjorde myket til aa hjelpa fram bokriket. Haakon Haakonsson den unge umsette ei bok fraa Latin, og Magnus Lagabøtar og son hans let setja ihop ei drjug bibelhistoria, Stjórn. Det var elles no som fyrr mest islendingar, som dreiv paa med bokskriving. —

Daa Haakon var innpaa 60 aar gamall, tenkte den skotske kongen paa aa leggja Sudrøyarne under Skotland, daa øyarne var mest bygde av skotar og laag tett ved Skotland. Skotske hovdingar gjorde eit yverfall paa øyarne, brende kyrkjur og gardar, drap mannfolk og kvinnfolk og tok smaaborni paa spjotsoddarne. Daa samlad kong Haakon ei stor magt, 150 skip og 20,000 mann, og siglde til Skotland og herjad langt inne i landet og lagde under seg att so myket, som Magnus Berrføtt hadde raadt yver. Daa han var ferdig med detta, hadde det lidet langt ut paa hausten, og daa kom det ein reint overhendig sterk storm, som folk inkje hadde set maken til, og den norske floten, som laag ved Largs, var i stor naud, og fleire skip gjekk under. Ein stor skotsk her kom til og vilde nytta detta aaføret til aa gjera det av med ein norsk styrke 120 paa 1000 mann, som var i land. Skotarne var mange gonger so mannsterke, og stormen var so hard, at det var mest umogelegt aa senda folk i land. Sistpaa kom likevæl nokre seg i land, og daa dreiv nordmennerne den store skotske heren paa flugt. Etter denne ærefulle sigeren ved Largs siglde Haakon til Orknøyarne og vilde liggja der vetren yver, um det skulde trengast ei ny herferd, men han gav mesteparten av heren heimlov. Her paa Orknøyarne vart kongen sjuk. Daa let han lesa upp alle kongesogurne fyr seg fraa Halvdan Svarte og utetter. Siste kvelden, daa han var aat og skulde døy, heldt dei paa med Sverres soga; det var nære midnatt, daa ho var utlesi, og strakst yver midnatt sloknad kongen, 15de december 1263.

Alle syrgde paa denne gode kongen. Han fekk tilnamnet den gamle, av di han hadde havt ein son Haakon, som vart krynd til konge, medan gamle Haakon livde, og som vart kallad Haakon den unge, men som døydde fyre faderen.

Haakon den gamle er den siste norske kongen, me hev ei heil soga um.
¹) Av dei eldre norske kongarne var det mange, som inkje var ægtefødde: Haakon den gode, Magnus den gode, brødrarne Sigurd Jorsalafar og Øystein og Olav, Magnus Blinde, Harald Gille, brødrarne Sigurd Munn og Øystein, Sverre Sigurdsson og Haakon Haakonsson.
²) Fyrr var det slik, at naar ein var drepen, kunne frændarne hans drepa draapsmannen elder ein av frændarne hans, naar dei inkje gav bot. Detta gjorde daa, at frændarne til den drepne tidt drap reint uskyldige menner, som dei kunne hava større gagn av aa verta kvitt enn draapsmannen.
¹) Normannerne i England og Frankrike hadde teket til aa gjera sitt eiget maal, Fransk, til bokmaal, jamsides med Latin.


120 Magnus Lagabøtar. 1263—1280.
Etter Haakon vart Magnus, son hans, konge. Det var ein upplyst mann med god vilje, men ingen hermann.

Daa den skotske kongen, Alexander den tridje, høyrde, at Haakon den gamle var sloknad, lagde han radt under seg Sudrøyarne og Man. Daa Magnus skynad, at det i lengdi vilde vera vanskelegt aa verja desse øyarne, som laag so langt undan, gjorde han 121 fred og selde øyarne til den skotske kongen mot ein pengesum og ei aarleg avgift ¹).

Under styringi hans Magnus herjad karelar og kvænar i Haalogaland; um dei vart utjagad, veit me inkje ²). Elles var det fred og ro i landet i hans tid, og han nyttad freden godt.

Fyre hans tid var det inkje sams log fyr heile landet. Frostatingslogi og Gulatingslogi og Eidsivatingslogi (og Borgartingslogi) veik inkje litet ut fraa kvarandre, og dei høvde inkje rett til den nye tidi. Magnus fekk fullmagt av lagtingi til paa grunnlaget av dei gamle logerne aa setja ihop ei landslog, som skulde gjelda fyr heile Norig, og han fekk denne landslogi vedteki paa lagtingi.

Etter den nye logboki skulde berre draapsmannen, inkje alle frændarne hans, betala bot, og han skulde betala til ervingen aat den drepne, inkje til alle frændarne hans. Blodhemn skulde ingen hava lov til. Den gamle stands-skilnaden, at kvar skulde faa og gjeva bot etter sitt stand (sjaa s. 15), fall burt. Fyrr var det slik, at naar ein leid urett og skade, fekk han sjølv saksøkja ugjerningsmannen, men etter den nye logboki var slike ugjerningar logbrot, som kongen ved embættsmennerne sine skulde paatala. Lagmennerne vart domarar. Dei, som hadde ei sak, kunne anten ganga til heradstinget elder til lagmannen med ho; lagmannen fekk rett til aa avgjera dei sakerne, som vart innstemnde 122 fyr honom. Den, som inkje var nøgd med lagmannens dom, kunne innstemna saki fyr lagtinget, men der var lagmannen formann, og han og syslemennerne nemnde upp lagretta. Vart inkje lagmannen og lagretta einige, skulde kongen avgjera saki. Offentlege logbrot (kriminelle saker) skulde paadømast paa heradstingi, liksom fyrr; men kongens syslemenner stod fyr desse tingi, og folket fekk soleids inkje stort att av retten til aa døma, kongen og embættsmennerne fekk det meste. Folket misste retten til aa taka ved loger og, av di loger, som skulde gjelda fyr heile landet, kunne inkje i same ordlagi takast ved paa 4 serskilde lagting annat enn fyr eit syns skuld, og det vart inkje skipat nokot storting fyr heile riket. Seinare vart dei 4 lagdøme bytt i fleire, so folk inkje skulde hava so lang tingveg. — Kongen kunne, etter landslogi, gjeva ut rettarbøter, og daa skulde han samraada seg med gode menner, og difyr kom riksmøte av kongens handgjengne menner myket i bruk no. Elles skulde landslogi standa ved magt til evige tider.

Ved denne nye skipnaden vart mest all magt lagd i kongens hand, og folket misste mest alt sjølvstyret og kom reint utanfyr det offentlege livet.

Daa kongedømet no vart so sterkt, skulde det attaat hava meir glans og stordom enn fyrr. Difyr gav Magnus ut ei ny hirdskraa elder hirdlog. Etter den vart lendmennerne, som var kongens største raadgjevarar, dei gjævaste næst etter hertugar og jarlar. Kanslaren fekk same rett og vyrdnad som lendmennerne. Han var fyr det meste geistleg, hadde kongens segl og sette ihop og forseglde dei brevi, kongen skulde senda. So kom stallararne (det same som marskalk elder marsk), 123 merkesmannen og skutelsveinarne, og so drottseten (drost), som stod fyr trakteringi. Lendmennerne skulde kallast baronar og skutelsveinarne riddarar, og baronar og riddarar skulde kallast herrar.

Kyrkja fekk og stor magt. Erkebispen, Jon Raude, fekk kongen til aa gjera ei semja i Tunsberg, at kyrkja skulde hava rett til aa døma i alle saker millom geistlege og verdslege; at erkebispen skulde hava lov til aa halda ei hird paa 100 mann og bisparne paa 40. Hirdmennerne, baade kongens og bisparne sine, skulde vera frie fyr leidings-avgift av gardarne, dei budde paa.

Island fekk og ei ny logbok, som var mest lik den norske. Der skulde inkje vera godar lenger, men syslemenner, som kongen utnemnde.

Av detta store loggjevingsarbeidet fekk Magnus tilnamnet Lagabøtar (logbøtaren).

Paa denne tidi kom handelen meir og meir i henderne paa utlendingar. I gamle dagar hadde stormennerne faret paa handel til utlandet, men paa denne tidi tok dei til aa halda seg for gode til det og dovnad av. Daa landet inkje hadde nokot handelsstand sjølv, so nær som nokre smaahandlarar, laut det draga til seg framande kaupmenner. Difyr gav Magnus fleire av dei tyske byarne »fribrev« og lettad handelen fyr dei med Norig.
¹) Paa Man heldt nordmennerne sine gamle loger. Øyi er endaa i vaare dagar eit kongerike fyr seg sjølv med sitt eiget ting. Ingi log, som er gjevi av det engelske parlamentet, gjeld paa Man, fyrr ho er vedteki paa den gamle tingvollen.
²) Der er berre ein stubb att av soga hans Magnus.


123 Eirik Prestehatar. 1280—1299.
Daa Magnus døydde, vart Eirik, eldste son hans, konge. Han var inkje fullt 12 aar gamall, og difyr styrde baronarne fyr han i fyrstningi. Den gjævaste av desse var Bjarne Erlingsson til Bjarkøy. Baronarne unnte inkje kyrkja den magti, ho hadde fenget av 124 Magnus Lagabøtar, og kyrkja var inkje nøgd med det, ho hadde fenget. Erkebispen Jon lyste Bjarne Erlingsson og fleire baronar i bann, men baade Jon og fleire bispar laut røma landet, og presteskapet laut gjeva fraa seg mest alt det, som det hadde fenget ved semja til Tunsberg.

Magnus Lagabøtar hadde voret gift med ei dansk kongsdotter, Ingebjørg, men den danske kongen Eirik Glipping vilde inkje betala ut farsarven hennar, og daa kom det til ein lang ufred millom Norig og Danmark. Daa kong Eirik og raadgjevararne hans inkje vilde finna seg i, at dei nordtyske byarne tok seg større rett, enn Magnus Lagabøtar hadde gjevet dei, gjorde byarne samlag med Danmark. Danmark var paa den tid veikt, men dei tyske byarne var so myket sterkare. Alv Erlingsson til Tornberg (Tanberg paa Ringerike) herjad i Danmark og tok danske og tyske skip i mengdevis og vann uhorveleg myket herfang. Tyskararne sende ut 30 store skip imot han, men Alv tok 9 fraa dei, er det fortalt. Daa sende dei ein ny flote ut, og den lagde seg i Øresund og hindrad tilførsel til Norig, so det vart stor svult der. Endaa verre vart detta fyr Norig, fyr di handelen med England hadde teket myket av i det siste, og difyr vart enden den, at den norske kongen gjorde forlik med dei tyske byarne paa det grunnlaget, at tyskararne skulde hava den retten til aa driva handel i dei norske byarne, som dei fyrr hadde havt, og endaa nokot større rett, og nordmennerne skulde hava same retten i dei tyske byarne.

Strakst etter drap marsken Stig Andersson og fleire andre danske stormenner kong Eirik Glipping. Draapsmennerne vart dømde fredlause og kom til Norig, og 125 der fekk dei hjelp. No bar det til med ufreden att millom Norig og Danmark, og nordmennerne og dei fredlause herjad og brende i Danmark.

Alv Erlingsson hadde drepet ein norsk stormann, og fyr det vart han dømd fredlaus, og daa herjad han fyr seg sjølv i Danmark. Eingong vart han fangad og førd fyr den danske enkjedronningi. Ho spottad Alv, fyr di han var so liten, men han svarad: »So liten eg er, liver du aldri den dagen, du føder slik ein son.« Daa svor dronningi, at han skulde rettast, og det vart han ¹).

Eirik hadde voret gift med Margrete, dotter til den skotske kongen Alexander den tridje, og dei hadde ei dotter, Margrete. Daa Alexander døydde sonlaus, tok skotarne Margrete, dotter hans Eirik, til dronning. Ho for yver til Skotland, men døydde paa vegen, 8 aar gomol (»Gjenta fraa Norig«, som dei kallad ho). Eirik gjorde krav paa Skotland etter dotter si, men det var faafengt.

Eirik var ein godlynd og snild konge, men sjukleg og veik, og let andre raada. Daa han vart myndig, var han inkje hard med presteskapet. Ingen kallad han fyr prestehatar, daa han livde, og han fortente det inkje helder.
¹) Han vart kallad Alv Milde, daa dei som fekk ein udaude, tidt vart kallad milde elder heilage. Detta tilnamnet vart sidan til Mindre Alv elder Alv Liten. Der er endaa visur til um denne Alv, baade norske og danske.


125 Haakon Magnusson den eldre. 1299—1319.
Eirik hadde ingi søner, og difyr vart Haakon, broder hans, konge. Medan Eirik livde, hadde han 126 voret hertug og havt tridjeparten av Norig; han hadde butt i Oslo, og Eirik budde i Bergen. Daa Haakon vart konge, heldt han paa og budde i Oslo, og Trondheim vart inkje hovudlandet lenger.

Haakon var ein klok og sterk konge. Han agad dei tyske kaupmennerne, som stødt vilde riva til seg større handelsrett, og gav ut fleire strenge paabod mot dei. Under broder hans hadde lendmennerne raadt myket og styrt landet, og syslemennerne hadde voret harde med aalmugen. Men no gav Haakon ut ei rettarbot, at det skulde inkje lenger vera jarlar i landet, (so nær som kongssøner og Orknøy-jarlen), og inkje lendmenner elder baronar. No vart riddararne det øvste verdslege stand i riket. Haakon meinte, at kongen hadde den skyldnaden paa seg aa sjaa etter, at aalmugen inkje leid nokon urett, og han hadde strengt tilsyn med syslemennerne. Han tolde inkje, at kyrkja tok seg magt helder. Haakon fullførde det, som dei norske kongarne, men mest Sverre og ætti hans, hadde arbeidt paa: at all magti skulde vera hjaa kongen, stormennerne missa si magt, og aalmugen vera fri. Detta gjekk godt og, naar Norig hadde ein god konge, og Haakon styrde godt. Landet var lukkelegt, men folket, som ingen part hadde i styringi, vart meir og meir like glad i offentlege saker og brydde seg inkje um aa møta paa lagtingi lenger, som rimelegt var, daa lagtingi ingi magt hadde.

Ufreden med Danmark heldt paa, og nordmennerne hadde yvertaket liksom fyrr. Endeleg gjorde dei fred millom baade riki i Kjøbenhavn 1309. Daa hadde ufreden vart umkring 25 aar. Ved denne freden fekk Haakon bot fyr arven til moder si.

127 I Sverik var paa den tid Birge Magnusson av Folkunga-ætti konge. Han laag allstødt i strid med brødrarne sine, hertugarne Eirik og Valdemar. Hertugarne fekk hjelp av kong Haakon, og Birge av den danske kongen Eirik Menved. Haakon hadde ingi søner, men tvo døttrar. Etter logi hans Magnus Lagabøtar kunne inkje ei kvinna erva Norigs rike, og difyr fekk Haakon stellt det slik, at um Ingebjørg, ægtefødde dotter hans, fekk ein son, skulde han erva Norig. Det vart fastsett og, at kvinnur kunne erva riket, naar det inkje fanst andre ervingar. Ingebjørg vart trulovad med hertug Eirik, men seinare vart det ufred millom Eirik og Haakon. Eirik drog inn i Norig ein veter med ein her, truleg tyske leigesoldatar, og kringsette Aakershus. Detta er fyrste gongen Aakershus vert nemnt. Haakon var inkje paa den kanten av landet, men bønderne samlad seg og drog mot Eirik, og dei slost godt, er det fortalt ¹), men kunne inkje greida seg mot øvde soldatar. Eirik vart sjuk i Oslo og drog seg ut or Norig strakst etter slaget med bønderne, og nordmennerne gjorde ei herferd inn i Dalsland. Sistpaa vart det gjort fred millom alle tri rike i Helsingborg 1313. Daa hadde Eirik alt haldet bryllaup med Ingebjørg. Nokre aar etter fangad kong Birge baade hertugarne og let dei svelta ihel, trur dei. Haakon skundad seg inn i Sverik med ein her, men kom for seint til aa bergja maagen sin. Svenskarne vart so harme paa kong Birge, at dei jagad han ut or landet, og han kom aldri att. Same aaret døydde kong Haakon. 1319. 128 Han var den siste kongen paa manns-sida av den gamle norske kongsætti, som hadde styrt landet i innpaa 500 aar.
1) Det er litet me veit um denne tidi og frametter til reformationen.



Femte stykket.

128 Fraa 1319 til 1537.
Magnus Eiriksson Smeiken. 1319—1355.
Ingebjørg, dotter til kong Haakon, og hertug Eirik hadde ein son Magnus, som ervde riket etter Haakon. Paa modersida høyrde han til Harald Haarfagre-ætti og paa faderssida til den svenske Folkunga-ætti. Daa han berre var 3 aar gamall, styrde 12 formyndarar med kanslaren til formann.

Magnus vart teken til konge i Sverik og, etter Birge, og soleids fekk Norig og Sverik no same kongen, men elles skulde kvart rike styrast fyr seg sjølv og kongen vera like lenge i kvart rike.

Hertuginna Ingebjørg fekk myket aa segja no, men ho var ung og uvitug, øydde upp dei pengarne, Haakon hadde spart ihop, og gjorde gjeld. Baade nordmennerne og svenskarne vart misnøgde og tok magti fraa ho, og dei norske stormennerne gjorde Erling Vidkunnsson, broderson hans Bjarne Erlingsson, til riksforstandar og gav han kongeleg magt og namnet drottsete. I styringssaker skulde han samraada seg med riksraadet (dei gjævaste stormennerne).

Erling styrde riket godt, til Magnus vart 15 aar; daa tok han sjølv styringi. Men det var vanskelegt 129 aa styra tvo rike i slike tider. Dei svenske stormennerne vilde raada seg sjølve og kunne inkje semjast med kongen. Dei gav han klengjenamnet Smeiken, og det var inkje fyr det gode. Dei sagde, han var veik og lauslynd og hadde inkje vidare gaavur. Han var stødt i pengeknipa og laut setja kruna si i pant.

Nordmennerne likad han betre. Det er likt til, at Magnus var mild og rettvis og heldt log og rett uppe, men daa all magti var i henderne paa kongen, var landet vanhjelpt med aa. hava ein konge, som fyr det meste inkje var heime. Difyr tok nordmennerne Haakon, son hans Magnus, til norsk konge; men daa Haakon var berre barnet, skulde Magnus styra fyr han, til han vart stor. Strakst etter vart det fastsett i Sverik, at Eirik, den andre son hans, skulde hava Sverik etter Magnus.

I denne tidi gjekk det meir og meir til atters med Norig. Dei tyske byarne ved Nordsjøen og Østersjøen hadde gjort eit stort samlag, Hanse-samlaget; detta vart so stort, at sistpaa var 84 byar med i det. Dei fekk all handelen baade i Norig og Sverik og Danmark. Dei tyske handelsmennerne i dei norske byarne trassad log og rett og førde eit forargelegt liv med lauslivnad og slaasting og draap. Eingong stod det eit heilt slag millom byfolket og tyskararne i Bergen, og desse brende upp mange hus i byen. Kongen strævad ærlegt aa taumekjøyra dei og gav ut fleire paabod imot dei, men detta nyttad inkje, daa Norig, som fyrr sagt, inkje kunne vera dei fyrutan, og enden vart, at dei tok seg rett til aa handla i smaatt og kaupa upp varur av bønderne i staden fyr av borgararne. Det verste var, at dei tyske handelsmennerne inkje busette seg i Norig;

130 daa hadde dei elder borni deira lært seg Norsk og vortet nordmenner, og Norig soleids fenget seg eit norskt handelsstand, som kunne hjelpt upp landet. Men dei tyskararne, som kom til Norig, var berre krambud-sveinar, som inkje fekk lov til aa gifta seg og inkje kunne driva handel fyr eigi reikning. Det var so litet framferd i det norske byfolket paa denne tidi, at jamvæl handverkararne fyr det meste var tyskarar.

Daa nordmennerne sluttad med aa fara paa sjøen, kom den norske floten reint i forfall, og detta vart faarlegt no, fyr di andre folk tok til aa byggja større og sterkare skip enn fyrr.¹) Det var litet samferdsel millom Norig og skattlandi. Orknøyarne, som laag so nær Skotland, vart meir og meir skotske. Den gamle norske jarlsætti var utdøydd, og det hadde lenge voret jarlar av skotsk ætt. Bisparne og prestarne var og fyr det meste fraa Skotland, og skotske herrar fekk inngang paa øyarne. Paa Hjaltland stod det betre til; det stod inkje lenger under Orknøy-jarlen, men beint under den norske kongen, og det kunne difyr halda seg heiltupp norskt. Island gjekk myket til atters, der var stødt ufred og slaasting, og embættsmennerne sopad aat seg.

Store ulukkur kom til. I Gauldalen grov Gaula seg inn under melen og reiv med seg 48 gardar og fleire kyrkjur, og halvtridje hundrad menneskje gjekk 131 med. Den store og fagre domkyrkja i Nidaros, som Olav Kyrre hadde uppsett og som sidan var tilbygd og prydd framigjenom tiderne og no stod ferdig i all sin agande stordom, vart mest øydelagd av lauseld (andre paaskedagen 1328). Russarne herjad i Finnmarki og langt ned i Haalogaland. Magnus gjorde fleire herferder mot dei med norsk og svensk hermagt, men hadde inkje vidare framgang. Men den største ulukka var »den store mannadauden« elder »svartedauden«, som var so gruseleg, at det endaa gjeng segner um han. Det var ei pest, som kom fraa Asia og for herjande heile Europa rundt paa 8 aar. Ho kom til Norig ut paa sumaren 1349 med eit skip, som kom fraa England til Bergen, og paa eit aar for ho heile landet rundt radt upp til dei øvste fjellbygderne. Mange bygder døydde reint ut, lækjedom var inkje aa tenkja paa, og dei freistad paa aa bergja livet med bøner og prosessioner. Dei fortalde i den tidi, at tvo tridjepartar av heile folket døydde paa det aaret, og i det minste døydde tridjeparten. Dei fleste embættsmennerne strauk med. Prestarne sparde seg inkje og gjorde kvat dei kunne til aa hjelpa dei sjuke, er det likt til, for flestalle døydde av sotti. Erkebispen og alle bisparne so nær som ein gjekk med. Heile domkapitlet i Nidaros døydde ut so nær som ein, og han laut velja den nye erkebispen aaleine. Detta var eit hardt slag fyr den norske kyrkja; ho hadde i seg dei same emne til vanmagt, som heile riket elles (paven lagde seg for myket upp i kyrkjesakerne, so bisparne inkje fekk den magti, dei trengde til). Kyrkja kom seg aldri rett etter detta.

Pesti kom til skattlandi og, so nær som til Island og Grønland. Seinare kom det pest og andre sjukdomar 132 til Island med, og uaar og jordskjelv kom til. Med Grønland var det mest inkje samferdsel lenger. Kongen hadde einerett paa handelen og sende bere ender og daa eit skip upp. Daa vart grønlendingarne utarmad; yverfall av eskimoarne skadde dei og myket. Sistpaa kom heile Grønland i gløymeboki, og folket døydde av naud og armodsdom elder vart drepne av eskimoarne.

Til Sverik og Danmark kom pesti baade fraa Norig og Tyskland, og herjad ille der som i Norig. Men Sverik og Danmark kom seg snarare etter farsotti.¹) I Norig var det inkje magt og tiltak i folket liksom fyrr; landet var stort, men fatigt og fælande romgrendt,²) og folket hadde inkje hovdingar aa stydja seg til.

No gjekk det til atters med bokriket og. Det var stormennerne, som heldt bokriket uppe, og samferdsli med England og Irland og Frankrike fekk fyrr i tidi kulturen fraa Europa til aa strøyma til Norig og gjeva rikare vokster aat det nationale livet og bokriket. Medan Norig hadde sitt fagre og rike landsmaal, hadde Sverik og Danmark bere bygdemaal. Detta vart no reint forandrat. Dei norske stormennerne kunne inkje lenger bera bokriket; det fanst inkje nokot rikt handelsstand helder, som kunne gjera det, og bonden brydde seg inkje um slikt. Daa Norig og Sverik hadde konge ihop, vart dei riddar-romanarne, som var umsette paa Norsk, 133 umsette fraa Norsk til Svensk og sidan til Dansk, og daa tok Sverik og Danmark til aa faa seg eit bokrike paa sitt eiget maal. Samferdsli millom Norig og Vest-europa tok av, daa skipsferdi tok av, og samferdsli med Tyskland tok til. Men daa Danmark laag næmast Tyskland, kom kulturstraumen fyrst dit, so til Sverik og sist til Norig, som soleids kom til aa liggja meir avsides liksom. I Danmark og Sverik hadde dei teket til aa dikta visur etter tysk mynster. Derfraa kom denne visediktingi til Norig og derfraa til Island. Mange av desse gamle visurne er til endaa.

Paa denne tidi var det so litet hjelp fyr det nationale livet i dei norske stormennerne, at no daa Norig og Sverik hadde ein konge og stormennerne i baade riki kom meir ihop, fekk det svenske maalet inngang i Norig bland dei beste i riket.
¹) Det var so myket verre fyr kongen aa halda floten i stand, daa han, so mægtig han var, inkje hadde lov til aa leggja paa nye skattar. Det var ingen helder, som hadde rett til aa lata til pengar. Vilde kongen hava større innkomur, laut han fara umkring i kvart herad og tinga med bønderne, um dei godviljugt vilde gjeva nokot.
¹) 10 aar etter gjekk „barnedauden“ i dei tri landi, og 1371 herjad ei gruseleg farsott i Norig att. Fyre mannadauden var det 300 prestar i Trondheim, etter den siste farsottu var det bere 40 att.
²) Danmark var umkring tri gonger so folkerikt som Norig paa denne tidi, men bere seteparten so stort paa lag. Danmark var soleids 18 gonger so tettgrendt som Norig.


133 Haakon Magnusson den yngre. 1355—1380.
Haakon vart myndig i 1355, og daa tok han styringi i Norig. Han var ein god og rettvis mann. I Sverik sette kongssonen Eirik upp mot kong Magnus og gjorde seg til konge, men inkje lenge etter døydde han. Daa tok svenskarne Haakon til konge, soleids at han og Magnus skulde styra ihop, men dei svenske stormennerne var so reint agelause og sjølvraadige, so det vart inkje vidare til styring.

I Danmark hadde tilstandet voret endaa myket verre enn i Norig og Sverik. Stormennerne tenkte berre paa aa sopa aat seg sjølve, trælkad folket og gjorde kongen magtlaus og herjad og røvad paa sjøen og paa landet. Riket hadde ei stund voret reint sunderteket, og det meste av landet var pantsett til 134 danske og tyske herrar. I denne naudi gav Skaane seg under Sverik. Endeleg fekk kong Valdemar Atterdag samlat riket att. Dotter hans, Margrete, vart trulovad med kong Haakon, men daa Magnus Smeiken let Valdemar faa taka att Skaane, vart svenskarne harme, og dei svenske stormennerne tok til konge ein tysk mann, Albrekt av Meklenburg, systerson til kong Magnus. Magnus og Haakon tapte eit slag; Magnus vart fangad, og Haakon laut draga til Norig att. No kom det ein bròte tyskarar inn i Sverik, og desse plaagad aalmugen, som lengtad etter »den gode og ærlege herre« Magnus att. Tyskararne fekk slik magt, at kongen kallad kvar tysk landslaupar fyr morbror, sagde svensken. Stormennerne vart og misnøgde, og daa kong Haakon drog med ein stor her mot Stockholm, gav dei fader hans fri, mot at han inkje skulde gjera krav paa Sverik meir, og skræmde Albrekt til aa lova, at han skulde styra i alle maatar, som riksraadet vilde. Men fyr aalmugen vart det inkje betre enn daa tyskararne styrde. Stormennerne herjad og slost og drap liksom i Danmark.

Tri aar etter druknad kong Magnus i Bømmelfjorden. Daa var han 58 aar gamall. 1374.

Haakon strævad liksom dei fyrre norske kongarne med aa gjera ende paa den yvermagti, dei tyske kaupmennerne hadde rivet til seg. Han forbaud dei aa selja i smaatt og handla med andre enn borgararne. Detta likad dei inkje. Dei var so kaute, at dei gjekk væpnad paa gaturne og drap folk og gjorde myket ugagn. Daa tok dei norske embættsmennerne skip og gods fraa tyskararne, og daa kom det til ufred. Nett paa same maaten gjekk det i Danmark og. 77 tyske byar fraa Holland til Lifland gjorde samlag mot 135 Norig og Danmark. Kong Albrekt og nokre tyske fyrstar slo lag med byarne og vilde byta Danmark millom seg. I denne ufreden tok dei store tyske herskipi til aa føra kanonur, og den norske leidingsfloten var venteleg no reint ubrukande. Danmark var likso verjelaust. Tyskararne herjad og brende mest i heile Danmark og herjad Kjøbenhavn. I Norig brende dei Marstrand og Konghelle og herjad alle sjøbygderne fraa Gjøtaelvi til Bergen, og so lenge ufreden stod paa, fekk landet ingi tilførsel. Haakon laut gjera fred og gjeva tyskararne so stor rett, som dei nokortid hadde havt. Danmark slapp betre, enn det kunne ventat. Byarne gjorde fred med Valdemar Atterdag, og daa var inkje hine fiendarne so myket aa ottast fyr. — I Sverik hadde og tyskararne rivet all handelen til seg, og der var det attaat ein tysk konge og flokkar af tyske leigesoldatar.

Valdemar Atterdag døydde 1375. Han hadde inkje søner, men berre ei dotter Margrete. Margrete og Haakon hadde ein son, Olav, og han vart no konge i Danmark, men daa han inkje var meir enn 6 aar gamall, styrde Margrete fyr han, medan Haakon styrde Norig.

Haakon døydde 1380, 40 aar gamall.

135 Olav Haakonsson. 1380—1387.
Haakon hadde berre ein son, Olav, og han vart konge i Norig etter fader sin. Soleids fekk Norig og Danmark no same kongen. Margrete styrde Danmark. Tilstandet der var reint grysjelegt paa denne tidi, og Margrete og Olav var mest i Danmark, der det trengdest mest. I Norig stod det myket betre til. Drottseten og riksraadet styrde. 136 Olav vart berre 17 aar gamall. Han døydde 1387, og med honom døydde denne kongsætti ut. (Folkungaætti). Nordmennerne syrgde myket paa han, og aalmugen vilde inkje tru, at han hadde døytt. Han er den siste norske kongen, som er ættad fraa Harald Haarfagre.

136 Stormannsveldet vert sterkt i Sverik og Danmark, og veiknar av i Norig.
I Sverik og Danmark hadde det lagat seg til eit sterkt stormannsvelde. Dei, som i ufredstider vilde tena kongen fullt rustad og med hest, slapp aa betala skatt av garden sin. Desse vart daa kallad frie (paa Svensk frälse), og hine, som laut betala, ufrie. Denne retten kom til aa ganga i arv, so det paa slutten vart ein erve-adel, og denne tok seg stødt meir og meir magt. Han hadde i fyrstningi all si magt fraa kongen, men kom paa slutten til aa raada meir enn kongen sjølv. Dei gjævaste vart kongens raad, men etter kvart tok dei seg so myket magt, at dei fekk landsstyringi i si hand og vart til eit riksraad. I detta fekk dei øvste geistlege stormennerne og sæte. Desse stormennerne pinte og plaagad aalmugen, bygde borger umkring i landet og røvad fraa folk og slost med kvarandre um magti. I Danmark fekk dei størst magt. Der tok dei tidt gardarne fraa dei frie bønderne og gjorde dei til festebønder og plaagad dei med avgifter og arbeide (hoveri). Inkje stort likare var det med den svenske aalmugen. Liksom i Norig hadde aalmugen baade i Sverik og Danmark misst sjølvstyret sitt. Paa landskapstingi (fylkestingi) kunne i gamle dagar kvar fri mann møta fram, men no var hovdingmøte elder herredagar 137 komne i stellet og raadde i staden fyr folket. Mest magt fekk stormennerne ved det, at dei tok seg rett til aa velja ny konge, naar den gamle døydde. Denne retten brukad dei daa til aa tvinga kongsemnet til aa skriva under ei handfestning (val-forlik), som gjekk ut paa aa auka stormannsveldet.

Eit slikt stormannskap heldt paa og lagad seg til i Norig og, men det kom aldri rett til aa trivast. Magnus Lagabøtar hadde gjort dei handgjengne mennerne sine frie fyr leidings-avgift, som bønderne laut betala; men denne avgifti var inkje stor og var fastsett ein gong fyr alle. Den norske odelsbonden minntest, at han hadde havt stormanns-rett i eldre tider, og det var slikt grjot i honom, at dei nye handgjengne stormennerne og dei kongelege embættsmennerne kunne inkje trælka honom til aa vinna magt og rikdom sjølve, og dei norske kongarne, som hadde stridt seg til den magti, dei hadde, mot det gamle stormannsvelde, hjelpte bønderne mot yvergang. Daa Norig var eit erve-rike, kunne inkje stormennerne tvinga kongarne til aa skriva under handfestningar helder. Difyr vart inkje dei norske stormennerne gode til aa halda i hempa med dei svenske og danske.

I alle tri landi hadde bønderne misst sjølvstyret. I Sverik og Danmark var dei litet frie, og kongedømet var veikt og stormennerne sterke, men i Norig var bonden fri og stormennerne veike, og kongen den einaste, som styrde. I Sverik og Danmark var det eit stort herremannslag, som kunne styra, og som hadde myket aa tapa, um landet kom under framande herrar, men i Norig var det inkje slik. Bonden var like glad, korleids det gjekk landet, naar han berre var fri mann 138 paa garden sin, og alt stod paa kongen. Hadde Norig ein klok og sterk konge, gjekk alting godt, hadde det ein veik konge, gjekk det maateleg, og skulde Norig hava konge ihop med andre land og kongen jamt var burte, kunne inkje landet i lengdi halda seg jamhøgt med hine.

I det fjortande aarh. hadde det voret myket samkvæm millom dei svenske og danske stormennerne, mange giftarmaal kom i stand millom svenske og danske ætter, og det svenske og danske maalet kom til aa verta mest likt hjaa stormennerne. I baade landi kunne dei inkje venta annat enn fiendskap av folket og av kongen. Um det kom i stand eit samlag millom baade riki, kunne dei lettare trakka paa folket og trassa kongen. Fyr Norig vilde eit samlag med dei tvo andre riki vera øydeleggjande. Landet var reint hjelpelaust, naar det ingen konge hadde fyr seg sjølv, riksraadet, som inkje hadde nokot stormannsvelde aa stydja seg til, hadde liti magt, og naar nordmennerne sjølve inkje kunne styra, var det inkje annat aa venta, enn at dei framande stormennerne vilde taka styringi.

Daa den norske kongsætti døydde ut, var tilstandet i Norig betre enn i Sverik og Danmark. Men det var reint eit tilfelle, um detta skulde vara ved elder inkje.

138 Margrete. 1387—1389.
Margrete var ei utifraa gaaverik kvinna, og det kunne trengast og i slike tider. Det saag myrkt ut i dei tri riki. Dei hadde faarlege fiendar paa alle kantar, russar og tyskarar, og det hadde voret nære paa, at Danmark reint hadde gjenget under. Næringsvegerne 139 var heiltupp i forfall, og der var dagstødt røving og draap baade i Sverik og Danmark.

Det høvde seg so ved eit tilfelle, at Margrete kom til aa samla dei tri rike, endaa det var litet von, um at so skulde henda. Ingi kvinna hadde styrt i sitt eiget namn i nokot av dei tri riki, det var fleire som hadde erverett til kongedømet, og den svenske kongen kom med trugsmaal mot Norig og Danmark. Margrete var i fyrstningi so fatig, er det fortalt, at ho kunne inkje gjeva eit maaltid mat, mindre gode vener hjelpte ho, og tri aar, fyrr Olav døydde, hadde ho inkje meir enn tvo smaa skip til aa slaast mot dei adelege sjørøvararne, og dei stormennerne, som var true, hadde inkje meir enn 7 til aa hjelpa ho med. Store stykke av Danmark var i klørne paa tyskararne. Ho laut gjeva Sønderjylland (Slesvik) som len til den holstenske greiven Gerhard, som no vart hertug av Slesvik. No trengde tyskdomen hardt inn i detta landet, men ved detta fekk Margrete fred paa den kanten.

Baade dei norske og danske stormennerne tok Margrete til »fullmegtig frua og husbonde«. I Sverik hadde stormennerne teket mest all magti fraa Albrekt, og daa han drog inn mange tyskarar og paa den maaten tenkte aa styrkja magti si, vart dei so hatige paa han, at dei gjorde samlag med dei norske og danske stormennerne og tok Margrete til fullmegtig frua dei og. Albrekt gjorde berre Gjøn med ho; han kallad ho kong broklaus og sende ho ein brynestein til aa bryna naalerne sine paa. Han for til Nordtyskland og kom attende til Sverik med ein stor tysk her, men ein norsk og dansk og svensk her slo tyskararne ved Falkjøping og fangad kong Albrekt, 1389.

140 Eirik av Pommern. 1389—1442.
Nordmennerne likad inkje aa hava ei kvinna til konge. Margrete hadde ein systerdotterson, Eirik, son til ein pommersk fyrste. Han hadde etter logi erverett til Norig, og han vart teken til konge paa Øyreting 1389, men daa han bere var 6 aar, skulde Margrete styra fyr han.

Etter Falkjøping-slaget fekk Margrete heile Sverik i si magt so nær som Stockholm. Der hadde tyske soldatar og kaupmenner magti og drap alle dei beste svenskarne i byen og varde seg i mange aar, daa Margrete ingen flote hadde til aa hindra tilførsel med. Nokre av dei tyske byarne kunngjorde, at kven som vilde herja paa dei tri riki, skulde hava trygt tilhelde der. Daa samlad det seg fulltupp med røvarar, som tok paa og herjad paa gomol vikingvis. Dei kallad seg Vitaliebrødrar, for dei skulde laast føra matvarur (viktualia) til Stockholm. Dei brende Malmø, og tvo gonger Bergen, som var den rikaste byen i dei tri riki, og tyskararne i Stockholm herjad og brende dei næmaste bygderne og byarne. Endeleg 6 aar etter lagde nokre av hansebyarne seg imillom, daa dei leid store tap ved det, at handelen hadde sluttat. Stockholm gav seg upp til Margrete, og Albrekt slapp ut or fangehuset. Vitaliebrødrarne vart burtjagad og tok no til aa herja andre stader.

Etter denne ufreden vart Eirik teken til konge baade i Danmark og Sverik, og i 1397 vart han krynt i Kalmar (i Sverik) til konge yver alle tri riki. Paa eit møte av norske og danske og svenske stormenner vart nokre av dei samstellte um, at dei tri riki til evige tider skulde hava ein konge. Naar kongen døydde, 141 skulde utsendingar fraa alle riki velja ettermannen hans. Riki skulde hjelpa kvarandre i ufred, men elles skulde kvart rike styrast etter sine eigne loger. — Ingen nordmann var med paa detta, denne unions-akti vart aldri kunngjord og vedteki og vart soleids aldri log i nokot av riki. Folket fekk aldri vita um detta dessmeir. Det var Margrete og stormennerne, som hadde gjort alt ihop. Detta samlaget, som no kom i stand, daa alle tri riki fekk same konge, kallar dei Kalmar-samlaget. (Kalmarunionen.) 1397.

Eirik var reint ung og inkje dugande helder, og difyr styrde Margrete so lenge ho livde. Ho styrde sterkt og fekk stormennerne til aa lystra baade i Sverik og Danmark, men under styringi hennar vart Danmark hovudlandet, baade fyr di ho var dotter til den danske kongen Valdemar Atterdag, og fyr di Danmark var meir tettgrendt enn Norig og Sverik og myket folkerikare enn Norig, og fyr di det laag næmast Tyskland, som var den faarlegaste fienden og attaat i alle maatar var mynsterlandet fyr stormennerne i dei tri riki.

Daa greive Gerhard døydde, prøvde Margrete paa aa faa att Slesvik, men enkja og borni etter Gerhard sette upp, og det vart ufred. Strakst etter døydde Margrete, 1412, 60 aar gomol.

Eirik skreiv ut myket folk i alle riki og lagde paa store skattar. Detta gjekk mest ut yver dei, som litet hadde, av di presteskapet og adelen hadde myket skattefritt jordegods. Daa Eirik hadde teket mest heile Slesvik, fekk den holstenske greiven hjelp av nokre av hansebyarne. Tyskararne siglde mot Kjøbenhavn, men dronningi, fru Filippa, fekk folket til aa verja seg so godt, at fienden vart driven attende, 1428. Dessimillom 142 laag kong Eirik paa kne i Sorø og bad. Verre gjekk det med Bergen same aaret. Vitaliebrødrarne fall yver byen og røvad paa bispegarden og alle nordlandsjegterne, som nettupp var komne til Bergen, og drap og herjad i heile byen. Aaret etter kom dei att, 400 mann sterke, og røvad og brende upp myket av byen. Ufreden varde i 25 aar. Hansebyarne fekk stadfesting paa all den handelsrett, dei hadde havt, mot at kaupmennerne fraa dei tri riki skulde have same retten i dei tyske byarne. Den holstenske greiven fekk Slesvik.

Eirik drog inn mange tyskarar i Danmark, og gav baade tyskarar og danskar embætte i Norig og Sverik. Baade nordmennerne og svenskarne var misnøgde med detta og klagad attaat yver dei store skattarne. Dei kongelege futarne pinte og plaagad aalmugen. Dei fortel um ein fut i Dalarne (i Sverik), at naar bønderne arbeidde paa garden hans og øykerne var so utpinte, at dei inkje orkad meir, hadde han bønderne fyr plogen, og kvinnfolk, som var med born, fyr høylasset, og eingong hengde han upp 5 mann i røyken i peisen. Endeleg reiste dalkarlarne seg og hadde til hovding ein adelsmann, Engelbrekt Engelbrektsson; hine svenskarne hjelpte til, og dei dreiv utlendingarne ut. Men dei svenske stormennerne likad inkje aa vera under bondehovdingen Engelbrekt, og han vart myrdad, og daa tok stormennerne Karl Knutsson til riksforstandar. Engelbrekt fekk soleids vantakk fyr storverket sitt. Han var den fyrste, som vekte fridomshug og aalmennhug hjaa den svenske bonden; han kallad ihop den fyrste svenske riksdagen og, som alle 4 stand møtte paa, adelstand, prestestand, borgarstand og bondestand 143 Det danske lensvæsen vart innført i Norig og kongelege lensmenner innsette til styrarar. Desse budde gjerne paa ei festning elder ein kongsgard og betalte stundom berre ei viss avgift av lenet til kongen og fekk sjølve hava alle inntekterne elles. Difyr pinte dei ut av leni alt det, dei kunne faa. Dei styrde mest som dei vilde, som smaakongar, og stod inkje under nokot tilsyn. I Tunsberg len klagad aalmugen, fyr di skattarne, som futarne kravde, var so store, og sagde, at det var betre aa reisa fraa horv og plog og fly fraa lenet. Nordmennerne var misnøgde og, fyr di kongen aldri kom til Norig, og ingen var innsett til aa styra paa hans vegne helder. Under denne styreløysa herjad russar og heidningar paa Haalogaland. Aalmugen sunnanfjells reiste seg under Amund Sigurdsson Bolt, men riksraadet fekk sonat det ned og lovad aa skriva til kongen, at han inkje skulde setja utlendingar til embættsmenner og inkje krevja større skatt enn han hadde rett til.

Danskarne var endaa meir misnøgde baade med skattarne og tyskararne, som kom inn i landet. Sistpaa vart Eirik so leid og kjeid av alle klagemaali, at han busette seg paa Gotland, og daa sagde svenskarne og danskarne han upp. 1439.

Nordmennerne heldt lengst paa han. Dei var fraa gomol tid vande til aa agta og æra kongen sin og lystra logi og inkje taka seg sjølve til rette, og paa slutten hadde Eirik gjort, som dei bad um, og innsett ein drottsete til aa styra landet, og til detta utnemnde han riddaren Sigurd Jonsson til Giske, som var ættad fraa Agnes, dotter hans Haakon den femte. Nordmennerne baud Eirik koma til Norig, men han vilde 144 inkje koma. Endeleg laut dei segja Eirik upp 1442. Daa hadde han boret kongsnamn i Norig i 53 aar. Sidan livde han i 10 aar som sjørøvar paa Gotland; daa vart han avjagad og døydde sidan i Tyskland som ein fatig mann.

144 Kristoffer av Bayern. 1442—1448.
Danskarne og svenskarne hadde tvo aar fyreaat teket ein tyskar, Kristoffer av Bayern, systerson hans Eirik, til konge. Dei svenske stormennerne vilde inkje taka han, fyrr han skreiv under ei hard handfestning, og i den lovad han, at berre svenskar skulde hava rett til embætte i Sverik, og myket annat. Ved denne handfestningi fekk den svenske adelen endaa større magt enn fyrr.

I 1442 tok nordmennerne og Kristoffer til konge. Han var ein godlynd og snild mann. Riksraadet fekk større part i styringi og agad tyskararne i Bergen. I Sverik var det dyrtid og svult. Kongen for umkring der med eit stort fylgje, og daa aat hestarne hans rug, men bonden aat borkebraud. Difyr kallad aalmugen han fyr borkekongen. Svenskarne klagad og, fyr di gamle kong Eirik røvad fraa dei, men Kristoffer totte synd i han og svarad berre: »Morbror vaar sit paa eit skjer, han lyt og hava nokot aa liva av.« Kristoffer døydde 1448.

144 Karl Knutsson. 1449—1450.
No var det ute med Kalmar-samlaget. Dei fleste svenskarne vilde helst hava ein innlending til konge, og dei valde Karl Knutsson. 145 Danskarne tok ein tysk greive, Kristjern av Oldenborg, som paa morsida var skyld til det gamle danske kongehuset. Han laut lova, at riksraadet skulde hava mest all magti, og godkjenna Danmark fyr eit valrike.

Korkje Karl Knutsson elder Kristjern hadde erverett til Norig. Aalmugen vilde helst hava ein nordmann og tenkte paa Sigurd Jonsson, men denne var inkje hugad paa detta. Han liksom flestalle norske stormenner paa denne tidi drog seg burt fraa det politiske liv, og det var for litet magt og dug i dei til aa føra folket. Ingen aalmennhug var det hjaa folket helder; det var no i lang tid vant til, at kvar sytte fyr seg, og brydde seg inkje um rikssaker og let dei kongelege embættsmennerne styra. Men detta var faarlegt no. Mange utlendingar hadde trengt seg inn i norske embætte, og nokre av dei gifte seg inn i norske stormannsætter og fekk same rett som innfødde, og det sat alt fleire av dei i riksraadet. Dei kom inkje til nokon einskap i riksraadet um kongevalet. Alle tottest dei vita, at Norig, romgrendt, fatigt, umyndigt og hjelpelaust, inkje kunne hava sin eigen konge. Erkebispen, Aslak Bolt, ein staut gamall mann, og riddaren Olav Nilsson til Talgøy (i Ryfylke) og fleire andre vilde hava Karl Knutsson, og denne vilde aalmugen og gjerne hava. Danskarne i riksraadet vilde hava Kristjern; dei fremste av desse var dansken bisp Jon av Oslo og riddaren Hartvik Krummedike fraa Holsten. Denne var hovding paa Aakershus og hadde giftat seg til store rikdomar i Norig. Riksraadet sende desse tvo til Danmark til aa tinga um fred, men fyrst laut dei gjera eiden sin paa, at dei inkje skulde bjoda Kristjern kongedømet; men detta gjorde dei like radt, liksom

146 dei hadde fenget fullmagt til det av det norske riksraadet. Dei kom att med ein dansk her til Oslo, og der stengde dei erkebispen og raadet inne, og riksraadet laut taka Kristjern til konge, og han skreiv under ei handfestning.

Detta vart for galet. Trønderne samlad seg paa Frostating og tok Karl Knutsson til konge, og fleire andre stader gjorde dei det same. Aslak Bolt meinte paa det, at han skulde nok læra hr. Hartvik, korleids ein nordmann skulde fara med holstenararne og utlendingarne. Karl kom til Norig, og erkebispen krynte han i Nidaros 1449.

Karl Knutsson kom inkje til aa styra lenge. Mange av dei svenske stormennerne, helst av presteskapet, hatad han og vilde helder hava samlag med Danmark. Paa eit møte i Halmstad millom danske og svenske riksraadar sveik dei svenske kongen sin, og paa hans vegne gav dei upp kravet hans paa kongedømet i Norig og gjorde ei avtala med danskarne um aa hava konge ihop, naar den eine kongen elder baade tvo døydde, og daa kunne Norig vera med, um det vilde.

Paa denne tidi døydde Aslak Bolt. No daa det var so litet framferd i den norske adelen, var erkebispen den, som høvde best til aa vera hovding, og no var daa landet reint hovdinglaust. Kristjern kom med ein flote til Nidaros og vart krynt der. Strakst etter hadde han eit møte i Bergen av norske og danske riksraadar, og her vart det fastsett, at Norig og Danmark skulde alltid vera sambundne »i broderleg kjærleike«. Det eine riket skulde inkje vera framfyr det andre, og kvart rike skulde styrast av innfødde menner.

147 Kristjern den fyrste. 1450—1481.
Det norske folket gjorde inkje motstand; det vilde inkje havt Kristjern til konge, men no tok det viljelaust imot han like væl, og utlendske stormenner hadde raadt fyr Norigs framtid. Paa denne maaten fekk den oldenborgske kongsætti styringi yver Norig og hadde ho radt til 1814.

Det var ei stund ufred millom Kristjern og Karl, og dei herjad so ille fyr kvarandre, at det tok til aa veksa upp hat no millom folki. Men likevæl heldt den svenske adelen og presteskapet so myket paa samlaget med Danmark, at dei jagad Karl av og hentad Kristjern til Sverik, og soleids vart alle tri rike sambundne att (fraa 1457—1463).

Ved detta leitet døydde den holstenske greive-ætti ut. Kristjern kunne no draga Slesvik under Danmark att, daa det var danskt len, men den slesvikske adelen som hadde vortet heiltupp tysk, vilde at Slesvik og Holsten skulde vera ihop som fyrr. Daa vart Kristjern teken til hertug yver Slesvik og Holsten, og Slesvik vart skild fraa Danmark.

Kristjern skrøytte no av, at han raadde yver 40 000 kyrkje-sokner og kunne reisa ein her paa 200 000 mann. Men gleda varde inkje lenge. Han var stødt i pengeknipa; svenskarne kallad han fyr »den bottenlösa taska«; aalmugen i Sverik vilde helst hava Karl til konge, stormennerne vart og hatige paa Kristjern, og han laut hava seg undan fraa Sverik, og fraa den tid var Karl konge der fyr det meste til han døydde. Daa vart systerson hans, Stein Sture den eldre, riksforstandar, og aalmugen var paa hans sida. Daa Kristjern vilde taka Sverik med magt, slo svenskarne han paa Brunkeberg (i Stockholm), 148 og sidan vilde inkje den danske adelen hjelpa Kristjern til fleire herferder. Stein styrde godt. Han hjelpte bønderne mot stormennerne, og borgararne mot tyskararne og let dei faa vera med i riksstyringi. Han fekk lov av paven til aa grunnleggja universitetet i Uppsala og. Tvo aar etter fekk Kristjern og lov til aa grunnleggja eit universitet i Kjøbenhavn. 1479.

Norig fekk svida hardt fyr pengeknipa hans Kristjern. I Bergen hadde tyskararne bugti og baade endarne. Lensmannen Olav Nilsson til Talgøy vilde tugta dei, men daa sette dei upp. Olav Nilsson og bispen og mange andre flydde til Munkeliv kloster, men daa samlad alle tyskararne seg, meir enn 2000 mann, med byrsur og bogar og kringsette klostret. Dei kom seg inn og slo ihel bispen ved altaret og tri prestar og mange andre. Olav kom seg upp i kyrkje-taarnet, men tyskararne kveikte eld paa taarnet, og daa laut Olav ganga ned og vart drepen. Heile klostret brann upp. 1455. Kristjern vaagad inkje aa refsa tyskararne fyr detta. Han skyldte so mange pengar til hansebyarne, at han laut halda seg til vens med dei, og nokre aar etter gav han dei endaa større handelsrett, enn dei hadde havt fyrr.¹)

149 Ille vart det fyr Norig og, daa Margrete, dotter hans Kristjern, vart gift med den skotske kongen Jakob den tridje. Daa Kristjern var pengelaus, so han inkje kunne gjeva dotter si heimanfylgja, vart han og den skotske kongen samstellte um, at Kristjern skulde gjeva upp kravet paa avgifti fyr Sudrøyarne (denne avgifti var elles inkje betalt paa lange tider). Detta skulde vera fyr ein part av heimanfylgja; fyr den andre parten, 60 000 gylden, skulde han setja Orknøyarne og Hjaltland i pant til den skotske kongen. Detta gjorde Kristjern, det norske riksraadet uspurt. 1469. Sidan prøvde dei norsk-danske kongarne fleire gonger aa løysa att øyarne, men dei skotsk-engelske kongarne hadde magti og vilde inkje ut med øyarne. Her hadde alt fyr lang tid sidan den skotske nationaliteten teket til aa trengja seg inn (sjaa s. 130). No vart det endaa verre fyr nordmannskapen der aa halda seg uppe. I 1530, daa skotekongen vilde innsetja ein lensmann der, reiste orknøyingarne seg og slo skotarne i eit slag; i detta fall den skotske hovdingen og 500 mann. Detta hjelpte fyr ei stund, men sidan vart lensvæsenet innført og lensmenner innsette, og desse tok gardarne fraa bønderne og gjorde dei til festebønder, og alt jordegods kom i henderne paa nokre faa framande stormenner, og aalmugen vart pint og plaagat med skattar. Aalmugen kunne inkje halda paa sine gamle norske loger lenger, men det norske maalet heldt dei seigt paa, til dess endeleg det vart tynt paa dei engelske »fatigskularne«. Det er inkje meir enn umkring 100 aar sidan det sloknad reint av.

Endaa minnest orknøyingarne den tid, daa det var magt i folket og dei var sine eigne herrar.
¹) Tyskararne i Bergen vart frie fyr leidings-avgift, tiende og andre skattar (som ølskatt og vinskatt) og betalte myket mindre toll enn andre utlendingar og dei bergenske kaupmennerne. Paa denne maaten var det reint umogelegt fyr desse aa halda ut. Det var nordlandshandelen, som hadde gjort Bergen so rik, men no hadde inkje andre enn tyskararne lov til aa fara til Nordland og Finnmarki. Nordlendingarne laut selja fisken fyr den prisen, tyskararne vilde betala, og fekk laake og dyre varur att av tyskararne


150 Kongeløysa. 1481—1483. Hans. 1483—1513.
Kristjern hadde tvo søner. Den eldste, Hans, vart vald til konge i Danmark. Nordmennerne hadde inkje likat styringi hans Kristjern, og bisparne og erkebispen, Gaute, likad inkje samlaget med Danmark. Jon Smør, som var ein storættad mann, vart riksforstandar, men daa det norske riksraadet bad Sverik um hjelp, fekk det inkje, og nordmennerne aaleine tottest vera for veike. Daa valde riksraadet Hans til konge 1483, men fyrst hadde han lovat, at han skulde tugta tyskararne, fyr di dei hadde drepet Olav Nilsson, og at han skulde styra etter logi. Han skreiv under ei handfestning fyr Norig og Danmark; etter denne skulde kvart rike vera sjølvstendigt, og adel og presteskap faa endaa større magt, og kongen endaa mindre magt enn fyrr. Same aaret tok det svenske riksraadet og Hans til konge, mot at han skulde gjeva adel og presteskap uhorveleg magt. Men den svenske aalmugen vilde inkje hava ein utlending til konge, og Stein Sture hindrad Hans i 14 aar fraa aa koma til Sverik. Men adel og presteskap vilde just hava samlag med Danmark og ein veik samlags-konge yver seg, og paa slutten kallad dei kong Hans til Sverik. Stein bad dalekarlarne um hjelp, men dei vart slegne, og no vart Hans i røyndi svensk konge 1497. Soleids kom daa Kalmar-samlaget i stand att, 100 aar etter det vart skipat fyrste gongen.

Tri aar etter vilde kong Hans og hertug Fredrik, broder hans, leggja under seg eit litet fritt bondefolk, som het ditmarskarne og budde i Holsten. Heile folket var berre 50 000 menneskje og hadde ingen adel til aa føra seg. Baade brødrarne drog ut med heile det slesvik-holstenske riddarskapet, og hadde attaat leigt 151 den namnkjende saksiske garde. Dei hadde 15000 mann i alt og drog fram liksom til gjestebod; so visse var dei paa aa vinna. Den store heren gjekk fram paa ein smal landeveg med breide dike paa sidurne, og regn og slette stod i andletet paa dei, og vegen var so søylutt, at dei knapt kunne koma fram. Ved Hemmingstedt stod 500 ditmarskar. Ditmarsken er soleids lagat, at landet ligg so laagt, at dei lyt demma havet ute. Den saksiske garden gjekk fram med ordtaket: »agte deg bonde, no kjem garden.« Daa sleppte ditmarskarne vatnet fraa havet inn i diki og gjekk manneleg paa med ordtaket: »agte deg garde, no kjem bonden.« 4000 fiendar fall elder druknad, og kongen og broder hans kom seg med naud undan. 1500. I detta slaget misste dansken Danebrok, eit flagd, som dei hadde havt med seg i alle slag i mest 300 aar.

Daa det kom tidend um denne ulukka til Sverik, reiste svensken seg strakst, daa Hans hadde mange stormenner til uvener og folket daa som fyrr inkje vilde vera under ein utlending. Stein Sture vart riksforstandar att. I Norig var det tvo flokkar; den eine vilde hava samlag med Sverik og hin med Danmark. Den fyrste hadde til hovding Knut Alvsson, som paa fars-sida var ættad fraa Sverik, men paa mor-sida var skyld til den gamle norske kongs-ætti. Dansken Henrik Krummedike, son hans Hartvik, førde den andre flokken. Knut Alvsson hadde gjort avtala med Stein Sture og fekk hjelp fraa Sverik. I fyrstningi gjekk det godt, og han tok Tunsberghus fraa dansken. Men daa fekk Henrik Krummedike hjelp fraa Danmark, og Knut Alvsson vart innestengd paa Aakershus. Baade hovdingarne avtalad eit møte; Knut skulde koma um bord 152 paa skipet hans Henrik og vart lovad trygd til møtet. Men under møtet vart det ei trætta, og Knut vart drepen og liket hans kastat paa sjøen.

Enkja hans Knut Alvsson vart no førar fyr den flokken, som vilde samlag med Sverik, men daa sende kong Hans hertug Kristjern, son sin, til Norig, og han fekk gjort ende paa uroi. Hertug Kristjern vart innsett til styrar i Norig 1506. Snart etter tok uroi til att, og bønderne reiste seg fleire stader. Paa Hedemarki hadde dei til førar ein mann, som het Herlog Høvudfat, og drap nokre harde futar og stengde Kristjern inne paa Hamar. Men han kom seg undan og slo bønderne etter ein hard strid. Herlog og fleire andre hovdingar fall, andre vart fangad og rettad ved Aakershus, og hovudi vart sette paa stakar. Kristjern mistenkte bisp Karl paa Hamar fyr aa vera upphavsmannen til denne ufreden og lokkad han til seg og heldt han i fengsel. Bispen freistad paa aa koma undan, men braut beinet og døydde inkje lenge etter. Daa Kristjern hadde fangat bispen, reid han til bispegarden hans Karl og ropad: »Lat upp fyr kongen og bispen, svensken er etter oss.« Portvakti let upp porten, og soleids fekk Kristjern bispegarden i si magt. Paa denne maaten fekk han døyvt denne ufreden. Han vilde hjelpa upp byarne og stagga tysken, men arbeidde paa aa leggja Norig reint under Danmark og gav dei beste geistlege og verdslege embætte til danskar.

152 Kristjern den andre. 1513—1524.
Kong Hans døydde 1513, og daa vart Kristjern konge i Norig og Danmark. Han hadde utifraa god forstand og hug til arbeide og var den gaaverikaste av 153 alle kongarne av det oldenborgske kongehuset, men han var hardhjartad og braadlynd, sviksam og mistænksam. Han var uppfostrad hjaa ein handelsmann i Kjøbenhavn, og han lærde tidleg aa elska borgarstandet og bondestandet og hata dei store, adel og presteskap. Han laut skriva under ei urimeleg streng handfestning, men daa han vart konge, ætlad han seg til aa lyfta borgar- og bondestand og stydja kongsmagti paa dei og gjera ho sterk, og han for hardt med adel og presteskap. Til raadgjevarar tok han mest simple folk. I Bergen vart han kjend med ei vakker gjenta fraa Holland, Dyveke, som sidan var frilla hans, og moder hennar, Sigbrit Villums, fekk myket aa segja. Ho styrde tollvæsenet fyr han. Han forbaud »slik vond og ukristeleg skikk, som til dessa hev voret i Sjælland, Falster, Lolland og Møen, aa selja og gjeva burt fatige bønder og kristne folk som umælande fe«. Han forbaud det norske presteskapet nordanfjells aa tvinga aalmugen til aa fiska aat seg. Adel og prestar i Danmark hadde teket seg strandrett, det vil segja: rett til aa taka alt gods, som dreiv i land. Naar eit skip gjekk under og mannskapet bergjad seg i land, var det tidt at dei, som hadde strandretten, slo dei ihel, so dei betre kunne koma til aa røva godset. Detta forbaud Kristjern strengt. Bisparne i Jylland meinte, at det stod ingenting i bibelen mot strandretten, men Kristjern spurde, um dei aldri hadde leset det femte og det sjaunde bod. Han forbaud aa brenna trollmenner og trollkjeringar, som myket var skikk daa. Han vilde, at ungdomen paa landet og i byarne skulde læra aa lesa og skriva, og han skipad latinskularne paa ein betre maate og gav lærararne større løn og forbaud aa 154 risa ungarne so ille, som dei hadde gjort fyrr. I Danmark innførde han brevpost og hjelpte upp næringsvegerne i baade riki og prøvde paa aa driva hansebyarne ut or det handelsveldet, dei hadde rivet til seg i dei norske og danske byarne. Paa denne tidi tok Martin Luther til og preikad ei reinare tru, og Kristjern var den fyrste styraren utanfyr Tyskland, som hadde samhug med han.

Kristjern var soleids ein mann, som vilde føra folki sine fram til ei ny tid. Men det gamle hadde for stor magt. Aalmugen i Norig og Danmark heldt av han, men adel og presteskap hatad han, og sameleids tyskararne, og sistpaa for han so skamleg aat, daa han vilde leggja Sverik under seg, at det vart hans eiget fall.

I Sverik hadde riksforstandarar styrt i all denne tidi, fyrst Stein Sture den eldre, til han døydde, og sidan Svante Nilsson Sture (av ei onnor Sture-ætt), til han døydde, og etter honom son hans, Stein Sture den yngre. Denne kom i strid med erkebispen, Gustav Trolle, som hadde teket paa aa tinga med Kristjern. Erkebispen vart avsett, men daa sende Kristjern ein stor her av danskar og leigesoldatar til Sverik og slo Stein Sture ved Bogesund i Vestergøtland. Stein vart saarad og døydde paa vegen til Stockholm. Etter fleire harde slag vart Kristjern herre i Sverik og vart krynt som Sveriks ervekonge. Daa tenkte han, at han skulde slaa ned det svenske stormannsveldet, so svensken inkje skulde reisa ufred meir. Dei, som hadde voret med og avsett Gustav Trolle, vart dømde fraa livet; 2 bispar og 13 riksraadar og riddarar og mange gjæve borgarar vart rettad, og liket hans Stein Sture vart uppgravet 155 og brent. Denne ugjerningi kallar dei »det stockholmske blodbad«. Andre stader let han gjera det same, og paa heimvegen til Danmark heldt han paa og drap. Det er fortalt, at han tok livet av 600 menner, endaa det nok inkje var fullt so mange. Han kravde vaapni av dei svenske bønderne og lagde paa nye skattar, og so for han til Danmark. Sidan kallad svensken han fyr Kristjern Tyran. 1520.

No tenkte Kristjern, at han hadde kuat svensken. Men svensken var alt fraa Engelbrekt Engelbrektssons dagar vekkt upp til liv og aalmennhug. Ein av dei stormennerne, som var rettad, hadde ein son, Gustav Vasa. Han for upp til Dalarne og kallad dalkarlarne til vaapn fyr aa bergja fødelandet, og dei var viljuge. Dei samlad seg og fridde landet fyr dansken, og Gustav vart teken til riksforstandar i 1521.

Paa same tid, som svensken reiste seg, fekk Kristjern ufred med Lybekk. Adel og presteskap i Danmark fall fraa han og totte dei hadde grunn til det. Heile riksraadet hadde inkje so myket magt som Sigbrit Villums, og daa Kristjern mistenkte adelsmannen Torbern Okse fyr aa hava gjevet Dyveke forgift, og riksraadet inkje vilde døma han, let han 12 bønder døma han fraa livet, reint mot skikk og bruk. Presteskapet hatad han, fyr di han heldt paa den nye trui. Attaat detta hadde han innsett ei ukjura, tyskaren Didrik Slaghekk, til erkebisp i Danmark, men sidan skuldad han denne, fyr di han hadde lokkat han til »det stockholmske blodbad«, og brende han livande. Han hadde innsett og avsett bispar som han vilde. Daa han laut leggja paa store skattar, fall jamvæl aalmugen i Jylland fraa han, men alle andre stader heldt borgarar og bønder 156 trufast paa han. Fredrik, farbror hans, eggjad stormennerne til fraafall, og riksraadarne i Jylland sette Kristjern av. Kristjern vart reint hugbroten og visste inkje, kvat han skulde gjera. 20 gonger paa ei natt rodde han att og fram millom Jylland og Fyn; endeleg raadde han seg til aa fara ut or landet til kjeisar Karl den femte, verbror sin. Han hadde kona si, syster hans Karl, og tri smaa born og fleire vener med seg. Sigbrit Villums var og med; folk var so hatige paa ho, at dei laut bera ho umbord i ei kista. Men kongen sjølv var so elskad av borgararne, at daa han siglde fraa Kjøbenhavn, var strandi og festnings-murarne fulle av folk, som sorgfulle stirde etter kongen sin. 1523.

Alle dei store tankarne, Kristjern hadde arbeidt fyr, vart upp i inkje. Dei gode logerne hans vart brende, og Danmark kom i henderne paa stormannsveldet att.

No vart Fredrik teken til konge i Danmark, og etter ein lang strid med borgararne i Kjøbenhavn og hine venerne hans Kristjern fekk han heile Danmark i si magt. Ved den nye handfestningi fekk adelen endaa større magt; bønderne paa Sjælland og øyarne, som høyrde til, vart »vornede« liksom fyrr, og adelen fekk »hals og hand« yver festebønderne, det vil segja, rett til aa setja dei fast og, naar dom var fallen, straffa dei.

I Norig styrde dessimillom Nils Henrikson Gyldenløve til Austraat nordanfjells; han var den rikaste og gjævaste mannen i Norig. Sunnanfjells skulde Olav Galle styra. Baade tvo var innfødde nordmenner. Men sunnanfjells fekk snart Henrik Krummedike magti, han som hadde drepet Knut Alvsson. Han arbeidde paa aa faa Fredrik vald og det norske riksraadet nedlagt. 157 Ein annan dansk mann, Vincens Lunge, fekk magti nordanfjells; han vart gift med dotter hans Nils Henriksson, og dermed fekk han rett som innfødd nordmann og vart den megtigaste mannen i Norig. Han arbeidde paa aa faa Norig sambundet med Danmark, men vilde, at det skulde vera fritt og sjølvstendigt, og det norske riksraadet skulde vera jamsides med det danske. Erkebispen, nordmannen Olav Engelbrektsson, heldt med Vincens Lunge, og daa fyrste sagde nordmennerne Kristjern upp og tok Fredrik til konge.

I Sverik tok dei Gustav Vasa til konge i 1523, og soleids var daa Kalmar-samlaget sprengt.

157 Fredrik den fyrste. 1524—1533.
Det norske riksraadet bad Fredrik landvisa Henrik Krummedike fraa Norig og let han lova i handfestningi si, at Norig skulde vera eit fritt valrike, og at han inkje skulde gjeva len til andre enn innfødde elder inngiftad herrar, og løysa inn Orknøyarne.

Under Fredrik den fyrste fekk den lutherske reformation inngang i Danmark. Presteskapet der var faakunnigt og laag myket i lauslivnad, og detta gjorde myket til, at folk lengtad etter ei reinare tru. Det var mange og, som ventad bergjing fraa trældom og naud av den nye frie læra. Adelen hadde inkje stort mot truskiftet helder, av di kyrkja aatte tridjeparten av alt jordegods, og detta vilde adelen gjerne hava sjølv. Bondesonen Hans Tausen preikad den nye læra, og Hans Mikkelsen umsette det nye testamentet paa Dansk. Borgararne i dei største byarne var dei fyrste, som tok ved den nye trui. I Norig vart mest ingenting gjort 158 fyr reformationen, annat enn at ein munk Antonius dreiv paa saki i Bergen og fekk mange borgarar med seg.

Dessimillom hadde Kristjern den andre prøvt paa aa faa hjelp. Han baud seg til aa selja Island og andre øyar til England, men det hjelpte inkje. Han hadde gjenget yver til den lutherske trui, um det skulde hjelpa, men daa kjeisar Karl hatad denne, gjekk Kristjern yver til den katholske att. Daa hjelpte Karl han til aa samla ein stor her og flote, og med den siglde Kristjern til Norig, men storm øydelagde mange av skipi hans, og det var bere leivningarne av floten han kom til Norig med, 1531. Her fekk han hjelp av erkebispen Olav Engelbrektsson og dei andre bisparne, som baade var rædde Luther-trui, og at Norig skulde koma under Danmark. Detta saag det mest ut til, daa Fredrik hadde gjevet dei sterkaste festningarne i landet til danskar, tvertimot handfestningi. Kristjern vart teken til konge i Oslo, men han kunne inkje taka Aakershus, som hadde ein danske, Mogens Gyldenstjerne, til hovding. Vaaren 1532 kom det ein dansk flote til Oslo under Knut Gyldenstjerne, broder hans Mogens, og det spurdest, at ein svensk her og var paa vegen, daa den svenske kongen var likso rædd Kristjern som den danske kongen var. Daa tingad Kristjern med dei danske hovdingarne. Dei avtalad, at Kristjern skulde draga til Danmark og tala sjølv med Fredrik, farbror sin, og dei lovad han trygd til ferdi. Men Kristjern vart sviken og førd til Sønderborg og innestengd i eit fangehol. Døri vart tilmurad, og han fekk maten gjenom eit hol i muren. Samstundes døydde einaste son hans. Her sat Kristjern som adelens fange i 17 aar; daa vart han førd til Kallundborg, og der 159 hadde han det myket betre. Han døydde 1559, 78 aar gamall, og daa hadde han voret fange i 27 aar.

Daa Kristjern var fangad, laut erkebispen gjera fred og betala ei stor pengebot, og no vart Fredrik konge att paa same vilkaari som fyrr. Han døydde 1533.

159 Kongeløysa. 1533—1537.
Den danske adelen vilde hava hertug Kristjan, son hans Fredrik, til konge, men daa han heldt med Luther, hadde han mange mot seg, og kongevalet vart utsett. Dessimillom styrde det norske riksraadet i Norig og det danske i Danmark.

Borgararne i Danmark vilde hava Kristjern den andre att. Borgmeistararne i Kjøbenhavn og Malmø gjorde samlag med borgmeistaren i hansebyen Lybekk, Jørgen Wullenwever, som studde seg til aalmugen i Lybekk og no vilde nytta tilføret og taka magti fraa det danske riksraadet og vinna att det gamle handelsveldet i dei nordlege landi. Bønderne slo lag med borgararne. Nokre aar fyrr hadde dei forpinte tyske bønderne reist seg; den fridomen, som Luther preikad um, lagde dei ut paa si vis og sette upp mot herrarne sine, men etter ein forfælande strid laag bønderne under, og det vart likso galet med dei elder endaa vere enn fyrr. No reiste dei danske bønderne seg og fyr aa faa ein ende paa trældomen, og dei og borgararne freistad no fyr siste gongen paa aa fri seg fraa adelsveldet. Greive Kristoffer av Oldenborg var føraren deira, og etter honom fekk denne ufreden namnet »greivens ufred« (»grevens feide«). I fyrstningi gjekk det godt. Kristjan den tridje vart teken til konge av stormennerne i Jylland, men greiven tok resten av Danmark. Men snart etter 160 slo Johan Rantsau, herføraren hans Kristjan den tridje, bønderne i Jylland og refste dei reint grysjeleg. Sidan vann han eit stort slag ved Øksnebjerg paa Fyn. Gustav Vasa sende Kristjan den tridje hjelp, og den danske og svenske floten slo lybekkarne paa sjøen. Sistpaa laut Malmø og Kjøbenhavn gjeva seg. Kjøbenhavn heldt seg lengst; borgararne der gav seg inkje, fyrr dei hadde etet upp alt dei hadde, so det fanst inkje annat att enn »lauvet paa trei«. Hermed endad denne ufreden. Lybekk kom aldri til magt meir. Bønderne vart endaa verre trælkad enn fyrr. I 49 herad i Jylland vart dei dømde fraa livet, men slapp med aa betala store pengebøter og verta festebønder. Med borgarstandet, som hadde teket seg storveges fram under dei siste kongarne, gjekk det og myket til atters, daa adelen fekk all magti, og det varde tvo aarhundrad, fyrr Danmark vart so rikt, som det var fyre greivens ufred.

Baade greiven og kongen vilde i denne ufreden faa Norig paa si sida. Erkebispen vilde venta og sjaa, korleids det gjekk, men Vincens Lunge, som no var hovding paa Aakershus, fekk dei sunnanfjellske riksraadarne til aa velja Kristjan den tridje. Erkebispen vilde inkje godkjenna detta valet, som inkje var loglegt, og tillyste ein herredag i Trondhjem 1) 1536. Der kom Vincens og nokre utsendingar fraa Kristjan den tridje, og mange bønder kom og. Strakst kravde Vincens og hine skatt fyr Kristjan, endaa han inkje paa logleg maate var vald til konge, men daa vart bønderne so harme, at dei slo ihel Vincens og sette fast hine utsendingarne. Men til aa bergja landet skortad det aalmugen paa 161 framferd og aalmennhug og gode hovdingar. Erkebispen prøvde paa aa taka Aakershus og Bergenhus, men det laake mannskapet, han hadde, var det ingi magt i. Ved same leitet gav Kjøbenhavn seg, og daa baud erkebispen forlik. Men daa han fekk sjaa, korleids adelen for aat i Danmark, totte han det var helder spelegt aa tru seg til den og for ut or landet. Han hadde med seg kruna og hine riksklenodiarne, hev dei fortalt, og desse kom aldri attende til Norig. Strakst etter døydde han. Mennerne hans heldt seg endaa i borgi hans, Steinviksholm, i Stjørdalen. Men detta var ei laak festning og hadde inkje ferskt vatn dessmeir. Ein dansk her lagde seg fyr ho og tok ho nokre dagar etter.

Dermed gav Norig seg under Kristjan den tridje, 1537.

Strakst Kristjan hadde fenget magti i Danmark, samlad han ein riksdag i Kjøbenhavn 1536. Denne riksdagen innførde Luther-trui i Danmark. Bisparne vart avsette og klostri nedlagde. Rikskassa fekk bispegodset, men adelen reiv til seg det meste av klostergodset og kyrkje-godset. I staden fyr bispar kom det no superintendentar, som hadde fast løn av rikskassa og inkje hadde sæte i riksraadet og ingi verdsleg magt. Namnet bisp kom elles snart i bruk att.

No fekk adelen all magti i riksraadet og daa han attaat fekk uhørveleg myket geistlegt jordegods, vart han so megtig, som han aldri hadde voret fyrr.

Kong Kristjan baud, at Luther-trui skulde innførast i Norig; ho var mest ukjend der, men Norig var viljelaust som elles. Dei fleste bisparne vart avsette og nye innsette, men prestarne vart verande i embættet.

162 Det vart mest inkje gjort annat til aa fremja reformationen i Norig, enn att kongen let kloster- og bispegodset tilfalla den danske rikskassa, og at danskarne tok gull og sylv og røvad fraa kyrkjur og kloster og førde det til Danmark. Fraa domkyrkja i Trondhjem førde dei burt alt som fanst av eignaluter paa 2 skip. Det eine sakk ved Agdenes, og sjørøvarar tok det andre. Danskarne snøydde so reint av, at mange stader vantad dei kyrkje-kar til sakramenti. Kyrkjurne vart i mange bygder so forfallne, at aalmugen høyrde inkje gudstenesta so langt aaret var og kunne inkje faa døypt borni. Hamar og Oslo bispedøme vart slegne ihop til eit, og erkebispesætet i Trondhjem vart nedlagt. Myket av det godset, som den danske rikskassa fekk no, vart brukt til aa hjelpa upp universitetet i Kjøbenhavn og dei danske latinskularne, men Norig hadde inkje nokot universitet, og mest ingenting vart gjevet til dei norske latinskularne, so det snart vart reint jammerlegt med dei. Paa denne maaten var det reint faa nordmenner, som fekk slik upplæring, at dei kunne lesa til prest i utlandet. Danske prestar vilde helder inkje gjerne fara til Norig, so etterkvart som dei gamle katholske prestarne døydde ut, vart det presteløysa mange stader, og dei prestarne, som dei fekk, var reint ulærde folk, som drakk og slost og flaadde aalmugen, naar dei kunne sleppa til. Attaat alt detta preikad dei paa Dansk, som aalmugen inkje hadde godt fyr aa skyna. Paa denne maaten fekk folket ingi upplysning, og det gode i den gamle trui gløymdest av, men det range hekk lenge i, dei fleste staderne umkring 100 aar elder so og mange stader endaa lenger. I denne millomtidi, til den nye trui vann seg fram, var folket villare og 163 verre, enn det hadde voret fraa di landet vart kristnat. Det svivyrde dei lutherske prestarne; mange stader kom aalmugen full i kyrkja, let vera aa døypa borni og giftad seg utan aa bry seg med aa koma i kyrkja. Mange prestar vart ihelslegne elder burtjagad. Dei verdslege embættsmennerne hadde det inkje for godt dei helder. Bønderne brydde seg litet um dei og heldt ting og møte paa si eigi hand og tok til vaapn og trugad embættsmennerne til aa gjeva etter, naar det var nokot, bønderne inkje likad, endaa um embættsmennerne hadde retten paa si sida. Den fyrste tidi etter reformationen var ei rein villmannstid og i alle maatar den verste tidi, so lenge landet hev voret bygt.

Paa Island sette baade bisparne seg mot den nye trui. Ein dansk adelsmann tok den eine bispen, Ogmund paa Skaalholt, ein blind gubbe paa 80 aar, og reiv han ut or sengi og sette han paa ein hest og førde han til Danmark. Den andre bispen, Jon Areson paa Holar, tok til vaapn, men vart fangad og rettad med baade sønerne sine. Sidan gjorde inkje islendingarne motstand. Med bispe-godset gjekk det som i Norig.

Paa riksdagen i Kjøbenhavn fekk adelen kongen til aa skriva under ei handfestning, som fastsette, at Norig heretter »skulde vera under Danmarks kruna, liksom eit av dei andre landi, Jylland, Fyn, Sjælland elder Skaane er, og heretter inkje vera eit kongerike fyr seg sjølv, men ein deil af Danmarks rike til æveleg tid.«

Soleids vilde den danske adelen hava det. Norig var gjenget fort til atters, fraa di det vart sambundet med Danmark. Nordmennerne var inkje lenger eit folk aa kalla fyr, men berre som ein aalmuge. Paa 164 skularne var det ingen lærdom aa faa fyr andre enn dei, som skulde verta prestar. Den som vilde læra seg upp, anten til hermann elder statsmann, laut læra detta paa kongsgarden, men daa kongen hadde flutt ut or landet, var det ingen stad ein kunne faa slik lærdom i Norig. Det var paa lag slik, som naar dei i vaare dagar vilde taka universitetet og krigsskulen og alle høgre skular og senda ut or landet.

Dei gamle stormannsætterne døydde ut elder vart bonde-ætter. Nokot rikt borgar-stand fanst inkje helder, daa den beste handelen var i henderne paa tyskararne. Bønderne var frie som fyrr, og det at mange adelsmenner vart bønder gav bondestandet styrke og mot; men dei brydde seg inkje um rikssaker og hadde inkje tanke fyr annat enn seg sjølve. Bisparne med erkebispen til hovding var dei einaste, som det hadde voret magt i; men no, daa den nye trui vart innførd, misste bisparne si verdslege magt, og Norig fekk ingen erkebisp lenger. Soleids var Norig hovdinglaust. Det var so audt fyr stormenner, at det fanst inkje so mange innfødde stormenner med rikdom og magt, at ein kunne faa valt eit skikkelegt riksraad av dei, er det fortalt. Byarne hadde vortet smaa og fatige¹); i heile landet fanst det truleg knapt 400,000 menneskje²). Alt detta 165 gjorde landet so armt, at dansken sagde, at 2 herskip elder 300 mann var nok til aa taka heile Norig.

Det var inkje aa undrast paa, at den danske adelen vilde taka landet, som laag so herrelaust fyr dei, men det lagad seg slik, at det inkje gjekk, som adelen hadde tenkt. Norig misste riksraadet sitt, og det danske riksraadet fekk myket aa segja i Norig, og danske adelsmenner fekk alle leni, men Norig heldt paa og var eit kongerike no som fyrr, og i dei seinare handfestningarne stod det ingenting um aa gjera Norig til eit landskap under Danmark, og nordmennerne fekk aldri vita nokot um detta, at landet deira skulde vera som eit landskap. — Island fekk hava alltinget sitt liksom fyrr. Det hadde den loggjevande og dømande magti.

Ved detta leitet reiknar dei, at »den nyare tid«, dei kallar, tek til. Dei hadde nyleg funnet Amerika og sjøvegen til Austindia. Krut og kompass og boktrykkjar-kunsti var uppfunni. Dei hadde teket til aa granska dei gamle greske og romerske kunstverk og skrifter, og kunst og vitenskap vart atterfødde. Luther og Kalvin reinskad kyrkja fyr myket ovtru og mange ureine læresetningar. Fyrr hadde gudstenesta gjenget paa Latin, men no vart fyrst bibelen og sidan mange andre bøker utgjevne paa landsmaali i ymse land, og folki lærde aa lesa paa sine eigne maalføre, og upplysningi gjekk fram. Eit nytt liv vaknad, og friske tankar strøymde gjenom folki. Men nettupp i denne stundi, daa alle folk trengde all si magt og framferd til aa 166 vera med i det store kappspranget, laag det norske folket i si djupaste vanmagt. Gamle Norig, som hadde voret so megtigt og so godt styrt og fritt, og som hadde havt eit bokrike, betre enn andre folk paa den tidi, laag no som eit skips-skrov, fyrutan segl og styre og flagd, og let seg taka paa slæpetog av andre. Det norske folk var no berre eit bondefolk, det friaste i Europa, men fyrutan politisk magt. Det norske landsmaalet kunne inkje helder halda seg under slike tilstand. Daa landet var sambundet med Sverik, fekk svenskt maal myket inngang hjaa dei norske stormennerne, som alt den gongen var for veike til aa standa seg mot dei svenske. Daa alle tri riki var sambundne, fekk det danske maalet inngang baade i Norig og Sverik. Men daa Sverik reiv seg laus, tok svensken eit av bygdemaali sine og gjorde til bokmaal, og fekk bibelen og andre bøker skrivne paa det; men i Norig var det ingen, som kunne halda uppe det gamle landsmaalet. Dei, som hadde upplysning og magt, var framande; daa det norske folk no berre var eit bondefolk, vart det norske maalet berre eit bondemaal, og bibelen vart aldri umsett paa Norsk¹). Det gamle maalet livde endaa friskt paa bondebygdi, og bønderne kvad visur og spelad og leikad seg paa leikvollen som i gamle dagar; det var endaa liv i den 167 norske nationaliteten, men han livde avstengd fraa verdi, ventande paa betre tider, og yver den lagde det seg no liksom eit skal av framand, dansk-tysk kultur.
1) So kallad dei Nidaros no.
¹) Oslo var den største av dei sunnanfjellske byarne, men hadde langt ifraa 1000 menneskje, og dei var attaat reint utarmad.
²) Danmark hadde venteleg 3 gonger so mange. I det 13de aarh. hadde Norig umkring 560,000, Danmark 1,300,000 (umfram Skaane, Halland og Blekinge). Paa reformationstidi hadde folkemengdi minkat i Danmark og. (Nokre tek no til aa tru, at Norig inkje hadde meir enn umkring 300,000 fyre mannadauden, 200,000 etter mannadauden, og at det i fyrstningi av det 16de aarh. hadde aukat paa til 300,000 att).
¹) Det norske bokmaalet hadde inkje fylgt med tidi og var no venteleg ei daud, stivnad form. Bygdemaali, allvisst dei nordanfjellske og austanfjellske, var venteleg komne lenger og lenger burt fraa bokmaalet, so den, som skulde umsett bibelen paa Norsk, hadde voret nøydd til aa setja ihop eit nytt bokmaal. (Skilnaden var mindre paa bokmaalet og dei vestanfjellske bygdemaal, av di det nettupp var eit av desse, som dei hadde gjort til bokmaal).



Sette stykket.

167 Fraa 1537 til 1660.
Kristjan den tridje. 1537—1559. Fredrik den andre. 1559—1588.
Etter all denne uroi kom det no fred ei lang stund. Paa denne tidi, er det fortalt, vart det fyrste sagbruket uppsett i Norig, og sidan tok dei til aa utføra skoren trelast til Holland.

Under Kristjan den tridje og Fredrik den andre misste etterkvart det tyske »kontoret« dei ser-retterne, det hadde havt i Bergen, som var den byen, det tyske handelsveldet heldt seg lengst i. Lensherren Kristoffer Valkendorf tvingad dei tyske handverkararne, som stødt hjelpte dei tyske kaupmennerne, naar det var uppstyr, til aa forlata landet elder gjeva seg under by-styret liksom andre borgarar. Dei tyske kaupmennerne vart sinnad og trugad med aa bruka magti, men det var ute no med den tyske yvermagti paa sjøen, so no var dei inkje faarlege lenger, og Valkendorf sette upp kanonur og lovad, at han skulde skjota ned heile tyske-bryggja, soframt dei gjorde staak. Snart etter laut hanse-kaupmennerne betala skatt og retta seg etter landsens log liksom det norske borgarskapet, so det inkje vart nokot tyskt rike liksom i Bergen lenger.

168 Etter Kristjan vart Fredrik, son hans, teken til konge. Han lagde strakst under seg Ditmarsken, etter ein hard strid.

I Sverik hadde Gustav Vasa sloknat. Han hadde styrt godt og gjort Sverik megtigt. Etter honom kom Eirik den fjortande, son hans; han var ung og braadhugad.

Sjau-aars-ufreden. 1563—1570. Det var hat millom det norsk-danske kongehuset og det svenske, og dei norsk-danske kongarne vilde gjerne leggja Sverik under seg. Fredrik tok upp tri krunur i sitt vaapn, og Eirik sette det norske og danske vaapn i sitt. Meire kom til, og i 1563 braut det ut ein øgjeleg ufred, som varde i 7 aar. Svensken vann fyr det meste til sjøs. Den svenske admiralen, nordmannen Jakob Bagge, vann ved Bornholm, men i slaget ved Øland mot den danske floten under Herluf Trolle vart han fangad, og skipet hans, Makaløs, sprang i lufti med 1200 mann. Men sidan fekk svensken yvermagti paa sjøen att. Til lands vann dansken under Daniel Rantsau. Han slo ein dubbelt so stor svensk her ved Svarteraa og drog langt inn i Sverik og herjad; svensken vilde stengja heimvegen fyr han, men midt paa vetren slo han seg igjenom og førde eit stort herfang med seg. Denne ufreden vart førd med dreping og brenning paa den verste røvarvis. Svensken slo jamvæl kvinnfolk og born ihel. Daa voks hatet millom svensken og dansken endaa meir.

Norig var mest reint forsvarslaust. Det fanst korkje her elder flote, og bønderne negtad tidt beint fram aa verja landet. Det var so litet samhelde millom nordmennerne, at Valdres gjorde fred med svensken. I denne ufreden herjad svensken vidt og breidt. So 169 langt hev ingen fiende komet i Norig som svensken den gongen.

Ein svensk her paa 4000 mann, tyske leigesoldatar og svenske bønder, under franskmannen Klaudius Kollart, tok Herjedalen og Jamteland og drog inn i Trondhjems-stift. Lensherren Evert Bild stengde seg inne paa Steinviksholm, men det var umogelegt aa verja seg i denne laake festningi, og han laut gjeva seg. Byen Trondhjem og dei næmaste bygderne tok Eirik den 14de til konge, og mange gjæve borgarar heldt med svensken. Kollart sende ut ein flote til aa taka Bergen, som paa den tid var hovudstaden, aa kalla, i Norig. Men lensherren i Bergen rustad ut skip og samlad bønderne i Hordaland; borgararne og tyskararne hjelpte til. Denne styrken siglde nordetter og møtte svensken ved Agdenes og fangad elder drap kvar einaste mann so nær som eitt skips-mannskap, som kom seg undan og sagde Kollart tidend um detta, og daa stengde Kollart seg inne paa Steinviksholm med 400 mann. No reiste aalmugen seg. Svensken hadde faret aat som reine villmenner, dei hadde røvat og herjat i Trondhjems-stift og lenger umkring, skreiv ut bønderne til soldatar og dreiv inn skattar og sette upp galgar her og kvar. Domkyrkja i Trondhjem hadde dei brukat til stall og hadde teket liket til St. Olav og vilde føra det til Sverik, men daa dei vart kjeide av aa dragsa paa liket, tok dei ut av kista dei faa sylvnaglarne, som danskarne inkje hadde teket, og so grov dei liket ned i ei kyrkja i Stjørdalen¹). Aalmugen hadde fenget nok 170 av svensken. Paa nokre faa dagar vart 1000 svenskar fangad elder drepne, og 4000 nordmenner kringsette Steinviksholm. Kollart hadde inkje nok ferskt vatn, og daa han hadde drukket sjøvatn i 8 dagar, gav han seg. Soleids vart det slutt med det svenske herredømet nordanfjells.

Sunnanfjells herjad svensken gruseleg vidt og breidt paa Upplandi og baade sidurne av Kristiania-fjorden. Han brende domkyrkja og kongsgarden paa Hamar¹) og kringsette Aakershus, men lensherren, Kristen Munk, varde seg manneleg og fekk borgararne i Oslo til aa brenna byen, so inkje svensken skulde hava tilhelde der. Sidan kom det hjelp fraa Bergen, og svenskarne vart yverfallne. Baketter brende dei liki sine, so ingen skulde sjaa, kor store tap dei hadde lidet, og drog burt. Nokre aar etter brende svensken Sarpsborg²).

I 1570 sluttad denne grøtelege ufreden. Sverik laut betala nokre pengar, og baade riki fekk rett til aa hava 3 krunur i sitt vaapn. Etter denne ufreden vart det eit grysjelegt hat millom nordmannen og svensken, som allstødt fyrr hadde voret gode vener. Men endaa det var ille, at so skulde henda, so var likevæl i desse myrke tiderne detta svenskehatet mest det einaste, som knytte nordmennerne ihop.

Under denne kongen hadde adelen si største magt og glans i Danmark³). Fleire store adelsmenner livde 171 paa denne tidi. Henrik Rantsau var namnkjend fyr sin lærdom, og Tyge Brahe var ein av dei største astronomarne, som hev livt. Arild Hvitfeldt skreiv ei Danmarks-soga, og Peder Okse skipad paa pengevæsenet. Men adelen var stor i det vonde og, aat og drakk og stasad seg upp og trælkad ned smaafolk, so det var ei skam aa vita. Han aatte helvti av Danmark.

I Norig hadde adelen mindre velde. Dei danske adelsmennerne, som hadde giftat seg inn i Norig, fekk inkje braadt so stor rett som den danske adelen. Det var inkje so mange av dei helder. Umkring 1600, daa denne innvandringi av framand adel sluttad, var talet paa adelsmenner i Norig berre tiandeparten mot i Danmark, og adelen i Norig aatte inkje fullt sjaundeparten av landet, daa odelsretten stod dei i vegen, og kunne inkje vinna seg rikdom, daa dei inkje fekk len aa styra. Daa den norske adelen hadde so litet magt og det inkje fanst nokot riksraad i Norig dessmeir, raadde kongen friare i Norig enn i Danmark, og detta likad nordmennerne godt.

Det danske riksraadet vilde gjerne raada i Norig, men det var fyr det meste strid millom dei danske kongarne og riksraadet um kven som skulde hava magti baade ute og heime, og detta gjorde, at korkje kongarne elder riksraadet elder dei danske lensherrarne fekk strupetak paa Norig.

Kongarne hadde ingen her i Norig, som dei kunne tvinga folket med, og dei laut fara fram med lempe og laut beda um samtykke av dei beste mennerne av alle 172 stand, naar dei vilde hava nye skattar. Under Fredrik den andre var det fleire harde lensherrar i Norig, Ludvig Munk og Eirik Munk. Bønderne sette upp mot den eine, og sende inn klaga paa klaga yver den andre, og dei vart avsette baade tvo, endaa denne kongen heldt seg myket til vens med adelen.

Fraa 1537 hadde Norig ein kanslar, som stod fyr rettargangen. Under Fredrik den andre vart det innsett ein stathaldar til aa styra. Detta kunne trengast og, daa Fredrik inkje var i Norig meir enn ein einaste gong.

Fredrik var ein glad og lystig mann og turad dugeleg med adelen. Han drakk meir enn han tolde og døydde 1588.

Bokriket. Reformationstidi 1536—1560. All den tidi Kalmar-samlaget varde, var det inkje faa nordmenner, som heldt paa og las dei gamle norske og islendske soge-bøkerne, og dei heldt paa og tok avskrifter¹) av dei og. Etter reformationen vart Dansk bokmaalet i Norig, daa rike borgarar og embættsmenner og andre, som hadde nokor upplysning, anten var innflutte danskar (og tyskarar) elder hadde fenget upplæringi si i Danmark elder av danske bøker. Daa var det fleire nordmenner, som umskreiv kongesogurne og logerne paa Dansk. Den mest namnkjende av desse er Laurits Hansson. Men alt som vart skrivet daa, gjekk rundt 173 i avskrifter berre, daa landet inkje var komet seg so myket, at det hadde fenget eit boktrykkeri.

1560 tek »det lærde tidsrum«, dei kallar, til og gjeng til Holberg. Fleire nordmenner lagde seg etter Norigs-soga. Absalon Pederson (døydde umkring 1574) skreiv Bergens kapitelsbog og Norges beskrivelse. Peder Klausson Fries, prest til Undal (døydde 1614) umsette kongesogurne paa Dansk og skreiv ei Norges og omliggende øers beskrivelse og ei naturhistorie. Kongesogurne hans Klausson vart ei kjær bok fyr bønderne i fleire hundrad aar og vekkte uppatt minni fraa den gamle stortidi.

Danmark var myket lenger framme i kultur og lærdom. I reformationstidi var det mest menner av borgarstandet, som bar bokriket (reformatorarne Hans Mikkelsen, Kristjern Pedersen, Hans Tausen); i »det lærde tidsrum« var det mange adelsmenner og. Adelen, som i denne tidi hadde si største magt, gjorde myket fyr lærdomen, dei hjelpte upp vitenskapen og hadde store boksamlingar. I »det lærde tidsrum« var det mange, som skreiv paa Latin, men mange skreiv paa Dansk og, som Anders Vedel og adelsmannen Arild Hvitfeldt (døydde 1609). Han skreiv ei Danmarks-soga fraa den eldste tidi til 1559. Etter hans tid skreiv dei danske historikarne paa Latin.
1) Nordmennerne hentad sidan liket og grov det ned i domkyrkja, — men dei gløymde snart, kor det var, so no veit me inkje lenger, kor gravi hans Olav er.
¹) Der var truleg inkje meir att av Hamar daa. Det var ute med Hamar, daa bispesætet vart nedlagt.
²) I staden fyr Sarpsborg bygde kongen sidan Fredriksstad, 1 mil lenger nede ved Glomma.
³) Dei danske adelsmennerne hadde alle len baade i Norig og Danmark, og daa den avgifti, dei betalte til kongen av leni, inkje var stor, fekk dei paa denne maaten dei fleste inntekterne av baade riki. (I Norig var det elles skikk, at lensherrarne hadde leni „paa reikneskap“ og inkje „paa avgift“).
¹) Mange av desse avskrifterne vart sidan øydelagde av dei danske embættsmennerne, som brukad bindet til aa hava sine reikneskapar i og kastad burt resten.


173 Kristjan den fjorde. 1588—1648.
Kristjan var berre 11 aar, daa faderen døydde, og difyr styrde 4 riksraadar fyr han, til han vart myndug, 1596. Formyndar-styringi let Kristjan faa ei framifraa upplæring, og daa han attaat var ein gaaverik mann, 174 vart han i mange maatar ein god konge. Han heldt myket av Norig, og detta synte han i gjerningi og.

Det hadde lagat seg betre med Norig. Handelen tok seg godt fram. Hanse-kaupmennerne hadde misst ser-retterne sine, og strakst gjekk det fram med det norske borgar-standet. Dei bergenske kaupmennerne trengde tyskararne ut or Nordlands-handelen, og hentad sjølve dei varurne, dei hadde bruk fyr, fraa Tyskland. Bergen hadde under Kristjan den fjorde fleire gonger so stor handel som Kjøbenhavn. Hine byarne gjekk det og fram med, daa handelen med trelast og fisk hadde aukat seg dugeleg upp. Handelen var alle stader i henderne paa norske borgarar; sameleids var det med skipsferdi, so landet fekk eit dugande sjømannsstand liksom i gamle dagar. Bønderne var frie som fyrr, og ein norsk leiglending var friare og stod seg betre enn ein dansk sjølveigar.

Med rettargangen stod det laakt til. Den øvste domstolen var herredagen, men den hadde inkje alltid stunder til aa granska sakerne og kom ihop til uvisse tider. Dei lægre domstolarne var heradstingi og lagmennerne og lagtingi; men lagretta paa heradstingi høvde inkje lenger no, daa det mange stader var vandt aa finna gode og upplyste lagrete-menner. Endaa verre var det, at logboki hans Magnus Lagabøtar inkje høvde lenger, og at embættsmennerne, allvisst dei danskfødde, inkje kunne skyna det gamle maalet, ho var skrivi paa (»besynderlig ikke, hvad dennem var imod«). Til aa retta paa detta gav Kristjan ut ei norsk logbok; det var den gamle landslogi, som han umsette paa Dansk med nokre rettingar og tillegg. Han innsette sorenskrivarar til aa vera raadgjevarar fyr lagretta, og gav ut ei norsk kyrkjelog 175 og. Han var tidt til stads paa herredagarne, som under Kristjan fyr det meste kom ihop tridje kvart aar. Han refste strengt fleire av lensherrarne, som endaa mest var danske adelsmenner, og fastsette, at berre innfødde nordmenner kunne faa kanslar-embættet, og kallad tidt ihop dei norske stand til riksdag. Han hadde umsut fyr upplysningi, skipad det danske universitetet betre, sette i gang eit adelegt akademi i Sorø i Danmark, og 6 høgre skular (gymnasier), 5 i Danmark og 1 i Norig i Kristiania.

Kristjan var 25 gonger i Norig. Daa det var strid um landskilet i Finnmarki med svensken, siglde han eingong radt upp til det kvite havet, daa han vilde sjaa alt med sine eigne augo. Hann fekk bergverksdrifti i god gang; han grunnlagde byen Kongsberg og sylvverket der, og Røyros med koparverket. Desse bergverki dreiv han med tyske arbeidarar. Oslo brann i 1624¹), og daa flutte Kristjan byen yver paa den andre sida av Bjørviki, so han kom næmare Aakershus festning, og bygde murar kringum den nye byen og gav han namnet Kristiania. 1641 grunnlagde han Kristianssand. Til aa hjelpa upp desse tvo byarne freistad han paa aa øydeleggja grannebyarne. I Danmark grunnlagde 176 han og fleire byar, men han øydde upp mange pengar til unyttes og med aa byggja upp gilde kongsgardar.

Paa Island stod det laakt til. All handelen var i henderne paa tyskarar og hollendingar og engelskmenner, og desse for tidt fram som reine villstyringar. Kristjan vilde bøta paa detta og skipad eit danskt handels-samlag, som fekk einerett til aa driva handel paa Island (islandske kompani). Men detta vart sidan til stor skade fyr Island. Det vart sett takst paa alle varur, og islendingarne laut betala høge prisar fyr alt det, dei skulde kaupa, og det var inkje alltid nok til aa kaupa helder, daa tilførsli fraa Danmark tidt var for liti; fyr sine eigne varur fekk dei snaud betaling. Fyr torsken, som var det Island utførde mest av, fekk dei berre setteparten av det, dei hadde fenget fyrr. Detta gjorde daa, at det inkje lønte seg lenger aa fiska fyr islendingarne. Detta same kompaniet fekk einerett paa Finnmarks-handelen og, so Finnmarki vart likso utarmad som Island.

Russarne hadde lagt under seg eit stort stykke av Finnmarki, fraa det kvite havet til Kola. Det var uraad aa taka det fraa dei att, men Kristjan hindrad dei, so dei inkje fekk meir.

Kalmar-ufreden. Den svenske kongen Karl den niande, son hans Gustav Vasa, gjorde og krav paa den norske Finnmarki og kallad seg fyr »konge yver alle lappar«. Detta og meir til gjorde, at det vart ufred, Kalmar-ufreden dei kallar (1611—1613). Kristjan tok byen og borgi Kalmar. Strakst etter døydde den svenske kongen, og son hans, Gustav Adolf, vart konge. Dansken vann fyr det meste til lands, og paa sjøen hadde dei 177 reint yvertaket. Gustav Adolf hadde leigt tvo herar i Skotland og Holland og vilde føra dei gjenom Norig til Sverik, daa dansken stengde sjøvegen gjenom Øresund. Den eine heren, som var fraa Skotland, stod under oberst Sinklar og lende i Romsdalen, 3—400 mann sterk. Dei trugad ein bonde, Peter Klungnes, til aa syna seg vegen, og han førde dei ein lang og tung umveg, so romsdølerne skulde faa tid til aa samla seg, men dei vart inkje mannsterke nok, og fienden slapp yver til Gudbrandsdalen. Men her gjekk bodstikka um paa gomol vis, og 300 bønder samlad seg fraa Lesja, Vaage, Fron og Ringebu, og ventad paa skoteheren i ei bratt lid, som heiter Kringom i Sel. Futen Lars Gram og tri lensmenner førde dei. Upp i lidi stellte dei til ei stor velta av timber og stein. Dei skotarne, som kom fyrst, fekk lov til aa sleppa framum, men daa storhopen kom, sleppte dei velta ned paa dei, og skotarne vart knasad sund elder slengde ut i Logen elder ihelskotne. Lensmannen Berdon Seielstad skaut Sinklar med ein sylvknapp, daa han trudde, at bly inkje kunne bita paa han. Sidan sette bønderne etter dei, som var komne framum, og hogg dei ned elder fangad dei.

Den andre heren paa umkring 1400 mann under Munkhaven vilde taka byen Trondhjem, men vart driven attende. Sidan lende han i Stjørdalen og slapp fram til Sverik, daa den danske lensherren Stein Bilde inkje torde føra bønderne mot han.

Ved freden til Knærød 1613 gav Gustav Adolf upp kravet paa Finnmarki.

Sidan skipad Kristjan ein her i Norig, so det inkje skulde henda meir, at ein fiende trengde seg fram

178 midt gjenom tjukke bygderne. Soleids fekk daa Norig eit landsforsvar. Fraa denne tidi vart mannskapet til floten fyr det meste teket fraa Norig og.

Indre tilstand i Danmark.

Medan Norig i alle maatar no reiste seg upp fraa si vanmagt, vart Danmark veikare og veikare. Herremennerne hadde umfram hals- og handsretten fenget birkerett og, det vil segja rett til aa lata bønderne sine døma av domarar, som dei sjølve innsette, og det var mest tenararne deira, som aldri torde døma anderleids, enn herremennerne vilde. Naar bønderne vart so trælkad, kunne inkje jordbruket gjeva stort av seg, og difyr vart Danmark fatigare no, enn det hadde voret fyrr, og største inntekti fyr rikskassa var Øresunds-tollen, som alle skip laut betala, som siglde gjenom Øresund. Folkemengdi minkad¹). Bønderne dugde litet til aa bera vaapn fyr eit fedraland, som berre baud dei trældom, so naar det inkje var leigesoldatar til aa faa, var Danmark mest forsvarslaust til lands. Floten fekk, som sagt, det meste mannskapet fraa Norig. Adelen vilde inkje betala skatt og tidt inkje hjelpa kongen paa andre maatar helder. Adelen var vanslægtad og utlivd. Same sykja kom no paa den liksom fyrr paa den norske adelen, og den eine stormanns-ætti etter den andre døydde ut. Den danske adelen, som hadde gjevet Danmark slik glans, saug fyrst livskrafti ut or landet, og so visnad han sjølv baketter. 179 Norig og Danmark med i Tretiaars-ufreden. Det synte seg snart, kor veikt Danmark var, i den næste ufreden (1625—1629). Kristjan var med nokre aar i Tretiaars-ufreden, som stod i Tyskland millom katholikkar og protestantar. Kristjan drog inn i Tyskland og vilde hjelpa protestantarne, men han tapte og laut draga heim. Dei katholske herførararne Tilly og Wallenstein tok heile Jylland, og det var berre floten, som bergjad Danmark. Kongen skreiv eingong under denne ufreden, at det fanst inkje so mange danskar i heile heren hans, at det kunne verta so myket som eit kompani av dei. Ved freden fekk han att landet sitt, men tyskararne hadde herjat grysjeleg i Jylland i tvo aar, og heile landet vart utarmat. —

Den einaste boteraadi fyr Danmark var aa taka magti fraa adelen og hjelpa upp bondestandet. Detta skynad Kristjan og, men han var inkje mann fyr aa setja det i verk. Han var arbeidsam som faa og hadde god vilje, men han lagde seg upp i for mange smaating, (slikt som trøya til barnepika hans, ei fjøl til ein port elder aa senda stakken til dotter si til letaren).

Ny ufred med Sverik. Dessimillom vart Sverik megtigare og megtigare. Gustav Adolf sette yver til Tyskland og vilde hjelpa protestantarne og gjekk fram fraa siger til siger, til han fekk ein ærefull bane ved Lytsen. Sidan førde hovdingarne hans svenskarne og stridde manneleg fyr den gode saki og gjorde Sverik til ei stormagt. Daa vart Kristjan rædd og tok til aa tinga med Sveriks fiendar, men det svenske riksraadet let radt general Torstenson draga fraa Tyskland inn i Danmark. Kristjan hadde berre nokre faa hundrad mann under vaapn, og i ei handevending tok svensken 180 heile Jylland. Denne nye ufreden varde fraa 1643—1645. Det danske riksraadet vilde ingenting gjera, men Kristjan sjølv stridde manneleg, endaa han var 67 aar. Han møtte den svenske floten ved Femern. Han var um bord paa skipet »Trefoldigheden« og lagde inn i den heitaste elden. Ei svensk kula raakad ein planke, so han dreiv i mange stykke, og bitarne drap elder saarad 12 mann, som stod umkring kongen, og Kristjan sjølv misste det høgre augat og fleire tenner og datt i svime. Daa trudde mennerne hans, at han var fallen, og ropad: »Kongen er daud!« men daa stod han upp og sagde: »Nei, Gud hev endaa unnt meg liv til aa strida fyr folket mitt, naar berre de vil gjera skylda dykkar.« Han vart standande paa dekket med bind um hovudet, til dess svensken drog seg attende. Ein flote fraa Holland kom den svenske floten til hjelp, og den svensk-hollendske floten øydelagde sidan ein deil av den norsk-danske under Pros Mund etter ein hard strid.

I Norig var Hannibal Sehested, kongens maag, stathaldar. Han var ein pengekjær mann; medan han var stathaldar, fekk han lagt under seg 1100 gardar, 1/16 av alt jordegods, som fanst i landet. Etter honom fekk ufreden i Norig namnet Hannibals-ufreden. Han hadde havt myket umsut fyr heren, og medan Danmark no var mest verjelaust, bergjad nordmennerne godt landet sitt og gjorde fleire herferder inn i Sverik. Mest namnkjend i denne ufreden vart Kjell Stub. Han hadde studerat i Kjøbenhavn og sidan tent som soldat i Holland, og her tente han seg upp. Daa ufreden tok til, var han prest i Ullensaaker. Hannibal gjorde han til oberst, og sidan reid Kjell Stub upp og ned 181 langs med lina (landskilet) med ei livvakt paa 12 hestkarar og heldt svensken ute. Etter ufreden vart han prest att og døydde paa preikestolen.

Kristjan gjorde fred til Brømsebro 1645. Norig laut gjeva fraa seg Jamteland og Herjedalen, som hadde voret mest liksom eit rike fyr seg sjølv og var halvsvenskt; Danmark laut gjeva fraa seg øyarne Øsel og Gotland, og Halland paa 30 aar, gjeva upp sundtollen fyr Sverik og setja han ned fyr Holland. Detta var eit stort tap fyr rikskassa.

Etter denne harde freden kom i stand, livde Kristjan endaa i 3 aar. Han kunne inkje bergja riket sitt or naudi, daa adelen stendigt var tver og berre tenkte paa seg sjølv.

Fyrr han døydde, fekk han etter gamall skikk valt eldste son sin til ettermann, men denne døydde, og strakst etter døydde faderen, fyrr det vart tid til aa faa Fredrik, andre son hans, valt. Soleids var riket kongelaust, daa Kristjan døydde, 1648.

Kristjan den fjorde var den einaste kongen, Danmark hadde havt paa lenge, som likad betre Dansk enn Tysk. Alle hine kongarne snakkad fyr det meste Tysk, og tyskdomen fekk stor magt i Danmark, so det danske maalet var meir uppblandat med Tysk no enn paa reformations-tidi.

Bokriket. Norske umskrifter av kongesogurne og logerne var komne til Danmark, og mange totte godt um dei, allvist ein utifraa lærd danske, Ole Worm (d. 1654). Han fekk islendingarne til aa taka paa med aa studera det gamle bokriket; dei hadde lettast fyr 182 det, daa dei inkje hadde misst det gamle maalet sitt, og islendingarne dreiv trottugt paa i Kjøbenhavn, og dit vart det sendt fulltupp med gamle handskrifter.

Av diktarar paa denne tidi er der berre ein aa nemna: Anders Arrebo (d. 1637), ein danske, nokre aar bisp i Trondhjem. — I Norig vart den fyrste boki prentad 1644. I Danmark var boktrykkjar-kunsti innførd umkring 150 aar fyrr.
¹) Daa brann domkyrkja og. Dei tenkte paa aa jorda Sigurd Jorsalafar og fleire andre kongar, som var gravsette der, paa Hovudøyi, men det vart inkje nokot av. Ingen veit no, kor kongeliki er. Sameleids hadde det gjenget i Bergen. Der reiv lensherren Eske Bilde i 1531 ned domkyrkja og andre gilde bygningar, som stod i vegen fyr Bergenhus festning. Ingen tok vare paa kongeliki der helder (kong Sverre, Haakon Haakonsson o. fl.). Same aaret brann mest heile Trondhjem, og daa vart domkyrkja, som var istandsett etter lauselden i 1328, so øydelagd, at ho sidan reint forforst.
1) Folkemengdi var paa denne tidi i Danmark 900,000, i Norig 450,000. I Danmark var det paa denne tidi 5000 sjølveigarar, 40,000 festebønder, i Norig 12,000 odelsbønder, 28,000 leiglendingar paa lag.


182 Fredrik den tridje. 1648—1670.
Det danske riksraadet ventad nokre maanadar med aa velja den nye kongen. Endeleg vart Fredrik vald paa ein riksdag av adel, presteskap og borgarar (dei danske bønderne hadde inkje møtt fram sidan 1570), men han laut skriva under ei handfestning, som var den strengaste, ein dansk konge hadde underskrivet. Men Fredrik var ein umtenkt og sløg mann, og vart faarlegare fyr adelsveldet enn fader hans hadde voret. Maagarne hans Kristjan Hannibal Sehested og Korfits Ulfeldt hadde havt myket aa segja fyrr, men no kom det upp, at dei hadde faret uretteleg aat. Ulfeldt drog fraa Danmark og vart sidan landssvikar. Sehested vart avsett som stathaldar og skulde gjera greida fyr seg, men han gav alt i kongens vald, gav fraa seg til kongen alt det jordegodset, han hadde eignat til seg i Norig, og det slapp han med.

Paa denne tidi fekk Sverik ein djerv og ærekjær konge, som het Karl Gustav, systerson hans Gustav Adolf. Daa den polske kongen, som høyrde til Vasa-ætti, gjorde krav paa kongedømet i Sverik, sette Karl Gustav yver til Polen med ein ypparleg svensk her. Svenskarne hadde daa havt ufred i mange aar, og i 183 denne lange ufreds-tidi var den svenske heren so godt upplærd, at det fanst inkje betre her i Europa. Karl Gustav tok snart Polen; men polakkarne reiste seg paa alle kantar og hogg ned smaahopar av den svenske heren, og det tok til aa sjaa myrkt ut fyr Karl Gustav. Fleire magter var rædde Sverik og manad paa Fredrik den tridje, at han skulde brjota freden.

Norig og Danmark var laakt fyrebudde. Kongen hadde lovat adelen i handfestningi, at han skulde inkje leggja paa avgifti av leni, og daa utgifterne var større enn inntekterne, var der ingen annan utveg enn aa pina aalmugen. I slike harde tider brukad dei paa kongsgarden upp tridjeparten av alle inntekterne. Den danske heren var laak og uøvd, daa adelen inkje likad ein god standande her, som kongen lett kunne bruka til skade fyr adelen. Endaa kassa var tom og heren uøvd, meinte endaa Fredrik og riksraadet, at dei no kunne taka att det, som Norig og Danmark hadde misst ved Brømsebro-freden, og dei sagde upp freden.

Ufred med Sverik 1657—1660. Karl Gustav vart glad, fyr di han no fekk aaføre til aa draga seg ut or Polen med æra, og skundad seg med 8000 mann nordetter til Danmark og tok heile Jylland. Ingenstad stod danskarne imot, so det munad, endaa dei var dubbelt so mange. Den norsk-danske floten jagad den svenske i hamn, so den svenske heren kunne inkje koma yver til dei danske øyarne; men daa sette det i med sprengkulde um vetren, og det lagde seg tjukk is paa alle sundi. Daa vart Karl Gustav glad. »Nu bror Fredrik skola vi talas vid på god Svenska,« sagde han, og gjekk yver isen. Det var ei vaagsam ferd, men lukka var god. Daa han kom yver til Sjælland, laut 184 Fredrik gjera ein hard fred i Roeskilde 1658. Danmark laut der gjeva fraa seg Skaane, Halland og Blekinge og Bornholm, og Norig misste Bohuslen og Trondhjemslen so nær som Nordland og Finnmarki, endaa nordmennerne hadde vunnet i denne ufreden; Jørgen Bjelke hadde teket Jamteland, og Ivar Krabbe hadde havt yvertaket i Bohuslen og hadde herjat i dei svenske grannebygderne.

Men Karl Gustav tregad snart paa, at han inkje hadde teket alt ihop, og sumaren 1658 gjekk han i land paa Sjælland og gjekk mot Kjøbenhavn. Mange talde kong Fredrik til aa fly til Norig elder Holland, men han svarad, at han vilde døy i »reidret sitt«. Alt stod paa, um Kjøbenhavn kunne halda ut, til det kom hjelp, for sjømagterne vilde inkje, at anten Danmark elder Sverik skulde eiga baade sidurne av Øresund, fyr sundtollens skuld. Festningsverki var i forfall og laake, men dei arbeidde natt og dag paa aa setja dei i stand; jamvæl kvinnfolk og born arbeidde. Daa Karl Gustav kringsette byen, tok alle til vaapn og stridde manneleg. Det skortad paa mat, men daa kom det ein flote fraa Holland til hjelp med mat og mannskap. Daa gjorde Karl Gustav eit stormlaup natti millom 10de og 11te febr. 1659. Svenskarne hadde kvite skjortur utanpaa, so fienden inkje skulde kjenna dei fraa snøen, men detta vart likskjorta fyr mange; svensken leid eit svært tap.

Sidan kom det hjelp fraa fleire magter, og svensken leid tap paa tap. 5000 vart fangad elder drepne ved Nyborg paa Fyn. Aalmugen paa Bornholm reiste seg og drap paa ei natt mest alle svenskarne paa øyi.

Nordmennerne bergjad seg godt i denne ufreden. Etter freden til Roeskilde hadde svensken teket styringi 185 i Trondhjemslen, og skreiv ut soldatar og for hardt fram. Daa vart trønderne harme og kringsette svensken i Trondhjem. Den svenske styraren Klas Stjernskøld sagde, at fyrr skulde han koka supa paa skinnbroki si, fyrr han skulde gjeva seg. Men han gav seg snart like væl, og no vart Trondhjemslen kvitt fienden.

Den heitaste striden i Norig stod umkring ein liten by, som het Halden, i Smaaleni, inkje langt fraa landskilet. Det fanst ingi festningsverk elder skansar der. Hausten 1658 kom svensken under Harald Stake, 1200 mann hestfolk og 3 kompani fotfolk, gjenom Enningdalen og ætlad seg mot Halden. Her laag berre 4 kompani fotfolk, men major og kaupmann Peder Olufsen Normand sende bod til Fredriksstad, og derfraa kom det 2 kompani, og bønder og borgarar hjelpte og til. Natti fyrr svensken kom, sette dei upp ein skanse tvertyver vegen, og sette 3 smaa skipskanonur paa Overberget tett ved. Daa dei inkje hadde kulur, gjorde dei former av murstein og støypte kulur all natti. Morgonen etter kom svensken med full musik og var viss paa han skulde taka radt den vesle byen. Men nordmennerne varde seg manneleg. Svensken gjekk paa i 7 timar, daa laut han snu og hadde misst myket folk.

Det var aa venta, at svensken vilde hemna seg, og difyr bygde nordmennerne fleire skansar av kampestein her og kvar paa fjelli umkring byen. Aaret etter kom Stake att med 4000 mann. Det rann ei elv, Tista, fraa aust mot vest tvert igjenom byen, og det var bru yver elvi. Svensken drog fram mot nordsida av byen, og her møtte nordmennerne han, men yvermagti vart dei for stor. Daa kveikte dei eld paa husi og drog 186 seg attende til brui. Her samlad alle nordmennerne seg, og det stod ein hard og lang strid. Etter store tap laut svensken draga heim.

Vetren 1660 sende Karl Gustav ein her paa 6000 mann under generalarne Kagge, Stake og Horn mot Halden, men daa hadde nordmennerne lagat seg betre til. Det laag 1800 nordmenner i Halden under Tønne Hvitfeldt, Peder Normand, Kristjan Holberg og fleire gjæve førarar. Daa dei inkje kunne verja nordsida, kveikte dei eld paa dei husi, som stod att der. Svensken gjorde radt stormlaup paa Braatelands-skansen. Eit krut-fat i skansen sprang i lufti, nordmennerne kom i ulag, og skansen vart teken. Herfraa kunne svensken lett teket byen. Daa kom det hjelp fraa hine skansarne, nordmennerne stormad fraa tri kantar, og etter ein heit strid, som heldt paa ein time, tok dei att skansen. Svensken gjorde fleire stormlaup, men skansen heldt seg. Denne dagen misste svensken innpaa 500 mann, daude og saarad. Sidan skaut han med gloande kulur paa byen og tok ein liten skanse paa Rødsberget og stakk ihel dei, som var sjuke og saarad, som han fann der, og i byen kunne ein høyra, at dei bad fyr seg. Byen vart mest øydelagd, det gjekk fælt med sjukdomar, og dei vantad baade mat og krut, og naudi og svulten aukad paa med kvar dag. Daa byen hadde voret kringsett i 6 vikur, gjorde svensken stormlaup paa Braatelands-skansen att, men han leid store tap. Daa var det komet tidend til svensken um, at kongen deira hadde braaddøytt, og daa snudde han heim og herjad og brende paa heimvegen. Berre 3000 mann kom att av den svenske heren. Av nordmennerne var 900 vaapnføre menner att. 187 Kongen lønte sidan Halden fyr detta. Byen fekk kaupstads-rett og namnet Fredrikshall, og kongen let byggja festningi Fredrikssten paa eit høgt fjell tett ved byen.

Daa Karl Gustav hadde sloknat, kom det snart fred i stand i Kjøbenhavn 1660. Norig fekk att Trondhjemslen og Danmark Bornholm, men Sverik fekk hava Bohuslen og Skaane, Halland og Blekinge, daa hine magterne, som hadde hjelpt Danmark, inkje vilde, at det skulde faa att herredømet yver Øresund.


Sjaunde stykket.

187 Fraa 1660 til 1814.
Einvaldsmagti vert innførd. Etter denne ufreden stod det grøteleg til. Norig hadde inkje lidet so myket endaa, men i Danmark var gardar øydelagde, buskapen nedhoggen, næringsvegerne i forfall og gjeldi so stor, at korkje heren elder embættsmennerne kunne faa løni si. Alle hatad adelen, som hadde gjort litet gagn i ufreden, men mange elskad kongen, som hadde voret ein motig mann. Borgararne i Kjøbenhavn, som hadde boret vaapn og stridt manneleg, var inkje meinte paa aa krjupa fyr adelen lenger, og det lutherske presteskapet var no so megtigt, at det helder inkje unnte adelen all magti.

Fredrik kallad ihop ein riksdag av adel, presteskap og borgarar i Kjøbenhavn fyr aa faa pengar. Adelen var det einaste stand, som aatte nokot, men han negtad 188 reint ut aa betala skatt. Daa tenkte borgarar og presteskap paa aa gjera kongen til ervekonge og gjera handfestningi til inkjes. Men detta sagde adelen nei til og vilde fara heim, so riksdagen skulde verta upp i inkje, men daa vart portarne stengde, og dei sette ut sterke vakter. Daa vart adelen skræmd, og Fredrik vart ervekonge i Danmark, liksom han var i Norig¹).

Borgararne vonad no, at kongen skulde innføra ein fri riks-skipnad, liksom dei hadde i Sverik, at han skulde faa avteket vornedskapet paa Sjælland og hine øyarne (sjaa s. 153) og teket hals- og hands-retten og birkeretten fraa adelen. Men paa denne tidi aukad kongsmagti mange stader i Europa, og kongen saag snart, at han hadde inkje nokot aa ræddast fyr, um han gjorde seg til einvaldskonge, daa baade borgarar og prestar hadde litet vit paa styring. Fredrik gav ut eit brev, som det stod i, at han skulde hava full einvaldsmagt. Alle adelsmenner og prestar og dei gjævaste borgararne skreiv under. Sidan let kongen Peter Schumacher skriva kongelogi, som vart grunnlog i Danmark og Norig. Etter den stend kongen »yver alle menneskelege loger og hev inkje annat hovud elder annan domar yver seg so nær som Gud.« Naar ein tek undan sultanen i Tyrkiet, var det ingen konge i Europa, som hadde so stor magt. Det einaste, som vart fastsett fyr han, var at han skulde høyra til den lutherske kyrkja, bu i riket og inkje skifta sund landi. Denne kongelogi vart inkje kunngjord fyrr lenge etter. 189 No vart riksraadet avsett, og det vart skipat 5 regjerings-departement (elder »kollegier«) til hjelp fyr kongen. Det var like mange adelege og borgarlege i kvart departement. Formennerne i desse vart kongens »geheimeraad« elder kongens raadgjevarar. Daa einvaldskongarne sidan fyr det meste rettad seg etter det, som desse departement raadde han til, kom styringi soleids no til aa verta eit embættsmanns-styre (kontor-styre elder »bureaukrati«). Denne styringi varde i Danmark radt til 1849. I staden fyr lensherrarne innsette kongen amtmenner, som var kongelege embættsmenner og hadde fast løn. Ved detta steig inntekterne aat rikskassa til det femdubbelte, men adelen misste dei beste innkomurne sine. Han fekk hava baade birkerett og hals- og handsrett, so det vart inkje likare fyr den danske bonden no enn fyrr, men elles kunne kongen, um han vilde, lata adelen betala skatt, og han misste si politiske magt. Fraa den tid drog adelen seg burt fraa kongsgarden; det gjekk med den som med den norske adelen etter Haakon den femte; heretter livde han heime paa gardarne sine, og det gjekk til atters med han baade i rikdom og i tal.

Alt detta gjorde den danske riksdagen og kongen, dei norske riks-stand uspurt, som kannhenda var det rettaste og, daa Norig gjekk fyr aa vera eit erverike. Brevet, som gav kongen einvald, vart sendt upp til Norig og Færøyarne og Island til underskrift. I Norig skreiv 400 bønder under, umfram adelsmenner, prestar og borgarar. Dei norske riks-stand ynskte aa faa sine eigne regjerings-departement, og det kom jamvæl fram krav um eit norskt universitet. Men kongen brydde seg inkje meir um dei norske riks-stand enn um dei 190 danske. Styringi hadde heretter, liksom fyrr, sætet i Kjøbenhavn, og daa inntekterne fraa alle landi til kongen strøymde dit, vart Norig i mange maatar skubbat til sida fyr Danmark. Men endaa stod Norig seg godt paa det, som hadde hendt. Det vart kvitt lensherrarne, og kongen fekk no like myket magt i baade riki; no kom dei til aa standa jamsides, so Norig inkje lenger vart nokot lydrike under Danmark. Soleids som tilstandet hadde voret i landet alt fraa kong Sverres tid, trengde Norig ei sterk kongsmagt, og det hadde det no fenget, endaa det var ille fyr landet, at kongen var ein utlending og budde i utlandet.

Fredrik sette heren og floten i god stand. Til aa hjelpa seg med floten hadde han nordmannen Kort Sivertssøn Adeler. Han var fødd i Brevik og lærde sjømannsskap i Holland; sidan tok han tenesta i Venedig, som hadde ufred med tyrken. Her vann han stor æra, so fleire kongar vilde hava han i si tenesta.

Fredrik var berre ein gong i Norig. Paa hans tid var Dansk so vanvyrd, at paa kongsgarden talad dei berre Tysk, og soleids heldt det paa lenge etter hans tid og. Kristjan, eldste son hans, lærde inkje Dansk, fyrr han var 14 aar, og endaa var det eit heppande hende, at han kom til aa læra det daa.
¹) Fredrik kallad seg fyr ervekonge til Norig, og det høvde godt med folke-meiningi i Norig, som hadde voret eit erverike radt til samlaget med Danmark.


190 Kristjan den femte. 1670—1699.
Kristjan, son hans Fredrik, var ein veik konge og rettad seg myket etter andre, var glad i stas og leik og øydde upp mange pengar.

Ny adel i Danmark. Han mistenkte den gamle adelen og skipad i Danmark ein ny adel, ein hofadel, av greivar og baronar. Det var mest tyskarar, som han 191 tok upp i den nye adelen, og tyskdomen fekk fæl yverhand no i Danmark. Dei talad Tysk paa kongsgarden, paa teatret, og i kyrkja med mange stader, og offiserarne, som fyr det meste var tyskarar, kommanderad paa Tysk. Denne nye adelen trengde den gamle danske adelen undan, liksom den danske fyrr hadde gjort med den norske.

I Norig vart det skipat tvo greivskap, Larvik, som halvbror til kongen, Ulrik Fredrik Gyldenløve, fekk, og Tunsberg aat Peter Schumacher, som no fekk adelsrett og namnet Griffenfeldt. Sidan vart detta greivskapet selt til ei tysk ætt, Wedel, og vart kallat Jarlsberg. Eit baroni, Rosendal, vart og skipat, aat ein dansk adelsmann. —

Kristjan deilte ut rang og titlar til borgarlege, so dei paa ein maate vart ein millomting av borgarstand og adelstand. Detta var baade til studning og glans fyr kongsmagti, men det gjorde mange fælt æresjuke og hugad paa stas og fjas.

Dei fyrste aari styrde Peter Griffenfeldt som rikskanslar. Han er den største statsmannen, Danmark hev havt, men han hadde mange uvener, og dei klagad han og fekk han dømd fraa æra, liv og gods, men kongen gav han naade og sette han paa kastellet i Kjøbenhavn. Kongen tok snart til aa sakna han, og daa sette dei han paa Munkholmen ved Trondhjem, og her sat han i 18 aar. Ei lang stund tok dei pen og blekk fraa han, so han inkje skulde hava nokot aa driva tidi med. Endeleg vart han fri att, men daa var han klein med helsa og døydde eit halvt aar etter.

Den skaanske ufreden. 1675—1679. Den franske kongen Ludvig den fjortande hadde teket paa Holland, 192 og daa fekk han ufred med den tyske kjeisaren og Brandenborg. Den svenske kongen, Karl den ellevte, gjorde samlag med Frankrike og drog inn i Brandenborg, men her tapte han eit stort slag, 1675. Daa tenkte Kristjan den femte det var høveleg tid aa taka att fraa Sverik, det som Danmark og Norig hadde misst, og sagde upp freden. Strakst etter sloknad Kort Adeler, men Nils Jul, som kom etter honom, var og ein framifraa førar fyr floten. Han var fødd i Kristiania av danske foreldre. Ein hollendsk flote under Kornelius Tromp kom Danmark til hjelp, og Tromp og Jul slo ein svensk flote ved Øland, og aaret etter slo Jul ein stor svensk flote i Kjøgebugt. Her misste svensken 22 skip, og Jul inkje eit einaste. Ein dansk her sette yver til Skaane, og ein norsk her under stathaldaren Gyldenløve drog ned gjenom Bohuslen og tok byen Marstrand og festningi Karlsten. Etter honom kallar dei denne ufreden fyr Gyldenløve-ufreden. Ein annan norsk førar, Løvenhjelm, slo svensken ved Uddevalla, og ein norsk her tok Jamteland. Men den danske heren tapte eit stort slag ved Lund. Kristjan og Karl var sjølve førarar i detta slaget, og det varde fraa morgonen til kvelden. Der som Karl sjølv kom, vann svenskarne, men andre stader rauk dei. Um kvelden gjekk Kristjan ut or slaget, men Karl heldt ut til han vann. Aaret etter tapte Kristjan ved Landskrona att.

Freden kom i stand i Lund 1679. Ludvig den fjortande hjelpte Sverik, so det fekk fred mot aa gjeva den norsk-danske kongen nokre pengar og kanonur. —

Indre tilstand. Etter denne ufreden var Sverik mest i same naudi som Danmark i 1660. Folket var 193 misnøgt med adelen og riksraadet, og Karl fekk mest full einvaldsmagt. Han drog inn krun-godset (kongens jordegods), som adelen hadde til len og etterkvart hadde fenget liksom rett til, og ved detta steig inntekterne dugeleg, og so bygde han ein stor flote og skipad ein sterk her og fekk endaa betalt myket av paa gjeldi. Karl den ellevte er ein av dei beste kongarne, Sverik hev havt.

Soleids styrkte Sverik seg. Men med Danmark saag det grøteleg ut. Gjeldi var uhorveleg, og endaa livde dei paa kongsgarden, liksom pengarne aldri kunne faa ende. Kongen leigde ut norske og danske soldatar til andre kongar fyr betaling, det var ein rein handel med manne-liv. Skattarne var reint urimeleg store, og det var mest umogelegt aa faa dei inn i Danmark, daa bonden inkje kunne betala. Den nye adelen var stolt og faakunnig og hadde fenget hals- og handsrett, birkerett og kallsrett (det vil segja rett til aa innsetja prestar i dei prestekall, som høyrde til godset deira). Adelen slapp aa betala skatt av herregardarne og myket av bondegodset sitt, men skulde til vederlag krevja inn skatten av bønderne kvar paa sitt gods og ganga god fyr pengarne. Difyr gjorde kongen no fleire og fleire herregardar, so han kunne vera viss paa skatten. Det kom ut ei rettarbot og um, at festebønderne fekk inkje lov til aa flytja¹). Soleids kom bønderne under endaa større trældom enn fyrr. Men daa vart det for ille. Mange visste inkje si arme raad, annat dei rømde radt or landet. Gardarne gjekk ned i pris til det halve, og tridjeparten av Danmark laag reint i øyde. Med dei

194 fleste danske byarne stod det og laakt til, og alt det styringi gjorde til aa hjelpa upp handelen, var det litet mun i, so lenge det stod so jammerleg til med jordbruket.

I Norig var inkje skattarne mindre enn i Danmark, og det var myrkt og trongt fyr mangein bonde der og, men i det heile var det slik magt i bønderne, at dei kunne betala. Stands-skilnaden jamnad seg meir og meir ut. Baade dei gamle norske kongarne og sidan dei norsk-danske kongarne hadde gjevet ut loger, som bergjad leiglendingarne mot hard medferd av odelsbønderne, og det stod i logi, kor myket det meste var, ein leiglending skulde betala. Men daa gardarne sidan steig i pris og bønderne inkje kunne leggja paa avgifti fyr leiglendingarne sine, vart det til det, at det lønte seg inkje aa bygsla burt jord, og daa selde odelsbønderne myket bygselgods, so mange leiglendingar no vart sjølveigarar. Daa dei norske bønderne fyr det meste hadde raad til aa betala skattarne sine, stod kongarne seg best paa, at det inkje var skattefrie herregardar i Norig, og no minkad det fort med slike herregardar. Krungodset og adelsgodset vart selt, og leiglendingarne hadde raad til aa kaupa, og soleids vart det til det, at i slutten av det 17de aarh. var det mange fleire sjølveigarar enn leiglendingar i Norig, og ingen adel, aa snakka um. Byarne tok seg godt fram. I den norske heren var det berre innfødde nordmenner, og dei hadde stridt manneleg, kvar gong det røynte paa. I den danske heren var det mest leigde utlendingar.

Einvaldskongarne arbeidde trottigt paa aa faa i stand eit godt logverk. Under Kristjan den femte kom 195 det ut ei dansk logbok, og sidan ei norsk (1687), som myket gjeld endaa. Kongarne vilde gjerne gjera nordmenner og danskar til eitt folk, og difyr gjorde dei den norske logboki so lik den danske, som dei kunne, og det norske logverk vart lausrivet fraa det gamle grunnlaget, men odelsretten fekk standa ved lag, sameleids dei fleste logerne, som kom bondens stell ved. Eit nytt kyrkjeritual (um skikkerne ved gudstenesta) og ei ny alterbok kom og ut.

Etter den nye logboki vart skrivarar, som fyrr hadde voret berre raadgjevarar fyr bygdetings-lagretta, domarar i staden fyr lagretta. Dei høgre domstolarne vart lagtingi med lagmennerne til formenner¹), og overhofretten; denne siste var skipad under Fredrik den tridje og skulde vera den øvste domstolen, men kom snart under den danske høgsterett. Fraa denne tidi vart det betre med rettargangen i Norig, og det var lettare fyr kvar mann aa faa rett der enn i Danmark, daa den danske adelen trakkad log og rett under føterne.

Eins maal og vegt vart innført i baade riki.

Under denne kongen brann det ein stor deil av Stavanger, og daa flutte kongen bispesætet og stiftamtmannskapet til Kristianssand. Ved Trondhjem let han byggja festningi Kristjanssten.

Kristjan var berre ein gong i Norig. Han døydde 1699, men han kunne hava livt lenger, hadde han livt nokot folkelegare. 196 Bokriket. Paa denne tidi livde den namnkjende norske diktaren Peter Dass. Han var ættad fraa Skotland, (het med retten Dundas) og var prest i Alstahaug i Nordland. Han skreiv gudelege songar og »Nordlands Trompet«. Aalmugen i Nordland heldt myket av hr. Peter, og endaa er bøkerne hans til hugnad og gaman, allvisst fyr nordlendingarne.

Dorothea Engebretsdotter, ei prestekona i Bergen, skreiv og gudelege visur aat aalmugen. Baade ho og Peter Dass blandad maalet meir med Norsk enn vanlegt var paa den tidi.

Den største danske diktaren paa denne tidi var den ypparlege salmediktaren Thomas Kingo. Han var og ættad fraa Skotland.
¹) Det var berre faa sjølveigarar paa denne tidi i Danmark.
1) Lagretta hadde litet aa segja i det 17de aarh. og vart truleg uppnemnd av futen. Lagmannen hadde tidt dømt fyrutan lagretta, og etter den nye logboki var det berre lagmannen, som dømde. — Nevndemenner (elder tingmenner) gjekk reint av bruk i fyrstningi av det 17de aarh.


196 Fredrik den fjorde. 1699–1730.
Den store nordiske ufreden. Fredrik den fjorde vart konge 1699. Daa var Karl den tolvte konge i Sverik, Peter den store var kjeisar i Russland, og August var konge i Polen og Saxen. Alle desse var unge. Fredrik og Peter og August gjorde samlag mot Karl den tolvte, daa Sverik hadde so myket magt, at det var faarlegt og skadelegt fyr grannekongarne; heile Østersjøen var ein svensk innsjø aa reikna fyr. Fredrik drog mot den holsten-gottorpske hertugen, som var gift med syster hans Karl den tolvte. Men Karl sette snøgt yver til Sjælland og tvingad Fredrik til aa gjera fred i Travendal 1700. Sidan slo Karl kjeisar Peter og sette av kong August som polsk konge, men sidan tapte han slaget ved Pultava mot russen og laut røma til Tyrkiet. 1709. Daa gjorde Fredrik samlag med Polen og Russland att. Danskarne sette yver til Skaane, men 197 greive Magnus Stenbock samlad 20,000 bønder, kleint rustad og klædde, mange med tresko paa føterne, og med desse slo han danskarne ved Helsingborg og dreiv dei ut or Skaane. Sidan tok Fredrik det meste av det, som Sverik aatte i Tyskland; Stenbock drog ned og slo danskarne ved Gadebusch, men fekk paa slutten so stor yvermagt mot seg, at han laut gjeva seg med heile heren sin.

Den norsk-danske floten hadde yvertaket yver den svenske. I sjøslaget i Kjøgebugt hende det, at det kom eld i det norsk-danske skipet »Danebrog«, som var næmast svensken. Hovdingen paa detta skipet var nordmannen Ivar Hvitfeldt til Trondstad, son hans Tønne Hvitfeldt, som var med i 1660 ved Halden. Det var umogelegt aa sløkkja elden. Mannskapet kunne hava bergjat seg i baatarne, men daa hadde »Danebrog« drivet ned paa hine skipi i den norsk-danske floten og kveikt eld paa dei. Daa vart Hvitfeldt og mennerne hans verande um bord og lagde seg næmare inn aat svensken og dreiv paa og skaut med dei fremste kanonurne, til dess elden naadde krutkammeret. Daa sprang skipet i lufti med Hvitfeldt og 500 mann. 1710.

Karl den tolvte eggjad tyrken upp mot Russland, men tyrken gjorde snart fred att. Han vart verande mange aar i Tyrkiet, og dessimillom misste Sverik heile Finnland og alt det, som det aatte austanfyr Østersjøen. I Tyskland hadde det berre ei festning att, og landet var reint utarmat. Daa gav Karl seg paa heimvegen og kom heim joleftan 1715. Daa hadde han voret burte i 15 aar.

Karl tenkte han skulde vinna att i Norig det han hadde tapt i Tyskland og Russland. Norig var litet 198 fyrebutt paa ufred. Dei fleste soldatarne var i Danmark, og yvergeneralen Lytsov hadde inkje meir enn 6000 mann, og dei var kleint forsedde baade med klæde og vaapn og mat. Pengar fanst det inkje helder. Svensken drog inn i Norig i mars 1716 i tvo flokkar. Den eine under general Mørner gjekk yver Svinesund og Moss mot Kristiania, den andre under Karl sjølv drog inn i Høland. Han fangad ein oberstløytnant Bryggemann og innpaa 100 mann. Bryggemann ventad ingen ufred og hadde inkje fenget styvlarne paa, daa svensken tok han, og Karl sagde, at han helder skulde heita Tryggemann. Men oberst Kruse med 200 dragonar vilde hemna detta. Han møtte kong Karl ved garden Riser, og her stod det ein heit strid. Kruse sjølv drap 15 mann, men han fekk so mange saar sjølv og, at han laut gjeva seg med 20 mann. Hine var fallne elder kom seg undan. Av svensken vart 170 mann drepne elder saarad.

Sidan tok Kong Karl Kristiania og kringsette Aakershus, men han kunne inkje taka festningi, daa han hadde for smaa kanonur. Han sende ut oberst Løven med 600 dragonar til aa øydeleggja sylvverket paa Kongsberg. Løven laut taka vegen um Ringerike, daa nordmennerne hadde stengt Drammens-vegen. Lytsov sende ein styrke imot dei. 300 mann av nordmennerne kom til garden Stein 20de mars, same kvelden, som svensken hadde lagt seg inn paa Norderhovs prestegard og gardarne der umkring, ei halv mil fraa Stein. Prestekona Anna Kolbjørnsdotter sende bod til nordmennerne. Den norske hovdingen totte yvermagti var for stor. Men hine offiserarne vilde stad, og underoffiseren Tore Hovland baud seg til aa syna vegen, daa 199 han kjende kvar gardstaur paa vegen, sagde han, og det lyste av baali, som svensken hadde gjort upp til aa verma seg, radt til Stein. Daa sette dei i vegen og braadtok svensken um natti. I graalysingi kom fleire nordmenner til, og slo dei svenskarne, som daa hadde samlat seg. Dei drap 30 mann og fangad Løven og 160 mann, og alle hine flydde; sameleids gjekk det med svensken fleire andre stader. I slutten av april kom ein norsk styrke fraa Danmark og tok Moss fraa svensken og drap elder fangad 700 mann. Ein svensk general Ascheberg laag med 2000 mann paa Skjeberg prestegard, og dei kunne høyra der kanon-skoti fraa slaget. Daa fortalde presten til Ascheberg, at nordmennerne hadde vunnet, og at dei hadde fenget fælt myket folk; dermed vart Ascheberg so rædd, at han strauk heim til Sverik med heren sin.

Daa Karl inkje kunne taka Aakershus, drog han ned mot Fredrikshall. Fleire gonger fyrr hadde svenske flokkar synt seg der, men baade mannskapet paa Fredriksten og borgararne i byen og bønderne hadde gjort dei stor skade i fleire smaaslag. I eit av desse fall klokkaren paa Id, Ole Sveinsson Bakke. Av borgararne var brødrarne Peter og Hans Kolbjørnsson dei gjævaste¹). Karl kom uventande mot Fredrikshall natti millom den tridje og fjorde juli 1716. Han ætlad seg til aa taka baade byen og festningi. Han kom so braadt, at mange av nordmennerne laut slaast i bere skjorta. Baade borgarar og soldatar slost djerveleg i tri 200 timar; daa tok svensken byen. Heile dagen etter skaut nordmennerne fraa festningi ned i byen, men daa dei inkje kunne faa svensken ut, vart borgararne samstellte um aa kveikja eld. Hans og Peter Kolbjørnsson kveikte fyrst eld paa husi sine, og snart logad det upp i mange hus. Det var jammer og skrik i heile byen. Mange av byfolket, som hadde gjøymt seg i husi, brann upp, og sameleids mange av svenskarne, som var saarad. Kong Karl vart so harm, at han beit seg i fingrarne, og laut draga seg ut or byen. Den einaste vegen var yver brui (sjaa s. 185), og her regnde det med kulur fraa festningi. Daa svensken endeleg slapp yver, kveikte han eld paa nordsida av byen og drog seg undan. Paa denne dagen misste Karl 1500 mann.

Karl ventad paa ein flote med kanonur og tilførsel fraa Sverik, og naar den kom, ætlad han seg til aa prøva ein gong til. Det saag spøkjeleg ut fyr nordmennerne, daa Fredrikssten hadde reint for litet mannskap. Floten var alt komen til Dynekilen, tri mil fraa Fredrikshall. Men nordmannen Peter Vessel Tordenskjold øydelagde heile floten, 4 dagar etter striden paa Fredrikshall. Peter Vessel var son til ein kaupmann Vessel i Trondhjem. Han var ein stor villstyring i uppvokstren, vart fyrst sett til boki og kom sidan i skræddarlæra, men sette ein snøball i nakken paa skræddaren, for til sjøs og vart sidan sjøkadet; 10 aar etter hadde han tent seg upp til vise-admiral. Han var dristig til aa slaast med svensken og hadde lukka med seg, og Fredrik gjorde han til adelsmann og gav han namnet Tordenskjold. Han fekk tidend um, at den svenske floten laag i Dynekilen, og at dei fleste av offiserarne var i bryllaup. I graalysingi dagen etter 201 siglde Tordenskjold med god vind inn i Dynekilen med 2 fregattar, 2 stykprammar og 3 galeiar. Innlaupet til Dynekilen er langt og trongt; midt i innlaupet hadde svensken uppsett eit batteri, og 4000 mann fotfolk stod paa baade sidurne. Svensken fyrte alt han orkad, daa Tordenskjold siglde inn, men han svarad inkje, fyrr han var komen heilt inn og kunne snu breidsida til. Slaget varde i 5 timar, daa gav svensken seg. Tordenskjold tok elder øydelagde 44 skip med 60 kanonur, inkje eit einaste skip kom seg undan. Dagen etter drog Kong Karl seg ut or Norig.

Endaa Sverik var uhorveleg utarmat og hadde misst myket folk i denne lange ufreden, tenkte inkje kongen paa fred. Han samlad so stor her, som det var raad til aa faa ihop, og i 1718 gjorde han innfall i Norig att. General Armfelt drog inn i Trondhjemsstift med 9000 mann, og Karl sjølv drog med 22,000 mann mot Fredrikshall og kringsette festningi. Han let tilførsæl og nokre smaaskip draga yver land fraa Strømstad til Idefjorden, daa han var rædd Tordenskjold. Nordmennerne drog og nokre skip yver land, daa svensken hadde stengt Svinesund, og den norske floten møtte den svenske midt paa Idefjorden, og det kom til slag. Borgararne i Fredrikshall og kong Karl stod og saag paa. Etter ein hard strid laut svensken draga seg undan med stort tap. Daa byen vart heiltupp kringsett, laut nordmennerne søkkja ned skipi sine.

Kong Karl tok fyrst paa fortet Gyldenløve og skaut sund murarne, og sidan stormad han. Karl sjølv sette ein av storm-stigarne til muren. Nordmennerne, 33 mann og ein løytnant, dreiv svensken nedatt tvo gonger, men tridje gongen rauk dei fyr yvermagti. Sidan grov 202 svensken løypegraver og hadde inkje langt att til festningi. Sundags eftan den 11te desember var Karl ute i løypegraverne og saag paa. Daa kom det ei kula fraa festningi og gjekk igjenom hovudet hans, og det vart hans bane. Daa var han 36 aar gamall. Den svenske heren drog seg radt ut or landet, og 8 dagar etter fanst det inkje ein svensk soldat sunnanfjells.

Dessimillom hadde Armfelt kringsett Trondhjem, men daa han inkje kunne taka byen, gav han seg paa heimvegen. Daa han kom til Tydalen, fekk han tidend um, at kongen var fallen. Daa vilde han taka beinaste vegen yver fjellet til Sverik, men paa Tydals-fjellet fekk dei eit forfælande snøfok og sprengkulde paa seg; dei brende upp byrse-stokkarne og stellte seg tett ihop til aa halda varmen i seg, men umkring 1000 fraus ihel, og mange av dei, som kom fram, vart kryplingar.

Endaa heldt ufreden paa nokre aar. Tordenskjold tok byen Marstrand med nokre hundrad mann og øydelagde den svenske floten, som laag der. Ved byen ligg festningi Karlsten, som var so sterk, at ho var mest utakande. Han sagde til kommandanten, at han hadde ein uhorveleg styrke i byen. Kommandanten sende ein løytnant ned til aa sjaa etter, kor stort mannskap Tordenskjold hadde, men Tordenskjold skjenkte han full og stellte upp same mannskapet i ymse gatur, og løytnanten kom att til kommandanten og sagde, at det kryde med folk i alle gaturne. Daa lovad kommandanten, at han skulde gjeva seg, men daa han drygde, gjekk Tordenskjold upp med nokre faa mann radt til festningi og stakk sabelen inn gjenom glaset til kommandanten og spurde, kvat han drygde etter. Daa vart kommandanten rædd og gav seg paa flekken. 203 Detta vart det siste storverket hans Tordenskjold. Strakst etter gjorde dei fred, og nokre maanadar etter vart Tordenskjold drepen i Tyskland i ein strid med ein oberst. Daa var han berre 29 aar gamall.

Dei gjorde fred paa Fredriksborg 1720 paa dei vilkaari, at Sverik skulde betala nokre pengar og betala toll i Øresund. Til Preussen og Russland laut Sverik gjeva fraa seg so myket land, at det reint misste den yvermagti, som det hadde havt fraa di Gustav Adolf var konge, og Russland vart no stormagti i Nordeuropa.

Indre tilstand. Det saag grøteleg ut i Sverik. 220,000 mann hadde sett livet til, det var mest inkje annat enn kvinnfolk og gubbar og born aa sjaa der. Floten var øydelagd, og sameleids handel og næring, og gjeldi var stor. Etter Karl var fallen, vart syster hans dronning, men ho laut gjeva fraa seg einvaldsmagti, som hadde ført alle desse ulukkurne yver landet.

Danmark og Norig hadde og lidet uhorveleg myket. Umfram alle dei manne-liv, som gjekk med under ufreden, leigde Fredrik ut 18,000 mann, mest nordmenner, som var med og slost (under Eugen og Marlborough) i »den spanske ervefylgje-ufreden«, dei kallar. Dei vann seg godt lov, men dei fleste døydde av sjukdom og saar. Det vart utskrivet so mange soldatar i Norig, at dei reiknar, at landet misste tridjeparten av folkemengdi si ¹).

Fredrik gjorde ende paa vornedskapet paa Sjælland og hine øyarne, men han innførde i staden »det militære stavnsbandet« yver heile landet, slik at ingen bonde, som var millom 14 og 35 aar, kunne forlata 204 det godset, han var fødd paa. Detta var fyr aa letta utskrivningi til hertenesta, men fyr bønderne vart det nye snart verre enn det gamle. Kongen gjorde myket fyr upplysningi i Danmark og bygde mange skulehus; fyrr hadde det berre voret umgangs-skular. Men upplysningi kunne litet godt verka paa eit folk, som livde under slikt hardstyre som det danske.

Nordmennerne fekk litet takk, fyr di dei hadde stridt so djerveleg under ufreden, og fekk no som fyrr sjaa litet att av dei pengarne, som gjekk inn i rikskassa fraa Norig Einvaldskongarne hadde fenget det norske rettsvæsenet i god stand; det var nokot, som inkje kostad pengar. Men fyr upplysningi vart ingenting gjort, av di det vilde kostat aa skipa ein god aalmugeskule, og dei norske bønderne laut bergja seg med laake umgangs-skular. Men den frie norske bonden hadde so godt næme og vit av naturi, at han stod høgt yver den danske bonden, som fekk betre undervisning, og den norske bonden heldt seg sjølv fyr aa vera myket gjævare enn baade den danske og svenske. Under ufreden kom heile flokkar av bønder og baud seg til aa verja landet, og bonden skadde svensken slik, at han ingen veg kunne koma. Var det nokot, han var misnøgd med, sende han radt inn klaga til kongen, og tidt for han ende til Kjøbenhavn og talad med kongen sjølv, og det stod slik kvekk av den norske odelsbonden, at han stødt fekk sin vilje.

Fredrik selde likt og ulikt til aa faa pengar. Han selde sine eigne soldatar og stundom jamvæl embætte. I Norig selde han mange kyrkjur og kyrkje-gods, som folk i den katholske tidi hadde gjevet til aa halda kyrkjurne i stand fyr. Det var aalmugen, som hadde 205 kostat dei fleste kyrkjurne og som aatte dei, men aalmugen hadde inkje brev aa syna fram paa det. Dei, som kaupte kyrkjurne, let desse reint forfarast. At kyrkje-godset vart selt, vart elles godt fyr mange, av di mange leiglendingar kaupte av det og vart sjølveigarar. Umkring midten av det 18de aarh. var det umkring dubbelt so mange odelsbønder som leiglendingar i Norig.

Fredrik talad Tysk, liksom dei fleste oldenborgske kongarne, og gjorde ingenting fyr danskt maal og bokrike. Han fekk lagt heile Slesvik under sitt herredøme, men brydde seg inkje um, at Tysken trengde det danske maalet undan der. Paa denne tid var Tysk so vanvyrd i Tyskland og Dansk i Danmark og Norsk i Norig, at dei fleste tyske fyrstarne talad Fransk, paa kongsgarden i Kjøbenhavn talad dei Tysk, og stormennerne i Norig talad Dansk. Fredrik likad inkje den danske adelen og bad son sin, at han inkje skulde gjeva danske adelsmenner nokot vigtigt embætte.

I sume ting var Fredrik ein god konge; han var arbeidsam og let alle sleppa inn, som vilde tala med han. Men han øydde upp mange pengar paa unyttige ting og livde eit forargelegt liv. I mange aar hadde han tvo konur. Han døydde 1730.

Paa denne tidi livde Hans Egede, som dei hev kallat »Grønlands apostel«. Han var prest i Vaagen i Lofoten, men han fekk slik brennande hug til aa fara til Grønland og preika fyr etterkomararne av dei gamle nordmennerne der, at han lagde ned embættet sitt og siglde med kona og born til Grønland. Men ingen av nordmennerne var i live lenger, han fann berre eskimoar. Daa drog han fraa hytta til hytta og lærde seg maalet deira og arbeidde med dei i 15 aar, og mange tok ved 206 kristendomen. Etter honom kom son hans, Paul Egede. — Paa same tidi preikad trønderen Thomas von Westen evangeliet i Finnmarki.
¹) Dei var halvbrødrar til Anna Kolbjørnsdotter. Faderen var Kolbjørn Torsteinsson, prest i Sørum. Han vart innpaa 100 aar gamall og hadde skotet 100 bjørnar. Han var gift med dotter hans Kjell Stub.
¹) Likso myket som ved svarte-dauden.


206 Kristjan den sette. 1730—1746.
Kristjan den sette, son hans Fredrik, og den tyske dronningi hans, Sofie Magdalene, talad stødt Tysk og var stive og stolte. Dei vilde inkje fyr det meste tala ved nokon, mindre han var ein stor adelsmann elder fraa Tyskland. Dronningi dreiv gjøn med alt, som danskt var. Der var lekkjur um kongsgarden, so ingen skulde koma nær; ingen skulde ganga framum Kristjansborg, mindre han gjekk med hatten i handi. Møtte nokon den kongelege vogni, laut han stiga av hesten elder ut or vogni, soframt han reid elder kjøyrde, og standa paa vegen og helsa. Tyskarar kom inn i mengdevis i Danmark, som embættsmenner og handverkarar og jamvæl kokkar og slikt. Med dei danske bønderne vart det verre enn fyrr, so jamvæl godseigararne vart utarmad. Radt til denne tidi hadde det gjenget til atters med folkemengdi i Danmark, no var ho paa det laagaste. (Umkring 750,000, mot 1,300,000 i det 13de aarh.). Ved detta leitet kom pietismen til Danmark og Norig. Pietistarne vilde gjera ende paa den stive bokstav-trui og gjera kristendomen livande i aand og sanning, men dei gjekk snart for vidt, fordømde alle andre og heldt seg sjølve fyr framifraa heilage og sutrad og jamrad yver »denne verdens daarlighed«. Kongen og dronningi var pietistar. Det vart sett straff fyr dei, som inkje gjekk i kyrkja, og kongen forbaud all moro, som komedi og slikt. Daa folk inkje kunne moroa seg paa ein sømeleg maate, tok dei til aa drikka.

207 Kongen og dronningi slo stort paa og øydde upp uhorveleg med pengar paa gilde kongsgardar. Andre folk i Danmark tok etter, baade borgarar og adelege; det var ei skam no aa ganga paa gata, dei skulde anten kjø yra elder lata seg bera.

Kristjan var berre ein gong i Norig. Bønderne snakkad med honom som med eit annat menneskje og tok djervt baade kongen og dronningi i neven. Sidan hadde dei myket større vyrdnad fyr nordmennerne enn fyr danskarne.

Kristjan var ein arbeidsam konge. Han hjelpte upp skulevæsenet i Danmark, og innførde konfirmation i baade riki 1736, so fraa den tidi fekk alle borni den kristendoms-kunnskapen, som dei tottest trenga til.

207 Fredrik den femte. 1746—1766.
Fredrik den femte, son hans Kristjan, livde i leik og gleda og lauslivnad, so han inkje vart gamall. Han deilte ut rang og titlar. No kom Fransk paa moten jamsides med Tysken.

Fredrik hadde nær fenget ufred med Russland. Ein holsten-gottorpsk hertug hadde vortet kjeisar i Russland og gjorde krav paa eit stykke av Slesvik og svor, at han skulde jaga kongehuset til Trankebar (i Austindia). Ein norsk-dansk her paa 70,000 mann laag i fleire aar nede i Holsten, men daa høvde det seg so lagleg, at kjeisarfrua i Russland drap kjeisaren, og det kom inkje til ufred.

Det hadde kostat mange pengar aa halda heren i Holsten og floten i sjøen. Til detta kom og, at dei paa kongsgarden øydde upp femteparten av alle innkomurne, og riksgjeldi aukad myket. Til aa faa pengar 208 lagde kongen paa ein attpaa-skatt (»extra-skatt«), og selde krungodset i Danmark til herremennerne. Dei bønderne, som hadde butt paa krungodsi, kom no under herremennerne og fekk det myket verre enn fyrr. Men paa denne tidi tok sume til aa skyna, at det inkje var rett aa trælka folk slik, og fleire herremenner gjorde bønderne sine til frie leiglendingar, soleids enkjedronningi Sofie Magdalene og den store statsmannen Johan Hartvig Bernstorff, ein tyskar, som i 19 aar styrde utanriks-politikken.

Norig hadde det hardt under denne kongen. Heren var paa 35,000 mann, og det var reint for myket fyr so litet land, og bønderne var under myket tvang fyr utskrivningi si skuld. No daa mange nordmenner tok til aa studera, var det ille, at det inkje fanst nokot norskt universitet, og fyr handelen var det ille, at der ingen bank var. Attpaaskatten var hard og inkje rettferdig. Kvar, som var yver 12 aar, skulde betala 30 øyre um maanaden, anten dei var rike elder fatige. Bønderne umkring Bergen sette upp; 4000 bønder gjekk inn til Bergen og for ille med nokre embættsmenner; daa vart styringi skræmd, og Norig slapp aa betala denne skatten, men Danmark laut betala.

»Det merkantile system.« Indre tilstand. Under dei tri kongarne Fredrik den fjorde, Kristjan den sette og Fredrik den femte prøvde styringi paa aa hjelpa upp handel og næring, men paa ein rang maate, som skikk var paa den tid. Ho gav kaupmenner einerett til ymse slags handel og fekk folk i landet til aa fabrikera mange slags ting, som ein lettare kunne kaupa fraa utlandet, og ho gav ut mange pengar til aa hjelpa desse fabrikantarne og forbaud aa innføra slike 209 varur elder sette so høg toll paa dei, at det var umogelegt aa innføra dei. (»Det merkantile system«).

Det var mest berre Danmark, som vart upphjelpt paa denne maaten, allvisst Kjøbenhavn. Denne byen vart prydd med drustelege bygningar og kunstverk og vart reint for stor, so hine byarne i Danmark inkje kunne koma seg upp. I Kjøbenhavn vart det meste nedlagt av dei pengarne, som gjekk med til hoffet, floten og heren, og Kjøbenhavn fekk einerett paa handelen med vin og brennevin og salt og tobak.

Fraa 1735—1788 hadde Danmark einerett til aa selja korn til det sunnanfjellske Norig, endaa Danmark inkje alltid hadde korn nok til aa utføra. Millom aari 1740 og 1743 svalt det ihel fleire tusund fyr denne einerettens skuld, og bønderne laut taka til borkebraudet. Ved detta leitet hadde »de kjøbenhavnske hørkræmmere« einehandelen paa Island, og handlad slik, at 8000 islendingar svalt ihel, og styringi laut senda store kornladningar til Island, so inkje heile folket skulde døy ut. Kjøbenhavnske borgarar hadde einerett til Finnmarks-handelen og, og pinte folket der uppe slik, at det var mest inkje folke-verande der.

Endaa kongarne gjorde so litet fyr Norig og tidt berre gjorde det, som dei visste var vondt, stod det i sume maatar betre til i Norig enn i Danmark. Alle dei norske byarne gjekk dugeleg fram, og allvisst var handelen livleg med Holland og England. Under Fredrik den femte hadde Norig myket større utførsel enn Danmark. Dei norske borgararne var inkje vande til kongens formyndarskap, dei laut lita paa seg sjølve. Dei hadde inkje eit utskjemt kongsgards-liv aa taka etter helder, og det vart ei meir sjølvstendig aand her

210 uppe. Tyskdomen fekk inkje trengja seg slik inn helder her, daa norskdomen var for sterk hjaa bonden, og borgararne hadde meir samferdsel med England og Holland enn med Tyskland. Folkemengdi hadde aukat slik i Norig, at no var det yver 700,000 menneskje i landet, mest likso mange som i Danmark. Alt detta kunne mest vega jamt imot at Danmark hadde so myket større rikdom og kultur.

Grunnvollen lagd til eit sams bokrike fyr Norig og Danmark. Vitenskap. Korkje i Danmark elder Norig fanst det nokot bokrike aa snakka um i mange aar etter einvaldsmagti vart innførd. Den danske adelen, som hadde boret det gamle bokriket, hadde misst magti, og Danmark var gjenget til atters i aandelegt liv likso myket som i rikdom og magt og folkemengd. Tyskdomen flødde reint yver heile landet, og korkje dei nedtrælkad bønderne elder den faakunnige tyske hofadelen elder den halvtyske borgarstand, som apad etter hoflivet, kunne verja den danske nationaliteten. Danmark var i forfall liksom Norig i det 15de og 16de aarh.; men det seig inkje so djupt ned og hadde god studning i Norig.

Norig var i god framgang, men den topphoggne norske nationaliteten trengde lange tider til aa veksa ut att. Aalmugen heldt sitt gamle norske maal, men borgarar og embættsmenner var fyr honom liksom framande: so lenge embættsmennerne fekk upplæringi si i Danmark, kunne det inkje anderleids vera. I byarne slost norskt og danskt maal um yvertaket. Arbeidsfolk og smaahandlarar talad Norsk, endaa inkje so reint som bonden, men te finare folk var, te laakare 211 Norsk talad dei, og dei mest upplyste talad rein Dansk med norskt tungeslag, og bokmaalet vart rein Dansk.

Men um det inkje var slik magt i Norig, at det kunne arbeida seg upp eit retteleg norskt bokrike, var det likvæl so myket magt i det, at det kunne bergja broderfolket or naudi og driva tyskdomen ut. Den mannen, som kom til aa gjera storverket her, var Ludvig Holberg. Han var son hans Kristjan Holberg, som hadde voret med i Halden 1660, og fødd i Bergen 1684. Her gjekk han paa latinskulen og vart student i 1702. Han var ei stund huslærar paa Voss, og so tok han »anden examen« og embættsexamen paa eit aar, og so var han nokre aar i Norig, men daa fekk han slik hug paa aa fara utanlands. Sidan var han fleire aar i England og Frankrike og vart godt kjend med kulturen der. I 1718 vart han professor.

Holberg var soleids uppfødd i Norig og upplærd i England og Frankrike. Faa menner hev havt so myket kunnskap og so store gaavur som han. Det var meiningi hans aa skapa eit bokrike, som kunne setja Norig og Danmark jamsides med andre folk. Det eldre danske bokriket brydde han seg inkje um, men han tok sine mynster fraa England og Frankrike.

Mange av bøkerne hans, som Peder Paars, Komedierne og Nils Klim, refste strengt allslags narreverk, som han saag so myket av i Danmark, og desse bøkerne hev gjort Holberg mest namnkjend. Han er ein av dei største komedi-skrivararne, som hev livt. Under Kristjan den sette vart teatret i Kjøbenhavn stengt, og daa tok han til aa skriva aalvorlege bøker, som Danmarks og Norges beskrivelse, Danmarks riges historie og mangfaldige 212 andre. Som historie-skrivar er han og ein av dei fyrste.

Holberg vart ein rik mann med bøkerne sine. Han kaupte myket jordegods i Danmark, og detta vart gjort til eit baroni, og Holberg sjølv vart baron. Han testamenterad mesteparten til adelsskulen i Sorø, som hadde voret nedlagd ei stund, men no kom i gang att¹). Han døydde 1754.

Dei bøkerne, Holberg hadde skrivet, vart grunnlaget fyr eit sams bokrike fyr Norig og Danmark (»fællesliteraturen«, dei kallar).

I fyrste helvti av det 18de aarh. var det inkje andre store diktarar enn Holberg, men det var fleire gode vitenskapsmenner. Allvisst var det mange, som lagde seg etter fedralands-soga og Gamalnorsk (»Islandsk«, som dei kallad det). Islendingen Tormod Torvesson elder Torfæus (døydde 1719) budde i Norig og skreiv ei drjug Norigs-soga paa Latin, og Arne Magnusson (d. 1730), som og var fraa Island, samlad ihop mange gamalnorske handskrifter paa Island og i Norig. Erik Pontoppidan (d. 1764), som var bisp i Bergen, skreiv Danmarks kyrkjehistoria paa Tysk og Norigs naturhistoria og »Forklaring« yver kakisma hans Luther. Jakob Langebek (d. 1775) skipad »selskabet for det danske sprogs og den danske histories forbedring« og arbeidde trottigt paa aa reinska Dansken fyr framande ord. Nordmannen Gerhard Schøning, rektor i Trondhjem 213 (d. 1780), skreiv ei stor Norigs-soga, som gjekk til Olav Tryggvason, og tok paa og gav ut Snorre med ei dansk og latinsk umskrift. Han og nordmannen Gunnerus, bisp i Trondhjem (d. 1773) og dansken Suhm (d. 1798) skipad »videnskabernes selskab« i Trondhjem 1760. Detta var lenge det einaste vitenskaplege samlaget, som fanst i Norig.
1) Daa skulen vart vigd, fekk inkje Holberg lov til aa sitja med ved taflet, der som storadelen sat. Det var elles meiningi hans Holberg, at borgarlege og skulde hava godt av denne skulen, men dei forvanskad testamentet, so adelen fekk alt ihop.


213 Kristjan den sjaunde. 1766—1808.
Kristjan var inkje fullt 17 aar, daa han vart konge. Same aaret vart han gift med ei engelsk kongsdotter, Karoline Matilde. Kristjan brydde seg korkje um styringi elder dronningi, og dreiv paa med turing og lauslivnad, til han gjekk reint fraa vitet. Bernstorff styrde i fyrstningi, men sidan fekk ein tyskar, Johan Fredrik Struensee, all magti.

Upplysnings-tidi. I lange tider hadde einvaldskongar og stormenner i Europa livt i leik og gleda, men aalmugen hadde trælat og slitet i aandelegt myrker. Kristendomen, som skulde vera ei trøyst fyr dei, som var i naud, vart til ei svipa i henderne paa dei store herrarne. Men ikring midten av det 18de aarh. var det fleire gjæve menner, mest i Frankrike, som sette fram den læra, at alle skulde vera frie og like fyr logi, og dei vilde tyna all gomol ovtru og faa upplysning utbreidd til alle, so dei kunne verta gode menner og nyttige borgarar, og heile menneskja skulde verta lukkeleg. Upplysnings-mennerne lagde grunnlaget fyr betre tider, men ille var det, at mange av dei inkje saag annat enn trældom og ovtru i kristendomen og vilde sopa vek den med all den gamle styggedomen.

Faa folk trengde so myket til umbot som det 214 danske. Aalmugen var nedtrælkad, og einvaldsstyringi hadde gjort heile folket umyndigt. Ho lagde seg upp i alt, sette fyre, korleids folk skulde klæda seg, kvat dei skulde eta, kor mange gjester dei hadde lov til aa beda heim, kvat bøker dei fekk lov til aa prenta, kor tidt dei skulde ganga i kyrkja og meir slikt. Danskarne fann seg rolegt i alt slikt og hadde berre eit hjartans ynskje: aa faa seg ein titel.

Struensee var ein upplysnings-mann og vilde retta paa alt det gamle i ei handevending. Han gav inkje lenger pengar til fabrikkarne, gav lov til aa prenta allslags bøker, let mange unyttige helgdagar ganga inn, daa dei berre fekk folk til aa ganga og lata seg. Dei skulde inkje lenger hava lov til aa pina folk, naar dei vart forhøyrde, og dei skulde inkje taka tenarar til storfolket og gjera til embættsmenner. Ein heil brote med letingar, som hadde naadeløn av kongen, tok han løni fraa. Han tenkte paa aa gjeva nordmennerne eit universitet og gjera den danske bonden fri.

Struensee hadde fenget statsraadet avsett og styrde i 16 maanadar reint som han vilde. Som ventande var, fekk han fort mange fiendar, daa han tok braudet fraa mange. Fritenkjar var han og, og gav ut alle rettarbøter paa Tysk og brydde seg aldri um ei bønskrift elder ein søknad, mindre han var paa Tysk. Han heldt seg for myket med dronningi og. Enkjedronningi, Juliane Marie, og son hennar, erveprins Fredrik, halvbror til kongen, og Ove Guldberg, læraren hans, og fleire andre slo seg ihop og gjekk ei natt inn til kongen og tvingad han til aa skriva under eit brev um aa setja fast baade Struensee og dronningi. Struensee og ven hans, Brandt, vart dømde fraa livet og rettad. Fyrst 215 hogg dei høgre handi av og sidan hovudet, so hogg dei kroppen i smaastykke og lagde dei paa »steile« 1772. Dronningi vart førd til Hannover og døydde nokre aar etter.

Styringi hans Ove Guldberg 1772—1784. Erveprins Fredrik vart no formann i statsraadet, men daa han var ein styving, fekk Guldberg mest aa segja. Han førde alt attende til det gamle. Han var elles ein god dansk mann; han let offiserarne kommandera heren paa Dansk, og det kom ut ei log um »innfødsretten«, det vil segja, at berre innfødde, danskar, nordmenner og holstenarar, skulde faa embætte. Men under denne styringi vart gjeldi større og større. Styringi gav ut ei heil mengd med pengesetlar til aa faa pengar, daa ho inkje torde leggja paa nye skattar; detta førde sidan store ulukkur med seg. Bønderne i Danmark fekk det helder verre enn betre. Nordmennerne fekk inkje nokot universitet, og Guldberg arbeidde paa reint aa tyna det norske namnet. Riket skulde inkje vera »dansk-norskt«, men berre danskt. »Ingen nordmann er til; alle er borgarar av den danske staten«, hev han skrivet.

Norsk nationalitet. Bokrike. Men no hadde det vaknat ein sterk kjærleike til fedralandet i Norig. Upplysnings-tidi var komi dit og. Franskmannen Rousseau (uttal Russaa) hadde skrivet myket mot kulturen, som han sagde skjemde ut folk, og vilde, at dei skulde venda seg fraa kulturen til naturi og det gamle naturlege tilstand, som folk hadde livt i fyrr. Mange lydde etter detta, og daa tok dei til aa vyrda myket meir um den norske bonden. Han hadde liten kultur og var inkje utskjemd; han var inkje stort anderleids no, enn han hadde voret i gamle dagar. Den litet 216 upplyste, men frie og gjæve odelsbonden vart no mynstermannen. Bymannen vart stolt og gild av bonden, og dei norske diktararne kvad visur baade um honom og um det fagre fedralandet. Byfolket hadde fyrr voret mest som ei dansk nybygd i landet, men no kjende dei seg som nordmenner, og heldt seg inkje for mindre gjæve enn danskarne. Den norske heren hadde jamleg stridt betre enn den danske. Norig var no likso folkerikt som Danmark, og dei norske diktararne var den beste studningi fyr bokriket, og heldt den nordiske nationaliteten uppe i Danmark. Kristjan Braunman Tullin (døydde 1765) fraa Kristiania var ei stund den beste diktaren. Dansken Johannes Ewald (d. 1781) vart ein myket større diktar, men han hermde for myket etter dei tyske, og mange hermde etter dei franske. Daa skreiv nordmannen Johan Herman Vessel (d. 1785) Kjærlighed uden strømper, som var ei skalkeherming paa den aandlause etterlikningi av den franske »klassiske« tragedie. Trønderen Johan Nordal Brun (seinare bisp i Bergen, d. 1816) skreiv: For Norge, kjæmpers fødeland og fleire visur til Norigs pris, og Edvard Storm fraa Vaage i Gudbrandsdalen (d. 1794) skreiv Sinklarsvisa og visur paa norskt bygdemaal. Detta var fyrste gongen paa mange hundrad aar, at ein norsk namnkjend diktar skreiv paa landsmaalet. Nordmennerne Klaus Friman og Jens Zetlitz var og gode diktarar.

Dei danske diktararne og bokmennerne heldt med Evald og vilde innføra den nyare tyske diktekunst og sprikjande blære-stil, som Klopstock hadde grunnlagt. Men nordmennerne skipad »det norske selskab« i Kjøbenhavn 1772; dei vilde vera sjølvstendige og naturlege og stridde med spott og lentur mot all 217 unaturleg knoting og tilgjord skrivemaate, og tok, liksom Holberg hadde gjort, det engelske og franske bokriket til mynster (umfram det gamle greske). Dei norske handelsmennerne hadde mange samhonker med England og Holland og Frankrike, medan dei danske var halve tyskarar. Soleids gjekk det til, at nettupp som styringi vilde gjera dei tvo folki til eitt, tok det til aa verta ei kluft millom dei. —

Paa denne tidi stridde dei engelske nybygderne i Nordamerika fyr fridomen sin, og reiv seg lause fraa England. Frankrike, Spania og Holland hjelpte dei. Medan desse store sjømagterne slost seg imillom, heldt Norig og Danmark seg utanfyr, og norske og danske skip kunne sigla fritt millom dei landi, som laag i ufred, og dei tente uhorveleg med pengar. Daa England vilde hindra denne handelen, gjorde Norig og Danmark samlag med Sverik og Russland, um at dei skulde verja handelsskipi sine med herskip, og at fritt skip skulde gjera fri ladning, det vil segja, at eit fredelegt skip kunne føra kvat slags ladning det vilde til ei av dei stridande magterne, naar det inkje var slikt, som trengdest til ufreden, som krut og vaapn. Detta samlaget kallar dei »den væpnad nøytraliteten«.

Krunprins Fredrik. 1784—1808. Krunprins Fredrik, einaste son hans Kristjan den sjaunde, vart konfirmerad 1784, og tok strakst styringi fyr fader sin. Han var inkje nokon framifraa mann, men ærleg og rettvis og tok seg dugelege raadgjevarar, som Andreas Peter Bernstorff, brorson til den eldre Bernstorff, og Kristjan Kolbjørnsen (av same ætti som Peter og Hans Kolbjørnsen). Detta var den beste styringi Norig og Danmark hadde, i den tid dei var ihop.

218 I Nedenes amt hadde det lenge voret stor fatigdom. Bønderne der avlad litet korn, og daa danskarne hadde einerett til kornhandelen, laut bønderne kaupa laake varur til høge prisar, og laut selja sine eigne varur til underpris til aa faa korn. Mange pengekjære embættsmenner flaadde aalmugen og. Sistpaa tolde inkje bønderne detta lenger, bodstikka gjekk, og 2000 fjellbønder samlad seg fraa Nedenes amt og Telemarki og hadde ein dugeleg hovding, Kristjan Lofthus. Styringi vart skræmd og lovad godt, og daa gjekk bønderne heimatt; daa vaagad styringi seg til aa fanga Lofthus og sete han paa Aakershus, men ho heldt det ho hadde lovat og refste elder avsette fleire embættsmenner, og gav kornhandelen fri. 1788.

Strakst etter vart Finnmarks-handelen fri, og Hammerfest, Trums (Tromsø) og Vargøy (Vardø) vart grunnlagde, men det var endaa mange aar, fyrr finnmarkingarne lærde seg til aa bruka fridomen sin.

Paa Island hadde den danske eineretten gjort stor skade, og islendingarne svalt ihel i tusendvis. Endeleg vart i 1786 Islands-handelen fri fyr alle nordmenner og danskar, og folkemengdi, som paa nokre aar hadde minkat fraa 49,000 til 38,000, tok no til aa auka paa att.

Paa Island vart alltinget nedlagt 1800, og i Norig vart overhofretten og lagtingi nedlagde 1797, og det vart skipat 4 stiftsoverretter i staden, og forlikelseskommissioner vart innsette alle stader, so folk kunne avgjera sakerne sine med det gode.

I Danmark vart stavnsbandet avteket og bonden fri, og fraa den tid tok folkemengdi til aa auka paa der og.

219 Ufred med Sverik. Fraa di Karl den tolvte fall, hadde Sverik lenge frametter ein fri riks-skipnad, og dei kallar denne tidi fyr »frihetstiden«. Adelen hadde all magti, og alle hine var misnøgde. Landet hadde fleire gonger havt ufred og hadde berre fenget tap og skam. 1772 tok Gustav den tridje seg mest einvaldsmagt. Men mange vart misnøgde med styringi hans. Daa tenkte han, at han skulde gjera alt godt att, naar han kunne gjera eit storverk, og tok paa med ein ufred med Russland. Daa sende den norsk-danske styringi etter avtala med Russland ein norsk her paa 12,000 mann inn i Sverik, og nordmennerne vann i eit litet slag ved Kvistrum bru og hersette fleire byar. 1788. Daa lagde England og Preussen seg imillom, og nordmennerne laut draga seg ut or Sverik, men styringi hadde havt so liten umtanke, at mange av dei døydde av sjukdom. Ufreden millom Sverik og Russland varde i fleire aar, og enden vart, at alt skulde vera, som det hadde voret fyrr. —

I slutten av det 18de aarh. heldt det paa med ufred i Europa. Daa dei engelske nybygderne i Nordamerika hadde gjort seg frie, tok fridoms-tankarne større vokster i Europa og. I 1789 braut den store franske revolutionen ut. Folket, som hadde voret trælkat som eit dyr, reiste seg no som eit dyr og riste av seg alle lekkjur, baade prestevelde og adelsvelde; alle skulde vera frie og like. Kongen vart avsett og sidan rettad. Hine kongarne i Europa tok fæla, og den nye franske fristaten fekk ufred med mest heile Europa.

Ufred med England. Norig og Danmark vart lenge utanfyr denne slaastingi, og handelen treivst ypparleg, helst den norske trelasthandelen, og store 220 rikdomar aa kalla strøymde inn i landet. England hadde øydelagt elder innestengt den franske floten og vilde svelta Frankrike ut og stod paa det, at kjøt, mjøl og korn var »krigsfornødenheder« (trengdest til ufreden) og forbaud nøytrale skip aa innføra slikt. Alle nordmagterne (Norig-Danmark, Sverik, Russland og Preussen) slo seg ihop andre gongen um ein »væpnad nøytralitet« og vilde inkje finna seg i, at engelskmannen saag etter ladningi paa handelsskipi. Men daa sende England ein stor flote under Nelson og Parker mot Kjøbenhavn. Den norsk-danske styringi fekk inkje tid til aa setja i stand floten sin, so det var mest inkje annat enn eit land-batteri og gamle blokskip til aa møta fienden med. Skirtorsdagen andre april 1801 lagde Nelson fram med helvti av den engelske floten, og slaget tok til. Danskarne¹) og nordmennerne hadde berre helvti so myket mannskap og kanonur som engelskmannen, men endaa stridde dei paa kara-vis i fem timar, og Nelson sagde, at han hadde voret med i 105 sjøslag, men detta var det hardaste. Dei norsk-danske skipi vart øydelagde, men engelskmennerne kom i slik faare under striden, at Nelson baud vaapn-kvila og trugad med aa drepa fangarne. Daa gjekk krunprinsen inn paa fred og lovad, at han skulde ganga ut or samlaget med hine magterne. Ved same leitet vart kjeisaren i Russland, Paul, drepen, og den nye kjeisaren, Alexander, og den svenske kongen Gustav den fjorde gjekk inn paa fred med England.

Sidan hadde Norig og Danmark fred i seks aar, og dei norske og danske skipi tente godt. Elles var 221 det ufred næst i heile Europa. I Frankrike vart Napoleon kjeisar og lagde under seg store stykke av andre rike. Han hadde ein hard ufred med Russland og Preussen og slo dei, og tvingad dei til fred i Tilsit 1807. Daa vart det venskap paa Frankrike og Russland. England var no den einaste, som heldt ut mot Napoleon, og det hindrad tilførsel til Frankrike. Napoleon, som ingen flote hadde mot England, vilde øydeleggja England paa den maaten, at han fekk dei fleste riki i Europa til aa lova, at dei inkje skulde handla med England (»kontinental-systemet«). Ved freden i Tilsit vart Russland og Frankrike samstellte um aa tvinga baade Sverik og Norig og Danmark til samlag mot England, og Napoleon hadde ætlat seg til aa taka den store norsk-danske floten og bruka mot England. Detta fekk den engelske styringi tidend um og sende ein stor flote og 30,000 mann til Danmark og kravde, at Norig og Danmark skulde gjera samlag med England og senda floten sin dit, og der kunne han daa liggja trygt, til dess det vart fred. Daa krunprins Fredrik sagde nei, kringsette engelskmennerne Kjøbenhavn og skaut paa byen. Mange vart drepne og 300 hus brann upp. Tri dagar heldt dei paa og skaut, daa gav Kjøbenhavn seg og engelskmennerne tok heile floten og øydelagde det, som dei inkje kunne hava med seg. September 1807.

No var krunprins Fredrik nøydd til aa gjera samlag med Frankrike, og sidan hadde Norig og Danmark i 7 aar ufred med England. Strakst etter gjorde Russland innfall i Finnland, daa Sverik inkje vilde vera med i samlaget mot England, og daa laut Norig og Danmark og vera med mot Sverik. 1808.

222 Ved detta leitet døydde Kristjan den sjaunde. I alle dei aar han var konge, var han aldri i Norig.

Paa denne tidi livde ein av dei merkelegaste og mest dugande menner Norig hev havt. Det var bonden Hans Nilssen Hauge, f. 1771 paa Hauge i Tune. Han sagdest vera driven av aandi til aa forkynna Guds ord. Det kunne turvast og; aldri hadde det voret nokot sterkt og innarlegt religiøst liv i landet, og minst paa denne tidi. Dei upplyste trudde ingenting, og prestarne preikad meir um fjos-stell og potet-avl enn um synd og soning. Paa 6 aar for Hauge mest heile landet rundt og preikad i kvar den krok um bot og umvending og trui paa Guds naade i Kristus, og eit sterkt kristelegt liv vaknad mange stader. Samstundes lærde han folket upp til betre stell og skipad fabrikkar. »Haugianararne« hadde mest som ein svip av dei franske hugenottarne med brennande tru og klokt arbeid. Det var inkje aa venta, at statskyrkja og det bureaukratiske stellet hennar skulde lika denne reisning, som gjekk ut fraa bondefolket. Prestarne var etter han og fekk han i arrest mange gonger; for etter »konventikelplakaten« av 1741 hadde inkje andre enn prestar lov til aa preika. 1804 vart Hauge sett fast 11te gongen og sat i mange aar, medan ein »kongelig kommission« granskad hans ferd. I 1809 laut dei taka han ut or fengslet, for under ufreden var det inkje salt aa faa fraa utlandet, og Hauge lærde dei daa aa koka salt; dermed laut han i fengsel att. I 1814 fall det endeleg dom; han laut bøta 1000 riksdalar og betala umkostningarne. Daa han kom ut, var han 223 fatig og helselaus. Sidan kaupte han garden Bredtvedt ved Kristiania og budde der til han døydde i 1824.
¹) Dei fleste var danskar.


223 Fredrik den sette. 1808—1814.
No vart Fredrik konge, men i røyndi hadde han styrt alt fraa 1784. Det saag myrkt ut, helst fyr Norig. Daa floten var røvad og ufreden med England tok til, var det so det krydde med engelske herskip paa sjøen, so det var mest uraad aa fara landamillom. Engelskmennerne hadde teket ein brote med handelsskip fraa Norig og Danmark, og det vart slutt med handel og skipsferd. Uaar vart det og, og daa det inkje kunne koma korn fraa utlandet, vart det svult og sjukdom i Norig, og rikskassa hadde ei uhorveleg gjeld. Norig laut no syta fyr seg sjølv, og det vart skipat ei styringsnevnd (»regjeringskommission«) fyr Norig med prins Kristjan August av Augustenborg til formann; det var ein dugande mann, som folket heldt av.

Dessimillom var ufreden med Sverik i full gang. Den svenske kongen, Gustav den fjorde, var halvgalen og styrde so ille, at Sverik misste heile Finnland, endaa baade svenskarne og finnarne slost manneleg og mange gonger vann paa russen. Men Gustav hatad den norsk-danske styringi meir enn Russland, og daa heren trengdest som mest i Finnland, sende han general Armfelt med 20,000 mann mot Norig. Nordmennerne var inkje braadt so mange, og rauk ved Lier, men alle andre stader vann dei. Ved Toverud i Urskoug fangad dei ein svensk herstyrke paa 100 mann; i Trongen (Blaamyri) i Solør fangad dei 400 mann og likso mange ved Berby i Enningdalen. Fraa 14de april til 10de juni 1808 hadde svensken misst yver 2000 mann og mange 224 kanonur og laut draga seg ut or Norig. Samstundes lagad russen seg til aa ganga fraa Finnland inn i Sverik. Daa stod det so ille til i Sverik, at det var inkje onnor raad enn aa setja av kongen. Den svenske heren, som hadde voret i Norig, gjekk til Stockholm, og Kristjan August lovad, at han skulde halda seg i ro so lenge. Daa vart Gustav avsett, og farbror hans, Karl den trettande, vart konge 1809, og daa han inkje hadde born, vart Kristjan August utnemnd til ettermannen hans. Med det same innførde svensken ein friare riks-skipnad. No fekk Sverik fred med Russland og laut gjeva fraa seg heile Finnland. Med Norig og Danmark gjorde det fred i Jønkøping, soleids at alt skulde vera som fyrr. 1809.

Kristjan August hadde voret ein god styrar i Norig og ein utifraa vensæl mann, og nordmennerne fylgde han med sorg til landskilet. I Sverik vart han og ovende vensæl, men aaret etter braaddøydde han.¹)

Ufreden med England hadde vart i tvo aar og hadde voret til den største ulukka fyr Norig. Andre rike, som var med paa »kontinentalsystemet«, heldt paa og handlad like raatt med England, og store flotar av handelsskip førde varur att og fram under nøytralt flagd. Men den norsk-danske kongen totte slikt var uærlegt og gav inkje lov til det. Baade nordmennerne og danskarne rustad ut kaperskip (vikingskip) og mindre herskip og tok mange handelsskutur fraa engelskmennerne, og dei vann ender og daa paa dei engelske herskipi. Men ved detta vart engelskmennerne nøydde 225 til aa senda mange herskip til havet millom Norig og Danmark, so det var stor faare fyr dei norske skuturne, som vaagad seg ned til Danmark etter korn, og sistpaa vart naudi so stor i Norig, at landet laut reint ganga under, skulde det halda paa slik lenger.

Tanken um sjølvstyre vaknar. Nordmennerne tok no til aa skyna, at det høvde ille fyr Norig aa vera i samlag med Danmark, og dei tok til aa lengta etter aa faa Norig sjølvstyrt. I slutten av det 18de aarh. (1790 til 1799) var det prente-fridom i Norig og Danmark, og i den tidi fekk dei franske revolutionstankarne myket inngang i Norig, og her kom dei i god jord. Myket av det, som franskmennerne stridde so hardt fyr aa faa, hadde nordmennerne fyrr: i Norig var alle frie og like fyr logi, og det norske folket var det mest demokratiske i Europa. I den tidi, daa adel og presteskap og einvaldskongar styrde landi, kunne inkje Norig halda seg jamsides med andre land, daa det inkje hadde nokon megtig adel elder presteskap og inkje innanlandskongar yver seg, men framande kongar, som i lengste laget hindrad den norske nationaliteten fraa aa veksa fram. Men det var von um, naar fridomen fekk inngang alle stader, daa skulde det norske folket koma til æra att.

Fleire tok no til aa tenkja paa aa brjota det gamle samlaget med Danmark. Detta var mest dei rike trelasthandlararne og skogeigararne og jarnverkseigararne paa Austlandet. Dei vilde hava fred med Sverik og England og skynad, at det engelske sjølvstyret var myket gagnlegare enn einvaldsmagti. Dei meinte, at jamvæl eit samlag med Sverik var betre enn som det no

226 var. Den hævaste av desse rikmennerne var greiven Herman Wedel-Jarlsberg¹).

Misnøgjet med kongens aatferd voks med kvar dag. Daa laut kongen gjeva etter. Danmark heldt paa med ufreden, men Norig fekk eit slags freds-tilstand med England. Nordmennerne kaupte i England license-brev (uttal: leisens-brev) elder fribrev, so dei kunne føra trelast til England, og korn fraa Danmark til Norig. Hausten 1809 siglde ein stor norsk trelast-flote ut etter Kristiania-fjorden med strjukande bør, og no kom det liv i handelen, og landet fekk det kornet, det trengde. Det var mest berre Kristianssand og bygderne vestanfyr, som heldt paa med ufreden. Her treivst vikinglivet paa gomol vis, og tidt fekk dei stort herfang. I 1810 skar dei ut 48 rikt ladde skip av ein stor engelsk handelsflote og førde til Kristianssand og selde ladningarne fyr 7½ million riksdalar. Det vart stor vælstand fyr ei stund paa denne kanten, og sjømannskonur klædde seg i det finaste silkety. Men hine nordmennerne likad inkje detta, daa det lokkad engelske herskip upp under Norig, so inkje norskt skip kunne vaaga seg ut, mindre det hadde license-brev. Dei likad inkje helder, at kongen sende upp fregatten Najaden til aa verja den norske havstrandi. Havstrandi trengde inkje til verjing, naar berre engelskmennerne fekk vera i fred, og engelskmennerne øydelagde Najaden i Lyngør 1812. Yver 200 mann fall elder vart saarad der.

I desse tronge aari aukad fedralands-kjærleiken og fridomshugen paa. I 1810 vart »selskabet for Norges 227 vel« skipat, og detta sette fram det gamle kravet um, at Norig skulde faa eit universitet. I halvtannat aarhundrad hadde kongarne negtat detta, daa dei var rædde, at nordmannskapen daa skulde veksa for hardt, men no, daa riki var i stor faare og naud, laut kongen gjeva etter. Store gaavur strøymde inn til det nye universitetet, og gleda var stor. Andre september 1811 vart det fastsett, at det skulde skipast, og tvo aar etter kom det i full gang. No hadde Norig fenget alt det, som trengdest, so det kunne verta eit sjølvstendigt rike.

I desse aari hadde Frankrike under Napoleon fenget uhorveleg magt. I 1812 gjorde han innfall i Russland med heile herstyrken sin, umkring ein halv million, men det bar so uheppeleg til, at dei fleste døydde av kulde og sjukdom, og han laut draga ut or Russland med leivningarne av heren. I denne ufreden heldt Sverik med Russland. Svenskarne hadde valt ein av dei franske herførararne, Bernadotte, til krunprins etter Kristjan August, og daa tok han namnet Karl Johan. Han hadde gjort ei avtala med Russland i Aabo 1812, at Sverik skulde faa Norig i skadebot fyr Finnland. Daa Napoleon hadde misst so myket folk, gjorde dei fleste magterne i Europa samlag mot han, og Sverik vart med, og England og Preussen lovad, at det skulde faa Norig. Norig og Danmark var no dei einaste, som heldt med Napoleon, og soleids fekk dei no ufred med Sverik, England og Russland og Preussen paa ein gong.

No tok England til aa hindra license-handelen, og prøvde snart etter paa aa svelta Norig reint ut. I denne naudi sende Fredrik den sette syskenbarnet sitt¹), 228 Kristjan Fredrik, upp til Norig som stathaldar, men han var ein litet dugande styrar, og naudi voks fyr kvar dag. 1812 var det største uaaret, folk kunne minnast, og det var mest umogelegt aa faa upp korn fraa Danmark, endaa styringi ærlegt gjorde det ho kunne, og folk laut taka til borkebraudet att. Paa denne tidi gjekk papirsetlarne so ned i verde, at dei gav 1000 papirdalar fyr ei tunna kveite, og banken gjorde bankerot 1813, og soleids misste mange alt det dei hadde.

Den einaste bergingi, kong Fredrik den sette hadde, var Napoleon. Denne samlad alt det mannskapet han kunne faa, men i oktober 1813 tapte han slaget ved Leipsig, og daa var det ute med han. Daa drog Karl Johan, som hadde voret med i striden mot fedralandet sitt, med ein svensk og russisk her inn i Holsten. Danskarne varde seg manneleg i fleire slag, endaa fienden var 5 gonger so mannsterk, men daa det var uraad aa halda paa med ufreden, gjorde Fredrik den sette fred i Kiel 14de januar 1814. Ved denne freden skulde Sverik hava Norig, so nær som Island og Færøyarne og Grønland, men taka paa seg ein høveleg part av den norsk-danske riksgjeldi. I skadebot skulde Danmark faa nokot land i Tyskland ¹).

Soleids vart Norig skilt fraa Danmark. Daa hadde dei voret ihop i 434 aar.
1) Storadelen var sinnad paa han; riksmarskalken greive Axel Fersen, som dei mistenkte fyr aa hava gjevet prinsen banedrykk vart ihelslegen, daa dei skulde gravsetja liket i Stockholm.
¹) Kristian August heldt seg til detta partiet. Tanken var, at han skulde verta konge yver baade Norig og Sverik.
1) Han var son til erveprins Fredrik, sjaa s. 214.
¹) Svensk Pommern og Rygen. Danmark bytte burt desse fyr Lauenborg og ein slump pengar.



Aattande stykket.

229 Aaret 1814 og frametter til no.
1814 til 1830.
Nordmennerne godkjenner inkje Kieler-freden. Strakst etter freden i Kiel sende kong Fredrik eit brev til nordmennerne, og i detta brevet sagde han fraa seg retten til det norske kongedømet og gav det til den svenske kongen.

Men nordmennerne vilde inkje godkjenna denne freden og vilde inkje finna seg i, at kongen gav burt landet, liksom ein annan eigedom, til ei framand magt, og minst til Sverik, den gamle ervefienden. Alle vart sorgfulle og harme og var fullhugad paa aa verja seg. Nokre vilde helst innføra republik, men dei fleste totte, at i so faarlege tider trengde landet ein førar, og tenkte, at den folkekjære prinsen Kristjan Fredrik skulde vera best lagad til det. Prinsen sjølv hadde god hug paa detta, og for nordigjenom Gudbrandsdalen til Trondhjem, so han kunne sjaa, kvat folket vilde, og alle stader merkad han, at dei helder vilde vaaga liv og blod enn gjeva seg under Sverik.

Stormanns-møtet paa Eidsvoll. Daa prinsen kom attende, kallad han fleire av dei beste mennerne i landet til eit møte paa Eidsvoll (16de febr.). Prinsen meinte, at daa han var ervingen etter kong Fredrik den sette, og denne hadde gjevet fraa seg det norske kongedømet, so var prinsen no rette ervingen til Norigs rike, men professor Georg Sverdrup og fleire andre stod fast paa det, at nordmennerne no hadde rett til aa 230 taka, kven dei vilde, til konge. Prinsen gav etter, og dei vart samstellte um, at prinsen skulde styra landet som regent so lenge, og at det skulde koma ihop eit riksmøte paa Eidsvoll til aa gjeva ei grunnlog. Til detta møtet skulde folket velja utsendingar fyr byarne og landsbygdi og heren og floten. Etter detta heldt dei ein høgtidleg bededag i Kristiania (25de febr.). Her svor fyrst prinsen og sidan heile aalmugen, at dei skulde verja Norigs sjølvstende. Sameleids gjorde dei rundt umkring i landet.

Riksmøtet paa Eidsvoll. Riksmøtet kom ihop paa Eidsvoll sundagen den 10de april. Der var 112 utsendingar¹). Same dagen var dei i kyrkja og bad um herrens vælsigning, og dagen etter opnad prinsen møtet.

Der vart strakst tvo flokkar paa riksmøtet. Den eine flokken paa umkring 30 trudde, at Norig var for veikt og utarmat til aa vera eit sjølvstendigt rike, helst no, daa det kunne venta ufred med Sverik, England, Russland og Preussen paa ein gong, soframt det inkje gav etter, og dei meinte, at samlag med Sverik baade var det beste fyr landet, og at det var reint naudturvelegt. Hovudmennerne i denne flokken var greiven Herman Wedel-Jarlsberg og amtmann Severin Løvenskjold, jarnverkseigaren Jakob Aall og presten Nikolai Vergeland. Men denne flokken var so liten, at han kunne inkje setja sin vilje igjenom. Alle hine utsendingarne stod paa, at Norig skulde vera fyr seg sjølv. Dei gjævaste av desse var skrivaren Kristjan 231 Magnus Falsen, professor Georg Sverdrup og skrivaren (seinare stiftamtmann) Vilhelm Christie og presten Jonas Rein. Desse vilde hava prinsen til konge, og daa han skulde erva Danmark og, var det sume som vonad, at paa den maaten kunne Norig og Danmark verta sambundne att, og nokre vonad og, at naar ein fri riksskipnad vart innførd, skulde svenskarne helder taka Kristjan Fredrik til konge enn Karl Johan.

Baade desse flokkarne vart samstellte um, korleids grunnlogi skulde vera. Magnus Falsen hadde sett ihop upplaget til ei grunnlog, (næst etter den franske grunnlogi av 1791 og den nordamerikanske av 1787), og paa detta grunnlaget gjorde dei grunnlogi og fekk ho ferdig til 17de mai, og same dagen valde dei Kristjan Fredrik til konge. Daa detta store verket var gjort, kom dei ihop siste gongen 20de mai og daa dei hadde skrivet under protokollarne, stellte dei seg paa ei lina og tok kvarandre i henderne (soleids at kvar gav vinstre sidemannen høgre handi, og høgre sidemannen vinstre handi), og so sagde dei: »Einige og true, til Dovre fell.« I denne store stundi hadde mange taarur i augurne; dermed skildest dei og drog heim, kvar til sitt.

Grunnlogi av 17de mai. Norig skal etter grunnlogi vera eit fritt og sjølvstyrt rike. Det kann inkje sundbytast elder gjevast burt. Det skal vera eit ervelegt kongerike, men kongsmagti er avknappad. Kongen hev magt til aa setja i verk det, som skal gjerast. Han er heilag, det vil segja andsvarslaus, so han korkje kann lastast elder saksøkjast. Andsvaret ligg paa statsraadet. Statsraadarne skal kongen sjølv velja av norske borgarar, som inkje lyt vera under 30 aar. Kongen hev rett til aa raada fyr fred og ufred og samlag med andre 232 magter, og er hovding fyr heren og floten, men han kann inkje bruka hermagti, mindre stortinget samtykkjer, naar det er kongen sjølv, som bryt freden. Kongen utnemner embættsmenner, men dei kann inkje setjast av utan log og dom, so nær som statsraadar og sume andre høgsette embættsmenner.

Stortinget hev retten til aa gjeva loger. Det møter tridje kvart aar i Kristiania, men kongen kann elles og kalla stortinget ihop, naar det trengst, og daa møter same tingmennerne, som var paa siste stortinget. Dei skal velja tingmennerne soleids, at dei borgararne, som hev røysterett i kvar by og kvart prestegjeld, vel valmenner, og desse vel tingmennerne, eit visst tal fyr kvar by og kvart amt. Røysterett hev alle norske borgarar, som hev fyllt 25 aar og hev butt i landet minst 5 aar og 1) anten er elder hev voret embættsmenner, elder 2) eig skyldsett jord paa landet elder hev bygslat skyldsett jord paa lenger tid enn 5 aar, elder 3) er kaupstad-borgar, elder 4) i kaupstad elder ladestad eig gard elder grunn til eit verd av minst 300 riksdalar (600 krunur). Naar stortinget kjem ihop, skal det taka ut ein fjordepart av utsendingarne, som skal vera lagtinget, og hine skal vera odelstinget. Eit logemne skal fyrst verta framsett i odelstinget, anten av ein odelstingsmann elder av kongen. Soframt logemnet godkjennest, vert det sendt til lagtinget. Vert det godkjent der og, vert det sendt til kongen, og naar han vigslar det (gjev sanktion), vert det log. Gjeng det inkje gjenom i lagtinget, vert det sendt attende til odelstinget med dei paaskrifterne, som lagtinget tykkjer trengst. Daa kann odelstinget leggja vek logemnet elder senda det til lagtinget att, anten odelstinget hev vedteket paaskrifterne 233 elder inkje. Vert det inkje daa godkjent i lagtinget, skal heile stortinget koma ihop, men daa skal det tvo tridjepartar til av heile røystetalet, til aa faa logemnet vedteket. Naar tri storting paa rad hev vedteket eit logemne, vert det log, anten kongen vigslar det elder inkje.

Stortinget hev rett til aa leggja paa skattar og toll, aa laana pengar fyr rikskassa og lata til dei pengarne, som trengst til utgifterne fyr riket.

Den dømande magti er hjaa høgsterett og dei lægre domstolarne. Soframt ein av statsraadarne elder ein stortingsmann i si stelling som stortingsmann gjer nokot galet, kann odelstinget reisa søksmaal, og daa kjem lagtinget og høgsterett ihop til ein riksrett og dømer i saki.

Kvar borgar hev den skyldnaden paa seg aa verja landet. Folk skal hava fritt lov til aa prenta, kvat dei vil. Ingen skal faa ser-retter, og ingi jord leggjast ut til greivegardar og slikt. Odelsretten og aasætesretten skal standa ved lag.

Er det naudturvelegt aa gjera nokot umbrøyte paa grunnlogi, lyt tvo tridjepartar av stortinget vera sams um det. Men eit slikt umbrøyte lyt aldri vera imot grunntankarne i grunnlogi. —

Ufred med Sverik. Medan alt detta gjekk fyr seg, skundad dei seg og innførde korn fraa Danmark og England. Ingen visste, kvat dei vilde segja i utlandet, naar dei fekk høyra, at nordmennerne inkje vilde gjeva etter, men dei vonad, at stormagterne inkje vilde tvinga nordmennerne, naar dei saag, at desse vilde verja sjølvstendet sitt. Dei hadde best tru til England, men den engelske styringi vilde inkje taka imot utsendingen 234 hans Kristjan Fredrik, og det kom sendemenner til Kristiania fraa England, Russland, Austrrike og Preussen, og desse kravde, at nordmennerne skulde gjera, som fyresett var i Kieler-freden. Daa laut ufreden taka til.

Den svenske heren samlad seg ved landskilet, 35,000 mann, under Karl Johan, og Russland baud seg til aa senda 30,000 mann, og England sende 9 lineskip til aa hjelpa den svenske floten aa stengja dei norske hamnerne. Mot denne hermagti kunne nordmennerne setja 20,000 mann og nokre kanonbaatar, daa dei inkje hadde mat til aa senda ut heile heren. Men dei var inkje rædde; fyr kvar dag, som faaren kom næmare, vart motet større, kjærleiken til fedralandet og fridomen aukad paa, og heren stundad etter aa slaast med den gamle fienden.

Men kongen var inkje fallen fyr aa føra folket i striden. Han drøymde um aa verta svensk krunprins i staden fyr Karl Johan og so samla alle tri riki, og difyr tenkte han inkje paa aa slaast fyr aalvor fyr det folket, han var kaarad til aa styra. Livrædd var han og. Han førde kanonur og annat, som trengdest til forsvar, fraa Fredriksstad, og lagde soleids vegen til Smaaleni open fyr fienden.

I slutten av juli bar det ihop. 40 norske kanonbaatar, som laag ved Hvaler (»Hvaløerne«), drog seg undan fyr ei mangedubbelt yvermagt og rodde yver til den andre sida av Kristianiafjorden. Samstundes gjekk den svenske heren yver landskilet og kringsette Fredrikssten og trugad med aa skjota Fredrikshall i brann, soframt inkje borgararne svor truskaps-eiden til den svenske kongen. Borgararne vilde inkje, endaa dei ingi hjelp kunne faa fraa festningi, og daa skaut svensken i fleire 235 dagar paa den verjelause byen. Daa vart mange hus øydelagde og brannfolki so utasad, at dei inkje orkad meir. Festningi skaut heile tidi paa svensken. Ein svensk herførar sende brev til kommandanten Ohme, at dei vilde hengja han, soframt han inkje gav seg, og soleids trugad dei han jamt. Men han svarad eingong: »Eg er ein utlivd mann og skal snart døy likevæl.« Karl Johan lovad, at han skulde halda paa med aa skjota paa byen, til dess borgararne svor eiden, og daa ein borgar sagde til han, at dei kunne brenna byen sjølve, som fedrarne hadde gjort, svarad han, at daa skulde han drepa alle ihop. Daa gav byen seg, men fekk gode vilkaar, daa Karl Johan inkje vilde driva borgararne til det verste. Sidan skaut svensken berre paa festningi.

Kristjan Fredrik stod med innpaa 10,000 mann i Rakkestad, og heren brann av stridshug. Daa kom det tidend um at Fredriksstad hadde gjevet seg, og daa skaut kongen paa, at det var umogelegt aa halda seg paa austsida av Glomma, og drog seg attende. Ved Onstadsund sette svensken paa brui, men nordmennerne dreiv dei attende og forfylgde. Daa sende kongen bod um, at dei skulde snu. Ingenstad fekk dei lov aa slaast, naar kongen kunne hindra det. Den heitaste striden i heile ufreden var uppe ved Kongsvinger; her stod oberst Krebs med nokot yver 2000 mann. 2dre august sette svensken paa han med 2—3000 mann ved Lier, ei mil fraa Kongsvinger, men nordmennerne dreiv dei attende og slo dei den 5te august ved Matrand bru, slik at dei misste 300 fangar og alt, dei hadde, og laut slaa seg igjenom til inkje aa verta fangad alle ihop.

Daa denne ufreden hadde vart umkring 14 dagar, 236 gjekk Kristjan Fredrik inn paa eit forlik (konventionen til Moss) 14de august, og lovad, at han skulde kalla ihop eit umfram-storting og leggja ned kongsmagti si i stortinget, og dessimillom skulde statsraadet styra. Karl Johan lovad paa den svenske kongens vegne, at soframt Norig vilde gjera samlag med Sverik, skulde han godkjenna grunnlogi av 17de mai med dei umbrøyte, som trengdest, naar dei tvo rike skulde verta ihopbundne. Den norske heren skulde faa heimlov, og svensken hersetja Fredrikssten.

No opnad Fredrikssten fyrste gongen portarne sine fyr svensken. Karl Johan sjølv fangtok general Ohme og kallad han fyr ein god soldat og djerv hermann. Sidan gjekk han dit, der Karl den tolvte var fallen, og stod der tankefull, med hatten i handi.

Ved detta forliket vart inkje Kieler-freden nemnd. At nordmennerne kunne faa so gode vilkaar, kom seg baade av di, at Sverik trengde hardt til fred, og at den norske heren hadde synt i nokre slag, at han inkje hadde vanslægtat, og av di at Karl Johan visste, at stormagterne, som no hadde avsett Napoleon, inkje likad dei, som var komne til æra ved den franske revolutionen. Soframt det drog ut med ufreden, kunne det soleids lett henda, at stormagterne helder vilde hava ein av den gamle oldenborgske ætti til konge i Norig og Sverik. Slik som det gjekk, var Norig det einaste landet paa denne tidi, som gav seg sjølvstyre og inkje misste det, og Karl Johan den einaste av hovdingarne, som voks upp under Napoleon og inkje sidan misste magti si.

Samlag millom Norig og Sverik.

Stortinget kom ihop den 7de Oktober. Der var 80 utsendingar, og av 237 dei hadde berre fjordeparten voret med i riksmøtet paa Eidsvoll. Nokre dagar etter lagde Kristjan Fredrik ned kongsmagti og gav ho til stortinget, og same dagen gav han seg paa vegen til Danmark. Sidan vart han konge i Danmark (1839) og kallad seg Kristjan den aattande og døydde 1848. Fraa di Haakon den sette styrde, var han den einaste kongen, Norig hadde fyr seg sjølv.

No kom det seks utsendingar fraa Karl (den trettande) til aa tinga med stortinget, og 20de oktober vedtok stortinget, at Norig skulde gjera samlag med Sverik. Stortinget og dei svenske utsendingarne vart samstellte um dei umbrøyte, som dei laut gjera ved den norske grunnlogi, naar dei tvo rike skulde verta ihopbundne. Det vart soleids fastsett, at statsministeren¹) og tvo statsraadar skulde vera med kongen, naar han var burte fraa riket, og at etterkomararne hans Karl Johan paa manns-sida skulde erva Norigs rike. Kongen skulde hava rett til aa innsetja ein stathaldar elder ein visekonge.

Daa detta var gjort, valde stortinget den svenske kongen, Karl, til norsk konge, 4de november. Sidan sende Karl Johan stortinget heim, og innsette ein svensk greive, Essen, til stathaldar i Norig.

Indre tilstand fraa 1814 til 1830.

Yvergangen fraa einvaldsmagt til sjølvstyre var inkje so braad elder stor, som ein skulde tru. Nordmennerne, baade bønder og borgarar og embættsmenner, hadde voret meir sjølvstendige under einvaldsmagti enn danskarne. Under den lange ufreden hadde nordmennerne styrt seg sjølve; embættsmennerne hadde havt den største magti, og soleids vart det ei lang stund etter 1814 og. 238 Den fyrste tidi etter 1814 var inkje ljos. Landet var so utarmat, at det var inkje lett aa faa pengar i rikskassa, og utgifterne var store, daa det var myket, som skulde skapast reint fraa nytt. Ved bankerotten i 1813 hadde dei, som aatte kontante pengar, misst mest alt ihop, men nokre hadde fenget store eigedomar fyr spottpris. (Ein mann hadde kaupt ein gard, fyrr setlarne gjekk ned, men inkje betalt endaa. Sidan tok han upp tvo tunnur jordeple og selde, og detta betalte han garden med). Gamaldags ærlegdom og tillit hadde ført mange i armodsdom, men dei som kunne tyda dei myrke og mangslungne logerne, stod seg godt, og prokuratorarne fekk henderne fulle med arbeide. —

I 1815 kom det fyrste ordentlege stortinget ihop. Detta og den svenske riksdagen vedtok riksakti; i den er det fyresett ymist um samlags-vilkaari. Same stortinget vedtok og, at det skulde inkje lenger finnast adel i Norig, men kongen vilde inkje vigsla denne logi. 1816 vart Norigs bank skipad. Han fekk hovudsætet i Trondhjem. Til aa faa grunnlagt banken vart det paalagt ein sylvskatt paa 8 millionar krunur (yver 8 krunur paa kvart menneskje, som dei skulde betala i sylv), og so grøtelegt var det pengestellet, Norig hadde ervt fraa dansketidi, at dei laut gjera ein ny bankerot¹) med same dei skipad banken. Folk hadde so litet tillit no, at dei vilde inkje taka dei nye dalar-setlarne fyr fullt verde. Daa landet no var so utarmat, totte 239 dei inkje det hadde raad til aa halda so stor her, og inkje totte dei det turvtest helder, naar der var samlag med Sverik. Dermed vedtok stortinget aa gjera heren myket mindre. (Lina, som fyrr var 24,000 mann, vart no berre 12,000). Sidan hev Norig inkje havt nokot dugelegt landsforsvar.

Kong Karl den andre¹) (i Sverik den trettande) sloknad i 1818, og no vart Karl den tridje Johan konge (i Sverik den fjortande) og vart krynt til konge i domkyrkja i Trondhjem. Etter Kristjern den andre hadde ingen konge voret krynt i Norig.

Svenskarne hadde misst Finnland og Pommern og hadde tenkt aa faa Norig i skadebot; det var inkje aa undrast paa, at dei harmad seg, fyr di Norig var fritt og sjølvstendigt og kongen hadde myket mindre magt der enn i Sverik. Karl Johan, som inkje hadde nokon gamall erverett aa stydja seg til, laut vara seg væl og gjera, som det sterkaste folket vilde, og daa nordmennerne vilde hava dei ytre merke paa, at dei var eit fritt folk, vart det myket krangel med kongen. Etter grunnlogi skulde Norig hava sitt eiget handelsflagd, og orlogsflagdet skulde vera eit samlagsflagd (»unionsflag«). I 1814 var det fastsett, at det norske flagdet skulde vera raudt med ein kvit kross i og den norske løva øvst uppe ved stongi, men daa detta liknad for myket paa det danske, vedtok stortinget i 1821 ei log um, at flagdet skulde vera raudt med ein kvitkantad blaa kross i. (Dei tri fridoms-fargarne, trikoloren). Kongen vigslad inkje denne logi, daa han meinte folket inkje hadde rett til aa raada fyr flagdet sitt, men han gav ut ein kongeleg resolution, at flagdet skulde vera, 240 som stortinget hadde fyresett. Men detta flagdet kunne inkje handelsskipi bruka paa langferder, daa det inkje var godkjent av røvarstatarne ved Middelhavet. Aa faa traktat med røvarstatarne var inkje smaating. Det skulde store gaavur til, umkring 1 million krunur, reiknad dei ut. So laut dei attaat kvart aar betala ei 7—800,000 krunur i skatt. Daa detta var meir enn heile Middelhavs-farten var verd, hadde stortinget sjølv i 1814 søkt um, at norske skip kunne faa sigla under svenskt flagd paa langferder (sud um Finisterre i Spania), men daa detta var harmelegt, sende det tvo gonger, 1815 og 1818, adressur til kongen um aa tinga med røvarstatarne og faa eit norskt flagd, som var godkjent paa alle hav. Men kongen drog seg undan. I 1818 fastsette kongen eit unions-handelsflagd, som var svenskt med dei danske fargarne øvst ved stongi, og i 1821 fastsette han, at baade norske og svenske skip skulde sigla med detta flagdet paa langferder. I 1815 var det fastsett, at det norske orlogsflagdet skulde vera det svenske flagdet med dei danske fargarne øvst ved stongi (liksom unions-handelsflagdet) og med kluft og tunga, og at detta skulde vera festningsflagd og. Det saag ut som Norig berre skulde vera eit svenskt landskap. Den norske løva vart sett paa dei svenske pengarne, og kongen kallad seg Karl den fjortande, liksom Norig var eit svenskt landskap. Nordmennerne fekk inkje lov til aa halda fest den 17de mai helder, og 17de mai 1829 brukad kongen vaapnmagt mot borgararne (torgslaget). Nordmennerne totte ille um og, at kongen innsette svenske stathaldarar (1814—1829).

Bønderne klagad paa dei harde tiderne, uaar og svære skattar, og mange trudde sjølvstyret var skyld i 241 alt det vonde, og at det kostad meir enn det gamle einveldet. Kongen sende spæjarar umkring i landet, og det vart ei heil røra. I 1818 sette bønderne upp paa Hedemarki, i Hallingdal og i fleire bygder og vilde gjeva kongen einvaldsmagt, men daa det bar til stykket, vaagad dei seg inkje til. Den verste upphavsmannen til detta staaket, Halvor Hoel, hadde sidan aarspengar av kongen.

I Kieler-freden hadde det voret fastsett, at den svenske kongen skulde betala Danmark so myket som kom paa Norig av den norsk-danske riksgjeldi. Danmark kravde 28 millionar krunur. Detta vilde inkje nordmennerne betala; dei hadde lidet so myket urett og voret skubbad slik til sida i dansketidi, at dei totte dei helder hadde pengar til gode, og kor som var, skulde Danmark hava pengar etter Kieler-freden, so vart det Sveriks sak, som hadde gjort den freden; nordmennerne hadde aldri godkjent han. Inkje kunne dei betala so myket helder. Heile aars-innkoma fyr rikskassa i den tidi var 6 millionar krunur, og no kom Danmark og kravde mest fem gonger so myket som heile aars-innkoma (vilde svara til yver 200 millionar i vaare dagar).

I utlandet var det so litet tiltru til Norig, at daa styringi i 1820 laut laana 600,000 dalar (ein dalar er det same som 4 krunur), fekk ho sistpaa pengar i Tyskland, men paa slike harde vilkaar, at dei sidan kallad detta laanet fyr »Tyvelaanet« (rikskassa fekk 555,000 dalar og laut forskriva seg fyr 900,000).

Den svenske utanriks-ministeren styrde (og styrer endaa) dei norske utanriks-sakerne. Nokre engelske handelsmenner hadde smuglat inn varur paa Bodø,

242 faret ille med dei norske toll-embættsmennerne og brotet upp pakhusi og kravde skadebot attpaa. Den engelske styringi studde uppunder detta kravet, og den svenske utanriks-ministeren stellte det inkje likare, enn at engelskmennerne med falske dokumenter og fantespikk fekk seg tilkjent skadebot. Detta kostad den norske rikskassa 450.000 krunur (Bodøsaki).

So myrkt det saag ut, arbeidde stortinget hugheilt paa aa fremja folkestyret og verja um grunnlogi. Nordmennerne hadde paa denne tidi det friaste folkestyret av alle folk. I 1818 tok stortinget ved adels-logi att, men kongen negtad samtykkje daa og. 1821 skulde saki fram paa stortinget att. Dei fleste kongar og kjeisarar i Europa hadde gjort eit »heilagt samlag« (»den heilage alliance«), som lest hava til fyremaal aa styra etter Guds ord, men i røyndi vilde gjera ende paa all folkefridom. Det heilage samlaget hadde nettupp havt møte i Laybach og tynt fridomen i Italia, og hadde inkje nokot godt hjartelag til nordmennerne. Nokre aar fyreaat hadde Danmark sendt inn klaga og, fyr di Norig inkje vilde betala sin part av gjeldi. Karl Johan samlad 3000 norske og 3000 svenske soldatar ved Kristiania, og svenskarne, men inkje nordmennerne, var fullt rustad til aa slaast, og ein svensk flote lagde seg ved Kristiania, og svenske soldatar samlad seg ved landskilet. Men stortinget let seg inkje skræma, det vedtok adelslogi tridje gongen, og daa vart ho til log, og kongen vigslad ho. Same stortinget gjekk inn paa aa betala Danmark 12 millionar krunur.

Karl Johan lagde fram fyr stortinget 10 logemne; han vilde hava rett til aa negta ei log samtykkje, um so stortinget vedtok ho tri gonger, rett til aa setja av 243 embættsmenner, velja stortings-formenner og meir slikt, som var det same som aa gjera ende paa grunnlogi. Alle desse logemni negtad stortinget i 1824, og det var inkje ordkast um dei dessmeir. (Kristjan Krogh var den gongen formann i konstitutions-komiteen.) Sidan lagde kongen dei fram gong etter gong, og stortinget negtad.

Det norske bokriket til 1830. I fyrstningi av detta aarhundrad, daa Norig og Danmark vart skilde under ufreden med England og sidan ved Kieler-freden, fekk dei tvo riki kvart sitt bokrike. Nettupp daa fekk Danmark tvo store diktarar, Grundtvig og Oehlenschläger, som tok emne fraa den gamle heidenske gudelæra og den gamle stortidi. Detta var til stor styrkning fyr den danske nationaliteten, og gjorde myket til aa vekkja upp nordmennerne og. Nettupp som den danske diktekunst tok seg so ypparleg godt fram, var det smaatt med den norske. J. N. Brun døydde 1816 og Zetlitz 1821. Av nye diktarar er dei mest namnkjende Conrad Nicolai Schwach, d. 1860, (»Mens Nordhavet bruser«), Simon Olaus Wolff, d. 1859, (»Hvor herligt er mit fødeland«), Maurits Hansen, d. 1842, som skreiv mange forteljingar, og Henrik Anker Bjerregaard, d. 1842, (»Sønner av Norge« og »Fjeldeventyret«).
1) Tri fraa kvart amt (av desse skulde det vera minst ein bonde) og tri fraa kvart av dei tvo greivskap, 27 fraa heren og 4 fraa floten. Fraa kvart regiment elder korps skulde det vera ein mann av underklassarne.
¹) No er det tvo.
Der gjekk 25 millionar papir-dalar i landet, og der fanst inkje sylv til aa løysa dei inn. Mesteparten var setlar, som dei hadde utgjevet i 1814 (prinse-setlarne). Etter den nye bankerotten gjekk dalar-setlarne fraa dansketidi fyr 4 øyre og dei norske fyr 25.
¹) Karl den fyrste var Karl Knutsson 1449–1450.

I slutten av 20-aari vart »det heilage samlaget« sprengt, og det vart slutt paa det bakstrævet, som alt fraa 1814 hadde leget som ei skodda yver Europa.

I 1830 vart det revolution i Frankrike (Juli-revolutionen), og eit friare styre vart innført. Yver heile 244 Europa for det som ein fridoms-vind, og det kom som ei frisk gufs til Norig med.

Den manns-ætti, som hadde styrt i landet fraa 1814 til 1830, hadde vokset upp under einveldet, men no kom det ei ny ætt, som var uppfødd i fridom og sjølvstyre. Denne nye ætti sette seg fyre aa gjenomføra grunnlogi i aand og sanning.

Etter grunnlogi var det bønderne, som skulde hava største magti; dei skulde velja tvo tridjepartar av tingmennerne, og byarne ein tridjepart. I fyrstningi valde bønderne mest embættsmenner, og desse hadde i den fyrste tidi voret djerve og gløgge til aa verja grunnlogi. Det hadde aldri voret meir enn 20 bønder paa tinget; men paa stortinget i 1833 møtte 45, bland dei Ole Gabriel Ueland. No tok det til med strid millom bønderne, som vilde hava den magti, dei etter grunnlogi tyktest hava rett til, og embættsmennerne, som vilde alt skulde vera ved det gamle. Ved detta leitet hadde dei selt myket geistlegt jordegods (beneficiargods), og detta og at mange gardar vart smaabytte, gjorde at talet paa sjølveigarar aukad dugeleg paa.

Kongen kom i strid med stortinget 1836, daa han totte, det sette for hardt imot. Dei kongelege forslag til forandringar i grunnlogi vart inkje sende til ein komite, men burtlagde med ein gong. Stortingsmennerne fraa Kristiania sette fram forslag um aa fastsetja handelsflagdet av 1821 ved log og um aa faa eit norskare orlogsflagd og faa betre skikk paa ymse unions-greidur. 17de mai heldt stortinget fest og kommandanten paa Aakershus, oberst Hagemann, let musikken gaa i gaturne. Daa vart kongen rasande, Hagemann vart avsett og stortinget uppløyst, lenge fyrr det var ferdigt; men 245 fyrr stortinget skildest, vedtok odelstinget tiltale fyr riksrett mot statsminister Løvenskjold, fyr di han inkje hadde talt kongen ifraa.

I september vart Løvenskjold dømd til aa bøta 4000 krunur.

Kongen trudde, at denne ugreida myket kom av di, at der i dei siste 7 aari ingen stathaldar hadde voret til aa styra, og no utnemnde han ein nordmann, Herman Wedel-Jarlsberg, til stathaldar, og i oktober kallad han stortinget ihop att til eit umfram-storting. Detta bad den norske styringi um aa faa stellt det so, at norske handelsskip kunne sigla under norskt flagd kor dei vilde, daa røvarstatarne no inkje var aa ottast fyr lenger. (Dei stortingsmennerne, som gjorde mest til detta, var Herman Foss og Jonas Anton Hjelm). Styringi dreiv paa saki, og i 1838 kom det kongeleg resolution um, at dei kunne bruka det norske flagdet paa langferder, men dei skulde sjølve taka vaagnaden paa seg. Same aaret fekk svenskarne lov til aa sigla med sitt eiget gamle flagd paa langferder. Heretter skulde den norske statsministeren vera med, naar utanriks-ministeren lagde fram fyr kongen utanriks-saker, som kom Norig ved (kongeleg resolution av 13de april 1835). Til aa avgjera spursmaalet um orlogsflagdet og hine unions-greidurne vart det ihopsett ein unionskomite.

Same stortinget gav ut formannskaps-logi (1837). Ved denne logi fekk kvar by og kvart herad rett til aa styra sine eigne greidur, so no vart sjølvstyret fullt gjenomført.

Daa den gamle kriminal-logi (logi um korleids ein 246 skal refsa logbrot) var reint umenneskjeleg, kom det ut ei ny kriminal-log i 1842.

Same aaret vart konventikel-plakaten av 1741 avteken, so dei, som høyrde til statskyrkja, no fekk lov til aa halda gudelege møte og høyra paa lægprædikantar. Tvo gonger hadde kongen sett veto mot denne logi, og detta var den andre logi, stortinget dreiv igjenom mot kongens vilje. (Den fyrste var adelslogi).

I dei siste aari hadde det voret betre tider, handel og næring var i god framgang, og landet arbeidde seg smaatt um senn ut or armodsdomen. I 1825 var dei svenske hamnerne opnad fyr norske skip (so nær som kystfarten og farten paa ymse stader utanfyr Europa, som var stengd fyr norske skip radt til 1840). Soleids gjekk myket af fraktfarten fraa Sverik yver til norske skip. I 1826 fekk Norig handels-traktat med England og rett til aa frakta varur fraa Sverik til England. Fraa den tid gjekk det fram med skipsferdi, so Norig i 1845 hadde dubbelt so stor handelsflote som i 1824¹). Utførsla av fisk gjekk upp til meir enn det dubbelte, toll-innkomurne steig, so dei kunne setja ned landskatten meir og meir, til dess stortinget 1836 tok han reint burt, so sidan hev det inkje voret betalt endefram skatt til rikskassa. I 1842 naadde papirsetlarne same verde som sylv.

Stortinget i 1842 tok paa og umgjorde toll-logi og. Denne var bygd paa »det merkantile system«, men vart no etterkvart lempad etter dei nyare grunnsetningar um frihandel. Meste æra av detta hadde professor 247 Anton Martin Schweigaard, som fyrste gongen møtte paa stortinget i 1842.

Etter som det leid, vart Karl Johan meir vensæl. Han skynad, at nordmennerne var eit trufast og ærlegt folk, og nordmennerne merkad, at kongen hadde eit varmt hjartelag fyr Norigs framgang, og dei laut høgvyrda Karl Johan, som hadde voret soldat og underoffiser, og no var konge yver tvo rike. Av sine eigne pengar gav han store gaavur til framhjelp fyr landet, og etter 1829 innsette han berre nordmenner til stathaldarar (eidsvollsmennerne Wedel-Jarlsberg og Løvenskjold¹). Alt detta gjorde og myket til, at det gamle svenskehatet tok til aa leggja seg no.

Nordmennerne syrgde paa Karl Johan, daa han døydde 1844, 80 aar gamall. So gamall hadde ingen norsk konge voret, fraa di Harald Haarfagre livde.

Etter honom vart Oskar den fyrste konge. Han hadde voret visekonge i Norig tvo gonger, 1824 og 1833. 20de juni 1844 gav han ut ein kongeleg resolution, af Norig skulde hava sitt eiget orlogsflagd, likt handelsflagdet av 1821, men med kluft og tunga. Eit unionsmerke av norske og svenske fargar vart innsett baade i orlogsflagdet og handelsflagdet i baade riki. Det vart fastsett og, at inkje andre handelsskip kunne faa hjelp av norske og svenske konsular og herskip enn dei, som førde unionsmerke.

Soleids fekk Norig no det ytre merket paa sjølvstende; gleda vart stor i landet, daa dei svenske fargarne gjekk ned paa alle festningar og herskip, og dei norske gjekk upp. 248 Aaret etter sende Norig og Sverik og Danmark herskip til Marocco, den einaste av røvarstatarne, som no var att, og daa kom det ei semja i stand, at dei inkje skulde betala skatt til Marocco lenger.

Ved detta leitet kom skandinavismen upp, som vilde samla Norig, Sverik og Danmark til eit forsvarssamlag. I 1845 møttest studentarne fraa alle 3 rik- og lovad, at dei skulde verja Slesvik, um tysken sette paa.

Tri aar etter, 1848, braut Februar-revolutionen ut i Frankrike og for Europa rundt. Daa det gamle adelsveldet vart døyvt ved den fyrste store revolutionen, og sidan pengemennerne fekk magti etter Juli-revolutionen, so ankad arbeidaren seg under detta nye hardstyret og grunad paa, um inkje samfundet kunne skipast paa rettferdig vis, so han kunne faa sin rett. Folki totte og, at no kunne det vera slutt paa den gamle kongepolitikken, og kravde folkelegt styre og sjølvstende, og dermed kom det upp store motsetningar millom ymse folk, som kongarne i gamle dagar hadde samlat til eitt rike.

Tyskararne i Slesvik-Holsten gjorde upprør og fekk hjelp i Tyskland. Fraa Norig og Sverik for fleire hundrad friviljuge ned og hjelpte dansken, og kong Oskar drog ihop ein norsk og svensk her i Skaane sumaren 1848; han hjelpte Danmark til aa faa vaapnkvila, og seinare, daa det bar ihop att, og det so vart vaapnkvila att, hersette han Nord-Slesvik med norske og svenske hermenner. Tri av dei beste førararne i den danske heren var nordmenner: general Rye, som fall ved Fredericia 1849, general Schleppegrell, som fall 249 ved Isted 1850, og oberstløytnant Helgesen, som vann paa tysken ved Fredriksstad.

I det store revolutions-aaret 1848 vart det staak og uro i Norig med. Student Markus Thrane for umkring i by og bygd og preikad den nye revolutions-læra (kommunisme og sosialisme) og skipad arbeidar-samlag. Husmennerne totte gildt um, at jordi no skulde bytast likt millom alle, og sume stader tok dei alt paa og vilde byta. Her og kvar laut styringi samla militærmagt til aa halda styr, og Thrane og fleire andre kom i straff. I 1851 kom det ut ei log um husmannsvæsenet, og sidan vart det myket likare fyr husmennerne.

Nokre aar etter hadde Norig nær fenget ufred, daa Russland kravde eit stykke land ved Varangerfjorden. Men snart etter tok Russland paa og tøygde seg etter Konstantinopel, og dermed fekk det ufred med vestmagterne, England og Frankrike. (Krim-ufreden 1853—1856). Karl Johan hadde allstødt haldet med Russland, men Oskar tydde seg til vestmagterne, og i november 1855 gjorde han ei avtala med dei, at dei skulde hjelpa Norig og Sverik, um Russland freistad paa aa taka ei hamn elder ein fiskeplass ved den norske elder svenske havstrandi (November-traktaten).

Med Danmark gjorde Norig i 1857 ei avtala um aa sleppa Øresunds-tollen mot aa betala 1¼ million krunur paa lag.

Paa denne tidi gjekk Norig munarleg fram i vælstand. I 1845 vart Fredrik Stang sett yver indredepartementet; han var ein mann med baade framferd og dugleike, og no tok dei paa og lagde um gamle veger, lagde nye og grov kanalar og sette i gang eim-baatar. 250 (Den fyrste var sett i gang 1826). Den fyrste jarnvegen tok dei paa og bygde millom Kristiania og Eidsvoll i 1851; i 1854 tok dei paa med aa leggja telegrafar, og det kom fyrar paa den lange havstrandi. Landbruksskular vart skipad, og i 1851 tok hypothekbanken til. Midt i 50-aari gav jordbruket og fe-avlen mest dubbelt so myket av seg som midt i 30-aari. (104 mill. krunur mot 59).

I 1849 vart navigations-akti¹) avteki i England, og sidan hadde den norske handelsfloten inkje vondt fyr frakt. Fraa 1852 til 1855 aukad handelsfloten fraa 160,000 kommercelæster til 200,000 og under Krim-ufreden tente norske skip store pengar.

Daa vestmagterne hadde staggat Russland, vart det eit friare drag paa alle umkverve, frihandels-systemet vann seg fram i mange land, og rikdom og handel aukad paa. Paa denne tidi fekk Norig handels-traktatar med framande land og fekk vera med i det store kappspranget. Fabrik-drifti tok seg og godt fram.

Etter all denne blømingi kom det i 1857 ein penge-krise (penge-naud), som herjad mest i heile Europa, og gamle grunnfeste handelshus ramlad alle stader. Han kom til Norig med, men stod inkje lenge paa.

Stortinget bøtte myket paa logerne i denne tidi. I 1845 kom dissentar-logi ut. Etter grunnlogi hadde inkje jødarne lov til aa vera i Norig. I 1851 slapp 251 dei inn. Det var diktaren Henrik Vergeland, som hadde voret trottigast til aa arbeida fyr denne saki.

I 1854 kom det ut ei log um, at menner og kvinnur skulde erva likt, og same aaret vart det vedteket, at alle, inkje berre bønderne, skulde vera med i heren, som grunnlogi baud.

I 1851 møtte fyrste gongen Johan Sverdrup paa stortinget. Han var uppglødd fyr tankarne i Februar-revolutionen og samlad ein flokk umkring seg, dei liberale. Sverdrup arbeidde paa aa samla all magt i stortinget og i alle maatar gjenomføra ei styring fyr folket ved folket. Bønderne, som samlad seg kring Ueland, dreiv paa og sparde og arbeidde fyr demokratiet og sjølvstyret og alt, som kunne vera til framhjelp fyr bønderne. Baade desse flokkarne vilde taka magti fraa embættsmennerne. Dei, som heldt paa det gamle, samlad seg under Schweigaard og studde seg til kongsmagti.

Oskar var ein utifraa vensæl konge, endaa han, allvisst etter Februar-revolutionen, heldt strengt paa magti si og brydde seg litet um statsraadet. I 1852 vart han sjuk; um hausten same aaret døydde i Kristiania Gustav, son hans, ein emneleg mann og god tonediktar. Kongen syrgde myket og vart aldri frisk meir. Dei tvo siste aari, han livde, var berre eit langt sloknande. Han døydde 1859.

Etter honom vart Karl, son hans, konge. Han kallad seg Karl den femtande i Norig, endaa han med retten var den fjorde. Han hadde voret visekonge i Norig i 1856 og fyrstningi av 1857; sidan styrde han i tvo aar fyr far sin med full kongeleg magt. Karl var ein stor, vakker og endefram mann og godt likad, men mange totte han beinkad seg for myket etter svensken.

252 I 1855 hadde stathaldaren Løvenskjold gjenget av, og aaret etter hadde statsraad Stang vortet sjuk og fenget avskil. Daa Karl vart konge, var det eit meir frilyndt statsraad, det Sibbern-Birchske.

Nordmennerne hadde aldri likat, at kongen etter grunnlogi hadde rett til aa innsetja ein svenske til stathaldar, og det hadde fleire gonger komet forslag um aa leggja ned stathaldar-posten. I 1859 var det framsett forslag att, og Karl hadde lovat samtykkje. Stortinget vedtok forslaget; berre 2 røystad imot.

Men no bar det so uheppeleg til, at svenskarne var sinnad, fyr di stortinget i 1857 hadde negtat samtykkje til ei log um millomriks-handelen; dei totte det var greidt aa vita, at nordmennerne vilde vera reint fyr seg sjølve. Nokre vikur fyrr stortinget vedtok forslaget um stathaldar-posten, vart den anckarsvärdske motionen, dei kallar, framsett i den svenske riksdagen; i den vart det sagt, at det var krenkjande fyr Sverik, um Norig vart jamsides med det, og motionen sette fram krav um revision (gjenomsyn og umgjering) av unions-akti paa grunnlag av Kieler-freden. Norig skulde soleids reiknast fyr herteket land. Daa det kom tidend til Sverik um, at stortinget hadde vedteket forslaget um stathaldar-posten, vart den dalmanske motionen, dei kallar, framsett i den svenske riksdagen; denne gjekk ut paa, at daa stathaldar-posten var innkomen i grunnlogi, daa stortinget i 1814 tingad med dei svenske utsendingarne, kunne inkje stortinget leggja ned posten, mindre riksdagen samtykte. Paa denne maaten vart den norske grunnlogi ein kontrakt med Sverik, og svenskarne fekk raada likso myket fyr grunnlogi som nordmennerne.

253 No braut det gamle hatet fram paa baade sidurne av Kjølen. Dei tvo motionarne vart sende til ein komite (ekonomi-utskottet), som samtykte dei og kravde revision av unions-akti paa grunnlag av Kieler-freden. 17de mars 1860 vedtok alle 4 stand paa den svenske riksdagen denne komite-innstillingi. I riddarsalen staakad og skreik 300 adelsmenner ved midnettes-tider slik, at ein skulde tenkt dei gamle murarne hadde ramlat ned.

Etter detta vart kongen skræmd og negtad sanktion 4de april i norskt statsraad, men lovad, at sidan, naar det høvde betre, skulde han sjølv setja fram forslag um aa leggja ned stathaldar-posten. — Soleids vann svensken, men tregad paa, at saki var avgjord i norskt statsraad og inkje i »svenskt-norskt«.

23de april hadde stortinget møte um sanktionsnegtingi. Det sat utetter natti, liksom den svenske adelen hadde gjort i riddarsalen, og dryfte saki, men heiltupp roleg og stillferdleg. Samrøystes vedtok stortinget ei adresse til kongen, at den svenske riksdagen inkje hadde nokot med forandringar i den norske grunnlogi, og at ein revision av samlags-greidurne kunne inkje Norig finna seg i paa andre vilkaar, enn at baade riki fekk same rett.

Ved detta leitet skipad dei skyttarlag rundt umkring i landet til aa hjelpa heren, um nokot skulde koma paa.

1861 kom det svenske statsraadet med forslag um revision; der skulde vera sams storting fyr Norig og Sverik etter folketalet, tvo svenskar mot ein nordmann. Etter detta vart det usemja i det norske statsraadet; enden vart, at dei tri djervaste gjekk av, Birch-Reichenwald, Petersen og Ketil Motzfeldt. I staden fyr dei kom bland andre Fredrik Stang. 254 Danmark hadde sidan den siste ufreden havt eit ævelegt krangel med Tyskland. Tysken vilde inkje, at Slesvik skulde bindast ihop med Danmark, men med Holsten, og dei »eiderdanske« og likeins »skandinavarne« i Norig og Sverik vilde hava Holsten utskilt og binda Slesvik til Danmark. Kong Karl var ein god ven med Fredrik den 7de i Danmark, og i 1863 heldt dei paa og avtalad eit forsvarssamlag um aa verja Danmark til Eideren. Men fyrr detta vart avgjort, braaddøydde den danske kongen. Den nye kongen, Kristjan den 9de, skreiv under ei sams grunnlog fyr Slesvik og Danmark, og dermed sende Preussen og Austrike ein her inn i Danmark februar 1864.

No kom kong Karl i skorfeste; skam var det, um han inkje hjelpte, og raadlaust var det aa slaast med tvo stormagter. I mars kom eit umfram-storting ihop; kongen bad um pengar og lov til aa bruka hermagti. 29de mars vedtok stortinget mot 2 røyster, at kongen kunne bruka hermagti, men sende eit fylgjeskriv med, at »Norges deltagelse i den danske krig maa være afhængig af, at en alliance er afsluttet, hvorved der tilveiebringes forholdsmæssighed mellem stridskræfterne paa begge sider« og at »den store flerhed af det norske folk sikkerlig ikke ønsker nogen nærmere politisk forbindelse mellem de forenede riger og Danmark.« Svenskarne var inkje hugad paa aa hjelpa, vestmagterne vilde inkje; den danske styringi var so einvis og, at det var inkje greidt aa hjelpa ho; dermed stod Danmark no hjelpelaust aaleine og misste heile Slesvik.

Stor sorg vart det i Norig, daa det gamle brorlandet for so ille. Mange totte og, at smaafolki inkje kunne greida seg lenger i slike tider, mindre dei slo 255 seg ihop. 31te mai 1864 vart det skandinaviske selskab skipat i Kristiania; det vilde arbeida fyr eit samlag av dei tri rike med sams utanriks-styre, sams her og ting (unions-parlament) etter folketalet. Mange av dei mest høgsette mennerne var med i detta samlaget. Men snart tok folk til aa tvila fyr, at det budde nokot meir innunder, og at meiningi var, at Norig og Danmark skulde ganga upp i Sverik. Dei, som heldt paa Norigs sjølvstende, gjekk ut or samlaget, slike som advokat Dunker og diktaren Bjørnstjerne Bjørnson.

Mange skandinavar meinte, at det fyrste, dei laut gjera, naar dei skulde setja skandinavismen i verk, var aa slaa Norig og Sverik ihop til eitt rike, so kunne Danmark koma med sidan. Stortinget i 1863 hadde gjevet sitt samtykje til ein revision av unionen paa same grunnlaget som unions-akti. Ein unions-komite vart vald ei tid etter, og hausten 1867 kunngjorde komiteen forslaget sitt, og styringi lagde det fram i stortinget 1868—69. Etter detta forslaget skulde inkje Norig og Sverik bere vera ihop under ein konge (personal-union), men ein ny heil-stat, ein svensk-norsk stat, skulde byggjast ovanpaa dei tvo gamle rike (real-union).

Medan dei mest høgsette mennerne i landet tøygde seg etter fyremaal, som laag langt utanfyr landsens grensur, tok stortingsmann Søren Jaabæk fraa Lister til og skipad bondeven-samlag umkring i landet; desse vilde jamna ut all stands-skilnad og gjera ende paa penge-velde og embætts-velde, setja ned rentefoten og løningarne til embættsmennerne. Inkje blad i landet hadde so mange tingarar som »Folketidende« hans Jaabæk, og Jaabæk sjølv var ei stund den megtigaste mannen i landet.

256 I 1865 hadde Herman Anker og Olaus Arvesen grunnlagt den fyrste »folkehøgskulen« paa Sagatun til aa gjeva bondegutarne større upplysning og hug paa kunnskap. Kristoffer Brun og fleire kom snart etter.

Ved detta leitet tok »maalreisningi« til fyr aalvor og, med Ivar Aasen og Aasmund Olavsson Vinje til fyregangsmenner.

I 1859 hadde stortinget vedteket, at byarne berre skulde velja tridjeparten av tingmennerne, slik som grunnlogi i 1814 hadde fyresett (byarne hadde fyre 1859 havt 50 tingmenner, heretter fekk dei 37). I 1869 vedtok stortinget eit forslag av styringi, at stortinget skulde møta kvart aar.

Alt detta aukad magti fyr bønderne og stortinget; bønderne og dei liberale, maalmenner og folkehøgskulevener slo seg no ihop til eit megtigt vinstreparti mot ministeriet Stang og unions-politikken aat høgre.

I 1870 misste høgre sin store, gjæve førar Schweigaard. Samstundes døydde bonde-hovdingen Ueland; han hadde voret med i unions-komiteen, og dei sagde, han hadde tregat slik paa, at han hadde voret med paa unions-forslaget, at han gjekk i gravi fyre tidi. Landet syrgde etter baade tvo.

Paa stortinget i 1871 rauk unionsforslaget; berre 17 tingmenner røystad fyr det.

I 1824 hadde stortinget negtat samtykkje til eit forslag av Falsen, at statsraadarne skulde hava rett til aa vera med i stortings-møti. Sidan sette kongen gong etter gong fram forslag um det same, men det nyttad aldri; stortinget tvilad fyr, at kongen og statsraadet daa kunne faa for myket magt. Ein av dei fremste maalsmennerne fyr denne saki i 1860 var Fredrik Stang.

257 Men no tok stortinget til aa skifta meining. Naar statsraadarne sat paa kontorkrakkarne sine og inkje fekk vera med i stortings-møti, vart dei meir som andre embættsmenner, styrde kvar sitt departement, hadde inkje andsvar fyr, korleids det gjekk, og vart kongens raadgjevarar og tenarar; naar so kongen styrde eit annat større folk og, var det litet trulegt, at eit slikt statsraad skulde standa seg mot paaverknaden fraa kongen og Sverik. Kom statsraadarne med i stortings-møti, vart dei statsmenner og inkje berre embættsmenner, laut hava folkets tillit og kom til aa verta folkets raad hjaa kongen. Stortinget kjende seg so sterkt og no, at det inkje var rædd fyr aa taka mot statsraadarne, um dei kom.

I 1872 vedtok stortinget statsraads-saki med 80 røyster mot 29, men no hadde Stang og skift meining og talde kongen til aa negta sanktion. Ministeriet Stang meinte no, at skulde statsraadarne møta i stortinget, laut dei med same krevja fleire forandringar i grunnlogi. Tvo av statsraadarne totte detta var urett og gjekk av (den eine var O. J. Broch).

Etter detta sende stortinget ei mistillits-adresse til kongen, og daa sagde heile statsraadet seg viljugt til aa taka avskil, men Karl sagde, han hadde tillit til det, og at det skulde standa.

No var 1000 aar gjengne, sidan Harald Haarfagre vann slaget i Hafrsfjord og samlad riket; 18de juli heldt dei tusendaars-fest yver heile landet og reiste ei stytta paa Haralds haugen.

Um hausten døydde kong Karl. Han hadde ingi søner, berre ei dotter Lovise, som var gift med krunprins Fredrik i Danmark.

Etter Karl vart Oskar den andre, bror hans, konge.

258 I 1873 vedtok stortinget samrøystes, at stathaldarposten skulde verta nedlagd, og at ein statsminister skulde hava forsætet i statsraadet i Kristiania. Kongen samtykte detta i norskt statsraad og utnemnde Fredrik Stang til statsminister.

I 1874 vedtok stortinget med 74 røyster mot 35 statsraads-saki att, men med ei liti forandring, so det inkje var plent same vedtaket som i 1872. Kongen negtad daa og.

I 1877 vedtok stortinget statsraads-saki i same ordlag som i 1874, med 82 røyster mot 29. Kongen sagde nei.

No vart striden millom stortinget og styringi heitare. Stortinget tok no til aa styra paa eigi hand, og stortings-komitearne hadde meir aa segja enn regjerings-departementerne, og det saag ut til, at styringi skulde verta standande som ei bru paa turre landet; atterhaldsmennerne, allvisst i byarne paa Austlandet, gjorde ring umkring kongen og ventad bergjing fraa honom.

Endaa verre vart det i 1879, daa det kom fram forslag um aa logfesta flagdet av 1821 (»det reine flagdet«, utan unionsmerke). Detta trudde mange var det same som aa segja upp samlaget med Sverik, og no vart det slikt staak og livnad, so ingen tingmann vaagad seg til aa røysta fyr det.

17de mars 1880 vedtok stortinget statsraads-saki tridje gongen i same ordlagi. Vinstre meinte det, at det var med grunnlog-saker liksom med andre log-saker, at kongen inkje hadde rett til aa negta sanktion meir enn tvo gonger til eit logemne, som var vedteket i same ordlag (suspensivt veto), og sume meinte paa det, at kongen slett inkje hadde nokot »veto« (rett til 259 aa negta sanktion) i grunnlog-saker. Høgre stod paa det, at kongen i slike saker hadde absolut veto, og 29de mai negtad kongen sanktion. Berre ein av statsraadarne talde ifraa.

No sette Johan Sverdrup fram forslag i stortinget, um at dette vedtaket um statsraads-saki skulde gjelda som grunnlog, og 9de juni vedtok stortinget detta med 74 røyster mot 40; men styringi vilde inkje fira.

Um hausten tok statsminister Stang avskil, og Kristian August Selmer vart ettermannen hans.

No kvesste det paa med striden, heile landet skildest i tvo flokkar, og mange nye stridsemne kom til. Stortinget vedtok i 1881 ei forandring i grunnlogi um aa vidka røysteretten, for dei gamle reglarne var reint umogelege no (ein slagtar hadde røysterett, men inkje ein lækjar; paa ein skule hadde vaktmeisteren røysterett, men ingen av lærararne); kongen negtad sanktion. Stortinget negtad pengar, som styringi bad um, og let pengar til, som styringi inkje vilde taka imot; no tok styringi seg rett til veto i bevilgningssaker og.

21de juni 1882 møtte kong Oskar med hoffet og dei øvste embættsmennerne i tingsalen og løyste upp stortinget. Kongen sat og las upp trontala; han sagde, at hans »overbevisning« var »urokkelig« og bad um, at eit naadigt forsyn vilde avvenda det vonde, som vilde koma, um dei rikkad grunnvollen fyr den samfundsorden, som det norske folket i so mange aar hadde livt lukkeleg og fritt med.

Detta trugsmaalet gjorde vondt verre. No hadde kongen sjølv teket parti. »Kongsmagti hev brent skipi sine,« sagde høgre, og 14 dagar etter trontala sagde Bjørnstjerne Bjørnson paa Stiklestad til 4000 bønder, 260 som der hadde samlat seg, at soframt kongen inkje kunne gjeva upp det absolute veto, fekk det norske folket gjeva upp kongsmagti.

No bar det til med trugsmaal verre og verre. Høgre slo frampaa um statskupp (aa bruka magti), og folkevæpnings-samlag lagad seg til alle stader og vilde verja grunnlogi.

Sumaren og hausten var det nytt val. Trontala spreiddest yver heile landet, og dei heldt store folkemøte og dryfte ho. Enden vart, at vinstre fekk 82 tingmenner, høgre 32.

Likevæl vilde inkje høgre gjeva seg. Det var meir no enn ein strid um politiske spursmaal, det vart meir og meir ein strid millom tvo livssyn. Utlivd tysk filosofi og romantik raadde endaa i dei høgre samfundslag, mange stader, allvisst i byarne sunnanfjells, jamsides med grov materialisme og mistru til folket og landet. Men mange var det og, som hadde teket til aa arbeida seg ut or detta og hadde fenget friare synsmaatar fraa Vest-Europa med tru paa framgang og utvikling. Fyrr stortinget kom ihop i 1883, sende nokre høgremenner ut eit upprop til kristendomens vener, at kristendomen var i faare, um vinstre vann; jamvæl sume vinstremenner totte det var inkje heiltupp faarelaust.

Vinstre var no so sterkt paa tinget, at det kunne setja berre vinstremenner i lagtinget, og endaa hadde det reint yvertaket i odelstinget. Etter eit langt ordskifte 16de til 24de april vedtok odelstinget med 53 mot 32 røyster tiltale fyr riksrett mot heile styringi. Mest i 3 fjordungaar heldt riksretten paa; i februar 1884 vart Selmer dømd fraa embættet.

Mange trudde, at kongen inkje vilde bry seg um 261 denne domen, og ved same leitet gav han sitt samtykkje til aa klaga Bjørnstjerne Bjørnson og fleire andre fyr majestæts-brot. Endeleg fastsette kongen 11te mars, at Selmer skulde ganga av; samstundes gjorde han Selmer til riddar av den svenske serafimer-orden, den høgste svenske orden, som finst.

Høgre vart no sinnat paa kongen, som hadde gjevet etter fyr riksretten, og paa høgsterett, som inkje hadde sprengt riksretten, og vilde, at no skulde dei gjera nokot, inkje berre snakka. Dessimillom dømde riksretten den andre statsministeren, Kjerulf, og 6 statsraadar, som hadde talt kongen til aa negta sanktion i statsraads-saki, fraa embættet, den eine etter den andre, og 3 vart dømde til aa bøta 8000 krunur kvar.

3die april kom eit nytt ministerium i stand, april-ministeriet. Alle dei tri statsraadarne, som var dømde til bøter, fekk plass i det nye ministeriet, og ein av dei, Schweigaard, son til professor Schweigaard, vart statsminister i Kristiania. Alle dei nye statsraadarne var menner, som vilde halda fram med striden.

Men no kom det upp, at chefen fyr arme-departementet, Munthe, i riksretts-tidi hadde teket av laasarne paa 20,000 byrsur og gjøymt dei, at herstyrken i Kristiania hadde fenget skarpe patronar, og at kanonur hadde stadet ferdige paa Aakershus. Vinstre vart reint forstøkt; slikt hadde inkje hendt i den beiskaste styretidi hans Karl Johan, og odelstinget stemnde fyrst ein av april-ministrarne og sidan Munthe 1) til aa møta fyr seg og fekk upplyst, kvat som hadde hendt. Det 262 var aa vange og, at odelstinget skulde stemna inn statsminister Schweigaard, so han kunne gjera greida fyr, korleids det hekk ihop med det, at Selmer hadde voret med i statsraadet, etter han var dømd. Det synte seg og no, at det ingi hjelp var aa faa fyr høgre fraa Sverik, og dermed vart april-ministeriet skræmt; det gav upp dei søksmaal, som ministeriet Selmer hadde reist fyr majestæts-brot, og vilde gjeva etter i ymse ting, men no var det for seint, og det bad um avskil 31te mai.

No totte mange, striden hadde vart lenge nok, og vilde hava eit forliks-ministerium med Broch (s. s. 257) til statsminister; nokre av stortings-fleirtalet skulde og vera med; men høgre totte det var ei skam, um kongen smaaminkad seg til aa taka niande-juni-menner med i ministeriet. So vart inkje detta av.

Daa var det inkje onnor raad, enn at kongen bad Johan Sverdrup taka styringi, og nokre dagar etter, 26de juni, vart ministeriet Sverdrup utnemnt. Gleda var stor paa vinstre, og mange totte gildt um, at ein bonde, Baard Haugland, no var komen med i kongens raad. Sundagen 29de juni gjekk ei stor folkeferd i gaturne i Kristiania, 35 fanur og 10,000 mann; bland dei var bønderne under det gamle merket hans Magnus Berrføtt; dei takkad stortinget, Johan Sverdrup og kongen, og fraa kongsgarden kunne Oskar sjaa ned paa 40,000; menneskje, som hadde krullat seg ihop um folkeferdi og gledde seg, av di det no skulde koma fred og soning i landet.

Etter avtala vedtok stortinget no mot 25 røyster statsraads-saki att med eit tillegg (at den, som hadde voret statsraad, kunne veljast til tingmann andre stader, enn der han budde), og forslag um aa vidka røysteretten, 263 og kongen samtykte desse og fleire til, som det hadde voret usemja um, og 2dre juli møtte statsraadarne fram i stortinget.

I 1885 var det ting-val att, og folket godkjende det, som hadde hendt. Paa det nye tinget for vinstre til aa kløyva seg; nokre vinstremenner kallad seg fyr »moderate« og sagdest halda paa kristendomen og det nationale; dei kallad hine vinstremennerne fyr »reine« og totte dei var hoste radikale og europæiske og fritenkjande. Baade vinstreflokkarne heldt likevæl ihop i ymse ting og dreiv i 1887 igjenom jury-logi. Ved den kom folke-domstolar i staden fyr dei gamle embættsmanns-domstolar, og landet vart bytt i 6 lagdøme, Borgarting, Eidsivating, Agder, Gulating, Frostating og Haalogaland. Større logbrot vert no paadømde ved lagmanns-rett; i denne er 3 domarar; den eine av desse kallast lagmann og er formann i retten; lagretta, 10 folkevalde menner, skal avgjera, um den, som er under tiltale, er skyldig elder inkje. Mindre saker vert paadømde ved meddoms-rett, underdomaren (byfut elder skrivar) og tvo folkevalde domsmenner.

Sverdrup var i ei vanskeleg stilling. I 1885 vedtok den svenske riksdagen ei forandring i grunnlogi um utanriks-saker. Fyrr fyredrog den svenske utanriks-ministeren desse sakerne i »ministerielt statsraad« fyr kongen; i detta skulde ein svensk statsraad vera med og etter 1835 den norske statsministeren, naar det var saker, som kom Norig ved. Utanriks-saker laag under kongen serskilt, og han hadde einvaldsmagt, aa kalla, paa detta umkvervet. Etter forandringi i 1885 kom desse sakerne under same andsvar som andre saker, slik at riksdagen no fekk tilsyn med dei, og 2 264 svenske statsraadar skulde no vera med i det ministerielle statsraadet. Fyrr var det i detta statsraadet 1 norsk mot 2 svenske, no vart det 1 norsk mot 3 svenske, og attaat var detta statsraadet no andsvarlegt fyr riksdagen, men inkje fyr stortinget.

Soleids var Norig endaa verre stellt med utanriks-sakerne no enn fyrr, og ministeriet Sverdrup kunne inkje faa bøtt paa detta.

Den usemja, som var millom vinstremennerne, kom inn i ministeriet med, den eine statsraaden gjekk av etter den andre og dei »reine« drog seg burt fraa ministeriet. I 1888 var det ting-val att. Dei moderate var no so forargad, at dei hjelpte høgre med aa »høga ned« fleire av dei beste vinstremennerne, og no vart høgre den sterkaste av dei tri flokkarne paa tinget. Ministeriet Sverdrup var no berre som ein skugge; sumaren 1889 tok høgre styringi, og Emil Stang, son hans Fredrik Stang, vart førar fyr det nye høgre-ministeriet.

Av loger, som kom ut, sidan aarlege storting vart innførde, kann nemnast: logi um pengevæsenet 1873, som gjorde gull til myntfot, og logi um mynt-konventionen med Sverik og Danmark i 1875; fraa den tid skulde ein reikna i krunur og øyre istaden fyr dalar, mark og skilling. Same aaret vart det vedteket aa innføra metrisk maal og vegt. I 1878 og 1880 vart det fastsett tru-fridom fyr dei fleste embættsmennerne. I 1882 fekk kvinnur lov til aa verta studentar. I 1889 kom det ut tvo loger um folkeskulen paa landet og i byarne, so borni no vil faa myket betre upplæring enn paa den gamle aalmuge-skulen.

I dei siste treti aari hev det gjenget myket fram med landet i mange maatar. Telegrafar og veger er 265 lagde rundt heile landet. I 1860 fanst det 68 kilometer jarnveg, no yver 1500. Handel og skipsferd hev aukat paa, so handelsfloten er paa lag 5 gonger so stor som i 1850 og 30 gonger so stor som i 1767, og nordmennerne er eit av dei fremste folki paa sjøen. Endaa mange hev utvandrat til Amerika, er folkemengdi no meir enn dubbelt so stor som i 1814, og Kristiania, som i 1814 hadde berre 10,000 menneskje, hev no 140,000.

Bokrike, kunst og vitenskap. Maalreisningi.

Etter 1814 voks det upp ei ny ætt, som tok til aa skyna, at det inkje var nok fyr nordmennerne aa vera politisk frie og sjølvstyrande, og at det vantad myket paa, at dei var eit heilvakset folk, slik som dei fleste andre folk i Europa. Dei totte, at Norigs-soga fraa Kalmar-samlaget til 1814 var reint ærelaus, og hatad Danmark, som dei meinte var skuld i det. Landet var yvergrott med danskt tungemaal og kultur, og dei laut frigjera seg fyr detta og vera seg sjølve. Umkring aaret 1830 tok det til ein heit strid um detta, og difyr kallar dei tidi fraa 1830 og frametter fyr »Norskheds-perioden«.

Den, som gjekk i fyreenden med desse nye tankarne, var Henrik Vergeland, son til presten Nikolai Vergeland. Han er Norigs største diktar. Han hatad all ufridom og hardstyring og trudde paa framgang og utvikling. Han vilde gjera nordmannen til ein upplyst og fri borgar »under borgarkransen skodande fritt og vidt ut i verdi«, men vilde, at han skulde vera norsk og. Han heldt bonden fyr aa vera den rette arvtakaren etter dei gamle nordmennerne fraa stortidi. Alle dei framgangs-tankarne, som sidan hev voret uppe, leikad alt i hugen hans; han skreiv visur paa bygdemaal og spaadde eit nytt norskt bokmaal »før aarhundredet nedrødmer«. 266 Detta var nettupp, daa bønderne møtte mannsterke paa stortinget og fekk Ueland til førar. Daa tok dei fæla, som heldt paa det gamle (»intelligensen«); dei hadde si rot i det tysk-danske kulturlivet og vilde halda det aandelege samliv med Danmark ved lag, medan Vergeland samstavad med engelske og franske synsmaatar. »Intelligensen« fylkte seg um diktaren Johan Velhaven (d. 1873). Mange av dei vart sidan store menner, som A. M. Schweigaard, Fr. Stang, Birch-Reichenwald, Dunker og P. A. Munch.

I 1834 skreiv Velhaven Norges dæmring med ymse fagre ord um Norigs framtid, men endaa meir med skjerande spott; det stod i diktet so myket som so, at nordmannens heim inkje var Norig, men Danmark og Norig. No skildest alle tenkjande menner i landet i tvo flokkar, og det kveste paa med striden (»Dæmrings-feiden«). »Norskhedsmændene« tok 17de mai aaret etter paa fleire stader og brende boki hans Velhaven med stor høgtid, og i 1838 gjekk dei i teatret paa »dæmrings-mændene« med knytte nevar og jagad dei ut, daa dei peip fyr Vergeland (teaterslaget).

Daa Vergeland døydde 1845, syrgde heile folket, og aldri hadde Norig set maken til likferd.

I dei siste aari hadde det stilnat av med striden, og den tysk-danske romantikken fekk yverhand i Norig, men vart so national, so han kom til aa gjera ei stor gjerning. I 1838 gav Jakob Aall (d. 1844) ut si umskrift av kongesogurne; for umskrifti hans Peder Klausson var reint utsliti og gamaldags. 1840 gav Jørgen Moe (d. 1882) ut »Norske folkeviser og stev«, og 2 aar etter gav han ut i lag med Peter Christian Asbjørnsen (d. 1885) »Norske folkeeventyr«. Sidan kom »Norske 267 huldreeventyr og folkesagn« av Asbjørnsen. No hadde Velhaven mognat til si diktar-gjerning med og skreiv fagre dikt og hadde fenget betre tru paa folket. Presten Magnus Landstad (d. 1880) skreiv upp visur i Telemarki, og Ludvig Lindeman (d. 1887) samlad folketonar. Dei namngjetne maalararne Adolf Tidemand (d. 1876) og Hans Gude og fleire andre maalad bilæte fraa det norske folkelivet og den norske naturi, og den store spelemannen Ole Bull (d. 1880) spelad norske tonar. Tonediktararne Rikard Nordraak (d. 1866) og Halfdan Kjerulf (d. 1863) vann seg eit stort namn ved si norske tonediktning, og Bjørnstjerne Bjørnson og Henrik Ibsen skreiv sine fyrste diktarverk. Alle desse opnad augur og hjartur paa byfolket, so det saag, at det var den gamle norske grunnen, som det nye skulde veksa upp or.

Det nye livet, som hadde vaknat i Norig, synte seg i vitenskapen og. Her skal nemnast astronomen Kristoffer Hansten (d. 1873), matematikaren Nils Henrik Abel (d. 1829), soologen Mikael Sars (d. 1869), og historikarne Rudolf Keyser (d. 1864) og Peter Andreas Munch (d. 1863), som granskad den gamle Norigs-soga og det gamle norske maalet, og maalgranskaren Ivar Aasen, som drog fram bygdemaali.

Fraa fyrstningi av 40-aari til midten av 60-aari lagde diktarar, kunstmenner og vitenskapsmenner eit ypparlegt grunnlag fyr nationalt arbeid. Ein fin daam av romantik og skandinavisme laag yver det heile. Men sidan tedde livet seg, som det var, hardt og inkje alltid so fagert. Skandinavismen var det inkje større mun i, enn at Danmark misste Slesvik. Bonden, som dei hadde kvedet so fagert um, vart »radikal« og vilde 268 slaa ned løningarne fyr embættsmennerne, og bondens maal kravde sitt gamle rom att. Samstundes som den politiske striden braut ut i 60-aari, trengde realismen romantikken undan. Bjørnson og Ibsen teiknad bilæte av det norske samfunds-liv, som det er, og gav folket mangt eit sannings-ord til aa tenkja paa. Bokriket vart inkje til hugnad lenger, men til tugt. Camilla Collet, syster hans Vergeland, vart fyregangsmann til aa hjelpa kvinna fram til større rett. Nye dugande diktarar kom til, som Jonas Lie, Alexander Kjelland og Kristian Elster (d. 1881).

Maalreisningi, som tok paa alt i 50-aari, trudde dei lenge var berre eit romantiskt paafund, men i midten av 60-aari vart det aalvor i leiken. Aasmund Olavsson Vinje var ein av vaare beste diktarar; han døydde 1870. Av andre landsmaals-diktarar er dei mest namnkjende Ivar Aasen, Henrik Krohn (d. 1879), Kristoffer Janson, Arne Garborg og salmediktaren Elias Blix. Det nye testamentet er no umsett paa Norsk, og meir og meir hev landsmaalet arbeidt seg fram jamsides med det framande bokmaalet.

[269] I dei fyrste ark er det fleire misprentingar. Fleire stader stend: austlandet, vestlandet, upplandi, i staden fyr: Austlandet, Vestlandet, Upplandi; Rognvald Jarl, Haakon Jarl, istaden fyr: Rognvald jarl o. s. fr.; Sviakongen, Kristendom, i staden fyr: sviakongen, kristendom.

Nokre gonger stend fyr (ɔ: thi), skal vera: for. S 16, 15de radi stend: upplandet, s. v.: Upplandi. S. 71, 2dre radi stend: graagaasi, s. v.: Graagaasi.

S. 177. Etter det, som i det siste er upplyst, skulde mangt rettast i denne forteljingi um skote-ferdi. Det ser mest ut til, at heile den forteljingi gjerne kunne ganga ut or Norigs soga.

Um ferdi hans Munkhaven skulde det berre standa, at han med 1400 mann slapp gjenom Stjørdalen yver til Sverik fyrutan motstand. S. 202. Det er inkje visst, at den kula, som drap Karl den 12te, kom fraa festningi.

Slutten av boki, fraa s. 251, 20de radi og ut skulde berre vera til aa lesa igjenom, inkje til aa læra. Hendingarne i dei siste 30 aari ligg so nær vaar tid, at det visst er uraad aa gjeva ei upartisk historisk utgreiding um dei; skulde eg freista paa aa skriva slik um den politiske striden, at eg gjorde alle til lags, er eg rædd, det vart korkje kjøt elder blod i utgreidingi. Difyr lyt læraren fara fælt varleg fram her. Det, som stend s. 260, 12te radi og nedetter, t. d., fær læraren taka paa den maaten, at han læt gutarne lesa det paa skulen, og so fær han leggja det ut fyr dei, so godt han kann. Og so fær han segja, at detta er skrivet av ein vinstremann, og at truleg dei fleste høgremennerne vilde skrivet anderleids um det, og so fær læraren segja, kvat meining høgre hev um detta. Er læraren sjølv høgremann, gjer han det nok sjølvmint. Eg vil beda han hugsa paa det, at um han synest, eg hev liksom gjevet vinstre rett, so er detta vinstre og detta høgre, som eg hev skrivet um, inkje det same som det vinstre og det høgre, som no etter den politiske striden kvar paa si vis arbeider fyr Norigs framgang.

Forf.
¹) I 1824 var den norske handelsfloten paa 54,000 kommercelæster; i 1814 hadde han voret paa 69,000.
¹) Wedel-Jarlsberg døydde 1840. Løvenskjold gjekk av 1855. Han er den siste stathaldaren.
¹) Denne logi vart gjevi 1651 og fastsette bland annat, at varur, som var tilverkad og avlad i Europa, berre kunne innførast til England paa engelske skip elder skip, som tilhøyrde det landet, dei vart utførde fraa.
1) Munthe var sjuk og kunne inkje koma, men sende skriftlegt svar paa spursmaali.

